
Keitei Oranto. 


Dėkoju už palaikymą 


Niekada nebūna didžių darbų 
be didžių sunkumų. 
- VOLTERAS 


elori nenorėjo priimti kvietimo į kokteilių va- 

(Mia Karžygio Viršūnėje. Koks įmantrus tokios 

niūrios vietos pavadinimas, — pagalvojo ji. Kitu metu būtų apsi- 
džiaugusi galėdama išvysti tą didelį seną namą ant uolos krašto. 


Jūs maloniai laukiama kokteilių vakarėlyje pokalbiui 
rugsėjo 4-ąją, 8 val. vakaro, Karžygio Viršūnėje. 
Jūs esate raktas. Spyna laukia. 


Argi ne keista? — klausė save Melori ir sukando dantis, au- 
tomobiliui susiūbavus nuo staigaus vėjo gūsio. Sprendžiant iš to, 
kaip jai sekasi, galima numanyti, jog čia tikriausiai kokia apgavys- 
tė. Kelias išsišakojo, ir, pasukusi į dešinę, Melori išvydo milžiniš- 
kas akmenines kolonas. Ji sumažino greitį ir nustebusi įsispoksojo 
į žmogaus dydžio karžygius, stūksančius ant tų kolonų. Nežinia, 
ar dėl audros, nakties, ar dėl jos pačios irzlios nuotaikos jie atrodė 
kaip gyvi. Jų plaukai plaikstėsi aplink rūsčius veidus, rankos tvir- 
tai spaudė kardus. Žaibo šviesoje ji tarsi matė, kaip virpa jų pliki 
krūtinės raumenys. 

Ji pavažiavo arčiau. Palei sienas iš pakraigės kyšojo chimerų 
galvos. Chimeros negali atgyti, — tikino ji save ir nesiliovė karto- 
ti, kol atsargiai nuleido automobilio langą. 

— Sveiki atvykę į Karžygio Viršūnę, — sudundėjo balsas, 
užgoždamas lietaus šniokštimą... 


Pirmas skyrius 

alnuose siautė audra, negailestingai skalbdama uolas 

skaudžiais lietaus lašais. Smigo žemyn žaibo blyksniai, 
lydimi pikto griaustinio patrankų dundėjimo. Ore tvyrojo pikt- 
džiugiškas blogis, spragėjo pyktis ir netramdoma pagieža. Tai pui- 
kiai atitiko Melori Prais nuotaiką. Į jos atsargų ir grynai retorinį 
klausimą: „ar gali būti blogiau“ gamta su visu motinišku įniršiu 
atsakė kuo išsamiausiai. 

Padidinus greitį, mažutėje mazdoje pasigirsdavo grėsmingas 
barškėjimas, o Melori dar buvo likę devyniolika įmokų už ją. Kad 
sumokėtų tuos pinigus, jai reikia išlaikyti darbą. 

Ji nekentė savo darbo. 

Ne toks buvo Melori Prais „gyvenimo planas“, kurį ji pra- 
dėjo kurti būdama aštuonerių. Po dvidešimties metų planas tapo 
detaliu darbų sąrašu su antraštėmis, paantraštėmis ir pastabomis. 
Pirmąją kiekvienų metų dieną Melori kruopščiai jį patikrindavo. 

Ji turėjo mylėti savo darbą. Tai buvo aiškiai pasakyta antrašte 
KARJERA. 

Galerijoje ji dirba septynerius metus, iš jų trejus pastaruo- 
sius — vadove. Taigi viskas vyksta pagal planą. Ir ji dievina šį 
darbą — jai patinka būti supamai meno, rengti parodas, pirkti 
paveikslus, reklamuoti, organizuoti renginius. Tiesą sakant, ji net 
pradėjo galvoti apie galeriją kaip apie savą ir gerai žinojo, kad jos 
darbuotojai, klientai, dailininkai ir amatininkai galvojo panašiai. 


Nors galerija priklauso Džeimsui P. Horasui, jis niekada nesvarsto 
Melori sprendimų ir savo retėjančių apsilankymų metu vis pagiria 
jos sumanumą, aplinką, įsigytus darbus. 

Viskas buvo nuostabu. Būtent taip, kaip norėjo Melori. Juk 
kokia prasmė dirbti, jei darbas nemielas? Viskas pasikeitė, kai 
Džeimsas išmainė patogią penkiasdešimt trejų metų viengungystę 
į jauną, seksualią žmoną. Žmoną, galvojo Melori, piktai primerk- 
dama plieno žydrumo akis, kuri sumanė padaryti galeriją savo 
asmeniniu naminiu gyvūnėliu. 

Kas, kad naujoji ponia Horas beveik nieko neišmano apie 
meną, verslą, visuomeninius ryšius ar vadovavimą. Džeimsas sų- 
vaikėjo iš meilės savo Pamelai, ir Melori išsvajotas darbas tapo 
kasdieniniu košmaru. 

Na, bet iki šiol sekėsi, galvojo Melori, mėgindama įžiūrėti ke- 
lią pro tamsų, lietaus merkiamą priekinį stiklą. Nusibrėžė strategi- 
ją: tiesiog palauks, kol Pamelai nusibos. Išliks rami, susitvardanti, 
ko! toji bjauri kliūtis išnyks ir kelias vėl išsilygins. 

Deja, puikioji strategija nepavyko. Melori nesusitvardė, kai 
Pamela liepė darbuotojams nepaisyti jos nurodymų dėl stiklo 
darbų išdėstymo ir užvertė puikiai įrengtą galeriją griozdais ir 
bjauriais dirbiniais. 

Yra dalykų, kuriuos galima toleruoti, tarė sau Melori, bet tik 
ne tokį pasibjaurėtiną skonį mano vadovaujamoje galerijoje. 

Tačiau išdėti į šuns dienas savininko žmoną irgi nėra būdas 
išsaugoti darbą. Ypač tokiais žodžiais kaip trumparegė, plebėjiška 
pliuškė. 

Priekyje dangų perskrodė žaibas, ir Melori susiraukė — nuo 
blykstelėjimo ir nuo prisiminimų. Toks jos elgesys tik parodė, kas 
atsitinka, kai nesusitvardai ir pasiduodi impulsui. 

Negana to, ji išliejo kavą ant Pamelos „Escada“ kostiumėlio. 
Bet tai tikrai atsitiko netyčia. Beveik. 

Kad ir koks palankus jai buvo Džeimsas, Melori žinojo, kad 
jos likimas kabo ant plauko. Kai plaukas nutrūks, ji nukris. To- 
kiamė gražiame, vaizdingame miestelyje kaip Plesent Velis galerijų 

nėra daug. Jai teks susirasti kitokio pobūdžio darbą arba persikelti 
kitur. Nė viena galimybė jos nedžiugino. 

Jai patiko Plesent Velyje, patiko gyventi vakarų Pensilvanijos 
kalnų apsuptyje. Ji mėgavosi mažo miestelio atmosfera, kuri vi- 
liojo turistus ar savaitgaliais užgriūnančias prasiblaškyti minias iš 
kaimyninio Pitsburgo. 

Net ir tada, kai ji buvo dar vaikas ir gyveno Pitsburgo prie- 
miestyje, Plesent Velis jai buvo būtent tokia vieta, kurioje įsivaiz- 
davo save gyvenančią. Ją žavėjo švelnios, šešėliuose paskendusios 
kalvos, tvarkingos slėnyje įsikūrusio miestelio gatvės, neskubrus 
gyvenimo ritmas, kaimynų draugiškumas. 

Sprendimą kada nors čionai apsigyventi Melori priėmė 
būdama keturiolikos, atostogaudama slėnyje su tėvais. Kaip ir tą 
rudenį, klajodama po galeriją, nusprendė, jog vieną dieną dirbs 
joje. 

Žinoma, tada ji galvojo, kad galerijoje kabės jos paveikslai, 
bec tai tebuvo vienas iš plano punktų, kurį teko išbraukti. Ji nie- 
kada netaps dailininke. Tačiau jai reikia būti sapamai meno. 

Vis dėlto į miestą negrįš. Melori norėjo išlaikyti savo nuo- 
stabų erdvų butą netoli galerijos su vaizdu į Apalačų kalnus, su 
senomis suskilinėjusiomis grindimis ir sienomis, nukabinėtomis 
rūpestingai atrinktais meno kūriniais. Tačiau viltis atrodė blanki 
kaip šis apsiniaukęs dangus. 

Taip, nemokėjau elgtis su pinigais, liūdnai atsidususi prisi- 
pažino Melori. Kam laikyti juos banke, kai gali nusipirkti gražių 
drabužių? Pinigai tik popierius, jei jų nenaudoji. Melori patiko 
leisti tą popierių dideliais kiekiais. 

Ji viršijo kreditą banke. Vel. Persistengė su kreditinėmis kor- 
telėmis. Kaip visada. Tačiau, priminė sau, turi puikių drabužių. 
Ir pradžią labai įspūdingos meno kolekcijos. Ko gero, ją teks par- 
duoti. Ir tikriausiai su nuostoliais, kad išlaikytų virš galvos stogą, 
jei Pamela nuleis kirvį. 

Ber galbūt šis vakaras padovanos jai laiko ir ką nors gero. Ji 
nenorėjo dalyvauti kokteilių vakarėlyje Karžygio Viršūnėje. Koks 

gražus tokios niūrios vietos pavadinimas, pagalvojo. Kitu meru 
būtų labai apsidžiaugusi galėdama apžiūrėti gražų seną namą 
uolos viršūnėje. Ir pabendrauti su žmonėmis, kurie galbūt domisi 
menu. 

"Tačiau kvietimas buvo keistas — parašytas elegantiška rašyse- 
na ant storo pilko popieriaus, paženklintas ornamentuotu auksiniu 
raktu. Nors dabar tas kvietimas gulėjo įkištas į jos rankinę tarp 
pudrinės, lūpdažių, mobiliojo telefono, akinių, naujo plunksnako- 
čio, verslo kortelių ir dešimties dolerių, Melori prisiminė jo turinį. 


Jūs maloniai laukiama kokteilių vakarėlyje pokalbiui 
rugsėjo 4-ąją, 8 val. vakaro, 

Karžygio Viršūnėje. 

Jūs esate raktas. Spyna laukia. 


Argi ne keista? — paklausė save Melori ir sukando dantis, 
automobiliui susiūbavus nuo stipraus vėjo gūsio. Sprendžiant iš 
to, kaip jai sekasi, galima numanyti, jog čia tikriausiai kokia ap- 
gavystė. 

Namas daugelį metų stovėjo tuščias. Ji žinojo, kad neseniai 
jį kažkas nupirko, bet tik tiek. Kažkokia kompanija. „Triada“, 
— prisiminė ji. Tikriausiai kokia nors korporacija, ieškanti vietos 
viešbučiui ar mažam kurortui. 

Tačiau neaišku, kodėl jie pakvierė galerijos direktorę, o ne 
savininką su jo įkyria žmona. Pamnelai nepatinka, kai ją ignoruo- 
ja — matyt, tai kažką reiškia. 

Melori būtų atsisakiusi tokio vakaro. Ji neturėjo palydovo — 
dar vienas nemalonus gyvenimo aspektas, o važiuoti vienai į namą 
kalnuose kaip kokiame Holivudo siaubo filme buvo ir neramu, ir 
tikrai tai neįėjo į savaitės pramogų sąrašą. 

Kvietime nebuvo nurodytas net telefono numeris asmens, 
kuriam būtų galima paskambinti ir atsakyti. O tai, Melori nuo- 
mone, buvo arogantiška ir nemandagu. Toks pat šiurkštus ir aro- 
gantiškas būtų poelgis, jei ji atsisakytų priimti kvietimą. 

"Tačiau Džeimsas voką ant jos stalo pastebėjo. Jis taip susi- 
jaudino ir apsidžiaugė, kad ji važiuos, jog liepė grįžus nupasakoti 
namo vidų. Ir priminė, kad ji lyg netyčia užsimintų apie galeriją, 
nes šitai būtų naudinga verslui. 

Jei jai pavyktų sudominti nors keletą klientų, tai užglaistytų 
nesusipratimą dėl „Escada“ kostiumėlio ir to išvadinimo pliuške. 

Melori mašina pupsėjo vis labiau siaurėjančiu keliuku, ve- 
dančiu per tankų, tamsų mišką. Ji visuomet galvojo apie šias kalvas 
ir miškus kaip apie Miego Daubą, juosiančią gražųjį slėnį. Bet da- 
bartinėje jos būklėje — vėjyje, lietuje ir tamsoje šie nekalti senojo 
padavimo vaizdai atrodė pernelyg žiaurūs. 

Jei tai, kas barška jos automobilyje, rimta, gali būti, jog teks 
susigūžus tūnoti šalikelėje, klausantis audros dejonių, įsivaizduo- 
jant begalvius raitelius, kol sulauks, kas ją partemptų, nors tam ji 
ir neturi pinigų. Taigi geriausia būtų, jei mazda nesugestų. 

Jai pasirodė, jog mato šviesos blyksnius pro lietų ir medžius. 
Automobilio valytuvai dirbo visu pajėgumu, bet vis tiek nespėjo 
braukti pliaupiančio lietaus. 

Vėl blykstelėjo žaibas, ir Melori tvirčiau suspaudė vairą. Ji 
mėgo audrą, bet būtų geriau grožėtis ja kur nors po stogu, gurkš- 
nojant taurę gero vyno. 

Jau turėtų būti netoli. Kiek gali tęstis kelias į viršūnę? Ji žino- 
jo, kad Karžygio Viršūnė stovi ant skardžio, saugodama apačioje 
besidriekiantį slėnį. Ar valdydama — kaip pažiūrėsi. 

Ji nesutiko nė vieno automobilio. O tai tik rodo, kad nė 
viena gyva būtybė, turinti nors kiek smegenų, nevažinėja per tokį 
pragarą, — pagalvojo ji. 

Dešinioji kelio atšaka pasuko pro milžiniškas akmens kolo- 
nas. Melori sulėtino greitį spoksodama į žmogaus dydžio karžy- 
gius, stovinčius ant kiekvienos kolonos. Nežinia, ar dėl lietaus, 
nakties, ar dėl jos pačios irzlios nuotaikos jie atrodė kaip gyvi. 
Jų plaukai plaikstėsi aplink rūsčius veidus, rankos spaudė kardus. 
Žaibo šviesoje ji tarsi matė jų virpančius rankų ir plačių krūtinių 
raumenis. 

Melori vos atsispyrė pagundai išlipti iš mašinos ir apžiūrėti 
atidžiau. Tačiau įvažiavus pro vartus jos nugara nuvilnijo šaltukas, 
todėl tik atsargiai dirstelėjo į pasiliekančias už jos figūras. 

Staiga ji nuspaudė stabdžius ir mašina susimėtė ant akme- 
nukais nubarstyto kiemo. Širdis užstrigo gerklėje išvydus priešais 
nepaprasto grožio elnią, įžūliai stovintį vos per pėdą nuo mašinos 
buferio. Akimirksniu Melori pasirodė, jog tai irgi skulptūra, tik 
niekaip negalėjo suvokti, kam sveiko proto žmogus statytų skulp- 
tūrą vidury kiemo. Nors žodis sveikas turbūt netinka tam, kam 
šovė į galvą apsigyventi name ant skardžio. 

Štai elnio akys žybtelėjo kaip du safyrai automobilio žibintų 
šviesoje. Jis lėtai pasuko savo karališką galvą. Didingai, — neat- 
gaudama amo pagalvojo Melori. Elnio kailiu sruvo lietus; blykste- 
lėjus žaibui jis subolavo tarsi mėnulis. 

Elnias stebeilijo į ją, tačiau jo akyse nebuvo nei baimės, nei 
nuostabos. Žvilgsnyje atsispindėjo — jei tai įmanoma — švelni 
pašaipa. Ir jis paprasčiausiai nuėjo per lietaus uždangą, nubrido 
per rūko upes ir dingo. 

Čia tai bent! Melori lėtai iškvėpė ir suvirpėjo, nors mašinoje 
buvo šilta. 

— Oho, — sumurmėjo įsispoksodama į namą. 

Ji buvo mačiusi namo nuotraukas ir paveikslus. Ir tą su silue- 
tu, parimusiu nuo skardžio virš slėnio. Tačiau matyti jį taip iš arti, 
siautėjant audrai, buvo visiškai kas kita. 

Lyg pilis, lyg tvirtovė ar siaubo namai, — svarstė ji. 

Namas buvo pastatytas iš juodo it obsidianas akmens su ne- 
tvarkingai išdėstytais bokšteliais, iškyšomis, smaigaliais ir danty- 
tomis viršūnėmis, tarsi jas būtų išbarsčiusi įnoringo vaiko ranka. 
Lietus plovė kokį pusšimtį ilgų siaurų langų, spindinčių auksine 
šviesa. Na, kažkam visai nerūpi sąskaitos už elektrą. 

Pažeme kamuoliais kilo rūkas. Žaibui vėl nušvietus padangę, 
Melori pastebėjo baltą vėliavą su auksiniu raktu, įnirtingai plevė- 
suojančią ant aukščiausio bokštelio. 

Ji privažiavo arčiau. Virš pastogės, prisišliejusios prie sienos, 

tūnojo chimeros. Iš jų išsišiepusių žabtų ir grobuoniškų letenų 
kliokė vanduo. 

Melori sustabdė automobilį priešais platų portiką ir labai 
rimtai pagalvojo, ar jai neapsisukus ir nedingus audroje. Tačiau 
tuojau pat išvadino save baile, vaikiška kvaile. Kada ir kur ji pra- 
rado norą patirti nuotykį ir pasismaginti? 

Įžeidim4i paveikė. Melori dvejodama ėmė barbenti į durelių 
rankeną. Išgirdusi skubų beldimą į langą, vos neriktelėjo. Baltas 
kaulėtas veidas, žvelgiantis į ją iš po juodo kapišono, atėmė žadą, 
ir ji tik silpnai sustenėjo. 

Chimeros neatgyja, tikino save. Mintyse vis kartodama tuos 

žodžius, Melori mažumėlę pravėrė langą. 
Sveiki atvykę į Karžygio Viršūnę, — sudundėjo balsas, 
užgoždamas lietaus šniokštimą, o veide pražydo šypsena, atideng- 
dama daugybę dantų. — Jei paliksite raktelius, panele, aš pasirū- 
pinsiu jūsų mašina. 

Nespėjus nė pagalvoti, kad reikėtų užsirakinti, jis jau buvo 
atidaręs dureles, o savo kūnu ir didžiausiu kada nors jai matytu 
skėčiu blokavo lietų. 

— Palydėsiu jus iki durų, kad nesušlaptumėt. 

Koks čia akcentas? Angliškas? Airiškas? Škortiškas? 

— Dėkoju. — Melori pajudėjo ketindama išlipti, tačiau 
klestelėjo atgal į sėdynę. Panika virto sumišimu suvokus, kad ji 
dar neatsisegė saugos diržo. 

Išsilaisvinusi susigūžė po skėčiu ir pabandė sutramdyti kvė- 
pavimą, kol patarnautojas lydėjo ją durų link. Durys buvo tokios 
plačios, kad ant jų tilpo didžiuliai it lėkštės sidabriniai belstukai, 
išlieti pagal formas, vaizduojančias drakonų galvas. 

Tai bent sutikimas, vos spėjo pagalvoti Melori, kai staiga atsi- 
darė durys ir į tamsą plūstelėjo šviesa ir šiluma. 

Moters plaukai it raudona lavina krito jai ant pečių, įrėmin- 
dami blyškų puikių bruožų veidą. Žalios akys šelmiškai blykčiojo, 
tarsi ji iš kažko juoktųsi. Moteris buvo aukšta ir liekna, pasipuo- 
šusi ilga, dailiai krentančia juoda suknele. Tarp krūtų kabojo si- 
dabrinis amuletas su stambiu skaidriu akmeniu. 

Ji atrodo, pagalvojo Melori, kaip iš kokios seksualios pasa- 
kos. 

— Panele Prais, prašom užeiti. Audra įspūdinga, bet, esu 
tikra, nelabai smagu per ją būti lauke. Įeikite. 

Ranka buvo šilta, stipri ir nepaleido Melori iki holo. 

Šviesą skleidžiantis krištolo sietynas atrodė toks trapus, 
tartum padarytas iš cukraus kristalų, žibančių virš sidabrinių 
laikiklių. Grindis puošė mozaika, vaizduojanti karžygius prie 
vartų ir įvairias mitologines būtybes. Melori negalėjo atsiklaupti 
ir apžiūrėti jų, nors ir kaip norėjosi, juo labiau kad iš visų jėgų 
teko tramdyti garsų aiktelėjimą dėl paveikslų, gausiai puošiančių 
gelsvas sienas. 

— Labai džiaugiuosi, kad galėjote šįvakar atvykti, — tęsė 
moteris. — Aš Rovena. Prašom į svetainę. Ten kūrenasi židinys. 
Dar ne sezonas, bet kai tokia audra, norisi jaukumo. Ar sunkų 
buvo važiuoti? 

— Ganėtinai. Panele... 

— Rovena. Tiesiog Rovena. 

— Rovena. Gal galėčiau trumpam atsiprašyti, norėčiau apsi- 
tvarkyti prieš susitikdama su kitais svečiais. 

— Žinoma. Damų kambarys ten, — ji mostelėjo ranka į 
duris po ilgais suktais laiptais. — Pirmos durys po dešine. Ne- 
skubėkite. 

— Dėkoju. 

Melori įslydo pro duris ir tučtuojau nusprendė, kad „damų 
kambarys" per prastas pavadinimas šiam erdviam ir prabangiam 
kambariui. 

Ant marmurinio stalelio degė žvakės, skleisdamos šviesą ir 
aromatą. Šalia plačios kriauklės gulėjo vyšniniai rankšluosčiai su 
gelsvais nėriniais. Grakštus gulbės formos čiaupas spindėjo auk- 
su. Čia grindų mozaika vaizdavo undinėlę, sėdinčią ant uolos, 
besišypsančią mėlynai jūrai ir šukuojančią raudonus plaukus. 

Šį kartą, dusyk pasitikrinusi, ar užsirakino duris, Melori atsi- 
klaupė patyrinėti darbą. 

Nuostabu, pagalvojo ji, braukdama pirštų galiukais per ply- 
teles. Neabejotinai senas ir meistriškai atliktas darbas. 

Ar yra kas nors galingesnio už sugebėjimą kurti grožį? 

Melori atsistojo, nusiplovė rankas su muilu, kuris dvelkė 
rozmarinų, pasigrožėjo Voterhauzo nimfų ir sirenų kolekcija ant 
sienos, tada išsitraukė pudrinę. 

Plaukų padailinti nepasisekė. Nors buvo susegusi juos ne- 
tikro brilianto segtuku, vėjas ištaršė tamsiai gelsvas garbanas. Tai 
bus mano įvaizdis, pagalvojo ji, pudruodama nosį. Toks meniškas, 
nesuvaržytas. Ne elegantiškas, kaip tos raudonplaukės, bet jai tin- 
ka. Melori pasidažė lūpas, džiaugdamasi, kad išsirinko tinkamą 
spalvą. Blyškiai rožinė puikiai pabrėžė jos baltą odą. 

Už kokteilių vakarui skirtą kostiumėlį buvo sumokėjusi per- 
nelyg daug. Jokios abejonės. Bet juk moteris turi teisę į silpnybes, 
priminė sau, tiesindama plonus atlaso atvartus. Be to, plieno spal- 
va tinka prie jos akių, o kostiumėlio stilius ir dalykinis, ir elegan- 
tiškas. Melori uždarė rankinę ir kilstelėjo smakrą. 

— Ką gi, Mel, eik, čiupk jautį už ragų. 

Ji išėjo ir vos susilaikė nenutipenusi į holą pavarvinti seilę į 
paveikslus. 

Jos kulniukai garsiai kaukšėjo į plyteles. Jai visuomet patiko 
tas garsas. Galingas. Moteriškas. 

Įžengus pro pirmąją arką dešinėje, jai nevalingai išsprūdo 
susižavėjimo šūksnis. Melori nebuvo mačiusi nieko panašaus 
— netgi muziejuje. Puikiai prižiūrėtų antikvarinių baldų paviršiai 
blizgėjo kaip veidrodžiai; sodrios spalvos demonstravo menininko 
polėkį; kilimai, pagalvėlės ir užuolaidos meniškumu nenusileido 
paveikslams nei statuloms. Prie tolimiausios sienos buvo malachi- 
tu padengtas židinys, ant kurio ji būtų galėjusi atsistoti ištiesusi 
rankas. Iš jo kyšojo milžiniški rąstai, spjaudantys raudonus ir gel- 
tonus ugnies liežuvius. 

Aplinka puikiai tiko moteriai, kuri atrodė lyg įžengusi iš pa- 
sakos. 


Melori panoro likti čia valandų valandas pasinėrusi į šias 

nuostabias spalvas ir šviesą. Toji sutrikusi moteris, kuri gūžėsi 
automobilyje, buvo seniai pamiršta. 

— Mano akys irgi ne iškart grįžo į savo orbitas. 

Melori krūptelėjo, atsisuko ir įsispoksojo į moterį, stovinčią 
prie lango. 

Ši buvo brunetė, su stilinga tamsiai rudų plaukų šukuosena. 
Kokiais šešiais coliais aukštesnė už Melori, su harmoningais figū- 
ros apvalumais, atitinkančiais jos ūgį. Moteris vilkėjo juodomis 
tiesaus kirpimo kelnėmis, balta palaidinuke ir kelius siekiančiu 
švarku. 

Vienoje rankoje ji laikė šampano taurę, o kitą, eidama per 
kambarį, ištiesė Melori. Ši pastebėjo jos tamsiai rudas įdėmias 
akis. Nosis buvo siaura ir tiesi, burna plati, lūpos nedažytos. Kai ji 
nusišypsojo, skruoste išryškėjo duobutė. 

— Aš Dana. Dana Sryl. 

— Melori Prais. Malonu susipažinti. Gražus švarkas. 

— Ačiū. Man gerokai palengvėjo, kai pamačiau jus priva- 
žiuojančią. Pritrenkianti vietelė, bet vienai čia nejauku. Jau beveik 
penkiolika po aštuonių. — Ji pabaksnojo į savo laikroduką. — Ma- 
nyčiau, kad visi svečiai jau turėtų būti susirinkę. 

— Kur toji moteris, kuri pasitiko mane prie durų? Rovena? 

Dana papūtė lūpas ir pažvelgė arkos link. 

— Ji tai įplaukia, tai išplaukia, tokia graži ir paslaptinga. 
Man sakė, kad netrukus pasirodys ir mūsų šeimininkas. 

— Kas jis toks? 

— Aš tiek pat žinau, kiek ir jūs. Bet jūs man kažkur maty- 
ta, — pridūrė Dana. — Velyje? 

— Gali būti. — Mintyse pridūrė: aš vadovauju galerijai. 

— Na, žinoma. Buvau užsukusi į porą parodų. O kartais 
tiesiog vaikštinėju po jas ir godžiai dairausi. Aš dirbu bibliotekoje. 
Padedu susirasti ir išsirinkti reikiamas knygas. 

Įėjo Rovena, ir jos abi atsigręžė. Tiesą sakant, pagalvojo Me- 
lori, „įplaukė“ tikslesnis žodis. 

— Matau, judvi susipažinote. Puiku. Ko galėčiau pasiūlyt 
išgerti, panele Prais? 

— To paries, ką geria ji. 

— Puiku. — Bešnekant įėjo tarnaitė, nešina sidabriniu 
padėklu su dviem taurėmis. — Prašom vaišintis sumuštiniais ir 
jaustis kaip namie. 

— Tikiuosi, oras neužlaikys kitų jūsų svečių, — neiškentė 
Dana. 

Rovena šyptelėjo. 

— Neabejoju, kad visi, kurių laukiame, netrukus bus čia. 
Atsiprašysiu minutėlei. 

— Labai keista. — Dana nesirinkdama čiupo sumuštinį. Su 
omarais, nusprendė prarijusi. — Skanu, bet keista. 

— Kaip žavu! — Melori gurkštelėjo šampano ir paglostė 
bronzinę fėjos statulėlę. 

— Aš vis dar mėginu suprasti, kodėl gavau tą pakvietimą. — 
Naudodamasi proga, Dana paragavo dar vieną sumuštinį. — Nie- 
kas iš bibliotekos negavo. Bent jau iš tų žmonių, kuriuos pažįstu. 
Imu gailėtis, kad neįkalbėjau brolio vykti kartu. Jis užuodžia mėšlą. 

Melori nevalingai šyptelėjo. 

— Jūs kalbate kitaip nei mano pažįstamos bibliotekininkės. 
Ir atrodote kitaip. 

— Lauros Ešli kostiumėlius sudeginau prieš dešimt metų, — 
nerūpestingai gūžtelėjo pečiais Dana. Nekantriai, beveik irzdama, 
ji barbeno į krištolo taurę. — Dar dešimt minučių palauksiu, o 
tada dėsiu į padus. 

— Jei jūs išvažiuosite, išvažiuosiu ir aš. Per tokią audrą geriau 
vienai nelikti. 

— Ir aš taip manau. — Dana paniurusi žvilgtelėjo pro langą 
į lietų. — Sumautas vakaras. Ir diena buvo velniškai sumauta. 
Trenkcis tokį kelią vien dėl poros taurių vyno ir sumuštinių tikra 
nesąmonė. 

— Jums irgi? 

Melori lėtai nuėjo prie nuostabaus paveikslo, kuriame buvo 
nutapytas kamuolys su kauke. Jis kažkodėl priminė jai Paryžių, 
nors ten nebuvo buvusi, nebent sapnuose. 

— Aš atvažiavau tikėdamasi užmegzti ryšių, kurie būtų nau- 
dingi galerijai. Noriu išsaugoti savo darbą, — pridūrė ji, pašaipiai 
kilsteldama taurę. — Mat jis kybo ant plauko. 

— Manasis irgi. Nekalbant apie biudžeto apkarpymą ir ne- 
potizmą, mano pareigybė buvo „patvarkyta“, o valandos sutrum- 
pintos iki dvidešimt penkių per savaitę. Kaip, velniai griebtų, man 
gyventi? O namo savininkas ką tik pranešė, kad nuo kito mėnesio 
pirmos dienos padidins nuomą. 

— Mano automobilis barška, o pinigus, skirtus jo remontui, 
išleidau šiems bateliams. 

Dana pažvelgė žemyn ir papūtė lūpas. 

— Nuostabūs bareliai. Šįryt sugedo mano kompiuteris. 

Pralinksmėjusi Melori nusisuko nuo paveikslo ir kilstelėjo 
antakius. 

— Aš išvadinau boso žmoną pliuške, o paskui išliejau kavą 
ant jos kostiumėlio. 

— Gerai, laimėjai! — Draugiškai nusiteikusi Dana žengė 
prie Melori ir skambtelėjo į jos taurę. 

— Kątuį tai, kad sumedžiotume tą Velso deivę ir išsiaiškin- 
tume, kas čia vyksta? 

— Tai čia valų akcentas? 

— Gražus, ar ne? Bet kad ir kaip būtų, manau... 

Ji nutilo išgirdusi arkaukšint kulniukus. 

Pirmiausia Melori pastebėjo plaukus. Jie buvo juodi, trumpi 
ir labai tiesiai nukirpti — tarsi pagal liniuotę. Po jais žėrėjo gelsvai 
rudos akys, didelės, pailgos. Ir Melori vėl prisiminė Voterhauzą su 
jo fėjomis. Moters trikampis veidas spindėjo — iš susijaudinimo, 
įtampos, o gal tai geros kosmetikos poveikis? Pastebėjusi jos pirš- 
tus spaudžiant mažą juodą rankinę, Melori nusprendė, jog tai iš 
nervingumo. 

Ji vilkėjo trumpa raudona suknute, išryškinančia viliojančias 
kūno linijas ir dailias kojas. Kulniukai, atkaukšėję holu, buvo gerų 
keturių colių aukščio ir aštrūs kaip stiletai. 

— Labas. — Jos balsas buvo prikimęs, o akys jau lakstė po 


kambarį. 

— Hm. Ji sakė, kad eičiau tiesiai čionai. 

— Prisidėkite prie vakarėlio. Kad ir koks jis būtų. Aš Dana 
Sryl, o čia irgi sutrikusi šio vakaro mano kompanionė, Melori 
Prais. 

— Zoja. Makort. — Ji atsargiai žengė į kambarį, tarsi lauktų, 
kol kas nors pasakys, jog įvyko klaida, ir ją išspirs. — Jergutėliau. 
Čia kaip kine. Na, gražu ir visa kita, bet laukiu, kada pasirodys tas 
baisus bičas rūkstančiu švarku. 

— Vincentas Praisas? Ne giminė, — nusišypsojo Melori. — 
Kaip suprantu, jūs irgi neką daugiau žinote apie tai, kas čia vyksta. 

— Ne. Maniau, kad mane pakvietė per klaidą, bet... — Ji 
nutilo ir išpūtė akis, kai tarnas įnešė ant padėklo dar vieną taurę. 

— A... ačiū. — Zoja atsargiai paėmė taurę ir nusišypsojo 
žiūrėdama į putojantį vyną. 

— Šampanas. Tai sikrai kažkokia klaida. Bet aš negalėjau 
nepasinaudoti galimybe atvažiuoti. Kur visi kiti? 

— Geras klausimas. — Dana pakreipė galvą, smalsiai ir 
linksmai stebėdama, kaip Zoja ragauja šampaną. — Jūs iš Velio? 

— Taip. Bent jau pastaruosius porą metų. 

— Trečioji, — sumurmėjo Melori. — Ar pažįstate dar ką 
nors, kas gavo kvietimą šiam vakarui? 

— Ne. Tiesą sakant, aš pasiklausinėjau, tikriausiai todėl 
mane šiandien atleido. Šis maistas valgomas? 

— Atleido? — Melori susižvalgė su Dana. — Trečioji... 

— Karli. Jai priklauso salonas, kuriame dirbu. Dirbau, — pa- 
sitaisė Zoja ir nuėjo prie padėklo su sumuštiniais. — Ji išgirdo 
mane kalbant apie tai su viena kliente ir pasiuto. Vaje, kaip skanu. 

Zojai atsipalaidavus, Melori nugirdo jos balse silpną šniauk- 
rojimą. 

— Ji ir taip persekiojo mane ištisus mėnesius. Matyt, tai, kad 
aš gavau kvietimą, o ji ne, buvo paskutinis lašas. Staiga girdžiu, 
kad kasoje trūksta dvidešimtinės. Nieko nesu pavogusi savo gyve- 
nime. Kalė! 

Ji jau drąsiau gurkštelėjo šampano. 

— O tada — še tau! Adeista. Nieko tokio. Nesvarbu. Susi- 
rasiu kitą darbą. Man nepatiko ten dirbti... 

Svarbu, pagalvojo Melori. Zojos akyse atsispindėjo baimė ir 
pyktis, vadinasi, jai labai svarbu. 

— Jūs kirpėja? 

— Taip. Plaukų ir odos priežiūros konsultantė, jei norite 
skambiau. Tokių kaip aš paprastai nekviečia į prabangius vakarė- 
lius, todėl manau, kad čia kažkoks nesusipratimas. 

Melori susimąsčiusi papurtė galvą. 

— Nemanau, kad tokie žmonės kaip Rovena daro klaidas. 

— Na, nežinau. Iš pradžių neketinau važiuoti, bet vėliau 
pagalvojau — vis šiokia tokia pramoga. Tada neužsivedė mano 
mašina. Turėjau pasiskolinti iš auklės. 

— Jūs turite kūdikį? — paklausė Dana. 

— Jis jau nebe kūdikis. Saimonui devyneri. Nuostabus vai- 
kas. Nesijaudinčiau dėl darbo, bet man reikia rūpintis vaiku. Aš 
nepavogiau tų prakeiktų pinigų — nei dvidešimties dolerių, nei 
dvidešimties centų. Aš ne vagilė. 

Ji užsikirto ir paraudo. 

— Atsiprašau. Burbulai arpalaidavo mano liežuvį. 

— Nesijaudinkit. — Dana paglostė Zojos ranką. — Norite 
išgirsti kai ką keisto? Mano darbas ir atlyginimas ką tik buvo ap- 
karpyti iki minimumo. Nežinau, kaip reikės gyventi. O Melori 
mano, jog netrukus bus išspirta iš darbo. 

— Tikrai? — Zoja pažvelgė į vieną, paskui į kitą. — Kaip 
keista. 

— Ir svečių daugiau nėra. — Melori atsargiai dirstelėjo į du- 
ris ir nuleido balsą. — Atrodo, kad būsime tik mes. 

— Aš bibliotekininkė, jūs kirpėja, o ji vadovauja meno gale- 
rijai. Ką mes turime bendro? 

— Visos bedarbės, — susiraukė Melori. — Arba beveik. 
Keista vien tai, kad iš penkių tūkstančių miestelio gyventojų tai 
atsitiko mums. Trys moterys viename miestelyje tą pačią dieną 
susiduria su panašia problema, Mes visos vietinės. Moterys. Ir pa- 
našaus amžiaus? Man dvidešimt aštuoneri. 

— Dvidešimt septyneri, — tarė Dana. 

— Dvidešimt šešeri. Septyneri sueis gruodžio mėnesį. — Zoja 
suvirpėjo. — Tai tiesiog neįtikėtina. — Ji išplėtė akis pamačiusi 
pustuštę taurę ir skubiai padėjo ją į šoną. — Jūs juk nemanote, kad 
čia vyksta kažkas, kas neturėtų vykti, a? 

— Nemanau, kad mus apsvaigintų ir parduotų baltųjų vergi- 
jon. — Danos tonas buvo sausas, ji irgi pastatė taurę. — Žmonės 
žino, kad mes čia, taip? Mano brolis žino ir bendradarbiai. 

— Mano bosas, jo žmona. Jūsų buvusi bosė, — tarė Melori 
Zojai. — Jūsų auklė. Čia juk Pensilvanija, dėl Dievo meilės, o ne 
kokia Zimbabvė. 

— Siūlyčiau eiti pas paslaptingąją Roveną ir išsiaiškinti. Lai- 
kysimės kartu, gerai? — Dana linktelėjo Melori, paskui Zojai. 

Zoja sunkiai nurijo. 

— Mieloji, aš tavo nauja geriausia draugė. — Užtvirtindama 
ji paėmė Danos ranką, paskui — Melori. 

— Kaip miela jus matyti. 

Nepaleisdamos viena kitos rankų, jos atsigręžė ir pažiūrėjo į 
vyrą, stovintį po arka. Jis nusišypsojo ir įžengė į kambarį. 

— Sveikos atvykusios į Karžygio Viršūnę. 


Antras skyrius 

taiga Melori pasirodė, kad atgijo vienas iš tų karžygių 

$ prie vartų. Jo grožis buvo rūsčiai vyriškas, kūnas galin- 

gas. Plaukai, juodi kaip audra, bangavo aplink griežtą, tarytum 

iškaltą veidą. Tamsiai mėlynos akys tarsi nusvilino Melori odą. Ji 
pajuto jų jėgą. 

Melori nebuvo labai jautri moteris. Kokia tik norit, bet ne 
jautri, tvirtino sau. Tačiau audra, namas ir tas jo gręžiantis žvilgs- 
nis ją sutrikdė. Rodės, kad jis skaito jos mintis. Viską, kas sukasi 
jos galvoje. 

Jis nukreipė akis, ir tas momentas praėjo. 

— Aš Pitas. Ačiū, kad pagerbėte mūsų, nors ir laikinus, na- 
mus. 

Jis paėmė laisvąją Melori ranką ir pakėlė prie lūpų. Prisilieti- 
mas buvo vėsus, judesys mandagus ir orus. 

— Panele Prais. 

Melori pajuto, kaip Zojos pirštai paleidžia jos ranką, nes 
Pitas pasisuko į ją. 

— Panele Makort. 

Tada Danai: 

— Panele Styl. 

Sudundėjo griaustinis. Melori krūprelėjo ir vėl griebė Zoją 
už rankos. Jis tik žmogus, patikino save. Čia tik namas. Ir kažkam 
reikia sugrąžinti viską į normalias vėžes. 

— Labai įdomūs namai, pone Pitai, — išspaudė ji. 

— Taip. Gal prisėstumėt? A, Rovena. Jūs jau susipažinote su 
mano kompanione? 

Jis paėmė Roveną už rankos, kai ši priėjusi atsistojo šalia jo. 
Jie tinka, nusprendė Melori, kaip dvi monetos pusės. 

— Prašom prie ugnies, — tarė Rovena, mosteldama į židi- 
nį. — Tokia audringa naktis. Įsitaisykime patogiai. 

— Mes pasijaustume patogiau, jei žinotume, kas čia vyks- 
ta. — Dana įsispyrė kulnais į grindis ir nejudėjo iš vietos. — Ko- 
dėl mus pakvietėte? 

— Žinoma. Bet prie ugnies taip malonu. Nieko nėra geriau 
už gerą šampaną, gerą draugiją ir malonią ugnelę audringą vakarą. 
Sakykite, panele Prais, ką manote apie mūsų meno kolekciją? 

— Įspūdinga. Eklektiška. — Metusi žvilgsnį į Daną, Melori 
leidosi nuvedama į kėdę prie židinio. — Tikriausiai ilgai rinkote. 

Rovenos juokas nuvilnijo kaip rūkas virš vandens. 

— O taip, ilgai. Mudu su Pitu vertiname visas grožio formas. 
Galima sakyti, mes jį garbiname. Taip par, kaip ir jūs, turint ome- 
nyje jūsų profesiją. 

— Menas savaime yra priežastis. 

— Taip. Tai šviesa šešėlyje. Pitai, mes privalome parodyti 
panelei Styl biblioteką. Tikiuosi, jums patiks. — Rovena atsainiai 


mostelėjo tarnui, įnešusiam sidabrinį šampano kibirėlį. — Koks 
būrų pasaulis be knygų? 
— Knygos — tai visas pasaulis. — Susidomėjusi Dana at- 


sargiai atsisėdo. 

— Manau, įvyko klaida. — Zoja stoviniavo atokiau, žiūrėda- 
ma tai į vieną, tai į kitą. — Aš nieko neišmanau apie meną. Bent 
jau tikrą. O knygos — taip, aš skaitau, bet... 

— Prašom, sėskitės. — Pitas švelniai stumtelėjo ją į kėdę. — 
Jauskitės kaip namie. Tikiuosi, jūsų sūnus sveikas. 

Zoja sustingo, ir jos gelsvai rudos akys suspindo kaip tigrės. 

— Jis puikiai jaučiasi. š 

— Motinystė yra tam tikras mėnas, ar ne taip, panele Ma- 

kort? Gyvybiškai svarbus ir atsakingas. Reikalaujantis narsos ir 
širdies. 

— Jūs turite vaikų? 

— Ne. Nesu taip apdovanotas. — Tai sakydamas jis palietė 
Roveną, tada kilstelėjo taurę. — Už gyvenimą. Ir visas jo paslap- 
tis. — Jo akys spindėjo virš taurės krašto. — Nėra ko baimintis. 
Niekas čia nelinki jums blogo, tik sveikatos, laimės ir sėkmės. 

— Kodėl? — griežtai pasiteiravo Dana. — Jūs mūsų nepažįs- 
tate, nors, rodos, žinote apie mus kur kas daugiau nei mes apie jus. 

— Jūs ieškotoja, panele Styl. Proringa, atkakli moteris, ieš- 
kanti atsakymų. 

— Bet aš jų negaunu. 

Pitas nusišypsojo. 

— Karštai tikiuosi, kad rasite visus atsakymus. Bet iš pradžių 
noriu papasakoti istoriją. Atrodo, vakaras labai tinkamas istori- 
joms. 

Jis atsilošė kėdėje. Kaip ir Rovenos, jo balsas buvo dainingas 
ir stiprus, net kažkoks egzotiškas. Sukurtas pasakoti istorijas aud- 
ringą naktį, pagalvojo Melori. 

Ir ji atsipalaidavo. Pagaliau kas belieka šiame fantastiškame 
name, prie liepsnojančio židinio, klausantis keisto gražaus vyro, 
pasakojančio istoriją gurkšnojant šampaną? Juk geriau nei sėdėti 
namuose, valgyti išsinešti skirtą maistą ir tikrinti čekių knygelę. O 
jei dar pavyktų išprašyti ekskursiją po šią vietą ar prikalbinti Pitą 
ateiti į galeriją, kad papildytų savo kolekciją, tuomet ji galėtų iš- 
saugoti savo darbą. 

Taigi Melori irgi įsitaisė patogiau ir pasiruošė klausytis. 

— Seniai seniai didžių kalnų ir tankių miškų žemėje gyveno 
jaunas dievas. Jis buvo vienintelis ir labai mylimas vaikas, apdova- 
notas dailiu veidu, narsia širdim ir galia. Jam, kaip ir jo tėvui, buvo 
lemta valdyti, todėl jis buvo auginamas taip, kad taptų teisingu ir 
veikliu dievu karaliumi. Tame pasaulyje viešpatavo taika, nes čia 
vaikščiojo dievai. Visur karaliavo grožis, muzika ir menas, istorijos 
ir šokiai. Mat kiek tik siekė jų atmintis — o dievų atmintis begali- 
nė — šioje vietoje visada buvo harmonija ir pusiausvyra. 

Pitas nutilo, gurkštelėjo vyno ir lėtai nužvelgė besiklausan- 
čiųjų veidus. 

— Jie žvelgė į mirtingųjų pasaulį iš už Galios uždangos pro 
Sapnų šydą. Mažiau reikšmingiems dievams buvo leidžiama ben- 
drauti ir poruotis su mirtingosios karalystės gyventojais. Taigi taip 
atsirado fėjos, elfai, silfidės ir kitos magiškos būtybės. Tie, kuriems 
mirtingųjų pasaulis pasirodė artimesnis, apsigyveno jame. Kitus, 
žinoma, sugadino galių turėjimas ir jie pasuko tamsesniais keliais. 
Tokia jau yra prigimtis, netgi dievų. 

Pitas trumpam nutilo ir siektelėjo krekerį su ikrais. 

— Turbūt esate girdėjusios istorijų apie magus, burtininkus 
ar fėjas. Kaip viena istorijų ir knygų sergėtojų, panele Styl, ar esate 
susimąsčiusi apie tai, kaip tokie pasakojimai tapo kultūros dalimi, 
iš kokios tiesos šaknies jie išaugo? 

— Manau, iš noro suteikti kažkam didesnes galias, nei turi 
žmogus. Kad numalšintume didvyrių ir niekšų buvimo, meilės 
jausmų poreikį. — Dana patraukė pečiais, nors susidomėjo. — Jei, 
tarkim, keltų Artūras egzistavo kaip karžygys karalius — tuo tiki 
daugelis istorikų ir mokslininkų — jo įvaizdis dar labiau sustiprė- 
ja, tampa galingesnis, kai matome jį Kamelote su Merlinu. Ypač 
jei tikėtume tuo, kad jis buvo pradėtas su burtininkų pagalba, o 
ištraukęs iš akmens magišką kardą buvo karūnuotas. 

— Man patinka toji istorija, — įsiterpė Zoja. — Išskyrus jos 
pabaigą. Tai taip neteisinga. Bet aš manau... 

— Prašau, — paragino Pitas, — tęskite. 

— Manau, kad magija iš tiesų egzistavo, tik ilgainiui mes 
išmokome ja netikėti. Nesakau, kad tai blogai, — skubiai tarė ji 
nuleisdama akis, kai visų dėmesys nukrypo į ją. — Tik manau, 
kad mes ją... hm, kažkur užrakinome, nes panorome logiškų ir 
moksliškai pagrįstų atsakymų. 

— Gerai pasakyta, — linktelėjo Rovena. — Vaikas dažnai 
užkiša savo žaislus spintoje ir augdamas pamiršta, kokie jie nuo- 
stabūs. Jūs tikite stebuklais, panele Makort? 

— Aš turiu devynmetį sūnų, — atsiliepė Zoja. — Man te- 

reikia pažiūrėti į jį, ir aš patikiu stebuklais. Norėčiau, kad vadin- 
tumėt mane Žoja. 

Rovenos veidas nušvito šiluma. 

— Dėkoju. Pitai? 

— Taigi tęskime pasakojimą. Pagal tradiciją sulaukęs pilna- 
metystės jaunasis dievas buvo savaitei išsiųstas iš už Uždangos, kad 
pabūtų tarp mirtingųjų, sužinotų, kaip jie gyvena, išsiaiškintų jų 
silpnybes ir stiprybes, dorybes ir ydas. Atsitiko taip, kad jis pa- 
matė jauną moterį, nepaprasto grožio ir gėrio mergelę. Pamatęs 
įsimylėjo, o įsimylėjęs panoro jos. Ir nors dievų pasaulio taisyklės 
tai draudė, jis ėmė jos ilgėtis. Nerado sau vietos, liūdėjo. Nevalgė 
ir negėrė, nesidomėjo jaunomis dievaitėmis. Jo tėvai, susirūpinę 
dėl sūnaus, suminkštėjo. Jie negalėjo atiduoti sūnaus mirtingųjų 
pasauliui, todėl atsigabeno mergelę į savąjį. 

— Jie ją pagrobė? — įsikišo Melori. 

— Galėjo taip pasielgti, — atsakė Rovena, pripildydama 
taures. — Tačiau meilės negalima pavogti. Tai pasirinkimas. O 
jaunasis dievas troško meilės. 

— Ir jis jos sulaukė? — nekantravo Zoja. 

— Mirtingoji mergina pasirinko — ji mylėjo, todėl iškeitė 
savąjį pasaulį į jo. — Pitas nuleido rankas ant kelių. — Pyktis 
apėmė paslaptingąjį dievų, mirtingųjų ir fėjų pasaulius. Joks mir- 
tingasis neturėjo teisės pereiti per Uždangą. Tačiau buvo sulaužyta 
dar svarbesnė taisyklė. Jų būsimasis karalius atsigabeno mirtingąją 
moterį, vedė ją, miegojo su ja tik iš meilės, be jokios kitos prie- 
žasties. | 

— Kas gali būti svarbiau už meilę? — neištvėrė Melori ir su- 
silaukė lėto ir įdėmaus Pito žvilgsnio. 

— Kai kas pasakytų — nieko, kiti pasakytų — garbė, tiesa, 
ištikimybė. Jie taip ir pasakė. Ir pirmą kartą dievų pasaulyje kilo 
nesutarimai ir maištai, kurie ilgai išliko jų atmintyje. Pusiausvyra 
buvo sudrebinta. Jaunasis karalius, jau karūnuotas, buvo stiprus ir 
atsilaikė. O mirtingoji moteris buvo graži ir dora. Kai kurie linko 
priimti ją, kiti kūrė nedorus planus. 

Pito balsas staiga sugriežtėjo, ir tas šaltumas privertė Melori 
prisiminti akmeninius karžygius prie vartų. 

— Atvirą kovą buvo galima numalšinti, tačiau toji, kuri vyko 
slaptuose kambariuose, pagraužė pasaulio pamatus. O tuo metu 
dievo karaliaus žmona pagimdė tris vaikus. Tris dukras, pusiau 
dievaites, su mirtingųjų sielomis. Joms gimus, tėvas kiekvieną 
apdovanojo brangakmeniais nusagstytais amuletais, kurie skirti 
apsaugai. Mergaitės susipažino ir su tėvo, ir su motinos pasauliais. 
Jų grožis, nekaltybė suminkštino daugelį širdžių, privertė pakeisti 
nuomonę. Kuriam laikui vėl stojo taika. O dukros užaugo. Tapo 
jaunomis moterimis. Jos buvo atsidavusios viena kitai, apdovano- 
tos skirtingais talentais. 

Pitas vėl nutilo, tarsi kaupdamasis. 

— Jos niekam nepadarė bloga, nešė vien gėrį ir grožį abiem 
Uždangos pusėms. Tačiau buvo likę šešėlių. Vienas iš jų geidė to, 
ką turi jos. Nepaisant visų atsargos priemonių, pasitelkus burtus, 
pavydą, jos buvo nugabentos į tarpinį pasaulį. Kerai lėmė joms 
amžiną miegą, gyvą mirtį. Miegančias jas išsiuntė argal pro Už- 
dangą, užrakinę jų mirtingas sielas dėžutėje trimis raktais. Netgi jų 
tėvo galia negalėjo išlaužti spynų. Kol raktai vienas po kito nepasi- 
suks, dukterys miegos amžinu miegu, o jų sielos verks stikliniame 
kalėjime. 

— Kur tie raktai? — paklausė Melori. — Ir kodėl dėžutės 
negalima atrakinti burtais, jei ji taip buvo užrakinta? 

— Kur jie — niekas nežino. Daug magijos ir burtų buvo 
pasitelkta bandant atrakinti dėžutę, bet niekam nepavyko. Tačiau 
esama tam tikrų nuorodų. Jų sielos mirtingos, todėl tik mirtingojo 
ranka gali pasukti raktą. 

— Mano kvietime buvo pasakyta, kad aš esu raktas. — Me- 
lori žvilgrelėjo į Daną su Zoja, ir šios patvirtindamos linktelė- 
jo. — Ką mes turime bendro su šia mitologine legenda? 

— Turiu jums kai ką parodyti. — Pitas atsistojo ir kviesda- 
mas ištiesė ranką į duris. — Tikiuosi, jus tai sudomins. 

— Audra stiprėja. — Zoja metė neramų žvilgsnį į lan- 
gus. — Reikėtų judėti namo. 

— Prašom, suteikite man malonę. 

— Mes visos išvyksime kartu. — Melori drąsindama spus- 
telėjo Zojos ranką. — Pirmiausia pažiūrėkime, ką jis nori mums 
parodyti. Tikiuosi, kad jūs dar kada nors pakviesite mane, — tęsė 
ji, eidama prie Pito su Rovena. — Labai norėčiau apžiūrėti jūsų 
meno kolekciją ir galbūt atsidėkodama pakviesčiau jus apsilankyti 
galerijoje. 

— Jūs visada laukiama. — Pitas paėmė ją už rankos ir nusi- 
vedė plačiu holu. — Mums su Rovena būtų nepaprastai malonu 
pasikalbėti su žmogumi, išmanančiu ir gerbiančiu meną. 

Jis pasuko pro kitą arką. 

— Tikiuosi, jūs suprasite ir įvertinsite tai. 

Virš dar vieno židinio, spjaudančio liepsnas, kabėjo didžiulis 
paveikslas. 

Spalvos buvo tokios gyvos ir ryškios, stilius drąsus ir net įžū- 
lus, kad Melori širdis suspurdo. Portrere buvo nutapytos trys mo- 
terys — jaunos, gražios, pasipuošusios safyro, rubino ir smaragdo 
suknelėmis. Viena iš jų, su mėlyna suknele ir gelsvomis liemenį 
siekiančiomis garbanomis, sėdėjo ant suolelio prie tvenkinio. Ji 
laikė rankose mažą auksinę arfą. Ant sidabrinių plytelių prie jos 
kojų sėdėjo mergina raudona suknele, laikydama ant kelių po- 
pieriaus ritinį ir plunksną, viena ranka lengvai liesdama sesers 
— nes jos tikrai buvo seserys — kelį. Šalia jų stovėjo mergina žalia 
suknele, laikydama mažą juodą šuniuką. Ties jos klubais kabėjo 
trumpas sidabrinis kardas. Jas supo gėlių jūra. Fonas buvo medžiai 
su krentančiais nuo šakų vaisiais — brangakmeniais — ir žydras 
dangus su skraidančiais paukščiais bei fėjomis. 

Susižavėjusi Melori žingtelėjo arčiau, ir staiga jos širdis su- 
spurdo dar stipriau. Mergina mėlyna suknele turėjo jos veidą. 

Jaunesnė, pagalvojo ji, sustojusi it įkalta. Ir, žinoma, gražes- 
nė. Oda švytėjo, akys mėlynavo it jūros gelmė, plaukai vešlūs ir 
romantiški. Tačiau nėra jokios abejonės dėl jųdviejų panašumo. 
Kaip ir — Melori šiaip ne taip susitvardė — dėl kitų dviejų mergi- 
nų portrete ir kitų dviejų Karžygio Viršūnės viešnių. 

— Nuostabu. Meistro darbas, — tarė Melori ir pati nustebo, 
kaip ramiai nuskambėjo jos balsas ūžiant ausyse. 

— Jos panašios į mus, — nustebo Zoja, sustodama šalia Me- 
lori. — Kaip tai gali būti? 

— Geras klausimas. — Danos balse skambėjo įtarumas. — 
Kaip čia atsitiko, kad mes tapome modeliais paveikslui, kuriame, 
akivaizdu, pavaizduotos trys seserys, apie kurias pasakojote? 

— Jis buvo nutapytas prieš jums gimstant. Prieš gimstant 
jūsų tėvams, seneliams ir tiems, kurie suteikė gyvybę pastarie- 
siems. — Rovena priėjo prie paveikslo ir sustojo po juo. — Jo 
amžių galima pactikrinti. Ar ne taip, Melori? 

— Taip. Galima nustaryti jo apytikrį amžių, tačiau, kad ir 
kiek jam būtų metų, jūs neatsakėte į Zojos klausimą. 

Rovena patenkinta nusišypsojo. 

— Neatsakiau. Ką dar matote paveiksle? 

Melori pasigraibė rankinėje ir išsitraukė stačiakampio formos 
akinius. Užsidėjo juos ir palinko prie paveikslo. 

— Raktą dešiniajame dangaus kampe. Jis atrodo kaip paukštis, 
kol neįsižiūri. Štai ir antras. Ant medžio šakos, beveik pasislėpęs po 
lapais ir vaisiais. O trečias vos įžiūrimas — tvenkinyje. Medžiuose 
slepiasi šešėlis. Vyro, o gal ir moters forma. Užuomina į stebinčias 
tamsias jėgas. Dar vienas šešėlis slysta palei sidabrinių plytelių kraš- 
tą. Gyvatė. O, ir dar vienas — tolimajame fone. 

Ji užsimiršo, pasinėrė į paveikslą. 

— Matau porą — vyrą ir moterį — apsikabinusius. Mo- 
teris turtingai apsirengusi — purpurinė spalva simbolizuoja jos 
padėtį. O vyras apsitaisęs kaip karys. Karžygys. Virš jų medyje 
tupi varnas. Gresiančios nelaimės simbolis. Ir dangus šioje vietoje 
tamsesnis, pranašaujantis audrą. Grėsmę. Seserys nenutuokia apie 
pavojų. Jos žiūri į priekį; jų karūnos spindi saulėje, nušviesdamos 
priešakinį planą. Tarp jų tvyro draugiškumo ir meilės jausmas, o 
šis baltas balandis prie tvenkinio krašto simbolizuoja jų tyrumą. 
Kiekviena turi po amuletą, tokio paties dydžio ir formos, su bran- 
gakmeniais, atspindinčiais jų suknelių spalvą. Jos sudaro vienetą, 

bet kiekviena jų yra savita asmenybė. Nuostabus darbas. Gali net 
matyti, kaip jos kvėpuoja. 

— Jūsų aštri akis. — Pitas palietė Rovenos ranką ir linktelėjo 
Melori. — Tai kolekcijos perlas. 

— Vis dėlto, — neatstojo Dana, — jūs neatsakėte į klau- 
simą. 

— Magija nepajėgė išardyti kerų, kurie užrakino karaliaus 
dukterų sielas stiklo dėžutėje. Buvo sukviesti burtininkai, žyniai ir 
raganos iš viso pasaulio. Tačiau niekas nepadėjo panaikinti užkei- 
kimo. Todėl buvo mestas dar vienas. Šiame pasaulyje, kiekvienoje 
kartoje, gims trys moterys, kurios vienu metu atsidurs toje pačioje 
vietoje. Jos bus ne seserys, ne dievaitės, o mirtingos moterys. Ir jos 
vienintelės galės išlaisvinti nekaltąsias. 

— Ir jūs norite, kad mes patikėtume esančios šios mote- 
rys? — Dana išlenkė antakius. Jai kuteno gerklę, bet juoktis nesi- 
norėjo. — Kad mes atsitiktinai panašios į tas moteris paveiksle? 

— Niekas neatsitinka be priežasties. O tikite jūs ar ne, tai 
beveik nieko nekeičia. — Pitas ištiesė į jas rankas. — Jūs esate iš- 
rinktosios, ir aš įgaliotas jums tai pranešti. 

— Ką gi, pranešėte, o dabar?.. 

— Ir pateikti jums šį pasiūlymą, — tęsė jis, nespėjus Danai 
užbaigti. — Jūs, kiekviena iš eilės, per vieną mėnulio fazę turėsite 
surasti po vieną raktą. Jei per pirmąsias dvidešimt aštuonias dienas 
pirmajai iš jūsų nepavyks, reikalas irgi baigtas. Jei pirmajai pavyks, 
prasidės antrosios laikas. Bet jei antrajai nepavyks, reikalas baigtas. 
Jei visi trys raktai bus atnešti čionai baigiantis trečiajai mėnulio 
fazei, jūsų laukia malonė. 

— Kokia malonė? — pasiteiravo Zoja. 

— Vienas milijonas dolerių. Kiekvienai. 

— Eik sau! — prunkštelėjo Dana, paskui įsispoksojo į savo 
kompaniones. — Liaukitės, merginos. Tai paprasčiausias akių dū- 
mimas. Lengva jam švaistytis pinigais kaip konfeti. O kas paskui, 
kai būsime baigusios tą laukinių žąsų medžioklę, ieškodamos tų 
trijų raktų, kurie, esu tikra, nė neegzistuoja? 

— O jei egzistuotų? — Zoja spindinčiomis akimis atsigręžė 
į Daną. — Jei egzistuotų, negi nenorėtum pamėginti juos surasti? 
Už tiek pinigų? 

— Kokia galimybė? Pasaulis didelis. Kaip tikiesi rasti mažą 
auksinį raktelį? 

— Jums kiekvienai bus duotos tam tikros nuorodos. — Ro- 
vena mostelėjo į nedidelę skrynią. — Tai mes galime, jei susitar- 
sime. Jūs galite dirbti kartu. Tiesą sakant, tikiuosi to. Turite visos 
susitarti. Jei kuri nors nesutiks, baigta. Jei priimsite šį iššūkį ir 
sąlygas, kiekvienai duosime po dvidešimt penkis tūkstančius. Šie 
pinigai liks jums, nesvarbu, pavyks ar ne. 

— Minutėlę, — Melori kilstelėjo ranką, nusiėmė aki- 
nius. — Minutėlę, — pakartojo. — Jūs sakote, kad jei mes 
sutiksime ieškoti tų raktų, gausime dvidešimt penkis gabalus? 
Taip paprastai? 

— Pinigai bus pervesti į jūsų sąskaitas: Nedelsiant, — pa- 
reiškė Pitas. 

— Dieve mano! — Zoja sunėrė rankas. — Dieve mano, — 
pakartojo klesteldama ant kėdės. — Tai turbūt sapnas. 

— Apgavystė, nori pasakyti. Kame čia spąstai? — griežtai 
pasiteiravo Dana. — Kas jums iš to? 

— Jei kuriai nors nepavyks, iš jūsų bus atimti vieneri gyve- 
nimo metai. 

— Kaip, sėsim į kalėjimą? — pasipiktino Melori. 

— Ne. — Rovena mostelėjo tarnui, ir šis įnešė padėklą su 
kava. — Tie gyvenimo metai jums neegzistuos. 

— Štai taip! — Dana spragtelėjo pirštais. — Lyg burtų laz- 
dele pamojus. 

— Raktai iš tikrųjų yra. Ne šiame name, — sumurmėjo Ro- 
vena, — bet šiame pasaulyje, šioje vietoje. Tiek tegalime pasakyti. 
Daugiau neturime teisės, nors galėsime pasiūlyti nedidelę pagalbą. 
Žygis nėra lengvas, todėl jums bus atlyginta už bandymą. Jei pasi- 
seks, atlygis padidės. Jei nepasiseks, būsite nubaustos. Prašau, ne- 
skubėkite, apgalvokite. Mudu su Pitu paliksime jus vienas. 

Jie išėjo. Rovena atsigręžusi uždarė duris. 

— Čia, — tarė Dana, imdama nuo padėklo mažą kremo py- 
ragaitį, — pamišėlių namai. Ir jei kuri nors iš jūsų rimtai svarstote 
priimti tų pakvaišėlių žaidimą, tai jūsų vieta čia. 

— Pasakysiu tik viena. — Melori įsipylė kavos ir įsidėjo du 
gabalėlius cukraus. — Dvidešimt penki gabalai. Kiekvienai. 

— Negi tikrai tiki, kad jie atrėš mums septyniasdešimt penkis 
gabalus, jei mes pasakysime: na taip, žinoma, ieškosime tų raktų. 
Tų, kurie atrakins dėžutę su trijų pusiau dievaičių sielomis. 

Melori mąsliai žvelgė į mažutį eklerą. 

— Yra tik vienas būdas tai išsiaiškinti. 

— Jos panašios į mus. — Zoja stovėjo priešais paveikslą ir 
spoksojo, nekreipdama dėmesio į kavą ir pyragaičius. — Tokios 
panašios. 

— Taip, būtent tai ir kraupu. — Dana linktelėjo, kai Melori 
klausiamai kilstelėjo kavinuką. — Kam tapyti mus tokiu būdu? 
Mes niekada nesame susitikusios iki šio vakaro. Ir tai, kad kažkas 
stebi mus, fotografuoja ar dar ką daro, idant galėtų nupiešti šį 
portretą, man kelia šiurpą. 

— Jis nutapytas neskubant. — Melori padavė Danai kavos 
puodelį. — Tai šedevras. Tobulas, išbaigtas, detalus. Kažkas į šį pa- 
veikslą sudėjo save, ir tas kažkas neįtikėtinai talentingas. Jis įdėjo 
velniškai daug darbo. Jei tai apgavystė — ji labai išradinga. Bet 
kam to reikėtų? Aš bankrutavusi. Tu? 

Dana išpūtė skruostus. 

— Beveik. 

— Aš turiu šiek tiek susitaupiusi, — įsiterpė Zoja. — Bet jei 
skubiai nerasiu kito darbo, santaupos kaipmat ištirps. Nežinau, 
bet neatrodo, kad šie žmonės norėtų atimti iš mūsų paskutinius 
pinigus. 

— Ir aš taip manau. Nori kavos? 

— Ačiū. — Ji atsisuko į jas ir skėstelėjo rankas. — Žinau, 
jūs manęs nepažįstate ir jums tai nerūpi, bet man tie pinigai tikrai 
praverstų. — Žoja priėjo arčiau. — Dvidešimt penki tūkstančiai 


34 


būtų kaip stebuklas. Tai būtų saugumo garantas mano sūnui, gal- 
būt galimybė man daryti tai, ko visada norėjau. Turėti nedidelį 
nuosavą saloną. Mums tereikia pasakyti taip, ieškosime raktų. Tai 
ne nusikaltimas. 

— Nėra jokių raktų, — spyrėsi Dana. 

— O jei yra? — Zoja, nė neparagavusi kavos, pastatė puo- 
delį ant staliuko. — Turiu pripažinti, kad dvidešimt penki gabalai 
smarkiai pakeitė mano mąstymą. O milijonas? — Ji sutrikusi susi- 
juokė. — Negaliu net pagalvoti. Ima mausti skrandį. 

— Tai būtų kaip lobių medžioklė, — sumurmėjo Melori. 
Būtų visai smagu. Netgi naudinga. Dvidešimt penki tūkstančiai 
tikrai užpildytų mano spragas — šiuo metu aš linkusi žiūrėti iš 
praktiškosios pusės. Gal irgi galėčiau atsidaryti nuosavą galeriją. 
Ne tokią kaip ana galerija, bet mažesnę, talpinančią tapytojų ir 
amatininkų darbus. 

Tai buvo numatyta jos plane po dešimties metų, bet ji visada 
gali jį pakeisti. 

— Ne viskas taip paprasta. Niekas nedalija pinigų vien už 
pažadus. — Dana papurtė galvą. — Čia kažkas ne taip. 

— Galbūt jie tiki ja. Istorija, — pridūrė Melori. — Jei tu pa- 
tikėtum, dvidešimt penki gabalai daug ką pakeistų. Kalbama apie 
sielas. — Negalėdama susilaikyti ji atsigręžė į portretą. — Siela 
verta daugiau nei dvidešimt penki gabalai. 

Jaudulys šokinėjo joje kaip ryškiai raudonas kamuolys. Jai 
dar nebuvo tekę patirti tokio nuotykio, ypač apmokamo. 

— Jie turi pinigų, jie ekscentriški ir jie tuo tiki. Jaučiu, kad 
jei sutiksime, iš mūsų pusės tai bus didesnė apgavystė. Bet aš iš- 
gyvensiu tai. 

— Tu sutiksi? — Zoja griebė Melori už rankos. — Surtiksi? 

— Ne kiekvieną dieną tau moka už darbą dievai. Nagi, 
Dana, atsipalaiduok. 

Dana suraukė antakius, jos kaktoje įsirėžė atkakli raukšlelė. 

— Prisišauksite bėdą. Nežinau, kur ir kada, bet tikrai bus 
bėdos. 

— O ką tu darytum su dvidešimt penkiais tūkstančiais? — su- 
murkė Melori, pasiūlydama dar vieną kremo pyragaitį. 

— Investuočiau viską, kad tik galėčiau turėti nuosavą knygy- 
ną, — ilgesingai atsiduso Dana. Tai buvo ženklas, kad ji ima pasi- 
duoti. — Dieną lankytojai galėtų vaišintis arbata, vakare — vynu. 
Organizuočiau skaitymus. Pasvajok. 

— Argi ne keista, kad mes visos turime problemų darbe ir 
visos norime turėti nuosavą vietą? — Zoja atsargiai dirstelėjo į 
portretą. — Kaip manote? 

— Ne daugiau nei būti šioje tvirtovėje ir kalbėtis apie lobių 
medžioklę. Aš sutrikusi, — sumu rmėjo Dana. — Jei pasakysiu ne, 
pribaigsiu jus abi. Sakydama taip, jausčiausi lyg idiotė. Tikriausiai 
tokia ir esu. 

— Taip? — Zoja juokdamasi apkabino Daną. — Nuostabu! 
Puiku! 

— Ramiau. — Dana šypsodamasi patapšnojo Zojai per nu- 
garą. — Ką gi, metas prisiminti tinkamą posakį: „Vienas už visus, 
visi už vieną . 

— Žinau geresnį. — Melori kilstelėjo puodelį, lyg siūlydama 
tostą. — „Pinigus ant stalo". 

Tuo momentu atsidarė durys. Rovena įėjo pirmoji. 

— Gal prisėstume? 

— Mes nusprendėme priimti... — Zoja nutilo ir pažvelgė į 
Daną. — Iššūkį. 

— Taip. — Rovena sukryžiavo kojas. — Tad peržiūrėkime 
kontraktus. 

— Kontraktus? — išsižiojo Melori. 

— Žinoma. Dokumentai įgauna galią tik pasirašius. Visoms 
teks pasirašyti. O tada rinksime pirmąją pirmajam raktui. 

Pitas ištraukė iš stalo dokumentus ir padavė kiekvienai po 
egzempliorių. 

— Tikiuosi, viskas aišku, nes sąlygas mes jau aptarėme. Įrašy- 
kite, kur pervesti pinigus, ir reikalas baigtas. 

— Ir jums nerūpi, kad mes netikime tuo? — Melori parodė 
į portretą. 

— Jūs duodate žodį, jog priimate sąlygas. Kol kas to pakan- 
ka, — atsakė Rovena. 

— Gana tiesmukiška tokiam keistam reikalui, — pastebėjo 
Dana. Ir pasižadėjo sau rytoj pat nunešti kontraktą savo advoka- 
tui. 

Pitas padavė jai rašiklį. 

— Jūs irgi tiesmukiška. Kai ateis jūsų eilė, aš žinosiu, kad pa- 
darysite viską, ką galėsite. 

Kontraktų pasirašymą paliudijo žaibai, žybsintys palei langus. 

— Jūs esate išrinktosios, — tarė atsistodama Rovena. — Da- 
bar viskas jūsų rankose. Pitai? 

Jis priėjo prie stalo ir paėmė raižyto medžio dėžutę. 

— Jos viduje yra trys diskai. Vienas iš jų yra rakto formos. 
Toji, kuri ištrauks tą diską, pradės žygį pirmoji. 

— Tikiuosi, ne aš, — nervingai susijuokė Zoja, šluostyda- 
masi į sijoną sudrėkusius delnus. — Atsiprašau, aš tikrai labai jau- 
dinuosi. — Ji užsimerkė ir įkišo ranką į dėžutę. Tada, suspaudusi 


diską kumštyje, pažvelgė į Melori ir Daną. — Pažiūrėkime visos 
vienu metu. Gerai? 

— Sutarta. 

Dana ištraukė diską ir nuleido ranką laukdama Melori. 

—- Viskas. 


Jos sustojo ratu žiūrėdamos viena į kitą. Tada ištiesė diskus. 

— O! — Melori krenkštelėjo. — Tai pasisekė, — sušnabždė- 
jo pamačiusi auksinį raktą baltame diske. 

— Tu pirmoji, — prieidama tarė Rovena. — Tavo laikas 
prasideda rytoj, saulei patekėjus, ir baigiasi dvidešimt aštuntosios 
vidurnaktį. 

— Ar aš gausiu kokią nuorodą? Žemėlapį ar ką nors pana- 
šaus? 

Rovena atidarė mažą skrynelę ir, ištraukusi popieriaus lapą, 
padavė Melori. Tada ištarė jame parašytus žodžius. 

„Turi ieškoti grožio, tiesos ir drąsos. Viena neatsilaikysi. Tik 
trise sudarysite visumą. Ieškok savyje ir sužinok, ką dar turi suži- 


37 


noti. Surask, ką slepia tamsa. Ieškok ten, kur šviesa nugali šešėlius, 
kaip meilė nugali skausmą. Sidabrinės ašaros sukrenta į dainą, nes 
ji kyla iš jų sielų. Ieškok už ir tarp, ten, kur klesti grožis ir dainuoja 
dievaitė. Tavo kelyje gali pasitaikyti baimė, skausmas, tačiau dora 
širdis pergalės viską. Kai surasi, ko ieškai, meilė išardys kerus, šir- 
dis iškals raktą ir iškels jį į šviesą." 

Melori kiek patylėjo. 

— Ir tai viskas? Tik tokia nuoroda? 

— Kaip džiaugiuosi, kad ne man pirmai teko, — tarė Zoja. 
Palūkėkite — negi daugiau nieko nepasakysite? Jūs ir Pi- 
tas jau žinote, kur yra raktai, taip? 


— Tai viskas, ką mes galime tau duoti, tačiau turi viską, ko 
tau reikia. — Rovena uždėjo rankas ant Melori pečių ir pabučiavo 
į abu skruostus. — Laiminu tave. 


Rovena stovėjo prie židinio šildydamasi rankas ir žiūrėdama į 
paveikslą. Ji pajuto, kaip į kambarį įėjo Pitas ir atsistojo jai už nuga- 
ros. Jis palietė jos skruostą, o ji prispaudė jo delną sau prie veido. 

— Turėjau didesnių vilčių, kol jų nemačiau, — tarė jis. 

— Jos protingos, išradingos. Nesumanių išrinktųjų dar ne- 
buvo. 

— Tačiau eina metai, šimtmečiai, o mes vis dar čia. 

— Nekalbėk. — Ji atsigręžė, apkabino jį per liemenį ir prisi- 
glaudė. — Nepulk į neviltį, mano brangiausioji meile, gal šįkart 
pavyks. 

— Tiek daug bandymų, bet visada be pabaigos. — Jis palenkė 
galvą ir prispaudė lūpas prie jos kaktos. — Ši vieta mane slegia. 

— Mes darome viską, ką galime. 


Ji priglaudė galvą prie 
jo krūtinės, klausydamasi raminančio širdies plakimo. — Turėk 
vilties. Man jos patiko, — pridūrė imdama jį už rankos ir vesdama 
durų link. 

— Jos gana įdomios. Kaip mirtingosios, — atsiliepė jis. 

Vos tik jie išėjo pro arką, ugnies gaudimas nurimo, liepsnos 
židinyje užgeso, palikdamos tik silpną auksinį žibėjimą tamsoje. 

Trečias skyrius 


0 


o buvo galima tikėtis. Ir Džeimsas elgėsi maloniai, net- 
gi tėviškai. Tačiau atleidimas yra atleidimas, nesvarbu 
kokia forma. 

Nors ir ruošėsi tam, juo labiau turėdama stebuklingą dvide- 
šimt penkių tūkstančių sumą sąskaitoje — tai ji pasitvirtino šįryt, 
Melori jautėsi didžiai pažeminta. 

— Viskas keičiasi. — Džeimsas P. Horasas, kaip visuomet 
tvarkingai apsirengęs, su kaklaraiščiu ir su akiniais, kalbėjo gerai 
moduliuotu tonu. 

Per visą jų pažinties laiką Melori nebuvo girdėjusi, kad jis pa- 
keltų balsą. Kartais jis būdavo išsiblaškęs, kartais neapdairus, bet 
visuomet malonus. Nergi dabar jo veide atsispindėjo kantrybė ir 
apgailestavimas. Panašus į susenusį cherubiną, pagalvojo Melori. 

Nors kabineto durys buvo uždarytos, kiti galerijos darbuoto- 
jai netrukus sužinos apie jų pokalbio baigtį. 

— Visada jaučiau tau tėviškus jausmus, todėl noriu, kad tau 
būtų geriau. 

— Taip, Džeimsai. Bet... 

— Jei nieko nekeisime, liksime ten, kur esame. Žinau, iš pra- 
džių tau gali būti sunku, Melori, bet netrukus pamatysi, jog tai 
geriausia, kas tau galėjo atsitikti. 

Kiek banalių frazių, galvojo Melori, gali pasitelkti žmogus, 
kad sušvelnintų smūgį. 

— Džeimsai, žinau, kad mes su Pamela nelabai sutarėme. 
„Kaip tu man, taip aš tau". Būdama naujokė, ji per daug audringai 
reaguoja, o aš ginu savąją teritoriją. Labai atsiprašau, kad nesusi- 
valdžiau. Ir kavą išpyliau netyčia. Juk žinai, kad aš niekada... 

— Žinoma, — numojo ranka jis. — Esu tikras, jog taip ir 
buvo. Nenoriu, kad dėl šito sau priekaištaurum. Kas buvo, tas 
buvo. Bet matai, Melori, Pamela nori aktyviau dalyvauti veikloje, 
išjudinti sąstingį. 

Melori ėmė smaugti neyiltis. 

— Džeimsai, ji viską pakeitė pagrindinėje salėje, pristatė 
daiktų iš salono. Atnešė gabalą audeklo — auksinio brokato, 
Džeimsai, ir užmetė ant Deko nuogybės vietoje sarongo. Negana 
to, kad išardė nuoseklų išdėstymą, ji viską sugadino. Ji nesupranta 
meno, nejaučia erdvės. Ji... 

— Taip, taip. — Jo balsas nė kiek nepasikeitė, veidas nepra- 
rado ramybės ir savitvardos išraiškos. — Bet ji išmoks. Aš tikiuosi, 
kad bus malonu ją mokyti. Labai vertinu jos susidomėjimą mano 
darbu ir jos entuziazmą, kaip visuomet vertinau ir tavąjį, Melori. 
Ber aš tikrai manau, kad tu praaugai mus. Laikas pačiai pasireikšti. 
Praplėsti savo horizontus. Rizikuot. 

Gumulas užspaudė gerklę, ir Melori vos galėjo prabilti. 

— Aš myliu galeriją, Džeimsai. 

— Žinau. Tu visuomet būsi čia laukiama. Bet aš jaučiu, 
jog laikas išstumti tave iš lizdo. Žinoma, aš pasirūpinsiu, kad 
jaustumeisi saugi, kol nutarsi, ką toliau daryti. — Jis išsitraukė 
iš kišenėlės čekį. — Mėnesio atlygis turėtų neleisti tau numirti 
iš bado. 

Ką aš darysiu? Kur eisiu? Karšrligiški klausimai sukosi jos 
galvoje kaip išgąsdinti paukščiai. 

— Tai vienintelė vieta, kur kada nors dirbau. 

— Būtent. — Jis padėjo čekį ant stalo. — Tikiuosi, tu žinai, 
kaip man patinki ir kad gali bet kuriuo metu kreiptis į mane pata- 
rimo. Tačiau būtų geriau, kad tai liktų tik tarp mudviejų. Pamela 
truputį pyksta ant tavęs. 

Jis globėjiškai pakštelėjo jai į skruostą, paplekšnojo per pe- 


čius ir išžingsniavo iš kabineto. 


Gal jis kantrus ir susivaldantis, bet kartu ir silpnas. Nors ji ir 
nenorėjo to pripažinti — nenorėjo suprasti po tiek metų — dar 
ir savanaudiškas. Reikia būti savanaudišku silpnavaliu, kad atleis- 
tum našiai dirbančią, kūrybingą ir ištikimą darbuotoją paklusęs 
žmonos kaprizui. 

Ji žinojo, kad verkti neverta, tačiau vis tiek verkė stovėdama 
nedideliame kabinete, kurį pati įrengė ir apstatė asmeniniais daik- 
tais. Jos gyvenimas ir karjera sutilpo į vieną didelę dėžę. 

Taip pasireiškia jos praktiškumas. Ir paretiškumas, mintyse 
pridūrė Melori. 

Dabar viskas bus kitaip, o ji tam nepasiruošusi. Neturi nei 
plano, nei brėžinio, nei sąrašo, ką toliau daryti. Rytoj jai nereikės 
keltis, valgyti lengvų pusryčių, rengtis į darbą iš vakaro pasirink- 
tais drabužiais. Prieš jos akis tarsi bedugnė praraja nusitiesė betik- 
slių dienų eilė, kurioje pranyko taip brangintas sutvarkytas Melori 
gyvenimas. 

Tai ją baugino, tačiau šalia baimės atsirado išdidumas. Ji pa- 
sirvarkė makiažą, iškėlė galvą, ištiesino pečius ir čiupo dėžę. Lipda- 
ma laiptais netgi sugebėjo išspausti šypseną Todui Gristui. 

Jis buvo neaukštas, lieknas, dėvėjo juodus marškinius ir juo- 
das kelnes. Kairiojoje ausyje žybčiojo du auksiniai žiedai. Melori 
visada pavydėjo jam šviesių, iki pečių krintančių plaukų. Ange- 
liškas veidelis traukė pagyvenusias ir senyvas damas, kaip sirenų 
dainos kad traukia jūreivius. 

Jis pradėjo dirbti galerijoje metais vėliau už Melori ir tapo jos 
draugu, patikėtiniu ir partneriu krečiant šunybes. 

— Neišeik. Pribaigsime tą vėplą. Truputis arseno į rytinę 
kavą — ir ji taps istorija. — Jis griebė už dėžės. — Mel, mano 
gyvenimo meile, tu negali manęs palikti. 

— Mane išspyrė. Įbrukęs į rankas mėnesio atlyginimą, pa- 
plekšnojęs per petį ir paskaitęs pamokslą. — Melori vos tramdė 

ašaras, temdančias jai akis, dairydamasi po gražų erdvų holą, sau- 
lės nutviekstas ąžuolines grindis. — Dieve, ką aš darysiu rytoj, kai 
negalėsiu čia ateiti? 

— O, mažute! Nagi, duokš man šitą. — Jis paėmė iš jos dėžę 
ir lengvai kumštelėjo bičiulę. — Lauke galėsime pažliumbti. 

— Aš daugiau nežliumbsiu. — Tačiau prikando stipriai vir- 
pančią lūpą. 

— Žliumbsiu aš, — pažadėjo jis, pamažu stumdamas ją prie 
durų. Tada pastatė dėžę ant geležinio staliuko dailiai įrengtoje ve- 
randoje ir puolė Melori ant kaklo. — Negaliu! Be tavęs čia viskas 
bus kitaip. Su kuo aš liežuvausiu, kas mane paguos, kai koks niek- 
šas sudraskys man širdį? Tu visada būdavai šalia. 

Melori nusijuokė. 

— Tu vis dar mano geriausias draugužis, taip? 

— Aišku. Tikiuosi, nepadarysi kokios nesąmonės, pavyzdžiui, 
nepersikelsi į miestą? — Jis atsitraukė ir pažiūrėjo į ją. — Ir nepa- 
kliūsi į blogą kompaniją, neįsidarbinsi kokiame suvenyrų kioske? 

Melori skrandyje nusėdo švininis svoris. Tai buvo du vie- 
ninteliai variantai, kuriuos buvo numačiusi pragyvenimui. Tačiau 
Todas atrodė taip, tarsi tuoj pravirktų, tad ji to nepasakė. 

— Neturėk nė tokios minties. Nežinau, ką darysiu. Yra kai 
kas, — ji pagalvojo apie keistą vakarą ir raktą. — Bet papasakosiu 
apie tai vėliau. Dabar būsiu truputį užsiėmusi, o paskui... nežinau, 
Todai. Aš sutrikusi. 

Vis dėlto ji šiek tiek pažliumbs. 

— Viskas ne taip, kaip turėjo būti, todėl nežinau, kaip bus. Į 
Melori Prais gyvenimo planą atleidimas nebuvo įtrauktas. 

— Tai tik trumpalaikis nuosmukis, — tikino ją Todas. — 
Džeimsas skendi seksualinėje migloje. Jis dar gali praregėti. Galėtum 
permiegoti su juo, — staiga nušvito jis. — Arba aš galėčiau permie- 
goti su juo. 

— Fu, kokie pasiūlymai. 

— Išmintingi ir patikrinti. Ką pasakytum, jei šįvakar atsineš- 
čiau kiniško maisto ir pigaus vyno? 

— Tu tikras draugas. 

— Suplanuosime Piktosios Pamelos galą ir tavo ateitį. Nori, 
kad palydėčiau namo, meilute? 

— Ačiū, bet aš susitvarkysiu. Duok man laiko praskaidrinti 
galvą. Atsisveikink su visais nuo manęs. Aš pati dabar negaliu. 

— Nesirūpink. | 

Ji bandė nesirūpinti eidama namo. Bandė nekreipti dėmesio 
į paniką, kad vis labiau artėja prie bedugnės krašto. Juk ji jauna, 
išsilavinusi, darbšti. Turi pinigų banke. Jai visas gyvenimas dar 
prieš akis. Kaip kokia tuščia drobė. Tereikia pasirinkti dažus ir 
imtis darbo. 

Na, o šiuo metu Melori reikia galvoti apie ką kita. Apie bet 
ką. Ji turi mėnesį laiko, kad nuspręstų — imtis ar ne labai intri- 
guojančios užduoties. Ne kiekvieną dieną tavęs paprašo surasti 
paslaptingą raktą ir sužaisti gelbėjant sielas. 

Tad ji pažais, o tuo pačiu metu sugalvos, ką veiks ateityje. 
Pagaliau juk ji davė žodį, todėl būtų geriausia jo laikytis. Kažkaip. 
Tik pirmiausia pareis namo ir nuskandins savo gėlą pinta alaus. 

Priėjusi kampą, ji atsigręžė ir gailingai pažiūrėjo į galeriją. Ką 
gi ji bando apgauti? Tai buvo jos namai. 

Giliai atsidususi, Melori žengė žingsnį. Ir skaudžiai klestelėjo 
ant užpakalio. 

Tas, kuris ją partrenkė, dribtelėjo ant jos. Ji išgirdo kriūktelė- 
jimą, o paskui kažką panašaus į cyptelėjimą. Negalėdama atgauti 
kvapo, nes ant krūtinės, rodės, įsitaisė visas kalnas, ji atsimerkė ir 
pažvelgė į juodą plaukuotą snukį. Vos tik įkvėpė pakankamai oro, 
kad suriktų, iš snukio išlindęs milžiniško dydžio liežuvis lyžtelėjo 
jai veidą. 

— Mojau! Nulipk, kad tave kur! O, Jėzau. Atsiprašau, labai. 

Melori išgirdo sunerimusį balsą ir dusdama pasuko galvą, 
kad išvengtų liežuvio. Staiga virš didžiulės juodos masės išniro dvi 
rankos. Paskui antra galva. Ši buvo žmogaus ir daug patrauklesnė 
nei pirmoji, nepaisant slystančių nuo nosies juodų akinių ir piktai 
sučiauptos burnos. 

— Arjums nieko neatsitiko? Nesusižeidėte? 

Jis nustūmė nuo jos sunkų svorį ir užstojo ją savo kūnu kaip 
kokia gynybinė siena. 

— Ar galite atsisėsti? 

Klausimas buvo ginčytinas, nes jis jau kėlė ją iš negrakščios 
padėties išsiskėtus į sėdimą. Šuo vis bandė įkišti savo nosį, bet 
buvo nuvejamas alkūne. 

— Gulėk, kvaiša! Čia ne jums, — žavingai šypteldamas sku- 
biai pridūrė jis, nubraukdamas plaukus nuo Melori veido. — La- 
bai atsiprašau. Jis nieko nedaro, tiesiog yra nerangus ir kvailas. 

— Kas... kas tai? 

— Mojus yra šuo, bent jau taip man buvo pasakyta. Mes 
manome, kad jo veislė — tarp kokerspanielio ir gauruoto ma- 
muto. Atleiskite. Tai aš kaltas. Vos tik palikau be priežiūros, ir jis 
pabėgo. 

Ji nukreipė žvilgsnį į šunį, jei tai buvo šuo. Šis tupėjo ir 
vizgino uodegą, storumo sulig jos ranka, nekaltai ir draugiškai 
žiūrėdamas į Melori. 

— Ar nesusitrenkėte galvos? 

— Atrodo, ne. — Ji pajuto įdėmų Mojaus šeimininko žvilgs- 
nį ir paraudo. — Kas yra? 

Ji buvo graži kaip saldainiukas. Tie susitaršę šviesūs plaukai, 
balta oda, seksualiai atrodanti patempta rožinė burna. Akys dide- 
lės, mėlynos ir gražios, nors jose šaudė pykčio žaibai. 

Jis vos neapsilaižė, kai ji dėbtelėjo į jį ir kilstelėjo ranką, kad 
pasitaisytų vešlią plaukų kupetą. 

— Ko taip žiūrite? 

— Tiesiog noriu įsitikinti, kad akyse nėra mažų kryžiukų. 
Trenkėtės gana smarkiai. Beje, nuostabios akys. Aš linas. 

— O man nusibodo sėdėti ant šaligatvio. Gal padėtum? 

— O, taip. — Jis atsistojo, paėmė ją už rankų ir truktelėjęs 
pastatė ant kojų. 

Jis buvo aukštesnis, nei ji manė, ir Melori automatiškai ženg- 
telėjo atgal, kad nereikėtų kilstelėti veido žiūrint į jį. Tankiuose 
banguotuose kaštono spalvos jo plaukuose tviskėjo saulė. Jo ran- 

kos vis dar spaudė josios rankas, ir gana stipriai, kad būtų galėjusi 
pajusti nuospaudas ant delnų. 

— Jūs tikrai gerai jaučiatės? Galva nesvaigsta? Šitaip griuvote. 

— Lyg pati nežinočiau. — Skausmingiausia buvo tai anato- 
minei kūno daliai, kuri pirmoji pajuto šaligatvį. Melori priklaupė 
ir ėmė rinkti išsibarsčiusius iš dėžės daiktus. 

— Aš surinksiu. — Jis pritūpė šalia ir piktai atkišo pirštą į šunį, 
bandantį prislinkti prie jų Afrikos dramblio grakštumu. — Sėdėk, 
arba negausi ėsti. 

— Tiesiog pasiimk tą šunį. Aš pati susitvarkysiu. 

Melori piktai čiupo kosmetinį krepšelį ir įmetė jį į dėžę. O 
išvydusi, jog nusilaužė nagą, panoro susisukti į kamuolį ir apsi- 
žliumbti. Tačiau vietoj to nusprendė išlieti savo pyktį. 

— Ir ką, po galais, darai su tokiu šuniu gatvėje, jei nemoki 
jo suvaldyti! Jis tik šuo, jis nieko neišmano, bet tu turėtum išma- 
nyti. 

— Jūs teisi. Visiškai teisi. A... hm... čia turbūt jūsų. — Jis 
kilstelėjo juodą liemenėlę be petnešėlių. Persikreipusi iš pykčio 
Melori stvėrė liemenėlę ir įgrūdo ją į dėžę. 

— Dabar eik. Kuo toliau nuo čia. 

— Paklausykit, leiskit man panešti tą dėžę. 

— Nešk savo kvailą šunį, — atrėžė Melori ir, pagriebusi dėžę, 
kiek galėdama oriau nužingsniavo. 

Flinas stebėjo ją nueinančią, o Mojus sudribo prie šeiminin- 
ko kojų, prispausdamas vieną jų savo sunkiu kūnu. linas patapš- 
nojo gauruotą galvą, gėrėdamasis, kaip iš pasipiktinimo siūbuoja 
moteriški klubai po trumpu sijonėliu. Jis abejojo, ar buvo nubė- 
gusi siūlė jos kojine iki susiduriant su Mojumi, tačiau rai nė kiek 
netrukdė grožėtis jos puikiomis kojomis. 

— Graži, — ištarė garsiai, kai ji pasuko į pastatą kvartalo 
vidury. — Ir karštoka. — Jis žvilgtelėjo į viltingai išsišiepusį 
Mojų. — Puikiai pasidarbavai, bukasnuki. 


Išsimaudžiusi po karštu dušu, persirengusi ir profilaktikai su- 

dorojusi dubenį ledų, Melori pasuko į biblioteką. Vakar ji nieko 
rimto nesutarė su Dana — tikriausiai reikėtų vadinti jas partnerė- 
mis. Kadangi ji pirmoji, tai turėtų vadovauti. Joms reikia susitikti, 
aptarti nuorodą, sudaryti veiksmų planą. Nors Melori nesitikėjo 
laimėti milijoną, lengvai atsisakyti savo žodžio neketino. 

Ji negalėjo prisiminti, kada paskutinį kartą lankėsi bibliote- 
koje. Kažkodėl vėl pasijuto studente, naivia, kupina vilčių ir noro 
mokytis. 

Pagrindinė salė buvo nedidelė, o dauguma stalų — neužimti. 
Ji pastebėjo senyvą vyrą, skaitantį laikraštį, keletą žmonių, klaidžio- 
jančių aplink lentynas, ir moterį su kūdikiu prie registracijos stalo. 
Čia buvo taip tylu, kad telefono skambutis nuskambėjo kaip šūvis. 
Melori grįžtelėjo garso pusėn, į centrinį stalą. Ten sėdėjo Dana, pri- 
glaudusi prie ausies ragelį, pirštais spaudydama klavišus. 

Apsidžiaugusi, kad nereikės ieškoti po visą pastatą, Melori pa- 
suko prie jos. Pamojavo, kai Dana linkcelėjo jai ir užbaigė pokalbį. 

— Tikėjausi, kad užsuksi. Tik nemaniau, kad taip greitai. 

— Dabar aš visiškai laisva moteris. 

— O! — Danos veidas sušvelnėjo. — Išspyrė? 

— Išspyrė, išvijo, išgujo, o paskui, pakeliui į namus, kažkoks 
mulkis su šuniu parvertė mane vidury gatvės. Žodžiu, suknista 
diena, nepaisant padidėjusios banko sąskaitos. 

— "Turiu pasakyti, to nesitikėjau. Tiedu Viršūnėje patikimi 
tipai. 

— Mums pasisekė. Tačiau mes dar turime tai užsidirbti. Aš 
pirmoji, tad, manau, reikėtų pradėti. Nuo kažko. 

— Aš jau kai ką nuveikiau. Džen? Pasėdėk vietoje manęs. — 


Dana pakilo ir susirinko knygas iš po stalo. — Eime, — tarė ji 
Melori. — Prie lango yra patogus stalas, galėsi ten dirbti. 
— Ką dirbti? 


— Ieškoti atsakymų. Turiu keletą knygų apie keltų mitolo- 
giją, dievus ir deives, moksliškai pagrįstų ir legendų. Pasirinkau 
keltus, nes Rovena iš Velso, o Pitas — airis. 

— Iš kur žinai, kad jis airis? 

— Nežinau. Kalba kaip airis. Aš beveik nieko nežinau apie 
keltų mitus. Įtariu, kad judvi su Zoja taip pat. 

— Neturiu nė menkiausio supratimo. 

Dana padėjo knygų krūvelę ant stalo. 

— Vadinasi, mums reikia jį įgyti. Po kelių valandų būsiu lais- 
va, tada galėsiu tau padėti. Ir, jei nori, galiu paskambinti Zojai. 

Melori spoksojo į knygas. 

— Būtų gerai. Nežinau, nuo ko pradėti. 

— Išsirink vieną. Atnešiu tau sąsiuvinį. 

Po valandos Melori jau reikėjo aspirino. Kai atskubėjo Zoja, 
Melori nusiėmė akinius ir pasitrynė pavargusias akis. 

— Puiku. Atvyko pastiprinimas, — tarė ji, pastumdama per 
stalą knygą. 

— Atleisk, kad taip užtrukau. Turėjau visokių reikalų. Nu- 
pirkau Saimonui videožaidimą, kurio seniai norėjo. Žinau, kad 
neturėčiau švaistyti pinigų, bet norėjau kuo nors jį nudžiuginti. Aš 
dar niekada neturėjau tiek pinigų, — sušnabždėjo Zoja. — Žinau, 
kad reikia elgris apdairiai, bet jei negali leisti sau nė mielo mažmo- 
žio, tai kokia prasmė? 

— Gali nesiteisinti. O kai pasėdėsi čia kurį laiką, žinosi, kad 
užsidirbai. Sveika atvykusi į trenktą keltų pasaulį. Dana tikriausiai 
turi dar vieną sąsiuvinį. 

— Atsinešiau savo. — Iš didžiulio krepšio Zoja išsitraukė 
švarų sąsiuvinį, storą kaip plyta, ir keletą pieštukų, nuaštrintų kaip 
ietys. — Lyg būčiau sugrįžusi į mokyklą. 

Zojos optimizmas pataisė blogą Melori nuotaiką. 

— Gal nedarom pamokų, geriau paplepam apie berniukus? 

Zoja tik šyptelėjo ir atsivertė knygą. 

— Mes surasime tą raktą. Aš tai žinau. 

Kai atėjo ir Dana, Melori jau buvo prirašiusi daugybę pasta- 
bų koledže ištobulintais sutrumpinimais, išbaigusi savo rašiklį ir 
pasiskolinusi du pieštukus iš Zojos. 

— Kodėl mums nepersikėlus pas mano brolį? — pasiūlė 
Dana. — Gyvena čia pat, už kampo. Jis darbe, tad mums netruk- 
dys. Turėsime daugiau erdvės, o jūs galėsite mane apšviesti. 

— Tinka. — Melori, sustingusi nuo sėdėjimo, atsistojo. 

— Aš galėsiu pabūti tik apie valandą. Norėčiau būti namuo- 
se, kai Saimonas grįš iš mokyklos. 

— Tada eime. Šios knygos užregistruotos mano vardu, — 
tarė Dana, rinkdama knygas. — Jei kuri nešitės namo, prašau 
grąžinti laiku ir tokios pačios būklės, kaip ir paėmėte. 

— Ji tikra bibliotekininkė. — Melori.pasikišo knygas po pa- 
žastimi. 

— Tikresnių nebūna. — Dana ėjo pirmoji. — Pažiūrėsiu, ką 
galima gauti internete arba tarpbibliotekiniame tinkle. 

— Nežinau, kiek galėsime sužinoti iš knygų. 

Dana užsidėjo akinius nuo saulės, žvilgtelėjo per jų viršų į 
Melori. 

— Viskas, kas vertinga, yra knygose. 

— Čia kalba Rūsčioji Bibliotekininkė. Mums tereikia išsi- 
aiškinti nuorodą. 

— Be informacijos apie pačią istoriją ir jos veikėjus mes ne- 
turime nuo ko pradėti. 

— Turime ištisas keturias savaites, — įsiterpė Zoja, traukda- 
ma iš krepšio akinius nuo saulės. — Pakankamai laiko, kad daug 
ką sužinotume ir apžiūrėtume. Pitas sakė, jog raktai šalia. Mums 
nereikia jaudintis dėl viso pasaulio. 

— „Šalia“ gali reikšti mūsų slėnį ar kalnus. Gal net visą Pen- 
silvanijos valstiją. — Melori papurtė galvą. — Pitas nurodė gana 
plačiai. Net jei jis šalia, tai gali būti kieno nors apdulkėjusiame 
stalčiuje, upės dugne, banko saugykloje ar paslėptas po akmeniu. 

— Jei būtų lengva, kas nors jau būtų radęs, — pastebėjo 
Zoja. — O didysis prizas nebūtų trys milijonai. 

— Nebūk tokia protinga, kai aš bambu. 

— Atleisk, bet man neduoda ramybės kas kita. Vakar vakare 
negalėjau užmigti, vis galvojau apie tą reikalą. Viskas taip nerealu. 
Ir net jei trumpam tai pamirštum, nusiteiktum optimistiškai ir 
sakytum, kad surasime raktą, iš kur žinosime, kad tai 2220 raktas, 
o ne kurios nors iš jūsų? 

— Įdomi mintis. — Melori pasitaisė knygų naštą. — Kodėl 
apie tai nepagalvojo Keistieji Dvyniai? 

— Spėju, kad pagalvojo. Matai, pirmiausia reikia pripažinti, 
kad tai realu. 

Dana patraukė pečiais. 

— Mūsų pinigai banke, o mes einame nagrinėti keltų mitų. 
Man tai gana realu. 

— Jei tai tikra, tada Melori gali surasti tik pirmąjį raktą. Net 
jei kiti du būtų tiesiai prieš jos nosį, ji jų nerastų. Mes irgi, kol 
neatėjo mūsų eilė. 

Dana stabtelėjo ir pakreipusi galvą pažvelgė į Zoją. 

— Tu tikrai tiki visu tuo? 

Zoja raustelėjo, bet nerūpestingai gūžtelėjo pečiais. 

— Norėčiau tikėti. Tai taip fantastiška ir svarbu. Dar niekada 
nesu dariusi nieko panašaus. — Ji pažiūrėjo į siaurą trijų aukštų 
Viktorijos laikų namą, nudažytą pilkšvai mėlyna spalva su šviesio- 
mis puošmenomis. — Čia tavo brolio namas? Man jis visuomet 
patiko. 

'-— Jis jį pamažu remontuoja. Tai kaip hobis. 

Jos patraukė palei plytų sieną. Žolė žalia ir tvarkingai nupjau- 
ta, bet reikia gėlių, pagalvojo Melori. Spalvų ir formos. Kokio seno 
suolelio verandoje, šalia — didelio varinio puodo su įdomiomis 
sausomis šakomis ar žolėmis. Namas atrodo vienišas be jų. Kaip 
daili moteris, laukianti nesulaukianti savojo kavalieriaus. 

Dana išsitraukė raktus ir atrakino duris. 

— Geriausia, ką galiu pasakyti apie vidų — čia tylu. — Ji 
įžengė vidun. — Ir niekas netrukdo. 

Holas buvo tuščias, tik kampe riogsojo keletas dėžių. 
Laiptai į viršų dailiai išlenkti, su grifo galva vietoje kolonos. 
Svetainės sienos nudažytos sodria žalia spalva, puikiai derančia 
prie medaus spalvos grindų. Tačiau kitur sienos, kaip ir kiemas, 
buvo plikos. 

Kambario viduryje stovėjo sofa, kuri rėkte rėkė Melori: 
„Mane pirko vyras!“ Nors kai kurie žali akcentai derinosi prie 

sienų, tai buvo šlykštus baldas ir aiškiai per didelis žaviam kam- 
bariui. 

Vietoj stalo buvo kažkokia dėžė. Kita dėžė stovėjo palei ne- 
didelį puikų židinį su meistriškai raižyta atbraila. Melori jau įsi- 
vaizdavo įspūdingą paveikslą, kaban:į virš jo. 

— Taigi... — Zoja apsidairė. — Atrodo, kad jis neseniai įsi- 
kraustė. 

— O taip. Tik prieš pusantrų metų. — Dana padėjo knygas 
ant dėžės. 

— Jis gyvena čia daugiau nei metus? — Melori suskaudo 
širdį. — Ir vienintelis baldas yra ši pasibaisėtina sofa? 

— Cha, reikėjo pamaryti jo kambarį namuose. Čia bent jau 
tvarkinga. Be to, jis turi ganėtinai padoraus šlamšto viršuje. Ten 
ir gyvena. Valgyti turbūt nėra, bet rasiu kavos, alaus, kokakolos. 
Norit? 

— Kola dietinė? — pasiteiravo Melori. 

Dana piktokai prunkštelėjo. 

— Jis juk vyras. 

— Tiesa. Ką gi, surizikuosiu. 

— Tiks ir man, — pritarė Zoja. 

— "Tuoj atnešiu. Sėskit. Sofa gadina akis, bet sėdėti ant jos 
patogu. 

— Šitaip sugadinti tokią nuostabią erdvę, — suaimanavo 
Melori. — Tik vyras gali mokėti pinigus už tokį daiktą. — Ji kles- 
telėjo ant sofos. — Patogi. Ber vis tiek bjauri. 

— Ar gali įsivaizduoti, kad čia gyventum? — Zoja apvedė 
ranka ratą. — Čia kaip lėlės namai. Didelės lėlės, bet mieli. Aš 
tikriausiai visą laisvalaikį leisčiau žaisdama, ieškodama lobių. 

— Ir aš. — Melori kilstelėjo galvą. Kad ir kaip stengčiausi, 
pagalvojo ji, niekada neatrodysiu taip madingai ir egzotiškai kaip 
Zoja, nors vilki tik paprastais džinsais ir medvilnės marškiniais. Ji 
paskaičiavo, kiek Zojai buvo metų, kai pagimdė. Būdama tokio 
paties amžiaus Melori pirkosi suknelę išleistuvėms ir ruošėsi į 


koledžą. 

O dabar štai jos čia, dideliame pustuščiame nepažįstamo vyro 
name, ir galvoja beveik apie tą patį. 

— Keista, kiek daug mes turime bendra. Taip pat keista, kad 
gyvename gana mažame miestelyje, bet niekad anksčiau nesusi- 
tikome. 

Zoja prisėdo ant kito sofos krašto. 

— Kur tu tvarkaisi plaukus? 

— Pas Karminą, prekybos centre. 

— Geras salonas. Ten, kur aš dirbau, paprastai ateina moti:- 
rys, kurios nieko nenori keisti. — Ji pavartė dideles rudas akis. — 
Negaliu kaltinti, kad tu taip toli važiuoji. Tavo puikūs plaukai. Ar 
tavo stilistė nesiūlo truputį pakirpti? 

— Pakirpti? — Melori ranka instinktyviai palietė plau- 
kus. — Nukirpti? 

— Tik per pirštą, kad lengviau kristų. Nuostabi spalva. 

— Ji natūrali. Na, šiek tiek paryškinta, — nusijuokė Melori, 
nuleisdama ranką. — Jaučiu, kad žiūri į mano plaukus, kaip kad aš 
žiūriu į šį kambarį. Svarstau, ką padaryčiau su juo, jei kas leistų. 

— Kola /7 sausainiai. — Dana įnešė tris skardines ir pakelį 
pirktinių šokoladinių sausainių. — Taigi ką turime? 

— Neradau nieko apie tris jauno dievo ir mirtingosios mo- 
ters dukras. — Melori atidarė skardinę ir gurkštelėjo, nors mieliau 
būtų gėrusi iš stiklinės ir su ledu. — Vaje, kokia saldi, jau buvau 
pamiršusi. Taip pat nieko neradau apie įkalintas sielas ar raktus. 
Tik daugybę keistų vardų, kaip Lugas, Riana, Anu, Danu. Ir pa- 
sakojimų apie mūšius — pergales ir mirtis. 


Ji išsitraukė sąsiuvinį ir atvertė tvarkingai suplanuotą pirmąjį 
puslapį. Dana, vos užmetusi akį, plačiai nusišypsojo. 

— Kertu lažybų, kad buvai geriausia studentė. Garbės raštai, 
dekano pagyrimai. Piktindavai visą kursą. 


— Kodėl? 
— Per daug organizuota, kad tokia nebūtum. Tu net planą 
pasidarei. — Dana paėmė sąsiuvinį, pervertė lapus. — Ir laiko 


linijas. Schemas. 

— Užsičiaupk. — Melori juokdamasi atėmė iš Danos są- 
siuvinį. — Kaip sakiau, kol niekas nepradėjo šaipytis iš mano 
organizacinių gabumų, keltų dievai miršta, nors paskui kažkaip 
vėl išdygsta, bet jie gali būti užmušti. Be to, skirtingai nei graikų 
ar romėnų dievai, šie negyvena stebuklingo kalno viršūnėje. Jie 
apsigyvena žemėje, tarp gyvų žmonių. Labai daug pasakyta apie 
politiką ir protokolo laikymąsi. 

Dana atsisėdo ant grindų. 

— Gal yra metaforų, kurios simbolizuotų raktą? 

— Jei ir yra, tai nesupratau. 

— Menininkai buvo dievai ir karžygiai, — pridūrė Zoja. — 
Arba atvirkščiai. Noriu pasakyti, kad menas — muzika, istorijų 
pasakojimas — buvo svarbu. Ir skaičius trys. Atrodo, kad Melori 
menininkė... 

Melori suspaudė širdį. 

— Ne, aš tik pardavinėju meną. 

— Tu supranti meną, — tarė Zoja. — Kaip Dana supranta 
knygas. O aš — ką reiškia būti motina. 

— Gerai, — nušvito Dana. — Tai suteikia mums tam tikrus 
vaidmenis. Pitas sakė: grožis, tiesa, narsa. Melori, supaprastinkime 
viską pavadindamos mūsų vardais. Melori grojo instrumentu: mu- 
zika, menas, grožis. Aš laikiau ritinį ir plunksną: knygos, žinios, 
tiesa. O Zoja turėjo kardą ir šuniuką: nekaltybė, apsauga, narsa. 

— Tai reiškia?.. — nekantriai paklausė Melori. 

— Galėtume pasakyti, kad pirmasis raktas, tavo raktas, yra 
susijęs su menu ir/arba grožiu. Tai atitiktų nuorodą. 

— Puiku. Pasiimsiu ją į namus. — Melori stumtelėjo knygą 
koja. — O kas, jei jie viską išgalvojo? Visą istoriją? 

— Nenoriu tikėti, jog jie viską išgalvojo tik tam, kad mes 
pultume ieškoti raktų. — Dana susimąsčiusi atsikando sausai- 
nio. — Nesvarbu, kuo tikime mes, — jie tiki, kad tai tiesa. Todėl 
turi būti kažkokios šaknys, kažkoks šios legendos ar mito pagrin- 
das — nesvarbu, kas tai būtų. Jei šaknis, ji turi būti knygoje. 

— Tiesą sakant... — Zoja padvejojo, paskui tęsė: — Toje 
knygoje, kurią skaičiau, sakoma, kad daugelis keltų mitų ir legen- 

dų liko neužrašytos. Jos buvo perduodamos iš lūpų į lūpas. 

— Prakeikti bardai, — sumurmėjo Dana. — Gali būti, kad 
Pitas ir Rovena išgirdo ją iš kitų. Kažkur turi būti informacija. 
Informacija — mano dievas. 

— Gal mums reikėtų gauti informacijos apie Pitą ir Roveną. 
Kas jie, velniai rautų? — Melori skėstelėjo rankomis. — Iš kur jie? 
Iš kur jie turi pinigų, kad dalija į kairę ir į dešinę? 

— Tu teisi. — Pasipiktinusi savimi Dana garsiai išpūtė 
orą. — Visiškai teisi, turėjau anksčiau apie tai pagalvoti. Lai- 
mė, aš pažįstu Žmogų, kuris gali mums padėti, kol domėsimės 
mitologija. — Ji dirstelėjo į holą išgirdusi atsidarant lauko du- 
ris. — Ir jis ateina. 

Jos išgirdo dunkstelėjimą, tekštelėjimą, bruzgesį ir keiksmą. 
Garsai pasirodė tokie pažįstami, jog Melori susiėmė už galvos. 

— Šventoji Dievo Motina... 

Nespėjus užbaigti, į kambarį įšuoliavo didžiulis juodas šuo. 
Jo uodega švytravo kaip griovimo sviedinys, liežuvis nukabęs iki 
žemės. Pastebėjus Melori, jo akys nušvito. Jis išleido seriją ausį 
gniaužiančių garsų ir puolė jai ant kelių. 


Ketvirtas skyrius 

linas, įbėgęs į kambarį paskui šunį, pastebėjo tris da- 

lykus: jo sesuo sėdėjo ant grindų ir juokėsi it pamišusi; 

įspūdingos išvaizdos brunetė didvyriškai bandė nustumti Mojų; ir, 

savo nuostabai bei džiaugsmui, moterį, apie kurią galvojo beveik 
visą dieną, palaidotą po milžinišku Mojaus kailiu ir liežuviu. 

— Mojau, nulipk. Aš rimtai. To jau gana. 

Aišku, jis nesitikėjo, kad šuo paklausys. Jis visuomet stengėsi 
drausminti, bet Mojus niekada neklausydavo. Todėl teko apkabin- 
ti šunį per pilvą ir nutraukti jėga. 

Jam reikėjo pasilenkti — tiesa, ne taip smarkiai, kaip kad pa- 
silenkė. Tačiau ji turėjo gražiausias mėlynas akis, nors jos ir svaidė 
žaibus. 

— Sveika. Malonu vėl susitikti. 

Ji taip sukando dantis, kad net raumenys sujudėjo. 

— Nukelk jį! 

— Stengiuosi. 

— Ei, Mojau! — šūktelėjo Dana. 


Sausainis! 

"Tai paveikė. Mojus peršoko per dėžę, čiupo iškeltą sausainį ir 
dribtelėjo ant žemės. Nusileidimas būtų buvęs gana grakštus, jei 
šuo nebūtų nuslydęs slidžiomis grindimis. 

— Patikrintas būdas. — Dana kilstelėjo ranką. Mojus at- 
liuoksėjo atgal — pirmasis sausainis jau buvo tapęs istorija — ir 
meiliai užvertė galvą. 

— Oho, koks didelis. — Zoja pasilenkė, ištiesė jam ranką ir 
nusišypsojo, kai šuo godžiai palaižė ją. — Draugiškas. 

— Patologiškai draugiškas. — Melori nusivalė šuns plaukus 
nuo dabar jau suglamžytų marškinių. — Šiandien jis jau antrą 
kartą užpuola mane. 

— Jam patinka merginos. — Flinas nusiėmė akinius ir nu- 
metė juos ant dėžės. — Taip ir nepasakei man savo vardo. 

— A, tai tu tas idiotas su šuniu. Turėjau susiprasti. Čia Melo- 
ri Prais, — tarė Dana. — Ir Zoja Makort. Mano brolis, Flinas. 

— Tai tu Maiklas Flinas Henesis? — Zoja pritūpė pakasyti 
Mojui ausį, tada klausiamai žvilgtelėjo iš po kirpčiukų. — M. E 
Henesis iš Vz/ley Dispatch? 

— Kaltas. 

— Esu skaičiusi daug tavo straipsnių. Niekada nepraleidžiu 
skilties, kurioje jie spausdinami. Man patiko praeitos savaitės 
straipsnis apie siūlomą slidžių keltuvą į Loun Ridžą ir jo poveikį 
aplinkai. 

— Ačiū. — Jis pasilenkė ir pasiėmė sausainį. — Čia klubo 
susirinkimas, Gal bus tortas? 

Ne. Bet jei turi laisvą valandėlę, gal prisėstum. — Dana 
patapšnojo į grindis. — Mes papasakosime tau, kas čia vyksta. 

— Žinoma. — Tačiau jis atsisėdo ant sofos. — Melori Prais? 
Galerija, taip? 

— Jau nebe, — nusivaipė Melori. 

— Esu buvęs ten porą kartų, tikriausiai prasilenkėme. Aš ne- 
rašau apie meną ir pasilinksminimus. Matau, būsiu suklydęs. 

Jo akys, pastebėjo Melori, tokios pat spalvos kaip ir sienos. 
Tingiai tekančios upės žaluma. 

— Abejoju, ar mes turime ką nors, kas galėtų papildyti tavo 


aplinką. 
— Nepatinka mano sofa? 
— „Nepatinka“ — per švelniai pasakyta. 
— Bet labai patogi. 
Flinas žvilgtelėjo į Zoją ir šyptelėjo. 

— Tai pogulio sofa. Kai snaudi, esi užsimerkęs, tau visai ne- 
rūpi, kaip ji atrodo. Keltų mitologija, — perskaitė jis ant dėžės pa- 
skleistų knygų pavadinimą. — Keltų mitai ir legendos. — Paėmęs 
vieną, pavartė ir pažvelgė į seserį. — Kas čia dabar? 

— Pameni, sakiau tau, kad važiuoju į kokteilių vakarėlį Kar- 
žygio Viršūnėje? 

Draugiška šypsena išblėso, ir jo veidas bemat sugriežtėjo. 

— Maniau, kad nevažiuosi, juk sakiau, šis kvietimas kažkoks 
keistas, nes niekas, su kuo kalbėjau, jo negavo. 

Dana pasičiupo kokakolos skardinę ir kiek susidomėjusi nu- 
žvelgė brolį. 

— Negi tu iš tiesų manai, kad aš tavęs klausau? 

— Ne. 

— Tai gerai. Šrai kas ten buvo. 

Vos tik ji pradėjo, Flinas nusisuko ir įsmeigė savo žalias akis 
į Melori. 

— Tu irgi gavai kvietimą? 

— Taip. 

— Ir tu, — jis linktelėjo Zojai. — Kuo tu dirbi, Zoja? 

— Šiuo metu esu bedarbė kirpėja, bet... 

— Ištekėjusi? 

— Ne, 

— Tu irgi ne, — tarė jis, vėl atsigręždamas į Melori. — Ne- 
turi žiedo. Nejaučiu „aš ištekėjusi" virpulio. Kiek laiko jūs pažįs- 
tamos? 

— linai, baik tą savo sumautą interviu. Leisk papasakoti, 
kas atsitiko. 

Dana vėl prabilo. Tuo metu Flinas, kilstelėjęs nuo sofos, iš- 
sitraukė iš užpakalinės kišenės užrašų knygelę. Stengdamasi neiš- 
siduoti ir vaizduodama, kad jai nė kiek nerūpi, Melori paslapčia 
nukreipė žvilgsnį į kairę. 

Jis stenografuoja, staiga suvokė ji. Tikrai stenografuoja, o ne 
keverzoja kaip ji. 

Kol! Dana kalbėjo, ji pabandė iššifruoti, bet netrukus ėmė 


svaigti galva. 

— Stiklo Dukterys, — murmėjo Flinas, nesiliaudamas ra- 
šyti. 

— Ką? — Užsimiršusi Melori ištiesė ranką ir suspaudė jo 
riešą. — Iu Žinai tą istoriją? 

— Bent jau vieną jos versiją. — Pamatęs, jog patraukė Melo- 
ri dėmesį, Flinas pasislinko arčiau. Jų keliai susilietė. — Mano airė 
senelė pasakojo man daug istorijų. 

— Kodėl tu jos neatpažinai? — paklausė Melori Daną. 

— Mes netikri brolis ir sesuo, — paaiškino Dana. — Mano 
tėvas vedė jo motiną, kai man buvo aštuoneri. 

— Arba mano motina ištekėjo už jos tėvo, kai man buvo 
vienuolika. Kaip pažiūrėsi. — Jis pakedeno Melori plaukų galiu- 
kus ir šyptelėjo, kai ji pliaukštelėjo jam per pirštus. — Atsiprašau. 
Tiesiog jų tiek daug, kad negaliu atsispirti. Taigi mano senelė 
mėgo pasakoti istorijas, todėl aš jų daug girdėjęs. Ši primena Stik- 
lo Dukteris. Bet tai nepaaiškina, kodėl jus tris pakvietė į Viršūnę 
pasiklausyti pasakos. 

— Mes turime surasti raktus, — neiškentė Zoja ir paslapčia 
žvilgtelėjo į laikroduką. 

— Jūs turite surasti raktus ir atrakinti jų sielas? Nieko sau. — 
Jis ištiesė kojas ant dėžės ir sukryžiavo. — Mano pareiga paklausti 
kaip, kada ir kodėl. 

— Jei užsičiauptum bent penkioms minutėms, aš pasaky- 
čiau. — Dana ištuštino kolos skardinę. — Melori pradeda pir- 
moji. Ji turi dvidešimt aštuonias dienas, pradedant nuo šiandien, 
kad surastų pirmąjį raktą. Kai ji suras, ateis mano arba Zojos eilė. 
Ir taip toliau. 

— Kur yra toji dėžutė? Sielų Dėžė? 

Dana susiraukė, kai Mojus nuslinkęs pradėjo uostyti Melori 
kojų pirštus. — Nežinau. Tikriausiai ją turi Pitas su Rovena. Jei 
ne, tada raktai neką tepadės. 

— Tu nori pasakyti, kad tuo tiki? Panelė realistė? Ir ketini 
ieškoti raktų, kurie atrakins magišką stiklo dėžę, laikančią trijų 
dievaičių sielas. 

— Pusiau dievaičių. — Melori spirtelėjo Mojui. — Ir ne- 
svarbu, kuo mes tikim. Tai verslo sandėris. 

— Jie sumokėjo mums po dvidešimt penkis tūkstančius, — pra- 
nešė Dana. — Iš anksto. 

— Dvidešimt penkis tūkstančius dolerių? Eik sau! 

— Pinigai pervesti į mūsų banko sąskaitas. Mes patikrino- 
me. — Susijaudinusi Melori siektelėjo sausainį. Mojus tučtuojau 
nuleido savo sunkią galvą jai ant kelių. — Gal pasiimtum tą šunį? 

— Negaliu, kol rankoje laikai sausainį. Tai tiedu žmonės, 
kurių nė nepažįstate, davė kiekvienai po dvidešimt penkis gabalus, 
kad ieškotumėt tų magiškų raktų? Gal jie tuos pinigus piešia? Ar 
turi auksinę žąsį? 

— Pinigai tikri, — šaltai atrėžė Melori. 

— O kas, jei nerasite? Kas bus už tai? 

— Prarasime metus. 

— Kaip, metams parsiduosite jiems? 

— Iš mūsų atims po metus gyvenimo. — Zoja vėl žvilgtelėjo 
į laikrodį. Jai tikrai reikėjo eiti. 

— Kuriuos metus? 

Ji suglumusi išpūtė akis. — Na... tikriausiai paskutinius. Kai 
būsime senos. 

— Arba šiuos, — stodamasis tarė Flinas. — Arba ateinan- 
čius. O gal tuos prieš dešimtį metų, jei jau kraustomės iš proto, 
nes esu tikras, kad taip ir yra. 

— Ne, negali būti. — Zoja išblyškusi papurtė galvą. — Ne- 
gali būti iš anksčiau. Nes tai viską pakeistų. Kas, jei tai būtų metai, 
kai pagimdžiau Saimoną arba tie, kai pastojau? Taip negali būti. 

— Ne, negali, nes taip iš viso negali būti. — Jis papurtė galvą 
ir pažiūrėjo į seserį. — Kur tavo protas, Dana? Negi tau nešovė į 
galvą, kad jei nepristatysit tų raktų, tie žmonės gali jums pakenkti? 
Niekas nesimėto tokiais pinigais, ypač nepažįstamiesiems. O tai 
reiškia, kad jūs jiems nesate nepažįstamos. Nežinau iš kur, bet jie 
jus pažįsta. Jie pasidomėjo jumis. 

— Tavęs ten nebuvo, — tarė Dana. — Jie ne psichai, jie 
ekscentrikai. 

— Beto, jie neturi priežasties mums kenkti. 

Elinas atsisuko į Melori. Ne, jis dabar jau nebe mielas, jis 
įpykęs, suvokė ji. Ir ima niršti. 

— O dalyti pinigus turi? 

— Turiu eiti, — drebančiu balsu tarė Zoja, griebdama ranki- 
nę. — Reikia grįžti pas Saimoną. Savo sūnų. 

Ji skubiai išžingsniavo. Dana pašoko. 

— Puikiai pasidarbavai, Flinai. Labai gražu gąsdinti vienišą 
motiną. 

Ji išlėkė iš kambario tikėdamasi nuraminti Zoją. 

Flinas susikišo rankas į kišenes ir įsistebeilijo į Melori. 

— Tu bijai? 

— Ne, bet aš neturiu devynmečio sūnaus, dėl kurio nerimau- 
čiau. Be to, netikiu, kad Pitas ir Rovena norėtų mums pakenkti. Ir 
apskritai aš galiu pasirūpinti savimi. 

— Kodėl moterys visada taip sako, kai patenka į keblią pa- 
dėtį? 

— Todėl, kad paprastai pasirodo vyrai ir dar labiau sugadina 
reikalus. Aš ieškosiu to rakto, kaip pažadėjau. Visos ieškosime. Ir 
tu taip pasielgtum. 

Štai ji ir pričiupo Fliną. Kurį laiką jis stovėjo žvangindamas 
raktais kišenėje ir mąstydamas. Atvėso. 

— O kas bus, kai surasite raktus? 

— Sielos bus išlaisvintos. O mes kiekviena gausime po mi- 
lijoną dolerių. Aš žinau, kaip tai keistai skamba. Bet tau reikėjo 
ten būti. 


Jei pridursi, kad tos trys dievaitės miega krištolo lovose 
pilyje už Uždangos, tikrai pasigailėsiu, kad ten nebuvau. 

— Jie turi Stiklo Dukterų paveikslą. Jos labai panašios į mus. 
Nuostabus paveikslas. Aš išmanau apie meną, Henesi, ir ten tikrai 
ne kokia teplionė. Ten tikras šedevras. Tai turi kažką reikšti. 

Jo veide suspindo susidomėjimas. 

— Kas jį nutapė? 


— Parašo nebuvo, bent jau aš nemačiau. 

— Tai iš kur Žinai, kad tai šedevras? 

— Nes žinau. Toks mano darbas. Tas, kas jį nutapė, turi stul- 
binantį talentą ir jaučia didelę meilę bei pagarbą jo objektui. Tai 
iš karto pastebėsi žiūrėdamas į paveikslą. O jei jie norėjo mums 
pakenkti, kodėl nepadarė to vakar, kai visos ten buvome? Kol 
aš atvykau, Dana buvo viena su jais. Kodėl netrenkus per galvą, 
nesukausčius grandinėmis ir neįmetus į požemius? Tą parį galėjo 
padaryti ir su manim, ir su Zoja. Arba užnuodyti vyną? Aš jau 
galvojau apie tai, uždaviau sau visus tuos klausimus. Tad pasakysiu 
kodėl. Mat jie tiki viskuo, ką papasakojo mums. 

— Ir tau nuo to lengviau? Gerai, tad kas jie? Iš kur jie? Kaip 
jie čia atvyko? Kodėl atvyko? Čia ne koks mistikos centras. 

— Kodėl tau apie tai nesužinojus, užuot gąsdinus žmo- 
nes? — piktai paklausė Dana, įėjusi į kambarį. 

— Kaip Zoja? — pasiteiravo Melori. 

— Puikiai, kurgi ne, kai vaizduotėje jau mato savo vaiką, 
aukojamą dievams. — Ji kumštelėjo Flinui į petį. 

— Eli, jeigu nenorėjot sužinoti savo plano trūkumų, nereikė- 
jo puotauti mano namuose. Papasakokit man viską, ką žinote apie 
tą Roveną ir Pitą. 

Jis vėl pradėjo užsirašinėti, vis burbrelėdamas, jog trūksta 
informacijos. 

— Ar kuri nors dar turite tą kvietimą? 

Melori ištraukė iš rankinės savąjį ir padavė Elinui. 

— Pažiūrėsiu, ką galima sužinoti. 

— Ar tavo senelės pasakotoje istorijoje nebuvo paminėta, 
kur galima rasti tuos raktus? 

— Ne. Pamenu tik tiek, kad dievų ranka negali jų pasukti. 
Lieka platus ieškojimų laukas. 

Flinas palaukė, kol išėjo Melori, tada pamojo Danai sekti 
paskui jį į virtuvę. Čia tebestovėjo vario spalvos virtuvinė įranga, 
baltos su rudomis dėmėmis spintelės ant plytas imituojančio lino- 
leumo. 

— Kada tu susitvarkysi virtuvę? Ji siaubinga. 

— Viskam savas laikas, gražuole, viskam savas laikas. — Fli- 
nas ištraukė iš šaldytuvo alų ir pamojavo buteliu Danai. 

— Taip, kodėl gi ne? 

Jis išėmė antrą butelį ir atidarė dangtelius į sienoje įtaisytą 
atidarytuvą, kuris vaizdavo blondinę su bikiniu ir plačia šypsena. 

— Dabar papasakok man, ką žinai apie seksualiąją mėlynakę 
Melori Prais. | 

— Aš tik vakar susipažinau su ja. 

— Aha. — Jis atitraukė butelį. — Moterys žino apie mote- 
ris. Čia kaip telepatija. Kuo daugiau moteris mėgsta kitą moterį 
ar nemėgsta jos, tuo daugiau apie ją žino. Tai įrodyta moksliniais 
tyrimais. Sakyk, arba negausi alaus. 

Ji itin norėjo alaus, kol Elinas nepradėjo jos erzinti. 

— Kodėl klausi būtent apie ją? Kodėl ne apie Zoją? 

— Mano susidomėjimas Zoja yra daugiau akademiškas. Aš 
negaliu pradėti beatodairiško ir aistringo romano su Melori, kol 
nežinau jos paslapčių ir troškimų. 

— Tuoj apsivemsiu. 

Jis palengva užsivertė butelį ir lėtai nugėrė didelį gurkšnį. 

— Aš ne tavo pusprotis šuo, nemaldausiu sausainių. Galiu 
tik pasakyti, kad sėdėsiu ir paniekinamai juoksiuos, kai ji atstums 
tave. Man ji iš tiesų patinka, — pridūrė Dana, tiesdama ranką į 
alų. — Atrodo protinga, ambicinga, atvira, bet ne naivi. Ji dirbo 
galerijoje, bet šiandien turėjo išeiti, nes nesutaria su naująja boso 
žmona. Kadangi Melori ją išvadino pliuške, sakyčiau, jos taktas 
ir diplomatiniai sugebėjimai nėra patys geriausi, tačiau ji vadina 
daiktus tikraisiais vardais. Mėgsta gerus drabužius ir moka juos 
dėvėti. Beje, išleidžia jiems krūvas pinigų, todėl jos sąskaita iki 
šio ryto buvo beveik tuščia. Šiuo metu su galerija nepalaiko jokių 
ryšių ir norėtų turėti savo verslą. 

— Daugiau nei gana. — Jis vėl lėtai nugėrė ilgą gurkšnį. — Tai- 
gi ji su niekuo nesusitikinėja. Be to, drąsi. Ne tik rėžia tiesą boso 
žmonai, bet ir važiuoja viena naktį į šiurpiausią Pensilvanijos vietą. 

— Ir aš važiavau. 

— Aš negaliu užmegzti beprotiško, aistringo romano su tavi- 
mi, mieloji. Būtų negerai. 

— Tikrai apsivemsiu. 

Tačiau nusišypsojo, kai jis pasilenkęs pakšrelėjo jai į žandą. 

— Kodėl tau nepersikėlus čionai nors porai savaičių? 

Jos šokolado spalvos akys dar labiau patamsėjo. 

— Liaukis sergėjęs mane, Flinai. 

— Negaliu. 

— Jei nepersikėliau pas tave, kai buvau tuščiomis kišenėmis, 
kodėl turėčiau dabar, kai turiu krūvą pinigų? Žinai, kaip man pa- 
tinka gyventi atskirai. Kaip ir tau. Taip jau yra. Goblinai iš Karžy- 
gio Viršūnės tikrai neateis ir nesuvalgys manęs naktį. 

— Jei jie būtų goblinai, aš nesijaudinčiau. — Žinodamas 
Danos charakterį, jis atlėgo. — Beje, nepamiršk papasakoti savo 
naujajai draugei Melori, koks aš šaunus vaikinas. Protingas, jaut- 
rus ir geras meilužis. 

— Nori, kad meluočiau jai? 

— Tu nedora, Dana. — Jis nugėrė alaus. — Tikra begėdė. 


Likęs vienas, Flinas įsitaisė antro aukšto studijoje. Jis buvo 
linkęs vadinti tą kambarį studija, o ne kabinetu, nes kabinetas 
reiškė darbą. Ir tik darbą. Studijoje galėjai, pavyzdžiui, ką nors 
studijuoti, snausti, skaityti arba, įsmeigęs žvilgsnį į tolį, mąstyti. 
Žinoma, galėjai ir dirbti, bet nebūtinai. 

Čia stovėjo didelis tvirtas stalas ir pora plačių odinių krėslų, 
kuriuose sėdėdamas jauteisi tarsi skęstum. Buvo ir dokumentų, 
tačiau jis užmaskavo juos komodoje, tenkinančioje vyrišką skonį. 
Vieną sieną dengė įrėmintos žavių ir įžymių ketvirtojo ir penktojo 
dešimtmečių moterų fotografijos. Jei nenusigriebdavo nieko ge- 
resnio, galėdavo patogiai įsitaisyti ir žiūrėti į jas. 

Flinas įjungė kompiuterį, peržengė per Mojų, kuris jau buvo 
patogiai įsitaisęs kambario vidury, ir išsitraukė iš mini šaldytuvo 
alaus. Turėti tokį šaldytuvą studijoje jam atrodė velniškai išmin- 
tinga. 

Atsisėdęs pamankštino sprandą nelyginant boksininkas prieš 
kovą ir ėmė naršyti po internetą. Jei šiame pasaulyje yra informa- 
cijos apie Karžygio Viršūnės gyventojus, jis ją suras. 

Kaip visada, pasinėręs į darbą, užsimiršo. Alus sušilo. Valan- 
da keitė valandą, kol galų gale Mojus neapsikentęs taip stumtelėjo 
jo kėdę, kad Flinas atsidūrė kambario vidury. 

— Prakeikimas, žinai, kaip to nemėgstu! Man reikia dar tik 
poros minučių. 

Bet Mojus buvo girdėjęs tai ir anksčiau, todėl protestuoda- 
mas užgulė savo masyviu kūnu Flino kojas. 

— Na, gerai, gal ir eisime pasivaikščioti. Ir jei netyčia nuklys- 
tume prie tam tikros blondinės durų, galėtume užsukti ir pasidaly- 
ti šviežiai surinkta informacija. O jei nepavyks, tada nusipirksime 
picą, kad kelionė nebūtų veltui. 

Išgirdęs žodį „pica“, Mojus puolė prie durų. Kai linas nusi- 
leido į apačią, šuo jau stovėjo prie lauko durų, laikydamas dantyse 
pavadėlį. 

Vakaras puikiai tiko pasivaikščiojimui. Tykus miestelis sken- 
dėjo vėlyvos vasaros saulėje. Tokiomis valandėlėmis, kai oras bū- 
davo minkštas, o vėjas švelnus, jis džiaugdavosi savo sprendimu, 
kad perėmė Dispatcb iš motinos, užuot išvažiavęs į kokį didelį 
miestą. 

Daugelis draugų išvyko į miestą, o moteris, kurią manė my- 
lintis, pasirinko Niujorką, ne jį. Arba jis pasirinko Velį, o ne ją. 
Priklauso nuo to, mąstė jis, kaip pažiūrėsi. 

Gal šis miestelis ir nepasižymi naujienų gausa, kaip Filadelfija 
ar Niujorkas, tačiau jų pakanka. Be to, tai, kas atsitinka Velyje, 
kalnuose ar jų papėdėje, yra svarbu. Ir jis ką tik užuodė istoriją, 
kuri bus įdomesnė ir sultingesnė nei kuri kita per šešiasdešimt aš- 
tuonerius metus nuo laikraščio leidimo pradžios. 

Jei jis galėtų padėti šioms trims moterims, kurių viena yra jo 
mylima sesuo, tai flirtuoti su neįtikėtinai patrauklia blondine 7 
atskleisti didžiulę apgavystę... hm... kaip pasisektų. 

— Turi būti žavingas, — paliepė jis Mojui, kai jie priartėjo 

prie tvarkingo plytų namo, į kurį šįryt matė įeinant Melori. — Jei 
elgsies kaip šuo, mes niekada nepateksirne pro šias duris. 

Flinas du kartus apsivyniojo pavadėlį aplink ranką, kad būrų 
ramus dėl šuns, tada pasuko į namą su dvylika butų. 

Geras ženklas, pagalvojo jis, pamatęs, jog panelė Prais gyvena 
pirmame aukšte. Jam neteks tempti Mojų laiptais arba stumti į 
liftą, be to, pirmo aukšto butai turi nedideles terasas. Gal jam pa- 
vyks papirkti Mojų sausainiais, kurių prisikimšo pilnas kišenes, ir 
išstumti jį į terasą. 

— Žavingas! — grėsmingai pakartojo jis, dėbreldamas į 
Mojų ir belsdamas į duris. 

Jos pasisveikinimas nebuvo daug žadantis. Ji nužvelgė jį ir 
Mojų. 

— O Dieve, čia turbūt koks pokštas. 

— Galiu išvesti jį į lauką, — skubiai tarė Flinas. — Ber 
mums tikrai reikia pasikalbėti. 

— Jis išknis mano gėles. 

— Jis neknisa. — Prašau, tik neknėk, — mintyse meldė 
Flinas. — Aš turiu... negaliu ištarti to žodžio S raide, nes jis susi- 
jaudins. Paliksiu jį lauke ir jis nesimaišys mums po kojomis. 

— Aš ne... — Mojaus nosis nusitaikė tiesiai į jos tarpkojį. — 
Vaje! — Gindamasi ji atšoko atgal, o Mojui to ir tereikėjo. 

Jis įpuolė pro duris, traukdamas Fliną per antikvarinį turkiš- 
ką kilimą, vos nenusinešdamas kartu Deko vazos su pamerktomis 
lelijomis. 

Pašiurpusi Melori prišoko prie terasos durų ir atidarė: 

— Lauk, tučtuojau! 

Šį žodį Mojus suprato. Tačiau atsisakė išeiti, nes ką tik aptiko 
tiek įdomių kvapų. Jis paprasčiausiai sudribo ant grindų ir užsi- 
dengė letenomis galvą. 

Orumui neliko vietos. Elinas suėmė jį už sprando ir ištempė 
pro duris. 

— Taip, tai buvo žavu. — Uždusęs Ėlinas apvyniojo pavadėlį 
aplink medžio kamieną, o kai Mojus pradėjo staugti, puolė ant 

kelių. — Liaukis. Negi visiškai neturi išdidumo? Jokio vyriško 
solidarumo? Kaip aš paliesiu tą moterį, jei ji nekenčia mūsų? 

Jis įbedė nosį į Mojaus kailį. 

— Gulėk ir tylėk. Padaryk tai dėl manęs, ir pasaulis tavo. 
Pradedant nuo šito. 

Flinas ištraukė sausainį. Stūgavimas tučtuojau liovėsi, o uo- 
dega džiaugsmingai sujudėjo. 

— Sugadinsi reikalą — kitą kartą liksi namuose. 

Jis atsistojo ir, jo manymu, nerūpestingai šyptelėjo Melori, 
kuri atsargumo dėlei stovėjo už durų. Kai ji atidarė jas ir įsileido 
Fliną, jis palaikė tai didžiule pergale. 

— Ar bandei mokyti jį paklusnumo? — pasipiktinusi pa- 
klausė Melori. 

— Mum, taip, bet kai kas atsitiko. Nenorėčiau apie tai kalbėti. 
Puikus butas. 

Stilingas, meniškas ir moteriškas, nusprendė jis. Ne sen- 
timentaliai moteriškas, bet atspindintis drąsią, nepakartojamą, 
žavią moterį. | 

Sienos, nudažytos sodria rožine spalva, tinkamas fonas pa- 
veikslams. Jai patiko antikvariniai darbai arba reprodukcijos, 
kurios atrodė taip, kad būtų suklaidinusios bet ką. Minkšti gobe- 
lenai, lieknos skulptūros. Ir visur spindi švara. Kambarys dvelkė 
moteriškumu nuo lelijų ir džiovintų gėlių žiedlapių, kuriuos mo- 
terys deda į indus. Ir, pamanė jis, pačia moterimi. 

Tyliai grojo muzika. Kas tai? Aha, Anė Lenoks klastingai 
suokia apie saldžias svajas. 

Flinui atrodė, kad visa aplinka demonstruoja specifinį, labai 
gerą skonį. 

Jis nuėjo prie paveikslo, kuriame buvo nutapyta moteris, ky- 
lanti iš tamsmėlynio vandens. Ji spinduliavo energiją, seksualumą 
ir galią. 

— Graži. Ji gyvena jūroje ar sausumoje: 

Melori kilstelėjo antakius. Bent jau klausimas protingas. 

— Ji dar nepasirinko. — Melori sekiojo jį žvilgsniu. Jis at- 

rodo toks... na, vyriškas. Čia, jos bute, vyriškesnis nei gatvėje ar 
tame pustuščiame name. 

— Kaip čia atsiradai? 

— Pirmiausia — atėjau, nes norėjau dar kartą pamatyti. 

— Kodėl? 

— Tu labai graži. — Žiūrėdamas į ją, Flinas atsipalaidavo 
ir pralinksmėjo. — Priežastis gali pasirodyti gana lėkšta, bet man 
atrodo, ji labai svarbi. Jei žmonėms nepatiktų žiūrėti į gražius da- 
lykus, nebūtų meno. 

— Kiek laiko prireikė, kad sugalvotum tai? 

Jis plačiai šyptelėjo. — Nedaug. Aš greitas. Tu jau vakarię- 
niavai? 

— Ne, bet turiu planų. Kas dar atvedė tave čia? 

— Pirmiausia išsiaiškinkime pirmąją dalį. Tu dar nevakarie- 
niavai. Gal norėtum tai padaryti su manim? 

— Nemanau, kad gera mintis. 

— Nes pyksti ant manęs? Ar todėl, kad aš tavęs nedominu? 

— Tu gana įkyrus. 

Žalios kaip vandenynas akys firtavo. 

— Kai geriau pažinsi mane, pamatysi, kad ne. Klausk kieno 
noti. 

Ne, jautė ji, jis neįkyrus. Jis linksmas ir įdomus. Ir keliantis 
nerimą. Bet, kad ir koks patrauklus, jis tikrai ne jos tipo. 

— Šiuo metu man pakanka rūpesčių ir be vyro, kuris neturi 
jokio skonio baldų atžvilgiu ir ginčytiną — dėl naminių gyvūnų. 

Taip sakydama ji dirstelėjo į terasą ir negalėjo suturėti juoko, 
pamačiusi prie stiklo prispaustą ilgesingą Mojaus snukį. 

— Iš tiesų tai tau patinka šunys. 

— Žinoma, aš juos mėgstu. — Melori pakreipė galvą žiūrė- 
dama į gauruotą galvą. — Tik nemanau, kad čia šuo. 

— Visi prisiekinėjo, kad šuo, kai paėmiau jį iš prieglaudos. 

Jos akys sušvelnėjo. — Tu paėmei jį iš prieglaudos? 

Aha, plyšys gynybinėje sienoje. Flinas priėjo arčiau, kad galė- 
tų kartu pažiūrėti į Mojų. 

— Tada jis buvo žymiai mažesnis. Nuvažiavau rašyti straips- 
nio apie gyvūnų globą, o jis atkurnėjo prie manęs ir užvertė galvą, 
tarsi sakytų: „Laukiau, kada pasirodysi. Važiuojam namo“. Ir aš 
susileidau. 

— K reiškia jo vardas? Kalną? 

— Jis primena Mojų. Na žinai, Mojų Hovardą. — Jos veidas 
ir toliau liko be išraiškos. Flinas atsiduso. — Moterys, jos nežino, 
ko netenka, kai kalbama apie sąmojo ir drąsos komediją su Trimis 
Komikais. 

— Taip taip, žinome, ko netenkame. Mes tai darome su 
tikslu. — Suvokusi, jog stovi per arti, Melori pabrėžtinai atsitrau- 
kė. — Kas dar? 

— Ieškojau informacijos apie tuos žmones, su kuriais su- 
sipainiojote. Lajemas Pitas ir Rovena O'Meara. Bent jau tokiais 
vardais naudojasi. 

— Kodėl tai negalėtų būti jų tikri vardai? 

— Mat pasinaudojęs savo neįtikėtinais gabumais ir talentais 
neradau jokių įrašų, kad žmonės tokiais vardais būtų susiję su 
Karžygio Viršūne. Nėra jokių socialinio draudimo numerių, paso 
duomenų, vairuotojo pažymėjimų numerių ar leidimų verslui. 
Jokių užuominų apie šią triadą. | 

— Jie ne amerikiečiai, — prasižiojo Melori ir giliai iškvė- 
pė. — Gerai, nėra paso duomenų. Gal dar neradai jų, o gal jie 
nusipirko namą svetimu vardu? 

— Gal. Bus įdomu sužinoti, nes dabar atrodo, tarsi jie būtų 
nukritę iš dangaus. 

— Aš norėčiau daugiau sužinoti apie Stiklo Dukteris. Kuo 
daugiau žinosiu, tuo didesni mano šansai surasti raktą. 

— Paskambinsiu senelei, paklausiu smulkmenų. Rytoj per 
vakarienę galėsiu tave apšviesti. 

Svarstydama Melori nužvelgė jį, tada nusisuko į šunį. Jis nori 
padėti, o ji turi tik keturias savaites. Asmeniniame fronte ji laikysis 
oficialiai. Draugiškai, bet ne daugiau. Bent jau kol nuspręs, ką su 


juo daryni. 

— Staliukas dviem ar trims? 


— Dviem. 

— Gerai. Gali užvažiuoti manęs septintą. 

— Puiku. | 

— O išeiti gali pro tas pačias duris. — Ji mostelėjo terasos 


link. 

— Jokių problemų. — Jis priėjo prie durų ir atsigręžė. — Tu 
tikrai labai graži, — tarė jis, tada pravėrė duris tik tiek, kad pra- 
lįstų. 

Melori stebėjo, kaip jis atriša šunį, susvirduliuoja, kai šis puo- 
la jį laižyri. Ji luktelėjo, kol jie dingo už kampo, ir susijuokė. 


Penktas skyrius 

elori gana lengvai rado nedidelį Zojos namuką. 

(M. atrodė lyg maža keturkampė dėžė, pastatyta 
ant siauros vejos, tačiau buvo nudažytas linksma geltona spalva su 
ryškiais baltais papuošimais. Abipus durų gausiai žydėjo įvairias- 
palvės gėlės. 

Net jei Melori nebūtų tiksliai žinojusi adreso, nebūtų atpa- 
žinusi Zojos mašinos, stovinčios įvažoje, būtų atpažinusi namą 
pagal berniuką kieme, mėtantį kamuolį. Jis buvo motinos kopija. 
Tamsūs plaukai, pailgos akys smulkiame veide. Berniukas dėvėjo 
įplyšusius džinsus ir marškinėlius su Pitsburgo piratais. 

Pamatęs Melori, jis sustojo, išžergė kojas ir ėmė palengva 
siūbuoti kamuolį pirštinėtoje rankoje. 

Jo povyza buvo atsargi ir net truputį arogantiška, kaip vaiko, 
kuriam prisakyta „nekalbėti su nepažįstamaisiais", tačiau jis ma- 
nosi esąs pakankamai protingas ir pakankamai suaugęs, kad vienas 
pats susitvarkytų su bet kuo. 

— "Tu tikriausiai Saimonas. Aš Melori Prais, tavo mamos 
draugė. — Ji nusišypsojo, kai berniukas nužvelgė ją nuo galvos 
iki kojų, ir pasigailėjo, kad nieko neišmano apie beisbolą — tik 
tiek, kad būrys vyrų laksto po aikštelę mėtrydami ir gaudydami 
kamuolį. 

— Ji viduje. Tuoj pakviesiu. — Jis pribėgo prie durų ir šūk- 
telėjo: — Mama! Čia tokia ponia atėjo! 

Netrukus tarpduryje pasirodė Zoja, šluostydamasi rankas 
virtuviniu rankšluostėliu. Net ir su plačiais šortais, senais marški- 
nėliais ir basa ji sugebėjo atrodyti egzotiškai. 

— O, Melori. — Ji kilstelėjo ranką, norėdama užsisegti 
marškinių sagutę. — Nesitikėjau. 

— Jei aš nelaiku... 

— Ne ne, viskas gerai. Saimonai, čia panelė Prais. Mes kurį 
laiką dirbsime kartu. 

— Aha. Labas. Dabar jau galiu eiti pas Skotą? Baigiau pjauti 
veją. 

— Atrodo gražiai. Gal nori pirma užkąsti? 

— Ne-a. — Pastebėjęs motinos žvilgsnį, jis išsišiepė parody- 
damas tarpą tarp dantų ir visą savo žavesį. — Noriu pasakyti ne, 
ačiū. 

— Tada eik. Smagiai praleisk laiką. 

— Taip! — Jis puolė bėgti, bet stabtelėjo išgirdęs motinos 
balsą. Tokį toną motinos tikriausiai įgyja keičiantis hormonams 
nėštumo metu, pagalvojo Melori. 

Berniukas pavartė akis, bet nepamiršo tuo metu stovėti nu- 
gara į Zoją. Tada greitosiomis šyptelėjo Melori. 

— Buvo malonu susipažinti. 

— Ir man buvo malonu, Saimonai. 

Jis nukūrė kaip kalinys, išvengęs kalėjimo. 

— Nuostabus vaikis. 

Tai išgirdus Zojos veidą užliejo pasididžiavimas ir meilė. 

— Jis tikrai toks, ar ne? Kartais aš prisėlinu prie lango ir ste- 
biu, kaip jis žaidžia. Jis visas mano pasaulis. 

— Matau. O dabar tau tenka nerimauti, jog tai, ką padarė- 
me, gali jam pakenkti. 

— Nerimauti dėl Saimono įeina į mano darbo aprašymą. O, 
atsiprašau, įeik. Paprastai šeštadieniais dirbdavau, todėl nuspren- 
džiau pasinaudoti laisva diena ir apsitvarkyti. 

— Gražus namukas. — Melori įžengė į vidų ir apsidairė. — 
Labai gražus. 

— Ačiū. — Zoja irgi apsidairė patenkinta, kad spėjo sutvar- 
kyti svetainę. Ant mėlynos sofos pūpsojo minkštos pagalvėlės, ant 
nublizginto seno kavos staliuko stovėjo indas su vėlyvos vasaros 
saulutėmis iš jos pačios darželio. Kilimas, nuaustas dar Zojos sene- 
lės, buvo šviežiai išsiurbtas. 

— Kokios puikios, — nusistebėjo Melori, apžiūrinėdama 
ant sienos kabančias užsienio vietovaizdžių fotografijas. 

— Tai tik atvirukai. Aš padariau matinį paviršių ir įrėminau. 
Visada prašau savo klientų, kad parvežtų man atvirukų, kai va- 
žiuoja į kelionę. 

— Tikrai labai gražiai ir smagiai atrodo. 

— Supranti, man patinka kurti. Susirandu sendaikčių turgu- 
je kokį daiktą, parsitempiu namo ir survarkau. Tokiu būdu jis tarsi 
tampa tavo, o be to, nedaug kainuoja. A, gal norėtum ko išgerti? 

— Norėčiau, jei netrukdau. 

— Ne. Neprisimenu, kada turėjau laisvą šeštadienį... — Ji 
panėrė pirštus į plaukus. — Iš viso neturėjau, — nutarė. — Sma- 
gu pabūti namuose su svečiais. 

Melori nujautė, kad bus pakviesta prisėsti, kol Zoja ruošis 
virtuvėje. Kad to išvengtų, nuėjo prie durų ir atsirėmė į staktą. 

— Gėles pati sodinai? 

— Su Saimonu. — Neturėdama išeities, Zoja nusivedė ją į 
virtuvę. — Atleisk, neturiu jokių vaisvandenių. Negaliu laikyti jų 
dėl Saimono. Turiu tik limonado. 

— Puiku. 

Akivaizdu, kad ji užklupo Zoją didžiojo tvarkymosi metu, 
tačiau virtuvė, kaip ir svetainė, buvo jauki. 

— Gražu. — Melori perbraukė ranka per mėtos žalumo 
spintelės paviršių. — Puikiausias įrodymas, ką galima padaryti 
turint vaizduotę, skonį ir laiko. 

— Vaje. — Zoja ištraukė iš šaldytuvo kampuotą grafi- 
ną. — Tai bent komplimentas, ypač iš tavo lūpų. Turiu omenyje, 
iš žmogaus, išmanančio meną. Man norisi turėti gražių daiktų, bet 
Saimonui reikia vietos bėgioti. Tačiau namo mums užtenka ir man 
nė kiek nerūpi tas milijonas. 

Ji pastatė ant spintelės stiklines ir papurtė galvą. 

— Varge, skamba kvailai. Žinoma, rzpi. Tik noriu pasakyti, 
man jo nereikia. Noriu tik tiek, kad jaustumės saugūs. Aš įsivėliau 
į šį reikalą tik todėl, kad man buvo įdomu ir kad tie dvidešimt 
penki tūkstančiai buvo kaip stebuklas. 

— Ir todėl, kad tas vakaras Karžygio Viršūnėje buvo toks 
įtikinamas, toks dramatiškas? Tarsi būtume buvusios mūsų pačių 
filmo žvaigždės. 

— Taip, — susijuokė Zoja, pildama gėrimą. — Mane užbūrė 
toji mintis, bet aš nepagalvojau — nė minutėlę — kad mes kuo 
nors rizikuojame. 

— Aš nežinau, ar rizikuojame. Ir, kol nesužinosime daugiau, 
neketinu jaudintis. Tačiau aš neturiu vaiko. Todėl ir atvažiavau pa- 
sakyti: jei nori pasitraukti, aš suprasiu. 

— Galvojau apie tai. Kai tvarkaisi, labai patogu galvoti. Gal 
nori pasėdėti lauke? Ten yra kėdžių. Gana malonu. 

Jos išėjo į lauką. Iš tiesų vietelė pasirodė esanti maloni — 
tvarkingas nedidelis kiemas su geltonomis kaip ir namas kėdėmis 
po dideliu šakotu klevu. 

Joms atsisėdus, Zoja giliai įkvėpė. 

— Jei Pitas ir Rovena kokie nors pakvaišėliai ir nusižiūrėjo 
mus kaip taikinį, atsitraukti vėlu. Tai nebeturės jokios reikšmės. 
Jei jie tokie, protingiausia būtų stengtis surasti tuos raktus. O jei 
ne, tada turėtume tiesiog tesėti žodį. 

— Atrodo, mes galvojame panašiai. Aš manau, jog reikėtų 
nuvažiuoti tenai ir pasikalbėti dar kartą. Po dienos ar dviejų, — 
linktelėjo Melori, — po to, kai, tikiuosi, sužinosime šiek tiek 
daugiau. Dana naršo po knygas, o Flinas — po internetą. Jei jis ką 
nors suras, papasakos šiandien per vakarienę. 

— Vakarienę? "Tu eini vakarieniauti su Flinu? 

— Atrodo. — Melori susiraukė. — Vos tik jis išėjo iš mano 
buto, ėmiau stebėtis, kaip jam pavyko mane įkalbėti. 

— Jis baisiai mielas. 

— Bet kuris atrodytų mielas šalia to didžiulio bjauraus šuns. 

— Ir jis flirravo su tavim. — Zoja mostelėjo stikline, kad net 
ledas skambtelėjo. — Akivaizdžiai. 

— Žinau. Elirtavimas neįtrauktas į artimiausių savaičių pro- 
gramą, jei noriu surasti pirmąjį raktą. 

— Flirtas su dailiu vyru gali padėti, — atsiduso Zoja, ju- 
dindama rožine spalva nudažytus kojų pirštus. — Bent jau tiek 
pamenu iš savo tamsios praeities. 

— Juokauji? — Melori nustebusi pažvelgė į seksualų Zojos 
veidą. — Vyrai tikriausiai tau praeiti neduoda. 

— "Tos rūšies vyrai paprastai sustoja it įkalti, sužinoję, kad 
turių vaiką. — Ji truktelėjo pečiais. — O manęs nedomina va- 
riantas „greičiau nusirenkim ir jokių įsipareigojimų“. Aš jau tai 
bandžiau. 

— O manęs — „nusirenkim, aš myliu tave". Pirmiausia turiu 
nuspręsti, ką darysiu toliau. Mano dabartinė padėtis nesitęs am- 
žinai, tačiau bent jau galiu galvoti, ar tikrai noriu pradėti nuosavą 
verslą ir ką daryti, jei tikrai. 

— Ir apie tai aš šiandien galvojau. Man teks ieškotis darbo. 
Tačiau mintis, kad turėsiu pradėti dirbti su naujais žmonėmis, 
naujoje vietoje... — Zoja išpūtė skruostus ir garsiai iškvėpė. — O 
mažiausiai noriu dirbti namuose, nes niekas to rimtai nepriima. 
Pradeda manyti, kad tai tavo hobis, ne darbas. Be to, namai tampa 
darbo vieta, o aš nenorėčiau atimti jų iš Saimono, kaip kad kadaise 
atėmė iš manęs. 

— Tavo motina kirpo plaukus namuose? 

— Treileryje. — Zoja gūžtelėjo. — Ji labai stengėsi, turint 
galvoje, kad mes gyvenome Vakarų Virdžinijos dykynėje. Tėvas 
pabėgo, kai man buvo dvylika. Aš buvau vyriausia iš keturių 
vaikų. 

— Turėjo būti sunku. Man labai gaila. 

— Visiems buvo sunku, bet, kaip sakiau, ji darė, ką galėjo. 
Tikiuosi, kad man pasiseks geriau. 

— Sakyčiau, tau sekasi puikiai, nes turi gražų namą ir sūnų. 

Zoja paraudo. 

— Ačiū. Kad ir kaip būtų, manau, laikas pasidairyti vietos, 
kurią galėčiau išsinuomoti salonui. 

— Jei tokią surasi, pažiūrėk, gal netoliese yra vietos man ir 
mano galerijai. — Melori nusijuokė ir pastatė stiklinę. — O gal 
reikėtų susijungti ir pradėti verslą kartu? Menas ir grožis vienu 
metu. Na, turiu eiti. 

Ji pakilo. 

— Užsuksiu pas Daną, tada važiuosiu namo ir bandysiu ką 
nors sugalvoti dėl tos kvailos nuorodos. Ar norėtum kitą savaitę 
susibėgti? Paplepėti. 

— Kodėl gi ne, tik reikia susitarti dėl Saimono priežiūros. 

— Aš paskambinsiu tau. 


Nežinia, ar tai prilygo smegenų audrai, tačiau Melori stengė- 
si. Ji atidžiai išstudijavo nuorodą, eilutę po eilutės, ieškodama me- 
taforų ar paslėptų minčių, dviprasmybių, sąsajų. Tada atsitraukė ir 
pažvelgė į visumą. 

Taip, minima dievaitė. O raktai reikalingi išlaisvinti įka- 
lintoms sieloms. Viską kartu sudėjus, nutarė ji, atsakymo reikia 
ieškoti religijos šaltiniuose. Su ta mintimi likusią dienos dalį Me- 
lori praleido vaikščiodama po Velio bažnyčias ir šventyklas. Grįžo 
tuščiomis rankomis, bet jautėsi šį tą nuveikusi. 

Apsirengė vakarienei — neiššaukiančiai, juoda berankove pa- 
laidinuke, juodomis kelnėmis ir raudonu švarku. Lygiai septintą 
įsispytė į aukštakulnius batelius ir ėmė laukti. Iš patirties žinojo, 
kad ji vienintelė sugeba ateiti laiku. Todėl maloniai nustebo išgir- 
dusi beldimą į duris tuo metu, kai tikrinosi rankinės turinį. 

— Tu punktualus, — atidarydama duris tarė Flinui. 

— Jei atvirai, tai aš atėjau jau prieš dešimt minučių, bet 
nenorėjau pasirodyti nekantrus. — Jis padavė jai nedidelę smul- 
kiažiedžių rožių puokštelę, beveik tokios pat spalvos kaip ir jos 
švarkas. — Nuostabiai atrodai. 

— Ačiū. — Melori nužvelgė jį uostydama rožes. Jis tikrai 
mielas, pagalvojo ji. Su šuniu ar be šuns. — Pamerksiu gėles. Beje, 
labai malonus gestas. 

— Taip ir maniau. Mojus labiau norėjo saldainių, bet aš už- 
sispyriau ir nupirkau gėlių. 

Melori stabtelėjo. 

— Tikiuosi, jo neatsivedei? 

— Ne, ne. Jis namuose. Kemša sausą ėdalą ir žiūri Almukus. 
Mojus pakvaišęs dėl triušio Banio. 

— Kurgi ne. — Ji pamerkė gėles į permatomą stiklinę 
vazą. — Nori išgerti prieš einant? 

— Kaip čia pasakius. Ar sugebėsi nueiti tris kvartalus su šiais 
bateliais, ar verčiau važiuojame? 

— Su aukštakulniais galiu nueiti net ir tris mylias. Aš pro- 
fesionali moteris. 

— Negaliu ginčytis. Todėl norėčiau padaryti tai, apie ką sva- 
jojau nuo to momento, kai užvirtome ant tavęs. 

Jis įsibrovė į ją. Taip Melori pagalvos vėliau, kai jos smegenys 
ims vėl normaliai funkcionuoti. Jis paprasčiausiai įsibrovė į ją, 
pradėdamas nuo klubų, pakildamas iki pečių, kaklo ir suimdamas 
delnais jos veidą. 

Viską darė labai lėtai ir rūpestingai. Tada jo burna su pasi- 
mėgavimu įsisiurbė į josios. Kažkaip ji atsidūrė tarp jo kūno ir 
spintelės. Kažkaip jos rankos atsidūrė ant jo klubų, pirštai įsirėžė į 
raumenis, Ir kažkaip ji nė nesumurmėjusi atsiliepė į jo bučinį. 

Jo pirštai nukeliavo į jos plaukus ir jis, dabar jau stipriau, 
krimstelėjo jos apatinę lūpą. Ji aiktelėjo ir bučinio tonas iš lengvo 
Airtuojančio perėjo į aistringai karštą. 

— Oho! Liaukis. — Ji dar spėjo išgirsti perspėjančius varpus, 
skambančius savo galvoje, bet kūnas liko prisispaudęs prie jo. 

— Gerai. Tuojau. 

Flinas norėjo dar pasimėgauti ja, įkvėpti jos kvapo, pajusti jos 
kūną. Ji siūlo daugiau, nei jis tikėjosi, o tikėjosi nemažai. 

Melori skleidė kažkokį erotišką skonį, tarsi jos burna būtų 
tikras skanėstas, kurio jam buvo leista tik paragauti. Ir nepaprastą 
švelnumą, sklindantį iš jos kūno, tų dailių išlinkių bei debesies pa- 
auksuotų plaukų. Jis dar kartą palietė jos lūpas, tada atsitraukė. 

Melori sutrikusi spoksojo į jį savo didelėmis mėlynomis aki- 
mis, kurioms, jo nuomone, tiesiog neįmanoma atsispirti. 

— Gal... — Melori lėtai giliai įkvėpė tikėdamasi, kad tai pa- 
dės suvaldyti virpantį balsą. — Gal jau eikime. 

— Taip. — Jis atkišo jai ranką, tačiau Melori, užuot įsikibusi, 
apėjo jį plačiu ratu ir pasiėmė rankinę. — Maniau, kad jei pabu- 
čiuosiu tave, tai nesikankinsiu per vakarienę apie tai galvodamas. 

Jis priėjo prie durų. 

— Bėda ta, kad dabar, kai pabučiavau, tikriausiai galvosiu 
apie tai, kaip čia vėl pabučiavus. Tad jei pastebėsi, kad nepataikau 
atsakyti ar nusikalbu, žinok, kuo užimtos mano mintys ir kodėl. 

— Manai, nežinau, kodėl tai pasakei? — Ji išėjo į vakarėjan- 
čios saulės šviesą. — Taip sakydamas pasėji sėklą mano galvoje, 
kad aš irgi visą vakarą galvočiau apie tai, kaip pabučiavai mane. 
Taip? 

— Prakeikimas, kokia nuovoki! Jei taip greitai atskleidi niek- 
šiškus vyrų planus, susijusius su seksu, tai galvosūkis su raktu bus 
tik vaikiškas žaidimas. 

— "Tu taip manai? Deja, mano patirtis atskleidžiant niekšiš- 
kus seksualinius vyrų planus yra žymiai didesnė nei galvosūkiai su 
dievais ir burtais. 

— Nežinau kodėl, — jis sučiupo ją už rankos ir nusišiepė, 
pamatęs jos žvilgsnį, — bet mane tai jaudina. Jei primygtinai vai- 
šinsiu tave vynu, gal papasakosi man apie tą patirtį? Juk galbūt ko 
nors nežinau. 

— Pirma nupirksi man martinio, tada pažiūrėsim. 

Jis buvo išrinkęs vieną gražiausių miestelio restoranų ir už- 
sakęs staliuką terasoje, iš kur matėsi kalnai. 

Siurbčiodama martinį Melori atsipalaidavo. 

— Norėčiau pasitarti su tavim dėl rakto. Jei pastebėsiu, kad 
tavo dėmesys kažkur nuklydo, įspirsiu į koją. 

— Sutarta. Tik pirmiausia norėčiau kai ką pasakyti. 

— Rėžk. 

Jis pasilenkė prie jos per stalą ir įkvėpė. 

— Tu nuostabiai kvepi. 

Melori palinko į jį. 

— Žinau. O dabar ar norėtum sužinoti, ką šiandien vei- 
kiau? — Palūkėjusi spirtelėjo jam į kulkšniuką. 

— Ką? Taip. Atsiprašau. 

Ji priglaudė prie lūpų taurę, kad nuslėptų šypseną. 

— Pirmiausia nuvažiavau aplankyti Zoją. 

Melori atpasakojo jų pokalbį. 

— Tas mažas geltonas namukas, — linktelėjo Flinas. — Buvo 
rudas kaip šuns... Ji gerai pasidarbavo. Prisiminiau, esu matęs kie- 
me ir jos vaiką. 

— Saimonas. Jis labai panašus į ją. Nepaprastai. 

— Dabar, kai užsiminei apie tai, būčiau ir aš pastebėjęs, jei 
tik galėčiau nors sekundę atitraukti nuo tavęs akis. 

Jos lūpos sutrūkčiojo ir, velniai rautų, ji pasijuto pamaloninta. 

— Tau puikiai sekasi laiku ir vietoje įsiterpti. 

— Taip, tai dovana. 

— Paskui nuvažiavau pas Daną. Ji buvo apsikrovusi knygo- 
mis ir keikėsi. 

— Du dalykai, kuriuos moka geriausiai. 

— Jai nepavyko aptikti istorijos apie Stiklo Dukteris, bec ji 
nenuleidžia rankų. Ir man šovė į galvą mintis. Dievaitės reiškia 
garbinimą. Skaičiau, kad pagonys joms yra pastatę daug bažnyčių. 
Dauguma krikščionių švenčių sutampa su pagonių šventėmis, 
kurios žymėjo metų laikų kaitą, žemės darbus ir panašiai. Taigi 
nuėjau į bažnyčią. Tiesą sakant, aplankiau visas bažnyčias ir šven- 
tyklas dvidešimties mylių spinduliu. 

— Įdomus ryšys. Geras, aiškus mąstymas. 

— Tai vienas iš mano sugebėjimų. Aš vis skaičiau tą nuorodą. 
Ieškok savyje, ieškok visur, dainuojanti dievaitė ir taip toliau. Pra- 
dėjau ieškoti. Aišku, nesitikėjau, kad klauptuose pamatysiu manęs 
laukiantį raktą. Bet maniau, kad rasiu kokį simbolį, supranti? 
Kokį ženklą vitraže ar lipdinyje. Bet nieko neradau. 

— Vis dėlto mintis buvo gera. Tačiau geresnė būtų grįžti į tą 
namą ir dar kartą pasikalbėti su Rovena ir Pitu. 

— Galbūt. Žinai, ką sužinojau? 

— Na? 

Jis trumpam nutilo, nes padavėjas atnešė patiekalus, tada ap- 
žiūrėjo jos užsisakytą žuvį ir savo kepsnį. 

— Ką pasakytum, jei pasidalytume? 

— Sutinku. 

Jie perpjovė pusiau savas porcijas ir apsikeitė. 

— Žinai, mes galėtume draugauti. Dauguma žmonių bjau- 
risi mintimi dalytis maistą. Niekad to nesupratau. — Jis paragavo 
kepsnį. — Juk tai tik maistas. Jį reikia valgyti. Koks skirtumas, jei 
iš pradžių jis buvo kieno nors kito lėkštėje? 

— Koks įdomus potencialios draugystės elementas. Na, tai 
ką sužinojai? 

— Kalbėjausi apie tą istoriją su savo senele. Pasirodo, aš ne 
viską gerai prisiminiau. Pirma, dievai nesutarė — ar leisti dievui 
karaliui vesti mirtingąją. Kvailioti su mirtingaisiais buvo nedrau- 
džiama, tačiau jis atsigabeno ją už Galios Uždangos. Ar Sapnų 
Uždangos? Ji turi du pavadinimus. Ir susituokė. Todėl kai kurie 
dievai atsiskyrė nuo jaunojo karaliaus ir jo mirtingos žmonos ir 
sukūrė savus įstatymus. 

— Politika. 

— Niekur nuo jos nepabėgsi. Žinoma, tai nepatiko karaliui. 
Yra ir kitokių istorijų — apie karus, intrigas ir heroizmą, bet grįž- 
kime prie dukterų. Karaliaus šeima ir tie, kurie jam buvo ištikimi, 
jas labai mylėjo. Visos buvo gražuolės, to ir galima tikėtis, ir ta- 
lentingos. Viena buvo menininkė, antra bardė, trečia — karžygė. 
Jos buvo labai artimos. Seseris mokė jauna dievaitė, o saugojo 
patikimiausias karaliaus karžygys dievas. Vienas arba kitas visada 
būdavo šalia jų, kad apsaugotų nuo piktavalių. 

— Paveiksle buvo dvi figūros, vyro ir moters. Jie buvo apsi- 
kabinę. 

Flinas mostelėjo šakute ir atsipjovė kepsnio. 

— Tai paaiškintų, kas atsitiko vėliau. Karaliaus patarėjai 
ragino jį ištekinti dukteris už trijų priešingai nusiteikusios par- 

tijos dievų. Kad karalystė vėl būtų suvienyta. Tačiau priešiškai 
nusiteikusios pusės apsišaukėlis karalius nenorėjo atiduoti sosto. Jį 
buvo sugadinusi korupcija, o vėliau užvaldė noras turėti daugiau 
— dievų ir mirtingųjų pasaulius. Jis norėjo nužudyti dukteris, bet 
žinojo, kad jei taip padarys, nuo jo nusisuks net patys ištikimiausi 
pasekėjai. Todėl jis sugalvojo planą, o tie, kurie buvo arčiausiai 
dukterų, padėjo jam jį įvykdyti, nes įsimylėjo vienas kirą. 

— Jie išdavė dukteris? 

— Ne savo noru. — Flinas papildė taures vynu. — Per neap- 
dairumą. Mat žiūrėjo vienas į kitą, užuot žiūrėję į savo globotines. 
O kadangi dukterys buvo jaunos moterys, mylinčios savo prižiū- 
rėtojus, jos sudarydavo jiems galimybę retkarčiais pasišalinti. Ir 
vieną dieną, kai jos liko be priežiūros, buvo mesti burtai. 

— Buvo pavogtos jų sielos. 

— Tai dar ne viskas. Tu valgysi likusį kepsnį? 

— Hm. — Melori pažvelgė į savo lėkštę. — Ne. Nori? 

— Bus Mojui. Jei grįšiu tuščiomis rankomis, jis nuliūs. — Fli- 
nas paprašė padavėją atnešti dėžutę ir nusišypsojo Melori. — De- 
serto? 

— Ne, tik kavos. Tai kas dar? 

— Du kavos, karamelinių ledų ir du šaukštelius. Prieš ka- 
ramelinius negali atsilaikyti, — tarė jis Melori ir palinko arčiau, 
kad užbaigtų istoriją. — Taigi blogasis karalius buvo protingas, 
be to, burtininkas. Jis neketino žudyti nekaltųjų — tiesiog atsuko 
gerojo karaliaus pasirinkimą ir politiką prieš jį. Jei mirtingoji tinka 
būti karaliene, jei viena trečioji mirtingųjų verti savo rango, tegu 
mirtingieji tai įrodo. Tik mirtingieji galės sulaužyti užkeikimą. 
O iki to momento dukterys miegos — joms niekas negresia. Jei 
mirtingosios moterys — po vieną kiekvienai dukrai — suras tris 
raktus, tada Sielų dėžė bus atrakinta, dukterų sielos atgaivintos, o 
karalystė suvienyta. 

— O jei joms nepasiseks? 

— Populiariausia versija, pasak mano senelės, yra ta, kad pik- 
tasis karalius nustatęs laiko limitą. Trys tūkstančiai metų — vienas 

tūkstantmetis vienai dukrai. Jei per tą laiką niekas neras raktų ir 
neatrakins dėžės, piktasis karalius užvaldys abu pasaulius — dievų 
ir mirtingųjų. 

— Aš niekada nesuprasiu, kodėl kažkam norisi valdyti pa- 
saulį. Man tai atrodo tik didelis galvos skausmas. — Melori dve- 
jodama nužvelgė ledų dubenėlį. Flinas buvo teisus, nusprendė ji. 
Neįmanoma atsispirti. — Kas atsitiko įsimylėjėliams? 

— Irgi esama poros versijų. — Flinas panardino savo šaukš- 
telį į vieną pusę dubenėlio, o Melori į kitą. — Mano senelei la- 
biau patinka toji, kur karalius, kankinamas skausmo, pasmerkia 
įsimylėjėlius myriop, bet įsikiša jo žmona ir maldauja pasigailėti. 
"Taigi karalius, užuot įvykdęs mirties bausmę, ištremia juos iš dievų 
pasaulio. Jiems uždrausta sugrįžti, kol nesuras trijų mirtingų mo- 
terų, kurios atrakintų dėžę. Taip jie ir klajoja po žemę, gyvena tarp 
mirtingųjų ir ieško triados, kuri išlaisvintų ne tik dukterų sielas, 
bet ir jų pačių. 

— Rovena ir Pitas laiko save mokytoja ir karžygiu? 

Flinas apsidžiaugė, kad jų išvados sutapo. 

— Toks mano spėjimas. Prieš tave pora keistuolių, Melori. 
Pasaka graži. Romantiška, spalvinga. Bet kai žmonės pradeda da- 
lyti sau ir kitiems vaidmenis, pakvimpa pamišėlių namais. 

— Bet tu pamiršti pinigus. 

— Ne, nepamiršau, ir tai neduoda man ramybės. Septynias- 
dešimt penki gabalai reiškia, kad tai jiems svarbu, ne šiaip koks 
žaidimas. Jie priima tai labai rimtai. Arba jie tikrai tiki mitu, arba 
kažką rezga. 

Melori maišė šaukšteliu ledus. 

— Su tais dvidešimt penkiais tūkstančiais dabar turiu apie 
dvidešimt penkis tūkstančius ir du šimtus penkis dolerius, įskai- 
tant dvidešimtinę, kurią radau švarko kišenėje šį rytą. Mano tėvai 
yra viduriniosios klasės atstovai. Neturiu jokių turtingų ir įrakingų 
draugų ar meilužių. Neturiu nieko, dėl ko mane būtų naudinga 
apgauti. 

— Galbūt jie ieško ko nors kito, apie ką nė nepagalvojai. 
Tačiau trumpam grįžkime prie tų meilužių. O neturtingų turi? 

Melori gurkštelėjo kavos žiūrėdama į Fliną pro puodelio 
kraštą. Jiems bevakarieniaujant nusileido saulė. Juos apšvietė tik 
Žvakės šviesa. 

— Šiuo metu ne. 

— Koks sutapimas. Ir aš ne. 

— Aš ieškau rakto, Elinai, ne meilužio. 

— Vadinasi, tiki, kad raktas egzistuoja. 

— Taip. Jei netikėčiau, net nevargčiau. O aš pažadėjau ieš- 
koti. 

— Aš tau padėsiu jį surasti. 

Ji padėjo puodelį. 

— Kodėl? 

— Dėl daugelio priežasčių. Viena, esu iš prigimties smalsus, 
ir nesvarbu, kaip tai baigtųsi, man įdomu. — Jis lengvai perbraukė 
per jos ranką, ir Melori kūnu nuvilnijo jaudulys. — Antra, į tai 
įsivėlusi mano sesuo. Trečia, tokiu būdu galėsiu būti šalia tavęs. Jei 
aš neklystu, tu neatsilaikysi prieš mane, kaip neatsilaikei ir prieš 
karamelinius ledus. 

— Čia pasitikėjimas ar pasipūtimas? 

— Lemtis, mieloji. Klausyk, kodėl mums nenuėjus pas mane 
ir... O, velnias, aš nė neketinau bučiuoti tavęs, kol taip nepasižiū- 
rėjai. Dabar pamiršau, ką norėjau pasakyti. 

—- Aš žinau, ką norėjai pasakyti. 

— Gerai, aš neturėjau to galvoje, bet dabar, kai užsiminei... 
Aš tik norėjau pasakyti, kad galėtume nueiti pas mane ir peržiūrėti 
medžiagą. Galėčiau tau parodyti, ką sužinojau, nors, tiesą sakant; 
nedaug. Neradau jokių duomenų apie jūsų geradarius, bent jau 
tais vardais, kokiais garsinasi Karžygio Viršūnė. 

— Tą medžiagą paliksiu tavo ir Danos žiniai. — Melori truk- 
telėjo pečiais. — Aš turiu kai ką patikrinti. 

— Pavyzdžiui? 

— Logiką. Dievaites. Miestelyje yra pora Naujojo amžiaus 
parduotuvių. Patikrinsiu jas. Tada pasidomėšiu paveikslu. Reikia 
sužinoti, kas jį nutapė, paieškoti daugiau to paties dailininko dar- 

bų. Kur jie? Kas jų turi, kaip įsigijo? Reikia dar kartą nuvažiuoti į 
Karžygio Viršūnę, pasikalbėti su Pitu ir Rovena, dar kartą apžiū- 
rėti paveikslą. Atidžiau. 

— Aš važiuosiu su tavim. Užuodžiu istoriją, Melori. Tai gali 
būti didelio masto apgavystė, ir mano pareiga apie tai parašyti. 

Melori įsitempė. 

— "Tu neturi jokių įrodymų, kad Rovena ir Pitas elgiasi ne- 
teisėtai. Gal keistai, bet jie tikrai nėra sukčiai. 

— Ramiau. — Flinas kilstelėjo ranką, rodydamas, kad pa- 
siduoda. — Aš nieko nerašysiu, kol neturėsiu faktų. O faktų ne- 
gausiu, kol nesusitiksiu su visais žaidėjais. Man reikia patekti į tą 
namą. Tik tu gali padėti. Mainais gausi mano intensyvaus tyrimo 
rezultatus ir šunišką reporterio atkaklumą. Važiuosiu su tavim 
arba įkalbėsiu Daną, kad pasiimtų mane. 

Melori svarstydama barbeno į stalą. 

— Jie gali nesikalbėti su tavim. Jiems gali nepatikti, kad įvė- 
lėme tave, nors tik kaip periferinį veikėją. 

— Palik tai man. Mano darbas — patekti į vietas, kur manęs 
nelaukia. 

— Ar taip patekai ir į mano butą? 

— Kad tave kur. Kodėl mums nenusibeldus ten rytoj rytą? 
Galėčiau užvažiuoti tavęs dešimtą. 

— Gerai. — Juk nepakenks, jei pasiims jį kartu. 


— Nebūtina mane lydėti iki pat durų, — tarė Melori, kai 
juodu priėjo jos namą. 

— Aišku, kad būtina. Aš ssnamadiškas kavalierius. 

— Visai ne, — sumurmėjo Melori ieškodama raktų. — Aš 
tavęs nekviečiu į vidų. 

— Gerai. 

Ji kreivai dirstelėjo į jį. 

— Kalbi, lyg būtum paprastas ir sukalbamas vyras. Bet toks 
nesi. Čia pasala. 

Flinas nusišiepė. 


82 


— Tikrai? 

— Taip. Esi atkaklus, įkyrus ir daug daugiau negu kiek 
arogantiškas. Tik visada išsisuki, nes nusišypsai ta plačia žavinga 
šypsena ir nutaisai nekaltą veidą — atseit aš nė musės nenu- 
skriausčiau. Bet tai tik priemonė pasiekti ko nori. 

— Dieve, tu mane kiaurai permatai. — Stebėdamas ją, Fli- 
nas paėmė jos plaukų sruogą ir pradėjo sukti ant piršto. — Dabar 
turiu tave nužudyti arba vesti. 

— O kad bandai vaidinti nuolankų, nė kiek tau nepadeda. 
Tai tavo trūkumas. 

Sulig tais žodžiais jis suėmė jos veidą delnais ir nekantriai už- 
čiaupė jai burną. Melori persmelkė karštis, kuris, rodės, prasiverš 
pro viršugalvį. 

— Ir tai nepadeda, — vargais negalais išspaudė ji. Tada įkišo 
raktą, atidarė duris, tą pačią sekundę užtrenkdama jam prieš nosį. 
Akimirką palaukusi, atidarė ir šūktelėjo: 

— Ačiū už vakarienę! 

Kai durys užsitrenkė antrą kartą, Flinas palengva apsisuko 
ant kulnų ir švilpaudamas patraukė garve, galvodamas, kad Melori 
Prais yra tokia moteris, kuri gali labai praturtinti vyro gyvenimą. 


Seštas skyrius 

(1 išgėrė pirmąjį puodelį kavos stovėdama nuoga 
savo mažoje virtuvėje, užsimerkusi ir dar gerai ne- 
prabudusi. Nurijusi karštą juodą ir stiprų skystį, ji palaimingai 
sudejavo. 

Pakeliui į dušą ištuštino antrąjį. 

Ji nesipiktindavo rytais, nes niekada nepabusdavo kaip rei- 
kiant, kad suvoktų ir pasipriešintų. Jos rutina retai keisdavosi. 
Sučirškus žadintuvui, jį išjungdavo, tada išsiridendavo iš lovos ir 
nusliūkindavo į virtuvę, kur automatinis kavos aparatas jau turė- 
davo paruošęs pirmąjį puodelį kavos. 

Po pusantro puodelio Dana atsimerkdavo pakankamai pla- 
čiai, kad galėtų nueiti į dušą. Nusiprausus jos smegenų mikros- 
chemos imdavo suktis gana sparčiai, ir nebelikdavo laiko nepasi- 
tenkinimui, kad reikia keltis. Išgerdavo dar pusę puodelio kavos, 
išklausydavo ryto žinias ir pasirengdavo darbui. 

Pasiskrudinusi riestainį ir įsipylusi trečią puodelį kavos, Dana 
įsitaisė prie stalo su knyga. Buvo atsivertusi tik antrą puslapį, kai 
beldimas į duris suardė jos šventą ritualą. 

— Prakeikimas. 

Ji pasižymėjo vietą. Susierzinimas išblėso pamačius tarpdu- 
ryje Melori: 

— Ankstyva paukštė. 

— Atleisk. Sakei, kad šįryt dirbi, tad pamaniau, jau būsi atsi- 
kėlusi. 

— Atsikėlusi. — Dana minutėlę apžiūrinėjo žaliais langeliais 
margintus Melori marškinius, idealiai tinkančius prie jos kelnių. 
Ir pilkšvi bateliai derinosi prie rankinės. 

— Tu visada taip rengiesi? — nusistebėjo Dana. 

— Kaip? 

— Tobulai. 

Melori nusijuokė ir nužvelgė save. 

— Deja, taip. Tai kaip manija. 

— "Tau tinka. Tikriausiai imsiu tavęs už tai nekęsti. Įeik. 

Kambarys buvo panašus į kompaktišką neoficialią biblioteką. 
Palei dvi sienas rikiavosi lentynos, nuo grindų iki lubų prigrūstos 
knygų; jos mėtėsi ir ant stalo, ir kambaryje. Melori pasirodė, kad 
knygos čia atlieka ne tik žinių ar pramogų šaltinio vaidmenį, bet ir 
teikia kambariui spalvą, dvasią, schemą. Netgi ant mažojo staliuko 
šalia Danos pusryčių gulėjo knygos. 

Įsirėmusi į šonus Dana stebėjo Melori veidą. Ji buvo mačiusi 
tokią reakciją. 

— Ne, visų jų neskaičiau, bet perskaitysiu. Ir ne, aš nežinau, 
kiek jų turiu. Nori kavos? 

— Man smalsu. Tu naudojiesi bibliotekos paslaugomis? 

— Aišku, bet turiu turėti knygų ir namuose. Jei čia neguli 
dvidešimties ar trisdešimties knygų krūva, laukianti, kad jas per- 
skaityčiau, imu nerimauti. Tai mano manija. 

— Supratau. Kavos atsisakysiu, ačiū. Jau išgėriau puodelį. Po 
antro imčiau spurdėti. 

— Po antro jau sugebu suformuluoti sakinį. Riestainių? 

— Ne, bet tu valgyk. Norėjau sugauti tave prieš išeinant į 
darbą. Turiu kai ką papasakoti. 

— Klok. — Dana mostelėjo į kėdę prie staliuko, tada atsi- 
sėdo pusryčiauti. 

— Šiandien važiuoju į Karžygio Viršūnę. Su Flinu. 

Dana vyptelėjo. 

— Taip ir maniau, kad jis prisiklijuos. Ir prilips prie tavęs. 

— Ar tau dėl to nesmagu? 

— Ne, jis protingesnis nei atrodo. Taip elgdamasis jis pri- 
verčia žmones išsilieti. Jei nebūtų susidomėjęs, vis vien būčiau 
viliojusi tol, kol būtų sutikęs padėti. O kad jis prilips prie tavęs, 
turėjau numatyti, nes buvo aišku, kad jis susileis dėl tavęs arba dėl 
Zojos. Flinas myli moteris, o šios myli jį. 

Melori prisiminė, kaip jis įsibrovė į jos virtuvę ir kaip ji leido- 
si apvyniojama aplink pirštą. 

— Mus sieja tam tikra cheminė reakcija, bet aš dar nenu- 
sprendžiau, ar jis man patinka. 

Dana triauškino savo riestainį. 

— Gali iš karto pasiduoti. Jis paprasčiausiai tave užvaikys, tai 
jis sugeba. Jis kaip koks sarginis šuo. 

— Nesupratau? 

— Žinai, kaip šunys gano bandą? — Dana laisvąja ranka par- 
odė zigzagus. — Kaip jie varo ją į priekį, į šonus, kol galų gale avys 
pradeda eiti ten, kur šuo nori. Toks yra ir Flinas. Tu galvoji — ne, 
aš noriu eiti ten, o jis galvoja — ne, geriau eik ten. Ir tu, net nesu- 
vokusi, kad esi varinėjama, nueisi ten, kur nori jis. 

Dana nusilaižė nuo pirštų varškę. 

— O blogiausia, kad kai nueini ten, pasirodo, ten geriau. Jis 
išlieka gyvas tik todėl, kad niekada nesako „aš tau sakiau". 

Ji yra vakarieniavusi su Flinu, pagalvojo Melori. Ir bučiavu- 
sis — dukart. Na, jei geriau pagalvojus — tris kartus. Be to, jis ne 
tik važiuoja su ja į Viršūnę, jis veža ją savo automobiliu. Hm. 

— Man nepatinka, kai mane stumdo. 

Danos veide atsispindėjo užuojauta ir tramdomas juokas. 

— Ką gi, pažiūrėsim, kaip tau seksis. — Ji atsistojo ir ėmė 
valyti stalą. — Ko tikiesi iš Rovenos ir Pito? 

— Iš jų — nelabai daug. Noriu dar kartą pažiūrėti į paveik- 
slą. — Melori nusekė paskui Daną į virtuvę. Nenustebo radusi ir 
čia knygų, sugrūstų į indaują, kur vidutinių gabumų virėjas būtų 
laikęs maisto produktus. 

— Paveikslas kažkuo svarbus, — tęsė ji, kol Dana plovė in- 
dus. — Tuo, ką norima juo pasakyti ir kas tai pasakė. 

Melori perpasakojo jai likusią istorijos dalį, kurią per vakarie- 
nę buvo pasakojęs Elinas. 

— Vadinasi, jie pasiskyrė sau mokytojos ir sargybinio vaid- 
menis. 

— Tokia mūsų versija, — linktelėjo Melori. — Man įdomu, 
kaip jie sureaguos, kai pasakysiu apie tai. O linas padės man ati- 
traukti jų dėmesį, kad galėčiau atidžiau panagrinėti paveikslą ir 
padaryti porą nuotraukų. Gal pavyktų rasti panašių paveikslų. Tai 
padėtų. 

— Aš pasidomėsiu mitologiniu menu. — Dana dirstelėjo į 
laikroduką. — Turiu eiti. Mums visoms reikia susitikti kaip gali- 
ma greičiau. 

— Pažiūrėkim, ką pavyks sužinoti šiandien. 

Jos kartu išėjo į kiemą, tačiau Melori trumpam stabtelėjo. 

— Dana, argi ne pamišimas visa tai, ką mes darome? 

— Tu velniškai teisi. Paskambink, kai grįši iš Viršūnės. 


Važiuoti saulėtą rytą buvo maloniau. Sėdėdama keleivio vie- 
toje, Melori galėjo gėrėtis gamtovaizdžiu ir galvoti, kaip jaustųsi 
gyvendama taip aukštai ant skardžio, kur debesys, rodos, ranka 
pasiekiami, o pasaulis it paveikslas išsidriekęs apačioje. 

Tinkamas vaizdas dievams, nusprendė ji. Didingas ir drama- 
tiškas. Ji nė neabejojo, kad Pitas ir Rovena pasirinko šią nuošalią 
vietą todėl, jog ji sunkiau pasiekiama. 

Dar po kelių savaičių, kai rudens šalnos palies šias iškilias kal- 
vas, spalvos stulbins akį ir gniauš kvapą. Rytais čia karaliaus migla, 
užpildydama kalvų klostes ir tarpus, driekdamasi it spindintis 
ežeras, kol pakilusi saulė išsklaidys ją. O namas stovės juodas kaip 
naktis, tiesiantis savo grakščias linijas į dangų. Saugodamas slėnį. 
Arba stebėdamas jį. Įdomu, ką jis mato, galvojo ji, keičiantis me- 
tams ir dešimtmečiams? Ką jis žino? 

Staiga ji nusipurtė, pajutusi nepaaiškinamą baimę. 

— Šalta? 

Melori papurtė galvą ir nuleido langą. Mašinoje pasidarė 
karšta ir tvanku. 

— Ne. Tiesiog šiurpinu save, ir tiek. 

— Jei nenori to daryti... 

— Noriu. Aš nebijau poros turtingų ekscentrikų. Man jie net- 
gi patinka. Be to, noriu dar kartą pamatyti paveikslą. Negaliu liautis 
apie jį galvojusi. Kad ir ką galvočiau, mintys vis grįžta prie jo. 

Ji pažvelgė pro langą į tankius, vešlius miškus. 

— Norėtum ten gyventi? 

— Ne. 

Suintriguota Melori atsigręžė į jį- 

— Atsakei nė nepagalvojęs. 

— Aš bendraujanti būtybė. Man patinka, kai šalia žmonės. 
Ir Mojui patiktų. — Flinas pažvelgė į galinio vaizdo veidrodėlį ir 
matė Mojų, kurio nosis kyšojo pro pravirą langą, o ausys plevėsavo 
vėjyje. 

— Negaliu patikėti, kad pasiėmei šunį. 

— Jam patinka važinėtis. 

Melori atsisuko ir pažiūrėjo į palaimingą šuns snukį. 

— Akivaizdu. Kodėl tau neapkarpius jo gaurų, kad plaukai 
nelįstų į akis? 

— Nesakyk žodžio „apkarpyti“, — susiraukęs sumurmėjo 
Flinas. — Mes dar neatsigavome po kastravimo. 

Jis sulėtino greitį, kai kelias pasiekė sieną, skiriančią Viršūnės 
valdas. Tada stabtelėjo pasižiūrėti į akmeninius karžygius, saugan- 
čius geležinius vartus. 

— Nelabai draugiški veidai. Porą kartų esame čia stovykla- 
vę su draugais. Tada namas buvo tuščias, todėl teko perlipti per 
sieną. 

— Ar ėjote į namo vidų? 

— Šeši buteliai alaus tiek drąsos nesuteikė, bet mes puikiai 
pasilinksminome gąsdindami vienas kirą. Džordanas prisiekinėjo 
matęs moterį, vaikštančią parapetu, ar kaip jis ten vadinasi. [tiki- 
nėjo iki nukritimo. Vėliau jis parašė apie tai knygą, tad gal iš tiesų 
kažką matė. Džordanas Hokas, — pridūrė Flinas. — Gal girdėjai 
apie jį. 

— Džordanas Hokas rašė apie Karžygio Viršūnę? 

— Jis pavadino knygą... 

— „Vaiduoklio bokštas". Skaičiau ją. — Melori nugara per- 
bėgo susižavėjimo, sumišusio su baime, šiurpulys. Toje knygoje 
puikiai viskas aprašyta, jis nuostabus rašytojas. — Melori įtariai 
atsigręžė į Fliną. — Ar Džordanas Hokas tavo draugas? 

— Nuo pat vaikystės. Jis užaugo Velyje. Mums — man, 
Džordanui ir Bredui — buvo šešiolika, kai pasislėpę miške gurkš- 
nodavome alų, traiškydavome milžiniškus uodus ir pasakodavome 
išradingas istorijas apie savo sekso nuotykius. 

— Šešiolikamečiams gerti negalima, — rūsčiai pastebėjo 
Melori. 

Flinas pakreipė galvą, ir net pro juodus akinius Melori pa- 
stebėjo jo besijuokiančias akis. 

— Tikrai? Ir kaip mes nepagalvojome! Vis dėlto po dešim- 
ties metų Džordanas išleido savo pirmąjį bestselerį, Bredas ėmė 
vadovauti šeimos verslui — medienos ir ūkinių prekių parduotu- 
vių tinklui, o aš ruošiausi išvykti į Niujorką dirbti Zžmes žurnalo 
reporteriu. 

Melori išpūtė akis. 

— Tu dirbai New York Times? 

— Ne, taip ir neišvažiavau. Kai kas sukliudė, — prisipažino 
Flinas. — Nagi, pažiūrėkim, kaip pravažiuoti pro šiuos vartus. 

Vos tik jis iškėlė koją iš mašinos, vartai be garso atsidarė. 
Flinas sustingo. 

— Tikriausiai gerai sutepti, — sumurmėjo jis. — Spėju, jog 
kažkas žino, kad mes čia. 

Jis įslydo už vairo ir įvažiavo į kiemą. 

Namas stūksojo keistas ir paslaptingas, kaip ir tą audringą 
naktį. Šįkart jų nepasveikino joks elnias. Aukštai vėjyje plevėsavo 
vėliava su rakto emblema, o prie akmeninės sienos prigludusios 
chimeros, rodės, taikėsi liuoktelėti ant lankytojų. 

— Dar nesu buvęs taip arti šito namo dienos metu. — Flinas 
lėtai išlipo iš mašinos. 

— Kraupi vieta. 

— Taip, bet gerąja prasme. Jis nuostabus. Tokį namą įsivaiz- 
duoju stovintį ant skardžio virš audringos jūros. Gaila, kad nėra 
griovio. Tai viską apvainikuotų. 

— Palauk, pamatysi vidų. — Melori priėjo prie Flino ir visai 
neprieštaravo, kai jis paėmė jos ranką. Keistas kutenimas gerklėje 
vertė ją jaustis kvaila ir moteriška. 

— Nežinau, ko aš taip jaudinuosi. — Ji sugavo save kalbant 
pašnibždomis ir krūptelėjo, kai atsivėrė namo durys. 

Tarpduryje stovėjo Rovena. Ji dėvėjo paprastas pilkas kelnes 
ir plačius miško žalumo marškinius. Plaukai krito jai ant pečių, 
lūpos buvo nedažytos, kojos basos. Tačiau ir su tokiu paprastu 
apdaru ji sugebėjo atrodyti įspūdingai, tarsi kokia užsienio kara- 
lienė, atostogaujanti šiame tyliame kampelyje. Melori pastebėjo 
deimantų auskarus, blyksinčius įš po plaukų. 

— Kaip miela. — Rovena ištiesė žieduorą ranką. — Malonu 
tave matyti, Melori. Kokį gražų siurprizą atsivežei. 

— Flinas Henesis. Jis Danos brolis. 

— Malonu. Pitas tuoj ateis. Jis baigia kalbėtis. — Rovena 
gestu parodė jiems eiti vidun. 

Flinas turėjo gerokai valdytis, kad neišsižiotų. 

— Niekad nepagalvočiau, kad tokioje vietoje būna telefonų. 

Rovena tyliai, beveik murkdama, nusijuokė. 

— Mums patinka technologijos privalumai. Eime, išgersime 
arbatos. 

— Mes nenorime jūsų trukdyti, — prasižiojo Melori, bet 
Rovena tik mostelėjo. 

— Svečiai niekada netrukdo. 

— Iš kur jūs sužinojote apie Karžygio Viršūnę, panele... 

— Rovena. — Ji lengvai įsikibo Elinui į parankę ir nusivedė 
juos į svetainę. — Vadinkite mane Rovena. Pitas moka ieškoti 
įdomių vietų. 

— Jūs daug keliaujate? 

— O taip. 


— Darbo reikalais ar savo malonumui? 

— Be malonumų darbas netenka prasmės, — tai tardama 
Rovena žaismingai pervedė piršto galiuku per Elino ranką. — Gal 
prisėstumėt? O, štai ir arbata. 

Melori atpažino tarnaitę, Ji tyliai įstūmė vežimėlį su arbata ir 
tuoj pat pasišalino. 

— Kuo jūs verčiatės? — paklausė linas. 

— Šiuo bei tuo ir dar kai kuo. Pieno? — pasiūlė ji Melori, 
pildama arbatą. — Medaus, citrinos? 

— Citrinos, ačiū. Aš turiu daug klausimų. 

— Esu dėl to tikra. Manau, jų turi ir jūsų gražusis palydovas. 
Kokią arbatą geriate, Flinai? 

— Bus gerai juoda. 

— Kaip amerikietiška. O kuo verčiatės jūs, Elinai? 

Jis paėmė grakštų puodelį. Jo tiesus žvilgsnis staiga pasikeitė. 

— Esu tikras, kad jūs jau žinote. Juk neištraukėte mano 
sesers vardo iš kepurės. Jūs žinote viską, ką turite apie ją žinoti, 
įskaitant ir mane. 

— Taip. — Rovena įsipylė į arbatą pieno ir įsidėjo medaus. 
Užuot įsižeidusi ar nuliūdusi, ji atrodė patenkinta. — Laikraščių 
verslas turbūt labai įdomus. Reikia surinkti ir paskleisti tiek daug 
informacijos. Numanau, jog reikia būti itin protingam, kad žino- 
tum, kaip tai padaryti gerai. O, štai ir Pitas. 

Jis įėjo, pagalvojo Flinas, kaip generolas. Matuodamas lauką, 
įvertindamas pozicijas, planuodamas puolimą. Nors jo šypsena 
buvo nuoširdi, Flinas neabejojo, kad po ja slypi plieninis kareivis. 

— Panele Prais. Kaip malonu jus vėl matyti. — Jis paėmė jos 
ranką ir labai natūraliai, tarsi jam tai būtų įgimta, kilstelėjo prie 
lūpų. 

— Ačiū, kad sutikote mus priimti. Čia Flinas. 

— Taip. Ponas Henesis. — Pitas linktelėjo galvą. — Kaip 
gyvuojate? 

— Neblogai. 

— Mūsų draugai turi klausimų ir nuogąstavimų, — tarė 
Rovena, paduodama jam puodelį arbatos. 

-— Žinoma. — Pitas atsisėdo. — Jūs, numanau, svarstote, ar 
mes... — Jis klausiamai dirstelėjo į Roveną. 

— Pakvaišę, — užbaigė ji, pakeldama lėkštę. — Pyragaičių? 

— A, taip, pakvaišę. — Pitas pasiėmė pyragaitį ir gausiai 
šaukšteliu pakabino tirštos grietinėlės. — Galiu užtikrinti, kad 
tokie nesame, nors, žinoma, tą patį pasakyčiau, jei ir būtume. 
Nelabai padeda, tiesa? Sakykite, panele Prais, ar jūs abejojate dėl 
mūsų susitarimo? 

— Aš paėmiau pinigus ir daviau žodį. 

Pito veidas šiek tiek sušvelnėjo. 

— Taip. Kai kuriems tai nesudarytų jokio skirtumo. 

— Man tai labai svarbu. 

— Tai gali pasikeisti, — įsiterpė Flinas. — Priklauso nuo to, 
iš kur gauti tie pinigai. 

— Norite pasakyti, kad mes nusikaltėliai? — Rovenos 
skruostai išraudo ir tai parodė jos ūmų charakterį. — Akivaizdu, 
kad jums trūksta mandagumo, jei ateinate į mūsų namus ir ap- 
kaltinate mus. 

— Reporteriai nepasižymi mandagumu. Broliai irgi, kai rū- 
pinasi savo seserimis. 

Pitas kažką tyliai sumurmėjo svetima kalba ir paglostė Rove- 
nos ranką taip, kaip kad žmogus ramintų pasiruošusią pulti katę. 

— Supratome. Taip jau yra, kad mes turime piniginių iš- 
teklių. Juos gauname visiškai teisėtais būdais. Mes nesame nei 
pamišėliai, nei nusikaltėliai. 

— Tai kas jūs? — reikliai pasiteiravo Melori, nespėjus Elinui 
prasižioti. — Iš kur jūs? 

— O kaip jūs manote? — lengvai provokuodamas tarė Pitas. 

— Nežinau. Bet numanau, kad jūs dedatės esą mokytoja ir 
karžygys, kurie nesugebėjo išsaugoti Stiklo Dukterų. 

Pitas nežymiai kilstelėjo antakius. 

— Jūs žinote daugiau nei tada, kai matėmės pirmą kartą. Ar 
sužinosite dar? 

— Ketinu. Jūs galėtumėt man padėti. 

— Mes neturime teisės. Bet pasakysiu štai ką. Mes buvome 
ne tik jų mokytoja ir. karžygys, bet ir kompanionai bei draugai, 
todėl esame tik dar labiau atsakingi. 

— Tai tik legenda. 

Pito akys patamsėjo. Jis atsilošė kėdėje. 

— Tikriausiai, nes tokie dalykai yra už jūsų suvokimo ir jūsų 
pasaulio ribų. Tačiau galiu užtikrinti, kad raktai egzistuoja. 

— Kur yra Sielų dėžė? — paklausė jį Flinas. 

— Saugioje vietoje. 

— Ar galėčiau dar kartą pamatyti paveikslą? — Melori pasi- 
suko į Roveną. — Norėčiau, kad ir linas jį pamatytų. 

— Žinoma. — Rovena atsistojo ir nusivedė juos į kambarį, 
kur kabėjo paveikslas. 

Melori išgirdo Fliną tyliai aiktelint, kai juodu artėjo prie pa- 
veikslo. 

— Jis dar įstabesnis, nei aš pamenu. Kas jį nutapė? 

— Tas, — tyliai tarė Rovena, — kas pažino meilę ir skausmą. 

— Kažkas, kas pažįsta Melori. Ir mano seserį, ir Zoją Ma- 
kort. 

Rovena atsiduso. 

— Jūs cinikas, Elinai, ir įtarus. Bet kadangi prisiskyrėte sau 
sergėtojo vaidmenį, aš jums atleisiu. Mes nelinkime Melori, Danai 
ar Zojai blogo. Priešingai. 

Kažkas jos balse vertė Fliną patikėti ja. 

— Mane trikdo, nes matau jame savo sesers veidą. 

— Jūs padarytumėt viską, ko reikėtų jai apsaugoti. Aš su- 
prantu tokią ištikimybę ir meilę. Žaviuosi ir gerbiu tai. Tačiau jai 
negresia joks pavojus iš mano ar Pito pusės. Galiu prisiekti. 

linas skubiai atsisuko išgirdęs tuos žodžius. 

— Ber iš kažko kito gresia? 

— Gyvenimas — lošimas, — teatsakė Rovena. — Jūsų ar- 
bata vėsta. 

Tą akimirką kambarin įžengė Pitas ir Rovena atsigręžė į duris. 

— Lauke kiūto kažkoks labai didelis ir labai nelaimingas šuo. 

Nei prasiveržęs pyktis, nei aštrūs žodžiai nepaveikė Elino 
taip, kaip šis paprastas pastebėjimas. Jis paniuro. 

— Tai mano šuo. 

— Jūs turite šunį? — Rovenos balse pasigirdo kone mergai- 
tiškos gaidelės. Ji visa tarsi nušvito ir sugriebė Fliną už rankos. 

— Jis tai vadina šuniu, — iškošė Melori. 

Flinas metė jai apgailestaujantį žvilgsnį, tada pažiūrėjo į Ro- 
veną. 

— Jums patinka šunys? 

— O taip, labai. Ar galėčiau jį pamatyti? 


— Žinoma. 

— Kol supažindinsi Roveną ir Pitą su Mojumi — jų ne- 
laimei — aš valandėlei atsiprašysiu. — Melori lyg niekur nieko 
mostelėjo ranka į vonios kambarį. — Aš prisimenu, kur jis yra. 

— Taip, žinoma. — Pirmą kartą nuo jų pažinties Rovena 


prarado santūrumą. Ji jau buvo įsikibusi Flinui į parankę. — Ko- 
kios jis veislės? 

— Sunku pasakyti. 

Melori įsliuogė pro vonios duris ir suskaičiavo iki penkių. 
Besitrankančia širdimi ji iškišo galvą ir atsargiai apsižvalgė po holą. 
"Tada nuskubėjo prie paveikslo, pakeliui traukdama iš rankinės 
mažą skaitmeninį fotoaparatą. Padarė keletą kadrų, nufotografavo 
kai kurias detales. Kaltai apsidairiusi įkišo fotoaparatą argal į ran- 
kinę ir išsitraukė pirštines, plastikinį maišelį bei nedidelį peiliuką. 
Kaistančiomis ausimis Melori pasilypėjo ant židinio pakylos ir at- 
sargiai pakrapštė dažų, suberdama dulkeles į plastikinį maišelį. 

Visas procesas truko ne ilgiau kaip tris minutes, bet jos del- 
nai pasidarė slidūs nuo prakaito, o kojos virpėjo. Ji kiek pastovėjo 
tvardydamasi, tada kaip galėdama nerūpestingiau išžingsniavo iš 
kambario, o paskui ir iš namo. 

Ir sustingo it įkalta. Karališkai didinga Rovena sėdėjo ant 
žemės, o ant jos kelių tysojo plaukuotas kalnas. Ir ji kikeno. 

— O, koks nuostabus! Toks didelis ir mielas. Geras berniu- 
kas. — Rovena pasilenkusi pasitrynė nosimi į Mojaus gaurus. Jo 

uodega spurdėjo kaip prisukta. — Gerutis. — Ji šypsodamasi pa- 
žiūrėjo į Eliną. — Ar jis jus surado, ar jūs jį? 
— Tai įvyko abipusiu susitarimu. 


Vienas šunų mylėtojas 
atpažino kitą. Elinas, susikišdamas nykščius į kišenes, apsižvalgė 
po plačias vejas ir didžiulį sodą. — Čia daug vietos. Galėtumėt 
laikyti visą gaują. 

— Taip. — Rovena vėl priglaudė galvą prie Mojaus, kasyda- 
ma jam pilvą. 

— Mes daug keliaujame. — Pitas paglostė Rovenos plaukus. 

— Kiek laiko planuojate pasilikti čia? 

— Po trijų mėnesių išvyksime. 

— Į kur? 

— A ghra. Bus matyti. 

— Taip, taip. — Rovena dar kiek paglamonėjo Mojų ir liūd- 
nai atsidususi atsistojo. — Jums labai pasisekė, kad turite tokį gėrį 
gyvenime. Tikiuosi, jūs jį branginate. 

— Taip. 

— Matau. Nors jūs ciniškas ir įtarus, šuo pažįsta gerą žmogų. 

— Tikiu, — pritarė Flinas. 

— Tikiuosi, atsivešite jį, kai atvažiuosite kitą kartą. Galės pa- 
bėgioti. Viso, Mojau. 

Mojus atsitūpė ir neįprastai oriai kilstelėjo savo masyvią le- 
teną. 

— Oho! Čia kažkas nauja, — sumirksėjo Flinas, kai Mojus 
mandagiai leido Rovenai pakratyti leteną. — Ei, Mel! Macei? 

Vos išgirdęs jos vardą, Mojus pašoko ir puolė Melori link. Ši 
cyptelėjo ir pasiruošė puolimui. Bet užteko Rovenai ištarti vieną 
trumpą žodį ir Mojus, sustojęs prie pat Melori, šleptelėjo ant už- 
pakalio. Ir vėl kilstelėjo leteną. 

— Ak, — su palengvėjimu atsiduso Melori. — Taip jau 
geriau. — Ji pasilenkė ir paklusniai paėmė leteną. — Šaunuolis, 
Mojau. 

— Kaip, po galais, jūs tai padarėte? — nustebo Flinas. 

— Aš-moku elgtis su gyvūnais. 

— Pastebėjau. Kokia kalba tai buvo — gėlų? 

— Mmm. 

— Keista, kad Mojus suprato komandą gėlų kalba, kai pa- 
prastai nekreipia dėmesio į grynai angliškas. 

— Šunys supranta daugiau nei vien tik žodžius. — Rovena 
ištiesė ranką Elinui. — Tikiuosi, dar pasimarysime. Buvo smagu 
susipažinti. 

— Ačiū už jūsų laiką. — Melori nuėjo prie mašinos, lydima 
smagiai lekuojančio Mojaus. Įsėdusi vidun, skubiai nuleido ant 
grindų rankinę, tarsi slėptų įkalčius. 

Rovena nusijuokė, tačiau jos juokas nuskambėjo liūdnai pa- 
mačius pro langą išlindusią Mojaus galvą. Ji prisiglaudė prie Pito 
ir pamojavo nuvažiuojantiems. 

— Aš jaučiu tikrą viltį, — sumurmėjo ji. — Neprisimenu, 
kada paskutinį kartą tai išgyvenau. Mane tai baugina. Tas jausmas 
mane baugina. 

Pitas apkabino ją per liemenį ir prisitraukė artyn. 

— Neraudok, širdie manoji. 

— Kaip kvaila. — Rovena nusibraukė ašarą. — Verkti dėl 
svetimo šuns. Kai grįšime namo... 

Jis atsisuko į ją ir suėmė delnais jos veidą. Piro balsas buvo 
švelnus, bet tvirtas. 

— Kai grįšime namo, turėsi šimtą šunų. Tūkstantį. 

— Pakaks ir vieno. — Ji pasistiebė ir švelniai palietė jo lūpas. 


Jiems pajudėjus, Melori giliai atsiduso. 

— Kaip suprantu, tas garsas reiškia, jog tau pavyko nutoto- 
grafuoti paveikslą. 

— Taip. Jaučiausi kaip tarptautinio meno vagis. Reikia pa- 
dėkoti Mojui, kad nukreipė jų dėmesį. Taigi — ką tu apie juos 
manai? 

— Jie gudrūs, protingi ir pilni paslapčių. Tačiau neatrodo, 
kad būtų pamišę. Jie įpratę prie pinigų — didelių pinigų. Geria 
arbatą iš antikvarinių puodelių. Išsilavinę, kultūringi, šiek tiek 

snobiški. Ten tiek daiktų, įmantrių, gražių daiktų. Jie čia tik kele- 
tas savaičių, vadinasi, pirko juos ne čia; greičiausiai bus atsisiųsdi- 
nę. Turėčiau tai atsekti. 

Flinas paniuro ir ėmė barbenti pirštais į vairą. 

— Ji susileido dėl Mojaus. 

— Ką? 

— Ištirpo vos jį pamačiusi. Žinau, jis žavus, bet ji tiesiog 
išsilydė. Nors viduje atrodo šalta, pasitikinti savimi ir uždara. 
Moteris, kuri žino, jog yra seksuali, nes ji vadovauja. Tokia, kuri 
žingsniuoja Medison gatve su „Prada“ rankine arba vadovauja ta- 
rybos posėdžiui kur nors Los Andžele. Galia, pinigai, smegenys ir 
išvaizda — viskas įpakuota į seksualumą. 

— Suprantu. Tau ji pasirodė seksuali. 

— Kai paskutinį kartą tikrinausi, pulsas buvo, vadinasi, taip. 
Bet kad būtum mačiusi jos veidą, kai iš mašinos iššoko Mojus. 
Visas santūrumas garuote išgaravo. Ji nušvito kaip Kalėdų eglutė. 

— Taigi jai patinka šunys. 

— Ne, tai kažkas daugiau. Ji nepuolė aikčioti, cypauti ar pa- 
našiai, kaip daro kitos moterys. Ji parkrito ant žolės, raičiojosi ir 
kvatojosi. Tai kodėl ji nelaiko šuns? 

— Gal Pitui tai nepatiktų. 

Flinas papurtė galvą. 

— Galėjai pastebėti, kad jis persipjautų venas dėl jos, jei ji 
paprašytų. Ir kaip ji privertė Mojų pakelti leteną? Keista. Visa tai 
labai keista. 

— Nesiginčiju. Aš imsiuos paveikslo, kol kas nors paaiškės. 
Roveną ir Pitą paliksiu tau. 

— Šįvakar turiu dalyvauti savivaldybės posėdyje. Gal susi- 
tiktume rytoj? 

Štai jis bando nustatyti žaidimo taisykles. Jis valdo bandą. Ji 
prisiminė Danos žodžius ir metė į jį įtarų žvilgsnį. 

— Ką reiškia „susitiktume“? 

— Suprask kaip tau patogiau. 

— Turiu keturias savaites — dabar jau mažiau, kad suras- 

čiau raktą. Be to, šiuo metu esu bedarbė, todėl reikia nuspręsti, 
ką veiksiu toliau, ar galėsiu dirbti pagal savo profesiją. Visa tai 
sudėjus paaiškėja, kad neturiu laiko pasimatymams ar naujiems 
asmeniniams ryšiams. 

— Mažumėlę palauk. — Flinas sustabdė automobilį vin- 
giuoto kelio pakrašty ir atsisegė diržą. Tada pasilenkė, prisitraukė 
ją — kiek leido jos diržas — ir įsisiurbė į lūpas. 

Karščio banga nuvilnijo Melori nugara, įžiebdama kaitrą 
pilve. 

— "Tu, a, tai sugebi, — pagaliau išspaudė ji, atgavusi kvapą. 

— Praktikuoju kaip galima dažniau. — Kad įrodytų, jis 
pabučiavo ją dar kartą. Šįkart — lėčiau. Subtiliau. Kol pajuto ją 
virpant. — Noriu, kad pridėtum tai prie savo lygybės ženklo. 

— Aš menų magistrė. Matematika nėra mano stiprioji pusė. 
Ateik čia minutėlei. — Melori sugriebė jį už marškinių, prisitrau- 
kė ir leido sau užsimiršti. 

Viduje viskas kibirkščiavo. Kraujas, kaulai, smegenys. Jei tai 
reiškia būti ganomai, blankiai galvojo Melori, ji galėtų prisitaikyti . 
Jo rankos, svaiginančios kaip narkotikas, įsivėlė jai į plaukus. 

— Mes negalime taip elgtis. — Tačiau ji jau traukė iš kelnių 
jo marškinius, trokšdama paliesti kūną. 

— Žinau. Negalim. — Jis atsegė jos saugos diržą. — Tuoj 
liausimės. 

— Gerai, bet pirmiausia... — Ji priglaudė jo ranką prie savo 
krūties ir suaimanavo iš malonumo. 

Jis patogiau prisitraukė ir keiktelėjo, nes užsigavo alkūnę į 
vairą. Mojus, apsidžiaugęs galimybe dalyvauti imtynėse, įkišo gal- 
vą tarp sėdynių ir apipylė juos šlapiais bučiniais. 

— O Dieve! — Plėšoma juoko ir pasibjaurėjimo Melori nu- 
sišluostė burną. — Aš labai tikiuosi, kad bent jau liežuvis buvo 
tavo. | 

— Aš irgi. — Sunkiai kvėpuodamas Flinas pažiūrėjo į ją. 
Melori plaukai buvo gundomai išsitaršę, veidas išraudęs, o lūpos 
kiek paburkusios nuo jo atakos. 

Jis nustūmė Mojų atgal ant galinės sėdynės ir paliepė sėdėti. 
Šuo šleptelėjo ir suinkštė, tarsi gavęs su lazda. 

— Neketinau taip užsipulti. 

Melori papurtė galvą. 

— Aš iš viso neketinau imtis veiksmų. Ir paprastai visada 
laikausi savo plano. 

— Jau senokai nebandžiau šito mašinoje. 

— Aš irgi. — Ji kryptelėjo galvą į patetiškus garsus, sklindan- 
čius nuo galinės sėdynės. — Šitomis aplinkybėmis... 

— Taip. Geriau nereikia. Bet aš noriu mylėtis su tavim, — Jis 
prisitraukė ją. — Liesti. Jausti, kaip virpi po mano delnais. Aš 
noriu to, Melori. 

— Man reikia pagalvoti. Viskas taip sudėtinga, todėl turiu 
pagalvoti. — Jai tikrai reikia pagalvoti apie tai, kad vos nenurengė 
vyro automobilyje, viešoje vietoje, vidury dienos. 

— Mano gyvenimas — tikras chaosas, Flinai. — Mintis nu- 
liūdino ją, tačiau padėjo apsiraminti. — Aš pati jį sugadinau ir 
dabar turiu sutvarkyti. Bėda ta, kad nelabai moku taip gyventi. 
Mudu neturėtume labai skubėti. 

Jis užkišo pirštą už jos iškirptės. 

— Kaip „taip“? 

— Dar nežinau. O, negaliu klausytis. — Ji atsisuko ir persi- 
lenkė per sėdynę. — Neverk, didysis kūdiki. — Ji sušiaušė Mojaus 
tarpausį. — Niekas ant tavęs nepyksta. 

— Kalbėk už save, — suniurnėjo Flinas. 


Septintas skyrius 

krentantį iš auksinės upės. Jis pila an! manęs vandenį tars 
krikštydamas. Užuodžiu rožes, lelijas šv kažkokias aitresnes gėles, 
pzasibraunančias pro saldumą. Girdžiu vandenį, žaismingą srovę ir 
plžuškenimą, upei kylant ir leidžiantis. 

Visa tai slysta per mane, o gal aš slystu per juos, bet nieko nema- 
tau, tik tirštą baltumą. Jis kaip uždanga, negaliu praskirti. 

Kodėl man nebaisu? 

Ligi manęs atsklinda juokas. Lengvas, skaidrus, moteriškas. Šyp- 
sausi klausydama jaunaiviško šurmulio, ir pačiai kyla noras juoktis. 
Noriu sužinoti to juoko šaltinį ir juoktis kartu. 

Pasigirsta balsai, skubrūs it paukščio Grenimas, jaunatviški ix 
moteriški. 

Garsai priartėja ir vėl nutolsta, nuslopsta ix vėl pagarsėja. Ar aš 
plaukiu jų link ar tolyn? 

Uždanga pamažu tirpsta. Dabar ji virsta migla, švelnia kaip 
šėlkinis lietus, su joje bliksinčiais saulės spinduliais. Matau spalvą. Ryi- 
kią, sodrią spalvą, kuri skrodžia plonėjančią uždangą ir gelia akis. 

Plytelės spindi sidabru ir sproginėja saulės šviesoje, kur tiršta 
žalia lapija ir ryškiai rožiniai medžių žiedai jų neuždengia. Gėlės 
maudosi vandenyje arba šoka besisukančiose lysvėse. 

Aplink smagiai čiurlenantį fontaną susibūrusios trys moterys, 
tiksliau, merginos. Tai jų juoką aš girdžiu. Viena laiko ant kelių 


"- saulę, šilumą ir kažkokį tekumą, kaip tykų krioklį, 

arfą, kita plunksną. Bet jos juokiasi iš šuniuko, besimuistančio ant 
trečiosios rankų. 

Jos tokios gražios. Jas gaubia jaudinanti nekaltybė, puikiai atsi- 
spindinti sode, kuriame jos leidžia šią saulėtą popietę. Tada pamatau 
kardą, prisegtą prie vienos iš merginų šono. 

Jos nekaltos, bet stiprios. Jaučiu galią; ji virpa ir kibirkščiuoja ore. 

Vis dėlto man nebaisu. 

Jos šaukia šuniuką vadindamos Dajermetu, nuleidžia jį ant 
žemės, kad šis galėtų pastrakalioti aplink fontaną. Džiugus jo 
kiauksėjimas aidi lyg varpelis. Matau, kaip viena mergina apkabina 
antrąją, 0 trečioji padeda galvą ant antrosios peties. Jos dabar kaip 
viena. Triada. Trijų dalių visuma, kuri čiauška apie naująjį šunytį ir 
juokiasi, kai šis nusiridena į gėles. 

Girdžiu, kaip jos taria vardus, kuriuos aš žinau nežinia iš kur, 
matau, kaip atrodo. Tolumoje, medžio šešėlyje, po sunkiai nusvirusio- 
mis medžio šakomis ir jo vaisiais aistringai apsikabinusi stovi pora. 

Jis aukštas ir tamsus, iš jo sklinda jėga, kuri, jaučiu, gali būti 
siaubinga, jei sužadintum. Ji graži ir labai liekna. Tačiau joje irgi 
slypi kažkas daugiau. 

Jie beviltiškai įsimylėję. Jaučiu tą poreikį, tą karštį savyje, pul- 
suojantį it žaizda. 

Negi meilė tokia skausminga? 

Merginos dūsauja. Jos irgi trokšta meilės. Kada nors, tikisi jos. 
Kada nors jos mylės taip — aistringai, romantiškai, su baime, sumi- 
šusia su džiaugsmu. Jos pažins mylimojo lūpų skonį, pajaus mylimojo 
prisilietimą. Kada nors. 

Visos mes sustingstame apgaubtos reiklaus glėbio, prisisunkusio 
mūsų pavydo ir mūsų svajų. Dangus patamsėja. Spalva blėsta. Jau- 
čių vėją. Šaltą vėją. Jis sukasi aplinkui. Staiga ausyse suskamba jo 
vaitojimas. Nuo šakų ima kristi žiedai. Žiedlapiai blaškosi it ryškios 
kulkos. 

Dabar man baisu. Sustingstu dar prieš pamatydama slidžią 
juodą gyvatę, vingiuojančią per sidabrines plyteles, prieš pastebėdama 
šešėlį, išlendantį iš už medžių ir iškeliantį stiklo dėžutę. 

Zodžiai sudunda it griausmas. Nors vžsidengiu rankomis Zuss, 
girdžiu juos savo galvoje. 


Pasižymėk šią dieną ir šią valandą, kai pasireiškia 
mano baisioji galia. Mirtingosios dukterų sielos amžinai 
priklausys man. Jų kūnai užmigs amžinu miegu, jų sie- 
los bus įkalintos šioje stiklo dėžėje. Užkeikimas tvirtas 
ir gilus, nebent atsitiktų štai kas — būtų surasti ir pri- 
taikyti trys raktai, kuriuos pasuktų mirtingojo ranka. 
Tam duodami trys tūkstančiai metų. Akimirka ilgiau, 
ir sielos sudegs. 

Šis bandymas, šis žygis yra tam, kad mirtingasis 
įrodytų savo vertę. Sulig šiais žodžiais jų sielos atitenka 
man. Spynas užrakinu, raktus iškalu ir atiduodu juos į 
lemties rankas. 


Įsiviešpatauja ramybė. Ant saulės muzžoiekitų plytelių guli trys 
merginos; jos užsimerkusios it miegotų, suslėmasios už rankų. Trys 
vienos visumos dalys. 

Šalia jų stovi stiklo dėžė. Jos kraštai sulydyti, trejetas sbynų sp in- 
di saulėje. Toje dėžėje karštligiškai šokčioja šilta melsva šviesa, plakasi 
į stšklo sienas, tarsi paukštis, pakliuvęs į narvą. 

Šalia dėžės išsibarstę trys raktai. 

Matydama juos aš verkiu. 


Melori, vis dar virpėdama, atidarė duris Zojai. 

— Artlėkiau kaip galėdama greičiau. Turėjau nuvežti Saimoną 
į mokyklą. Tu taip liūdnai kalbėjai telefonu. Kas... 

— Danos dar nėra. Papasakosiu, kai ji arvažiuos. Išviriau 
kavos. 

— Puiku. — Zoja uždėjo ranką ant Melori peties ir jėga pa- 
sodino ją į fotelį. — Aš arnešiu. Atrodo, kad tau dar reikia atgauti 
kvapą. Virtuvė ten? 

— Aha. — Melori dėkinga atlošė galvą ir pasitrynė veidą. 

— Verčiau papasakok, kaip praėjo tavo pasimatymas su Flinu. 

— Ką? A. Gerai. Puikiai. — Ji nuleido rankas ant kelių ir 
įsispoksojo į jas, tarsi jos būtų kieno nors kito. — Be šuns jis visai 
normalus. Jau tikriausiai Dana prie durų. 

— Aš atidarysiu. Sėdėk. — Zoja atskubėjo iš virtuvės, ne- 
spėjus Melori atsistoti. 

— Na, kur gaisras? — pasiteiravo Dana. Stabtelėjo ir pauostė 
orą. — Kava. Neverskite manęs maldauti. 

— Jau nešu. Eik, pasėdėk su Melori, — tyliai pridūrė Zoja. 

Dana klestelėjo į kėdę, papūtė lūpas ir įdėmiai nužvelgė 
Melori. 

— Atrodai siaubingai. 

— Labai ačiū. 

— Na, nesitikėk apkabinimų ir bučinių, kai ištrauki mane 
iš lovos per dvidešimt minučių ir tik po vieno kavos puodelio. Be 
to, dabar man pasidarė ramiau, kai žinau, jog ir tu nepabundi at- 
rodydama tobulai. Kas acsitiko? 

Melori luktelėjo, kol atėjo Zoja, nešina kava. 

— Sapnavau sapną. 

— Aš irgi, ir velniškai gerą. Spaiką iš „Vampyrų žudikės“, 
kubilą juodo šokolado, bet paskui paskambinai tu ir sutrukdei. 

— Dana. — Zoja papurtė galvą ir prisėdo ant Melori fotelio 
porankio. — Košmarą? 

— Ne. Bentjau... ne. Vos pabudusi išspausdinau jį. — Melo- 
ri pakilo ir paėmė nuo stalo porą lapų. — Dar niekada nesapnavau 
tokio detalaus sapno. Bent jau niekada neprisimindavau smulk- 
menų. Užrašiau, kad nieko nepamirščiau. Tačiau nepamiršiu. Na, 
bet bus paprasčiau, jei pačios jį perskaitysite. 

Ji padavė joms išspausdintus lapus, pasiėmė puodelį su kava 
ir nuėjo prie terasos durų. 

Bus dar viena graži diena, pagalvojo ji. Dar viena graži vė- 
lyvos vasaros diena su giedru dangumi ir šiltu vėjeliu. Žmonės 
vaikščios po miestą, mėgausis oru, dirbs savo darbus. Normalius 
darbus normaliame, įprastame pasaulyje. 

O, ji niekada nepamirš to sapnuoro vėjo vaitojimo. Staigaus 
kandančio šalčio. 

— Nieko sau. Dabar suprantu, kodėl tu taipsukrėsta. — Dana 
padėjo lapus į šalį. — Ir aišku, iš kur tai. Elinas sakė, kad vakar bū- 
vote pažiūrėti paveikslo. Viskas tebėra tavo galvoje ir miegant atsi- 
gamino pasąmonėje. 

— Baisu. — Zoja paskubomis baigė skaityti ir atsistojo. Pri- 
ėjusi prie Melori, patrynė jai pečius. — Nenuostabu, kad taip na- 
siminei. Džiaugiuosi, kad paskambinai mums. 

— Tai nebuvo tik sapnas. Aš ten buvau. — Šildydamasi šą- 
lančias rankas Melori apglėbė puodelį ir atsisuko į drauges. — Įė- 
jau į tą paveikslą. 

— Nagi, mieloji, sumažink greitį, — kilstelėjo ranką 
Dana. — Tu per daug susitapatini, ir viskas. Stiprus, gyvas sap- 
nas gali tave įtraukti. 

— Nesiviliu, kad patikėsite, bet pasakysiu, kas nuo pat pa- 
budimo neduoda man ramybės. 

Ji pabudo, prisiminė Melori, drebėdama nuo šalčio, girdėda- 
ma aną siaubingą vėją, švilpiantį ausyse. 

— Aš ten buvau. Užuodžiau gėles, jaučiau karštį. Paskui šaltį 
ir vėją. Girdėjau jas rėkiant. — Ji užsimerkė, kovodama su staiga 
užplūdusia panika. 

Melori vis dar girdėjo jų riksmą. 

— Jaučiau ore tvyrančią įtampą, spaudimą. Kai pabudau, 
man ausyse vis dar ūžė. Jie kalbėjosi gėlų kalba, bet aš supratau. 
Kaip galėjau? 

— Tu tik manei... 

— Ne! — Melori įnirtingai papurtė galvą. — Aš supratau. 
Kai kilo audra, kai viskas pradėjo maišyris, aš girdėjau, kaip jos 
šaukia tėvą. Chi atbair sinn. „Tėve, padėk mums? — šįryt pasi- 
tikrinau, bet sapne aš supratau. Iš kur? 

Ji tvardydamasi giliai įkvėpė. 

— Jų vardai buvo Venora, Ninijana ir Kyna. Iš kur aš žinau? 

Melori atsisėdo. Dabar, kai viską išsakė garsiai, pasijuto ge- 
riau. Pulsas sulėtėjo, balsas nustojo virpėjęs. 

— Jos taip bijojo. Vieną minutę jos buvo tiesiog jaunos mer- 
ginos, žaidžiančios su šuniuku. Ir pasaulis atrodė toks tobulas ir 
taikus. O kitą — tai, kas darė jas žmonėmis, buvo išplėšta. Joms 
skaudėjo, o aš nieko negalėjau pakeisti. 

— Nežinau, ką galvoti, — palūkėjusi tarė Dana. — Mėginu 
būti logiška. Paveikslas iš pat pradžių traukė tave, o dabar žinome, 
kad tai originali keltų legenda. Mes panašios į paveiksle nutapytas 
merginas, todėl ir susitapatiname su jomis. 

— Iš kur aš žinojau gėlų kalbą? Jų vardus? 

Dana susiraukė. 

— Negaliu šito paaiškinti. 

— Pasakysiu, ką dar žinau. Tas, kas užrakino jų sielas, yra ne- 
doras, galingas ir gobšus. Jis nenori, kad mes laimėtume. 

— Dėžė ir raktai, — įsiterpė Zoja. — Tu juos matei. Žinai, 
kaip atrodo. 

— Dėžė labai paprasta, bet labai graži. Lieto stiklo, su aukštu 
kupolo formos dangčiu ir trimis spynomis ant jo. Raktai tokie pa- 
tys, kokie buvo nupiešti kvietimuose. Toks pat ir ant jų vėliavos. 
Nedideli. Gal kokių trijų colių. 

— Vis tiek nesuprantu, — spyrėsi Dana. — Jei jie turi rak- 
tus, kam juos slepia? Kodėl neįduoda išmanantiems žmonėms ir 
nebaigia žaidimo? 

— Nežinau. — Melori pasitrynė smilkinius. — Turi būti 
kažkokia priežastis. 

— Sakei, kad girdėjai, kokiais vardais jos šaukė porelę po 
medžiu, — priminė jai Dana. 

— Rovena ir Pitu. — Melori nuleido rankas ant kelių. — 
Rovena ir Pitu, — pakartojo ji. — Jie irgi negalėjo to sustabdyti. 
Viskas atsitiko taip greitai, taip žiauriai. 

Melori giliai ir lėtai įkvėpė. 

— Štai kas. Aš tikiu visu tuo. Nesvarbu, kaip keistai tai 
skamba, aš tikiu. Taip viskas ir buvo. O patekau į tą paveikslą 
per Sapnų Uždangą ir stebėjau, kaip viskas vyksta. Turiu surasti tą 
raktą. Kad ir kiek tai kainuotų, turiu jį surasti. 

Pasibaigus rytiniam darbuotojų susirinkimui, prarijęs keletą 
spurgų su džemu ir išklausęs įpykusią reporterę, kurios straipsnis 
apie rudens madas buvo pora eilučių sutrumpintas, Elinas užsida- 
rė savo kabinete. Kadangi darbuotojų buvo mažiau nei trisdešimt, 
įskaitant uolią šešiolikmetę, rašančią savaitinę skiltį apie paauglių 
aktualijas, viena suirzusi darbuotoja buvo didelis įvykis. 

Jis išklausė pranešimus, patvirtino apžvalgą apie naktinį Velio 
gyvenimą, porą fotografijų kitos dienos numeriui ir pasitikrino 
įplaukas už reklamas. 

Kartkartėmis suskambėdavo telefonas ir, nors kabineto du- 
rys buvo uždarytos, jį pasiekdavo duslus klaviatūrų barškenimas. 
Pypčiojo ir ūžė kilnojama policijos radijo storis ant dokumentų 
spintos. Įspraustas tarp knygų ant lentynos be garso rodė televi- 
zorius. Pro pravirą langą sklido rytinio eismo triukšmas, dažnai 
užgožiamas per garsios muzikos, sklindančios iš pravažiuojančių 
automobilių. 

Iš gretimo kambario pasigirsdavo durų arba uždaromo stal- 
čiaus trinktelėjimas. Roda — madų ir paskalų skilties reporterė 
akivaizdžiai demonstravo savo nepasitenkinimą. Net nežiūrėda- 
mas pro stiklą, linas jautė į jį svaidomas strėlytes. 

Ji, kaip ir daugiau nei pusė darbuotojų, dirbo laikraščiui dar 
cada, kai jis buvo berniūkštis. Dauguma, Flinas žinojo, ir toliau 
žiūri į Dispatcb kaip į jo motinos laikraštį. Jei ne senelio. Kartais jis 
negalėdavo to pakęsti, kartais grauždavosi, o kartais paprasčiausiai 
nusišypsodavo. Šią minutę jis negalėjo apsispręsti, kurią reakciją 
pasirinkus. Tik žinojo, kad Rodos elgesys kelia jam nerimą. 

Geriausia būtų apie ją negalvoti ir griebtis savo paties straips- 
nio apie vakarykštį posėdį. Siūlomas naujas šviesoforas Marketo 
ir Spruso gatvių sankryžoje, ginčijamasi dėl biudžeto ir būtinybės 
remontuoti šaligatvius Meine. Taip pat daug ginčų sukėlė priešta- 
ringas pasiūlymas pastatyti Meine parkavimo automatus, kad gauti 
pinigai padėtų padengti remonto išlaidas. 

linas padarė viską, ką galėjo, kad įkvėprų svarstomam klau- 

simui truputį energijos, bet kartu liktų ištikimas žurnalisto objek- 
tyvumo įstatymui. Žinoma, Dispatch ne Daily Planet, pagalvojo 
jis. O jis ne Peris Vaitas. Niekas jo čia nevadins šefu. Įdomu, ar iš 
viso kas nors tiki, įskaitant jį patį, kad čia vadovauja jis. 

Jo motina paliko labai ilgą šešėlį. Elizabet Flin Henesi Styl. 
Jos net vardas ilgas. 

Jis ją mylėjo. Žinoma, kad mylėjo. Ji patikdavo jam. Jiedu 
dažnai suremdavo ragus jam augant, bet jis visuomet ją gerbė. 
Kaip negerbsi moters, kuri tvarkė ir savo gyvenimą, ir verslą vie- 
nodai atsidavusi ir tikėjosi to paties iš kitų. 

Negalima pamiršti ir to, kaip ji pasitraukė iš verslo iškilus 
būtinybei ir įbruko jį į nenorinčio tuo užsiimti sūnaus rankas. Ji 
paliko viską, pagalvojo Flinas, mesdamas atsargų žvilgsnį į Rodos 
stalą, įskaitant ir susiraukusius reporterius. 

Užuot dirbusi, Roda brūžina nagus, pastebėjo Flinas. Erzina 
jį. Pirmyn, pagalvojo jis. Šiandien aš nelinkęs su tavim susiremti, 
senas susiraukšlėjęs šikšnosparni. Tačiau toji diena ne už kalnų. 

Jis buvo įsigilinęs į pirmojo puslapio išdėstymą, kai įėjo 
Dana. 

— Mandagiai pasibelstum. Ar žaismingai kyšteltum galvą 
pro duris. O tu tiesiog įžirglioji. 

— Aš neįžirgliojau. Reikia pasikalbėti, Flinai. — Ji sudribo į 
kėdę ir apsidairė. — Kur Mojus? 

— Leidžia dieną kieme. 

— A, taip. 

— Tu galėtum užsukti, pabūti su juo kurį laiką. Paskui galė- 
tum suorganizuoti vakarienę, parėjęs rasčiau karšto maisto. 

— Pasvajok. 

— Žinai, rytas buvo sunkus. Man velniškai skauda galvą, o 
dar turiu užbaigti šį puslapį. 

Dana įdėmiai nužvelgė jį. 

— Vėl Roda kabinėjosi? 

— Nežiūrėk, — suskubo ištarti Flinas, nespėjus Danai atsi- 
gręžti. — Tu tik paskatinsi ją. 

— Elinai, kodėl neišspiri jos? Ji pila ant tavęs mėšlą, o tu 
klausai. 

— Ji dirba laikraštyje nuo aštuoniolikos. Sena darbuotoja, 
Bet dabar, kad ir kaip vertinčiau tavo nuomonę apie savo daibuo- 
rojus, turiu užbaigti šį darbą. 

Dana, nekreipdama dėmesio, ištiesė savo ilgas kojas. 

— Rimtai užkniso šį kartą, a? 

— Velniop viską. — Flinas atsiduso, atidarė stalo stalčių ir 
sužvejojo jame buteliuką aspirino. 

— Tu gerai tvarkaisi, Flinai. 

— Aha, kurgi ne, — sumurmėjo jis, ieškodamas vandens. 

— Užsičiaupk. Aš rimtai. Tau puikiai sekasi tai, ką darai. Taip 
gerai, kaip ir Lizai. Gal kai kur net geriau, nes esi prieinamesnis. 
Be to, sugebi geriau rašyti nei kuris nors kitas tavo darbuotojas. 

Nurydamas tabletę Flinas kreivai dėbtelėjo į seserį. 

— Kas tau? 

— Tu atrodai rimtai užknistas. — Ji negalėjo matyti jo susi- 
krimtusio. Jei būtų tik susierzinęs ar sugižęs — išgyventų. Tačiau 
Danai buvo nemalonu matyti nuoskaudą, įsirėžusią jo veide. — 
Plesent Veliui reikia Dispatch, o Dispateh reikia tavęs. Ne Rodos. 
Kertu lažybų, kad ji tai žino, užtat ir širsta. 

— Taip manai? — Toji mintis apramino jo pasišiaušusias 
plunksnas. — Dėl to ir širsta? 

— Aišku. Geriau? 

— Aha. — Jis užsuko vandens butelį ir padėjo į stalčių. — 
Ačiū. 

— Antras geras darbas šiandien. Ką tik praleidau valandą pas 
Melori, paskui dvidešimt minučių mąsčiau, ar sakyti tau, ar pasi- 
laikyti tai tarp mūsų, mergaičių. 

— Jei tai apie šukuosenas, mėnesines ar būsimą išpardavimą, 
pasilaikyk sau ir mergaitėms. 

— Tai taip niekšiška moterų atžvilgiu, kad net nesiruošiu... 
koks būsimas išpardavimas? 

— Žiūrėk skelbimą rytojaus numeryje. Ar Melori kas atsitiko? 

— Geras klausimas. Ji susapnavo sapną, tik netiki, jog tai 
buvo sapnas. 

Dana perpasakojo jų pokalbį, tada ištraukė iš rankinės iš- 
spausdintą sapno versiją. 

— Man neramu dėl jos, Flinai, imu nerimauti ir dėl savęs, 
nes Melori mane beveik įtikino, kad ji teisi. 

— Parylėk minutėlę. — Jis dukart perskaitė sapno aprašymą, 
tada atsilošė kėdėje ir įsispoksojo į lubas. — Kas, jei ji iš tiesų teisi? 

Danos balse pasigirdo nevilties gaidelė. 

— Tai ką, dabar turėsiu vaidinti Skali tavajam Malderiui? 
Mes kalbame apie dievus, kerus ir sielų grobimą. 

— Mes kalbame apie magiją ir galimybes. O galimybes visa- 
da reikia ištirti. Kur ji dabar? 

— Sakė eis į galeriją, nori paieškoti medžiagos apie paveikslą. 

— Gerai. Vadinasi, laikosi plano. 

— Tu jos nematei. 

— Ne, bet pamatysiu. O tu? Ką nors išknisai? 

— Yra keletas versijų. 

— Gerai, tada susitikime visi pas mane šįvakar. Pasakyk 
Zojai, aš pasakysiu Melori. — Kai Dana įtariai dėbtelėjo, jis tik 
šyptelėjo. — Tu atėjai pas mane, „brangioji. Dabar aš irgi dalyvauju 
tame žaidime. 


— Aš tau tikrai skolinga... 

— O, mieloji, kiekviena diena, kai galiu ką nors iškrėsti už 
tos pliuškės fašistės nugaros, man kaip šventė. 

Tačiau Todas atsargiai apsidairė prieš atidarydamas duris, kur 
kažkada buvo Melori kabinetas, o dabar buvo Pamelos valdos. 

— O Dieve, ką ji padarė iš mano kabineto! 

=> Šlykštu, ar ne? — Todas net nusipurtė. — Atrodo, kad 
sienos būtų apsivėmusios liudvikais keturioliktaisiais. Mane džiu- 
gina tik tai, kad ji turi į jas Žiūrėti. 

Kambarys buvo grūste prigrūstas. Įmantrių formų rašomasis 
stalas, staliukai, kėdės ir dvi otomanės, po jais patiestas kilimas, 

rėžiąs akį raudonomis ir auksinėmis spalvomis, prašyte prašėsi 
erdvės. Sienos nukabinėtos paveikslais, įspraustais į storus paauk- 
suotus rėmus, o visos kitos laisvos vietelės nustatytos staculėlėmis, 
vazomis, dėžutėmis, stiklo dirbiniais ir kitais niekučiais. 

Kiekvienas daiktas, pastebėjo Melori, yra mažas lobis, tačiau, 
sugrūdusi viską į tokią mažą erdvę, Parnela pavertė kambarį bran- 
gių daiktų sandėliu. 

— Kaip ji gali čia dirbti? 

— Ji turi vergų ir favoritų — turiu galvoje save, Ernestiną, 
Džuliją ir Eranko. O soste sėdi Simona Legri ir dalija įsakymus. 
Tau pasisekė, kad pasprukai, Mel. 

— Galbūt. — Tačiau jai suskaudo širdį įėjus pro duris į ga- 
leriją, nes žinojo, jog čia jai niekas nebepriklauso. Ir nežino, kur 
priklauso. 

— Kur ji dabar? 

— Pietauja klube. — Todas dirstelėjo į laikroduką. — Turi 
dvi valandas. 

— Tiek neprireiks. Man reikia klientų sąrašo, — tarė ji, pa- 
sukdama prie kompiuterio. 

— Ooo, tai tu pavogsi jos klientus? 

— Ne. Gera mintis, bet ne. Bandau surasti vieno paveikslo 
autorių. Ir noriu sužinoti, kas gali turėti panašaus stiliaus paveik- 
slų. Tada norėsiu sužinoti duomenis apie paveikslus mitologinė 
tema. Prakeikimas, ji pakeitė slaptažodį. 

— Manasis. 

— Ji naudoja tavo slaptažodį? 

— Ne, M-A-N-A-S-I-S. — Todas papurtė galvą. Melori 
užsirašė, kad nepamirštų — po to, kai pamiršo kitus du slaptažo- 
džius. — Aš, taip sakant, netyčia aptikau raštelį. 

— Myliu tave, Todai, — šūktelėjo Melori, išsispausdinusi jį. 

— Pakanka, kad man papasakotum, kam tau to reikia. 

— Daugiau nei pakanka, bet apie tai negaliu kalbėti. Pir- 
miausia turėčiau pasimatyti štai su šiais. — Melori skubiai surado 
klientų sąrašą ir nukopijavo į diską. — Prisiekiu, kad nepanaudo- 
siu jo neteisėtiems ar neetiškiems tikslams. 

— Velniškai gaila. 

Melori sukikeno, ištraukė iš rankinės paveikslo nuotrauką ir 
parodė Todui. 

— Atpažįsti? 

— Hm, ne. Nors stilius kažkur matytas. 

— Būtent. Stilius. Negaliu prisiminti, nors tikrai kažkur esu 
mačiusi šio autoriaus darbą. — Ji ištraukė diską su nukopijuota 
medžiaga ir įkišo tuščią. — Jei prisiminsi, paskambink. Dieną ar 
naktį. 

— Taip skubu? 

— Jei man ne psichozės priepuolis, gali būti, kad skubu. 

— Ar tai susiję su M.E Henesiu? Gal rašai straipsnį laikraš- 
čiui? 

Melori išvertė akis. 

— Iš kur tokios žinios? 

— Tave matė vakarieniaujančią su juo. Aš viską girdžiu, — pri- 
dūrė Todas. 

— Su juo tai neturi nieko bendra, bent jau tiesiogiai. Ir ne, 
nerašau jokio straipsnio. Tu pažįsti Fliną? 

— Tik savo svajonėse. Jis karštas berniukas. 

— Na...gali būti, kad aš susitikinėju su juo. Neketinau, bet, 
atrodo, taip yra. 

— Bučiavaisi? 

— Keletą kartų. 

— Įvertinimas? 

— Aukščiausias. 

— Mylėjotės? 

— Beveik, bet suveikė blaivus protas. 

— Prakeikimas. 

— Be to, jis linksmas, įdomus ir mielas. Gana valdingas, 
tačiau su protu, tad beveik šito nepastebi. Protingas ir, regis, at- 
kaklus. 

— Skamba puikiai. Galiu jį pasiimti? 

— Deja, drauguži, manau, pasilaikysiu jį sau. — Melori 

ištraukė diską, rūpestingai uždarė dokumentų langus ir išjungė 
kompiuterį. — Misija baigta be aukų. Ačiū, Todai. — Apkabino 
jį ir stipriai pakštelėjo į lūpas. — Turiu bėgri. 


Melori tūnojo savo bute nuosekliai tikrindama duomenis, 
šalindama nereikalingas pavardes, kol susidarė tikslus darbinis są- 
rašas. Kai atėjo laikas keliauti pas Fliną, ji buvo sumažinusi klienrų 
sąrašą septyniasdešimt penkiais procentais. 

Kai Melori nuvyko, Dana jau buvo ten. 

— Valgei? 

— Ne. — Melori atsargiai apsidairė, ieškodama Mojaus. — Pa- 
miršau. 

— Gerai. Užsakėme picą. Flinas išvedė Mojų vakariniam pa- 
silakstymui. Ar nieko, kad papasakojau jam apie tavo sapną? 

— Ką gi. Atrodo, mes ir jį įvėlėme. 

— Gerai. Tada eikš, tūpk. Išgersim vyno. 

Vos tik ji prisėdo, atvažiavo Zoja su Saimonu. 

— Tikiuosi, jūs nieko prieš. Negalėjau gauti auklės. 

— Man nereikia auklės, — pareiškė Saimonas. 

— Man reikia. — Zoja apkabino sūnų per pečius. — Jis turi 
namų darbų — gal atsiras koks kampelis, kur jis galėtų prisėsti? 
Antrankius atsivežiau. 

— Patalpinsim jį į rūsį, — mirktelėjo jam Dana. — Ar gali- 
me truputį pakankinti jį, o paskui pašerti pica? 

— Mes jau vaka... 

— Picą valgyčiau, — įsikišo Saimonas. Ir garsiai šūktelėjo 
pamatęs atšuoliuojantį Mojų. — Oho! Tai bent šuo! 

— Saimonai, ne! 

Tačiau berniukas ir šuo jau lakstė vienas paskui kitą, pakirsti 
meilės iš pirmo žvilgsnio. 

— Eli, Flinai, žiūrėk, ką Zoja atsivedė. Mes turime priversti jį 
daryti namų darbus. 

— Aš visada norėdavau daryti namų darbus su kuo nors 
drauge. Tu tikriausiai Saimonas? 


112 


— Aha. Koks puikus šuo, pone. 

— Šuns vardas Mojus, o aš Flinas. Zoja, ar gali Saimonas iš- 
sivesti Mojų į kiemą? Abu palakstytų kaip patrakę. 

— Žinoma. Dvidešimt minučių, Saimonai, o tada sėdi prie 
knygų. 

— Gerai! 

— Kiemas štai ten, — parodė Flinas. — Ten yra toks apkan- 
džiotas ir apseilėtas kamuolys. Mojui patinka jį gaudyti ir atnešti 
atgal. 

— Tu fainas, — nusprendė Saimonas. — Varom, Mojau! 

— Pica, — paskelbė Dana, kai suskambo durų skambu- 
tis. — Ar pakviesti Saimoną? 

— Ne, jis sotus. Ką tik suvalgė tris lėkštes spagečių. 

— Elinai, būk vyras. Sumokėk už picą. 

— Kodėl aš visada turiu būti vyras? — Jis metė žvilgsnį į 
Melori ir nusišiepė. — A, taip. Štai kodėl. 

Dana atsisėdo ant grindų su švariu sąsiuviniu ant kelių. 

— Dirbkim organizuotai. To reikalauja mano, bibliotekinin- 
kės, patirtis. Zoja, įsipilk vyno. Gal iš pradžių visos papasakojam, 
ką sužinojome ar išmąstėme nuo tada, kai matėmės paskutinį 
kartą. 

— Aš nedaug ką sužinojau. — Zoja išsitraukė aplanką. — 
Bet viską išspausdinau. 

— Šaunuolė mergaitė. — Dana patenkinta paėmė aplanką 
ir puolė prie dėžių su pica, kai Flinas numetė jas ant staliuko. — 
Mirštu iš bado. 

— Nieko naujo. — Flinas atsisėdo ant sofos šalia Melori, at- 
gręžė į save jos veidą ir stipriai pabučiavo. — Labas. 

— Vaje, o mane? 

Flinas pasisuko į Zoją ir palinko artyn, bet ši juokdamasi at- 
stūmė jį. 

— Geriau išgersiu vyno. 

— Jei Flinas baigė bučiuoti merginas... — pradėjo Dana. 

— To nebus, kol aš gyvas. 

— Nusiramink, — paliepė Dana. — Žinome, ką patyrė Me- 
lori. Čia turiu spausdintą variantą, kurį pridėsiu prie kitų mūsų 
užrašų ir duomenų. 

— Turiu dar kai ką. — Melori paėmė gabalėlį picos ir pasi- 
dėjo ant popierinės lėkštės. — Turiu sąrašą žmonių — galerijos 
klientų, kurie yra pirkę ar domėjęsi klasikiniu-mitologiniu menu. 
Taip pat pradėjau ieškoti panašaus stiliaus paveikslų, tačiau tam 
reikės laiko. Rytoj pradėsiu skambinti ir teirautis. 

— Galėčiau padėti, — pasisiūlė Zoja. — Gal turėtume pa- 
ieškoti paveikslų, kuriuose būtų raktų elementų? 

— Gera mintis, — pripažino Melori, atsiplėšdama gabalą 
popierinio rankšluosčio. 

— Rytoj turiu keletą susitikimų, bet pasistengsiu pasidomėti. 

— Aš bandžiau išsiaiškinti nuorodą. — Dana gurkštelėjo 
vyno. — Manau, gal reikėtų paimti atskiras frazes ir paieškoti 
vietų tokiais pavadinimais. Pavyzdžiui, restoranų ar parduotuvių. 
Pavyzdžiui, „Dainuojanti dievaitė". Nieko apie tai neradau, bet 
toks galėtų būti parduotuvės ar restorano pavadinimas. 

— Neblogai, — tarė Flinas, griebdamas antrą gabalą picos. 

— Tai dar ne viskas. — Dana pasekė Elino pavyzdžiu, tada 
įsipylė vyno. — Įvedžiau į internetą tris vardus, kuriuos Melori 
girdėjo savo... savo sapne. „Ninijana“ iššoko keletą kartų. Kai 
kuriose legendose ji yra burtininkė, užkerėjusi karaliaus Artūro 
Merliną ir įkišusi jį į krištolinį urvą. Kitur ji Merlino motina. Ber 
kai parašiau jos vardą šalia kitų dviejų, radau puslapį apie ezoteri- 
ką ir dievybių garbinimą. Jame yra legendos apie Stiklo Dukreris 
versija, kur jos vadinamos mums žinomais vardais. 

— Tai ir yra jų vardai. Juk nemanai, kad tai sutapimas — aš 
susapnavau tuos vardus, o tu juos radai internete. 

— Ne, — atsargiai atsiliepė Dana. — Bet ar gali būti, kad 
tu irgi buvai pakliuvusi į tą puslapį ir vardai užsifūiksavo tavo at- 
mintyje? 

— Ne. Būčiau užsirašiusi. Būčiau prisiminusi. Bet iki to sap- 
no nebuvau jų girdėjusi. 

— Gerai. — Flinas patapšnojo jai per kelį. — Pirma, aš ne- 
radau jokių duomenų nei apie daiktų persiuntimą, nei apie per- 
kraustymo kompaniją, aptarnavusią Karžygio Viršūnę. Nieko apie 
tai, kas atgabeno jiems baldus. 

— Jie turėjo kažkaip juos atsivežti, — paprieštaravo 
Dana. — Juk nenukrito iš dangaus spragtelėjus pirštais. 

— Aš tik sakau faktus. Nekilnojamojo turto agentūra taip 
pat nesudarė su jais jokios sutarties. Neradau jokių pėdsakų, kurie 
padėtų atsekti, kaip Rovena ir Pitas pateko į Karžygio Viršūnę. 

— Nesakau, kad jų nėra, — suskubo ištarti Flinas, nespėjus 
Danai išsižioti. — Sakau, kad ten, kur logiškai jie turėtų būti, nie- 
ko neradau. 

— Teks ieškoti nelogiškose vietose. 

Jis nusišypsojo Žojai. 

— Prašom. Tačiau padarysiu dar vieną logišką žingsnį. Ką aš 
pažįstu rimtai kolekcionuojančius meną? Veinus. Taigi paskambi- 
nau savo senajam draugužiui Bredui. Pasirodo, po poros dienų jis 
grįžta į miestelį. 

— Bredas grįžta į Velį? — nusistebėjo Dana. 

— Jis perima vietinių parduotuvių tinklo valdymą. Bredas 
paveldėjo Veinų aistrą menui. Nupasakojau jam tą paveikslą — 
bent jau pabandžiau, o jis, man nė nebaigus, pasakė pavadinimą: 
„Stiklo Dukterys". 

— To negali būti. Būčiau girdėjusi. — Melori pašoko ir pra- 
dėjo žingsniuoti po kambarį. — Kas autorius? 

— Niekas tikrai nežino. 

— Tai neįmanoma, — nerimo Melori. — Apie tokį talentą 
būčiau girdėjusi. Būčiau mačiusi daugiau jo darbų. 

— Gal ir ne. Pasak Bredo, niekas nieko tiksliai nežino apie 
autorių. „Stiklo Dukterys" paskutinį kartą buvo pastebėtos pri- 
vačioje kolekcijoje Londone. Namas, visais turimais duomenimis, 
buvo sugriautas per antskrydį 1942-aisiais. 


Aštuntas skyrius 

elori užsidarė savo bute dviem dienoms. Ji pa- 
(M. į knygas, telefono skambučius ir elektro- 
ninius laiškus. Kvaila, nutarė, vaikytis visų prielaidų ir krypčių. 
Geriau — kur kas geriau — ieškoti atsakymų pasitelkus techno- 
logijas ir logiką. 

Ji negalėjo dirbti, negalėjo net galvoti, kai aplinkui netvarka. 
Todėl, prisipažino, jai ir nepavyko tapti menininkė. Menas, kūryba 
teikalauja nepaaiškinamo, įgimto gebėjimo klestėti chaose. Bent 
jau taip galvojo Melori. Būtinas sugebėjimas matyti ir jausti keletą 
formų, emocinių struktūrų vienu metu. Beto, žinoma, reikia turėti 
nors šiek tiek talento, kad perkeltum tuos jausmus į drobę. 

Jai šito trūksta, o „Stiklo Dukterų" autorius turi su kaupu. 

Pirmiausia reikia sužinoti, kas nutapė paveikslą, kabantį Kar- 
žygio Viršūnėje. Melori neabejojo tuo. Ko gi ji vis grįžtų prie jo? 
Kodėl sapne ji tiesiog įėjo į jį? 

Tam, kad būtų surastas pirmasis raktas, ją pasirinko tik dėl 
to, jog Melori turi ryšių ir žinių, susijusių su meno pasauliu, gal- 
vojo ji. 

Melori liepta ieškoti ir viduje, ir išorėje. Tačiau to ar kito 
paveikslo, nutapyto to paties dailininko, viduje? O ką reiškia „iš- 
orėje“? Ar tai būtų — aplink paveikslą? 

Ji pasiėmė paveikslo nuotrauką ir ėmė apžiūrinėti. Kas supa 
dukteris? Ramybė, grožis, meilė ir aistra — ir grėsmė viską prarasti. 

Raktas ore, medžiuose, vandenyje. 

Ir kvailiui aišku, kad ore ar ant medžio šakos rakto nerasi, tai 
ką gi tai reiškia? Ir kuris iš šių trijų yra josios? 

Gal ji viską supranta pažodžiui? Galbūt. Gal „viduje“ reiškia, 
jog ji turėtų pažvelgti į save ir į savo jausmus — ką ji jaučia pa- 
veikslui? 

Ten, kur dainuoja dievaitė, mąstė Melori atsistodama ir 
imdama žingsniuoti po kambarį. Sapne niekas nedainavo. Tačiau 
fontano čiurlenimas priminė muziką. Gal tai susiję su fontanu? O 
gal jos raktas — vanduo? 

Nors ir neišėjau iš buto, nusivylusi pagalvojo Melori, vis tiek 
lakstau ratais. 

Liko tik trys savaitės. 

Išgirdusi skubų barbenimą į terasos duris, ji krūptelėjo. Už jų 
stovėjo vyras su šuniu. Melori instinktyviai persibraukė į uodegą 
surištus plaukus. Ji buvo nepasidažiusi, nė nepersirengusi plačių 
medvilninių kelnių ir marškinėlių, su kuriais miegojo. Ji ir atrodė, 
ir jautėsi prastai. 

Flinas tai patvirtino, kai Melori atidarė duris. Jis nužvelgė ją 
nuo galvos iki kojų ir pareiškė: 

— Mieloji, tau būtina ištrūkti iš namų. 

Melori pajuto, fiziškai pajuto, kaip jos veidas paniuro. 

— Aš užsiėmusi. Dirbu. 

— Aha. 

Flinas nužvelgė tvarkingai sukrautas krūvas knygų, dailų 
kavinuką ir porcelianinį puodelį. Ant staliuko buvo išdėliotos 
suderintų spalvų dėžutės su pieštukais, sąvaržėlėmis, lipdukais. 
Stiklinis prespapjė spaudė keletą išspausdintų lapų. Po stalu gulėjo 
popierinė dėžė, į kurią, kaip manė Flinas, ji dėjo viską, kas susiję 
su projektu, kad ryte išsitrauktų ir dar kartą peržvelgtų. 

Jį tai stulbino, bet kartu keistai žavėjo. Netgi būdama viena 
namuose ir dirbdama Melori viską laiko tvarkingai. 

Mojus bakstelėjo snukiu jai į koją ir pasiruošė liuoktelėti. At- 
pažinusi jo padėtį, Melori skubiai atstatė rankas, 

— Nešok, — paliepė ji, ir Mojus, virpėdamas iš nekantros, 
pakluso. 

Atsidėkodama Melori pasilenkė ir paglostė jam galvą. 

— Deja, neturiu... 

— Nesakyk to žodžio, — perspėjo linas. — Neminėk 
jokio maisto. Jis netenka galvos, kai išgirsta. Eime, lauke puikus 
oras. — Jis sugriebė Melori ranką. — Pasivaikščiosime. 

— Aš dirbu. Kodėl tu ne? 

— Jau po šešių, o man patinka apsimesti, kad ir be laikraščio 
turiu gyvenimą. 

— Po šešių? — Melori dirstelėjo į laikroduką, tada prisiminė, 
kad šįryt jo neužsidėjo. Dar vienas ženklas, kad produktyvus jos 
gyvenimo traukinys nuvažiavo nuo bėgių. — Nežinojau, kad jau 
taip vėlu. 

— Todėl ir turi eiti pasivaikščioti. Grynas oras ir fiziniai pra- 
timai. 

— Galbūt, bet aš negaliu eiti širaip atrodydama. 

— Kodėl ne? 

— Aš su pižama. 

— Nepanašu į pižamą. 

— Bet taip yra, be to, mano plaukai atrodo siaubingai ir aš 
nepasidažiusi. 

— Nėra nurodyta, kaip apsirengti vedžiojant šunį. — Tačiau 
Flinas buvo vyras, kuris turėjo motiną ir seserį, tad žinojo taisyk- 
les. — Na, jei nori persirengti, mes palauksime. 


Jam buvo tekę bendrauti su gana daug moterų, kad žinotų, 
jog laukimas gali tęstis nuo dešimties minučių iki gyvenimo pa- 
baigos. Tačiau žinodamas, kad moterų puošimasis yra tam tikras 
ritualas, nesipiktino. Naudodamasis proga įsitaisė terasoje ir ėmė 
užsirašinėti mintis savo straipsniams. Mojus klestelėjo šalia. Elino 
nuomone, negalima švaistyti laiko nieko neveikiant. Jei tas nieko 
neveikimas yra spoksojimas į tolį ir galvojimas apie tai, kas labiau- 
siai neduoda ramybės, tada gerai. Bet kadangi dabar jį labiausiai 

jaudino mintis, kaip vėl pabučiuoti Melori, jis nusprendė, kad bus 
geriau, jei nukreips savo energiją į darbą. 

Reikės parašyti solidų straipsnį apie Bredo grįžimą, Veinus ir 
jų parduotuvių tinklą ZlomeMakers. Paliesti šeimos verslo istoriją, 
apibūdinti jo padėtį šiandieninės ekonomikos fone bei parašyti 
apie ateities planus. 

Jis tai padarys susiedamas profesinius ir asmeninius interesus. 
Kaip ir su Melori. Elinas ėmė rašinėti dalykus, apibūdinančius ją. 

Blondinė, galvota, graži, — pradėjo jis sąrašą. 

— Pradžia yra, — tarė jis Mojui. — Ji buvo pasirinkta ne 
šiaip sau, o priežastis visada susijusi su tuo, kas arba koks yra tas 
žmogus. Arba nėra. 

Organizuota. Meniška. 

Jis dar nebuvo sutikęs žmogaus, kuris pasižymėtų abiem 
savybėmis. 

Netekėjusi. Bedarbė. 

Hm. Gal jiems reikėtų parašyti apie vienišus jaunus žmones 
Velyje. Mažas JAV miestelis — pažinčių vieta. Jei duotų šią temą 
Rodai, gal ji vėl pradėtų kalbėtis su juo. 

Jis kilstelėjo galvą, akies krašteliu pastebėjęs judesį. Melori 
išėjo į terasą. Ji neužtruko taip ilgai, kaip jis tikėjosi. 

Flinas atsistojo tvirtai suimdamas Mojaus pavadėlį, kol šuo 
nespėjo liuoktelėti ant Melori. 

— Atrodai puikiai. Kvepi dar geriau. 

— Tokia norėčiau ir likti. — Ji pasilenkė ir pabaksnojo Mo- 
jui į nosį. — Kad man nešokinėtum. 

— Gal pavažiuojam iki upės? Ten jis galės lakstyti kaip pa- 
trakęs. 


Reikia pripažinti, Elinas tai sugeba. Pasivaikščiojimas neti- 
kėtai virto pasimatymu. Taip netikėtai, kad ji net nesuprato. Su- 
sivokė tuomet, kai jau sėdėjo ant apkloto palei upę ir valgė keptą 
viščiuką. Mojus tuo tarpu lodamas vaikėsi voveres. 

Bet negi skųsies, kai oras toks vėsiai gaivus, o šviesu ir šilta 

nuo vakaruose besileidžiančios saulės. Kai ji dings už tų viršūnių, 
dar labiau arvės, slėnį apgaubs pilkuma. Jai prireiks švarkelio, kurį 
pasiėmė iš namų — jei liks žiūrėti į žvaigždes. 

Kada ji paskutinį kartą žiūrėjo į žvaigždes? Dabar, būdama 
čia, svarstė, ar priverstinis lindėjimas namuose, nors ir trumpas, 
davė ką nors teigiamo, ar tik dar labiau paaštrino neišsprendžiamą 
problemą. 

Ji nebuvo vienišė. Jai patiko bendrauti su žmonėmis. Pasiilgo 
pokalbių, dirgiklių, garsų, judesių. Kaip norėtųsi vėl būti kolek- 
ryvo dalimi. Net jei jai pavyktų nuskinti milijoną, vis tiek reikėtų 
dirbti. Tam, kad palaikytų kasdieninę energiją. 

— Turiu pasakyti, jog džiaugiuosi, kad ištraukei mane iš 
namų. 

— Tu juk ne urvinė. — Flinas puolė ieškoti dar vienos šlau- 
nelės, kai Melori susiraukusi dėbtelėjo į jį. — Tu socialus gyvūnas. 
Dana, pavyzdžiui, yra labiau urvinė nei sociali. Jei paliksi ją vieną, 
ji nė kiek neliūdės, apsikraus knygomis, pasisratys kibirą kavos ir 
gyvens. Bent jau keletą savaičių. Paskui išlįs įkvėpti oro. Aš išpro- 
tėčiau po dienos ar dviejų. Man reikia įkrovos. Tau irgi. 

— Tu teisus. Tik nežinau, ar man patinka, kad tu taip greit 
šitai pastebėjai, 

— „Greitai“ — sąlyginis dalykas. Praleidau, o, turbūt metus 
galvodamas apie tave praeitą savaitę. Sunaudojau daug laiko ir 
energijos. Jau seniai neskyriau tiek daug dėmesio moteriai, jei tau 
tai įdomu. 

— Nežinau, ar įdomu. Taip, įdomu, — pasitaisė ji. — Kodėl 
neklausi manęs apie raktą ar apie tai, ką nuveikiau ieškodama jo? 

— Šiuo metu to jau būtų per daug. Jei būtum norėjusi, bū- 
čiau užsiminęs. Tu nesi drovi. 

— Tiesa. Kodėl atsivežei mane čia, toli nuo miesto? 

— Čia ramu. Gražus vaizdas. Ir Mojui čia patinka. Turiu 
miglotą viltį nurengti tave ant šio užkloto... 

— Jokios vilties. 

— Miglota bent jau padeda man gyventi. — Flinas panardi- 

no plastmasinę šakutę į bulvių salotas. — Be to, norėjau pažiūrėti, 
ar Bredas jau įsikrausto. — Jis pažvelgė į kitoje upės pusėje stovintį 
dviejų aukštų namą. — Neatrodo. 

— Pasiilgai jo. 

— Gryna tiesa. 

Ji išrovė žolės stiebelį ir tingiai perbraukė per pirštus. 

— Turiu draugių iš koledžo. Buvome labai artimos ir ma- 
nėm, kad taip bus amžinai. O dabar visos išsibarstėme ir beveik 
nesimatome. Susitinkame tik vieną ar du kartus per metus. Ret- 
karčiais pasikalbame telefonu ar parašome elektroniniu paštu, bet 
tai ne tas pat. Pasiilgau jų. Pasiilgau mūsų tokių, kokios buvome, 
tos teleparijos, kai žinai, ką kita galvoja ar kaip ji pasielgtų tam 
tikroje situacijoje. Ar ir tarp jūsų panašiai? 

— Taip. — Flinas pasilenkė ir, pasičiupęs jos plaukų sruogą, 
pamažu leido jiems slysti savo delnu. — Bet mes susitinkame. Nė 
vienas nemėgstame skambinti, tikriausiai todėl, kad ir aš, ir Bredas 
prisikalbame darbe. Dažniausiai bendraujame elektroniniu paštu. 
Džordanas — jis elektroninio pašto karalius. 

— Prieš keletą metų buvau sutikusi jį Pitsburge ir bendravau 
maždaug pusantros minutės, kol pasirašė man knygą. Toks tam- 
sus, gražus, su pavojinga ugnele akyse. 

— Patinka pavojingi? 

Melori nusijuokė. Jis sėdėjo ant nutriušusio užtiesalo grauž- 
damas viščiuko šlaunį, o jo kvailas šuo lojo ant voverės, tupinčios 
aukštai medyje. 

Kitą akimirką ji gulėjo prispausta jo kūno ir juokas nu- 
trūko. 

Flino burna 5wvo pavojinga. Kokia ji kvaila, kad pamiršo. 
Nors jis atrodo draugiškas ir mielas, viduje siaučia tikra audra. 
Karšta, įnirtinga audra, galinti sutraiškyti kiekvieną, jei nespės 
pasislėpti. 

Melori nusprendė nesislėpti ir leisti audrai siausti. Netgi iš- 
leido savąją slaptąją dalį — tą, kurios niekada nerodydavo. Imti ir 
leistis imamai. 

— Na, ir kaip tave tai veikia? — sumurmėjo jis, įsisiurbda- 
mas į jos kaklo duobutę. 

— Kol kas gerai. 

Jis kilstelėjo galvą ir pažiūrėjo į ją. Jo širdis sudrebėjo krūti- 
nmėje. 

— "Tai kažkas rimta. Jaučiu. 

— Aš nemanau... 

— Manai. — Netikėtai prasiveržė stipri nekantra. — Gal 
nenori taip galvoti — mane patį toji mintis nelabai žavi — bet 
galvoji. Man bjauru pasinaudoti akivaizdžia metafora, bet tai kaip 
rakto pasukimas spynoje. Net girdžiu tą nelemtą spragrelėjimą. 

Jis atšlijo ir virpančia ranka persibraukė plaukus. 

— Velniai griebtų, aš tam nepasiruošęs. 

Melori skubiai atsisėdo ir ėmė taisytis marškinių priekį. Tem- 
peramento proveržis ją suerzino, bet kartu ir sujaudino. 

— Manai, aš pasiruošusi? Turiu apie ką galvoti ir be tavęs. 
Turiu surasti raktą. Turiu susirasti darbą. Bet aš nenoriu jokio 
kvailo darbo. Aš noriu... 

— Ko? Ko tu nori? 

— Aš nežinau. — Melori pašoko, joje užvirė pyktis. Ji tiesiog 
nežinojo kodėl, nežinojo ir į ką jį nukreipti. Nusisuko į upę ir su- 
kryžiavo ant krūtinės rankas. — O aš visada Žinojau, ko noriu. 

— "Tuo tu pranašesnė už mane. — Flinas irgi atsistojo, bet 
nepriėjo prie jos. Jame pulsavo pyktis, troškimas, baimė, o tai darė 
ji pernelyg jautrų, kad rizikuotų paliesti Melori. 

Vėjas kedeno jos plaukų galiukus. Seno aukso spalvos kriok- 
lys krito jai ant pečių ir tą minutę ji labai priminė paveikslą. Me- 
lori atrodė tokia liekna, tokia tobula, stovinti grimztančios saulės 
šviesoje. 

— Vienintelis dalykas, kuriuo esu visiškai tikras, — kad no- 
riu... tavęs, 

Ji atsigręžė jausdama pavojingą plazdėjimą kūne. 

— Nemanau, kad esu vienintelė, su kuria norėjai permie- 
goti. 


užbaigė jis. 

— Ne. Tiesą sakant, pirmoji buvo Džoli Ridenbeker. Mums 
buvo trylika. Ber tas noras taip ir liko neįgyvendintas. 

— Tu viską nuleidi juokais. 

— Ne. Ne viską. — Jis prisiartino prie jos, o kai prabilo, 
balsas skambėjo švelniai. — Norėjau Džoli taip, kaip gali norėti 
trylikametis. Noras buvo stiprus, netgi skausmingas, bet gana 
malonus. Pamažu supratau, ką tai reiškia. Norėjau ir kitų mo- 
terų. Vieną iš jų netgi mylėjau, todėl dabar žinau skirtumą tarp 
norėjimo moters ir norėjimo tavęs. Jei tai būtų tik seksas, aš taip 
neširsčiau. 

— Ne aš kalta, kad širsti. — Melori dėbtelėjo į jį. — Be to, 
neatrodai širstąs. 

— Kai rimtai pykstu, pradedu blaiviai mąstyti. Tai kaip pra- 
keikimas. — Jis pakėlė Mojaus atneštą kamuolį ir užsimojęs sviedė 
jį tolyn. — O jei manai, kad labai smagu matyti abi ginčo puses, 
jų pagrįstumą, leisk tau pasakyti — tai kaip rakštis sėdynėj. 

— Kas gi ji buvo? 

Jis gūžtelėjo pečiais ir vėl pasilenkė paimti grąžinto kamuolio. 

— Nesvarbu. 

— Sakyčiau, svarbu. Ir kad ji vis dar svarbi. 

— Mums tiesiog nieko neišėjo. 

— Puiku. Man reikia grįžti. — Melori nuėjo prie užkloto ir 
pradėjo tvarkyti jų spontaniškos iškylos liekanas. 

— Štai kuo aš tikrai žaviuosi — niekas taip nemoka to pasa- 
kyti kaip moteris. To neištarto „eik velniop", — paaiškino Flinas, 
dar kartą išmesdamas kamuolį į orą. — Ji paliko mane. Arba aš 
nevažiavau su ja. Na, kaip pažiūrėsi. Mes buvome kartu beveik 
metus. Ji dirbo žurnaliste vietinėje radijo stotyje, iš pradžių savait- 
galiais, paskui vakarais. Ji buvo gabi. Mes dažnai ginčydavomės 
ir diskutuodavome apie žiniasklaidos įtaką gyvenimui. Kas yra 
seksualiau, nei gali nuskambėti. Ketinome susituokti ir persikelti 
į Niujorką. Tačiau ji gavo pasiūlymą atvykti į ten esantį filialą. Ji 
išvažiavo, o aš pasilikau. 


— Kodėl pasilikai? 

— Nes aš sumautas Džordžas Beilis. — Kamuolys nuskriejo 
iš jo rankos it raketa. 

— Nesuprantu. 

— Džordžas Beilis atsisakė savo svajonės keliauti ir pacizti 
nuotykių; jis pasiliko gimtajame miestelyje, kad išgelbėtų šeimos 
santaupas ir paskolas. Taip jau atsitiko, kad laikraštis pasirodė esąs 
mano santaupos ir paskolos. Mano patėvis, Danos tėvas, sirgo. 
Motina perdavė man dalį savo, kaip vyriausiosios redaktozės, 
pareigų. Maniau, kad laikinai, kol Džo atsistos ant kojų. Tačiau 
gydytojai ir mano motina norėjo išvežti jį kur šilčiau. Be to, jie 
norėjo mėgautis užsitarnautu poilsiu. Ji pagrasino, kad jei neper- 
imsiu laikraščio, jį uždarys. Mano motina tuščiai negrasina. 

Liūdnai nusijuokęs, Flinas vėl išmetė kamuolį. 

— Gali tuo neabejoti. Džparch turi valdyti linai, arba jokių 
Dispatch. 

Maiklas Flinas Henesis, pagalvojo Melori. Vadinasi, Elinas 
yra šeimos vardas ir palikimas. 

— Jei ji būtų žinojusi, jog nori ko nors kito... 

Jis silpnai šyptelėjo. 

— Ji nenorėjo nieko kito. Galėjau išvažiuoti, pasipustyti pa- 
dus ir išdumti su Lili į Niujorką. Visi laikraščio darbuotojai būtų 
likę be darbo. Pusę jų būtų paėmęs tas, kas kurtų naują laikraštį. Ji 
žinojo, kad aš nevažiuosiu. 

Flinas pažiūrėjo į kamuolį rankoje, lėtai pavartė jį ir tarė: 

— Be to, jai niekada nepatiko Lili. 

— Flinai. 

Jis nusileido beviltiškam Mojaus strakaliojimui ir sviedė ka- 
muolį. 


Kol visiškai neapsiašarojau — tada aš norėjau išvažiuoti. 
Tada aš mylėjau Lili. Bet ne taip stipriai, kad susidėčiau daiktus ir 
važiuočiau, kai ji paskelbė ultimatumą. Ji nepakankamai mylėjo 
mane, kad pasiliktų ar duotų laiko susitvarkyti čia, palauktų, ko! 
atvyksiu į Niujorką. 

Tad jūs vienas kito iš viso nemylėjote, pagalvojo Melori, 
tačiau nutylėjo. 

— Nepraėjus nė mėnesiui nuo jos išvykimo į Niujorką, Lili 
paskambino ir atšaukė mūsų sužadėtuves. Jos gyvenimo tikslas 
buvo karjera. Ji negalėjo pakelti streso dėl mūsų santykių, ypač 
kad mus skyrė toks atstumas. Aš, pasak jos, turėjau gauti laisvę, 
kad galėčiau susitikinėti su kitais žmonėmis ir kad susikurčiau 
gyvenimą, o ji ruošėsi susituokti su darbu. 

— Po šešių mėnesių ji ištekėjo už NBC žinių vedėjo ir ėmė 
kopti karjeros laipteliais. Gavo, ko norėjo. Aš pamažu irgi. 

Jis atsigręžė į Melori. Jo veidas vėl buvo ramus, žalios akys 
skaidrios, tarsi audros nė nebūtų buvę. 

— Mano motina buvo teisi — nepakenčiu, kai reikia tai pri- 
pažinti. Ber ji buvo teisi. Čia mano vieta ir aš darau būtent tai, ką 
noriu daryti. 

— Kad tai supranti, apie tave pasako daug daugiau nei apie 
juos. 

Jis paskutinį kartą sviedė kamuolį. 

— Priverčiau manęs gailėtis. 

— Ne. Nors iš tiesų taip. Privertei gerbti tave. — Melori pri- 
ėjo ir pabučiavo jį į skruostą. — Man atrodo, aš pamenu tą Lili. 
Raudonplaukė, taip? Su daug dantų. 

— Tai Lili. 

— Ji kalbėdama šniaukrojo, be to, beveik neturėjo smakro. 

Flinas pasilenkė ir savo ruožtu pakštelėjo jai. 

— Labai miela iš tavęs. Ačiū. 

Mojus atkūrė ir išspjovė kamuolį tarp jų. 

— Kiek laiko jis taip darys? — paklausė Melori. 

— Visą amžinybę arba kol mano ranka nukris. 

Melori stipriai paspyrė kamuolį. 

— Temsta, — tarė ji, kai Mojus džiugiai nulapnojo. — Par- 
vežk mane namo. 

— Galėčiau parvežti Mojų namo, o mes... — a, matau, tavo 
išraiška byloja, ką galvoji. Tik norėjau pasakyti, kad galėtume nu- 
eiti į kiną. 

— Nenorėjai. 

— Tikrai norėjau. Tiesą sakant, mašinoje turiu filmų reper- 
cuarą, gali pažiūrėti. 

Viskas vėl gerai, suvokė ji ir panoro jį pabučiuoti — šį kartą 
draugiškai. Tačiau priėmė žaidimo taisykles ir ritmą. 

— Tu turi visą laikraštį mašinoje, nes tai tavo laikraštis. 

— Galvok ką nori, aš vis tiek leisiu tau išsirinkti filmą. 

— O jei tai bus Almas su subtitrais? 

— Tada kentėsiu tylėdamas. 

— Tu jau žinai, kad šiuo metu tokių Almų nerodo, taip? 

— Nei taip, nei ne. Eikš, Mojau, važiuojam. 


Vakaras ne namuose ir atotrūkis nuo problemos išėjo į nau- 
dą, nutarė Melori. Šįryt ji jautėsi žvalesnė ir ryžtingiau nusiteikusi. 
Be to, buvo smagu vėl pajusti susidomėjimą ir potraukį sudėtin- 
gam vyriškiui. 

Jis iš tiesų sudėtingas, galvojo ji. Dabar tai akivaizdu, o jų 
pažinties pradžioje Flinas darė paprasto vyruko įspūdį. Jis pateikė 
dar vieną mįslę. 

Ji negali paneigti to spragtelėjimo, apie kurį jis kalba. Kodėl 
turėtų? Ji nežaidžia, kai kalbama apie santykius — tiesiog elgiasi 
atsargiai. Vadinasi, reikia išsiaiškinti, ar tas spragtelėjimas yra tie- 
siog seksas, ar kas nors rimčiau. 

Trečia mįslė, nutarė ji, prisėsdama tęsti savo tyrimų. 

Pirmasis telefono skambutis ją apstulbino. Vos padėjusi rage- 
lį, Melori puolė ieškoti senų koledžo užrašų apie meno istoriją. 


Veinų namo durys buvo plačiai atvertos. Keletas stambių 
vyrukų tempė į vidų baldus ir dėžes. Vien pažiūrėjus Flinui ėmė 
mausti nugarą. 

Jis prisiminė vieną savaitgalį prieš keletą metų, kai jiedu su 
Džordanu kraustėsi į butą, kaip jie su Bredo pagalba nešė į trečią 
aukštą padėvėtą sofą, kuri svėrė tiek pat kiek honda. Tai bent buvo 
laikai, mąstė Flinas. Ačiū Dievui, kad jie baigėsi. 

Mojus iššoko iš mašinos ir nelaukdamas pakvietimo įlėkė 

į namą. Pasigirdo dūžtančio daikto garsas ir keiksmai. Flinas, 
melsdamasis, kad tai nebūtų viena iš antikvarinių Veinų vertybių, 
nuskubėjo iš paskos. 

— Jergutėliau! Ir tu vadini jį šuniukų? 

— Jis buvo šuniukas — prieš metus. — Flinas pažiūrėjo į 
savo seniausią draugą, kurį šią minutę uoliai sveikino Mojus, ir jo 
širdis uždainavo. 

— Atsiprašau dėl... kas tai buvo? Lempa? 

Bredas dirstelėjo į porceliano šukes fojė. 

— Prieš minutę taip. Na, gerai, dički. Liaukis. 

— Mojau, lauk! Vykis triušį! 

Mojus sukiauksėjo ir šoko prie durų. 


— Kokį triušį? 
— Tą, kuris gyvena jo svajonėse. Sveikas! — Flinas žengė 
artyn užmindamas duženas ir stipriai apkabino Bredą. — Gerai 


atrodai. Aišku, lemia kostiumas. 

— Kuris čia iš mūsų su kostiumu? 

Bredas gerai atrodytų ir su nutrintais džinsais bei darbiniais 
medvilnės marškiniais. Jis toks aukštas, lieknas ir tvirtas, galvojo 
Flinas. Auksinis Veinų vaikas, šeimos princas, kuriam vienodai pa- 
tiko vadovauti ir statybininkų brigadai, ir tarybos posėdžiui. Gal 
posėdžiui labiau. 

— Buvau užsukęs vakar vakare, bet namai buvo tušti. Kada 
atvažiavai? 

Vėlai. Pasitraukime iš kelio, — pasiūlė Bredas, kai vyrai 
nešė dėžes. Jis kilstelėjo nykštį ir parodė virtuvės pusėn. 

Namas buvo apstatytas, nes jame dažnai apsistodavo Veinų 
korporacijos direktoriai ar vadovybė. Kažkada čia gyveno Veinų 
šeima ir Flinas pažinojo jį kaip savą. 

Virtuvė buvo perdaryta nuo tų laikų, kai jis meilijo sausai- 
nių, tačiau vaizdas pro langą nepasikeitė. Tie patys miškai, vanduo 
ir banguojančios kalvos. Geriausios jo vaikystės dienos susijusios 
su šiuo namu. Ir su šiuo vyru, kuris dabar jį valdo. 

Bredas įpylė kavos ir išsivedė Fliną į atvirą verandą. 

— Kaip jautiesi sugrįžęs? — paklausė Eli nas. 

— Dar nežinau. Keistai. — Bredas atsirėmė į turėklą ir įsi- 
žiūrėjo į tolį. 

Niekas nepasikeitė. Ir drauge pasikeitė viskas. 

Jis atsigręžė — savim pasitikintis, dvelkšantis miestu. Šviesūs 
plaukai buvo patamsėję, o duobutės skruostuose labiau priminė 
raukšleles. Po tiesiais antakiais spindėjo pilkos it akmuo akys. Jos 
likdavo rūsčios net tada, kai veidas šypsodavosi. 

Flinas žinojo, kad ne burna rodo Bredo nuotaiką. Akys. Jei 
nusišypsodavo jo akys, vadinasi, Bredui iš tiesų smagu. Dabar jos 
šypsojosi. 

— Ak, tu kalės vaike. Gera tave matyni. 

— Niekada nemaniau, kad sugrįši. 

— Ir aš ne. Bet viskas keičiasi, Flinai. Tikriausiai taip ir turi 
būci. Pastaruosius keletą metų neradau sau vieros. Pagaliau supra- 
tau, kad man norėjosi grįžti namo. Kaip sekasi tau, vyriausiasis 
redaktoriau? 

— Gerai. Tikiuosi, užsisakysi mūsų laikraštį. Aš tuo pasi- 
rūpinsiu, — pridūrė kreivai šypteldamas. — Pastatysime gražią 
raudoną pašto dėžutę prie kelio. Rytinis paštas čia paprastai at- 
vyksta apie septintą. 

— Užrašyk mane. 

— Būtinai. Taip pat norėsiu paimti interviu iš Bredlio Čarlzo 
Veino Ketvirtojo jam patogiu metu. 

— Ot šmikis! Duok man laiko apsiprasti. 

— Gal kitą pirmadienį? Aš atvažiuosiu pas tave. 

— Vaje, tu tikras Klarkas Kentas. Ne, blogiau — Luis Lein, 
tik tokių gražių kojų neturi. Nežinau, ką esu numatęs veikti pir- 
madienį, bet liepsiu asistentei tuo pasirūpinti. 

— Puiku. Gal susibėgam šįvakar prie alaus? 

— Tikrai negalėčiau atsisakyti. Kaip tavo šeima? 

— Mama ir Džo gyvena Fenikse, jie sveiki ir gyvi. 

— Tiesą sakant, aš turėjau galvoje sultingąją Daną. 

— Negi vėl pradėsi kibti prie mano sesers? Turėk sąžinės. 

— Ji ką nors turi? 

— Ne, ji nieko neturi. 
— Vis dar tokia pat stotinga? 
Flinas susiraukė. 

— Užsičiaupk, Veinai. 

— Kaip man patinka tave erzinti, — atsiduso Bredas, pasiju- 
tęs namuose. — Nors ir labai smagu, bet ne tam tave pasikviečiau. 
Turiu kai ką tau parodyti. Aš ilgai galvojau apie tą reikalą, į kurį 
įsivėlė Dana ir jos draugės. 

— Tu ką nors žinai apie tuos žmones Karžygio Viršūnėje? 

— Ne. Bet žinau šį tą apie meną. Eime. Sukroviau juos di- 
džiajame kambaryje. Vieną iš jų kaip tik baigiau išpakuoti, kai 
išgirdau tave privažiuojant. 

Jis nuėjo veranda už namo kampo ir įžengė pro dvigubas 
stiklines duris. 

Didysis kambarys puikavosi aukštomis lubomis, apvaliu bal- 
konu ir dideliu židiniu. Čia užteko vietos dviem sofoms — vienai 
kambario centre, kitai jaukioje nišoje. Dar daugiau erdvės teikė 
plati arka. Čia stovėjo pianinas, prie kurio Bredas praleido daug 
nuobodžių valandų mokydamasis groti. 

Atremtas į antrąjį židinį, stovėjo paveikslas. 

Fliną apleido jėgos. 

— Jėzau. O Jėzau! 

— Jis vadinasi „Po užkeikimo". Nusipirkau jį aukcione maž- 
daug prieš trejetą metų. Pameni, sakiau, kad nusipirkau paveikslą, 
nes viena iš merginų labai priminė Daną. 

— Aš neatkreipiau dėmesio. Tu visada zyzdavai apie 
Daną. — Flinas pritūpė ir įsispoksojo į paveikslą. Jis neišmanė 
meno, bet šį kartą būtų galėjęs kirsti lažybų, kad ta pati ranka nu- 
tapė paveikslą, kabantį Karžygio Viršūnėje. 

Tiesa, šiame paveiksle nebuvo nei džiaugsmo, nei nekaltumo 
pojūčio. Spalvos buvo tamsios, liūdnos, tik iš stiklinio karsto, kur 
miegojo trys moterys, sklido blyški šviesa. 

Jo sesers, Melori ir Zojos veidai. 

— Turiu paskambinti. — Elinas atsitiesė ir išsitraukė mobi- 
lųjį telefoną. — Kai kas nedelsdamas turi pamatyti šį paveikslą. 

Devintas skyrius 


) 


elori nepatiko, kad Flinas raip ją skubina, juo 

(Miss, nepaaiškinęs kodėl. "Tad ji, laikydamasi 

savo principų, į Veinų namus važiavo neskubėdama. Daug ką 

reikėjo apgalvoti, ir nedidelė išvyka už miesto buvo būtent tai, kas 

jai padėjo surikiuoti mintis. Be to, važiuoti vingiuojančiu keliu 

palei upę ir gėrėtis pro medžių lapus ant kelio krintančiais saulės 
ornamentais buvo tikras malonumas. 

Jei mokėtų tapyti, nutapytų šviesos ir šešėlių žaismą ant tokio 
paprasto pagrindo kaip kaimo kelias. Jei mokėtų tapyti, pagalvo- 
jo ji. Deja, nesugeba, nors būta didelio noro, studijų, bandymų 
metų. O kai kas tai daro velniškai gerai. 

Ji turėjo pamėgint susirasti Daną ir Zoją prieš važiuodama 
čionai. Iš tiesų juk ji turėtų dirbti su jomis, ne su Flinu. Jis... jis lyg 
priedas, tarė sau. Labai patrauklus, seksualus ir įdomus priedas. 
"Taip, jai labai patinka priedai. 

Visai nieko neduodantis mąstymas. 

Ji išjungė radiją ir įsiklausė į tylą. Reikia susirasti Daną ir 
Zoją, papasakoti joms, ką sužinojo. Gal jei ji pasakys visa garsiai, 
jai arba joms pavyks iššifruoti, ką tai reiškia. | 

Kol kas ji neturi nė menkiausio supratimo. Tik žino, jaučia, 
kad tai svarbu. Gyvybiškai svarbu. Jei tai ne atsakymas, tada gija, 
vedanti į atsakymą. 

Ji išsuko iš kelio į privačią alėją. Jokių vartų. Jokių sienų. 

Veinai užtektinai turtingi, kad turėtų jas. Įdomu, kodėl jie nepirko 
Karžygio Viršūnės, o pasistatė namą prie upės, arčiau miestelio. 

Tą akimirką prieš akis išdygo namas ir atsakė į jos klausimą. 
Jis buvo gražus, medinis. Žinoma, medienos magnatas juk nesi- 
statytų namo iš akmens ar plytų. Jis statytų — tą ir padarė — iš 
medžio, kad parodytų, ką galima iš jo padaryti. 

Mediena spindėjo medaus geltoniu, papuošta vario dirbi- 
niais, jau papilkėjusiais nuo amžiaus ir oro. Iš abiejų aukštų kyšojo 
įvairių formų terasos bei verandos, stogas kilo ir leidosi, bet viskas 
buvo taip simetriška, kad sudarė vientisą harmoniją. 

Aplinka buvo neoficiali, pritaikyta namo stiliui, tačiau Melo- 
ri numanė, kad kiekvieno krūmelio, medžio ar gėlyno vieta buvo 
rūpestingai parinkta. O jai patiko visa, kas kruopščiai planuojama 
ir vykdorna. 

Ji sustojo šalia didelio furgono ir jau rengėsi išlipti, kai pasi- 
girdo garsus, džiaugsmingas lojimas, 

— O ne, tik ne šį kartą. Aš pasiruošusi, drauguži. 

Ji pasirausė didelėje dėžėje ant mašinos grindų ir ištraukė 
šunišką sausainį. Kai mielas Mojaus snukis prigludo prie lango 
stiklo, Melori šiek tiek jį nuleido ir pamojavo sausainiu. 

— Mojau! Gaudyk! 

Ir sviedė sausainį kaip galėdama toliau. Kai šuo nušuoliavo, 
Melori išsmuko iš mašinos ir nuskuodė į namą. 

— Puikus planas. — Flinas pasitiko ją prie durų. 

— Greitai mokausi. 

— "To ir tikiuosi. Melori Prais, Bredas Veinas. Užimta, — 
subtiliai perspėjo Flinas, pastebėjęs susidomėjimo ugnelę Bredo 
akyse. 

— O? Ką gi, negaliu tavęs kaltinti. — Bredas nusišypsojo 
Melori. — Vis tiek labai malonu susipažinti, Melori. 

— Apie ką čia kalbate? 

— Tai tarp mūsų, berniukų, — tarė jai Flinas, lenkdamasis 
pabučiuoti. — Tiesiog informuoju Bredą apie naujausius įvykius. 
Dana su Zoja atvažiuoja? 

— Ne. Dana dirba, o Zojai negalėjau prisiskambinti. Palikau 
abiem žinutes. Kas yra? 

— Tuoj pamatysi. 

— Ką pamatysiu? Atsitempi mane čionai — neįsižeiski- 
te, — pridūrė Bredui, — jūsų namas nuostabus — nieko dorai 
nepaaiškinęs. O aš buvau užsiėmusi. Laikas... 

— Būtent laikas. — Flinas nusivedė ją didžiojo kambario 
link. 

— Atsiprašau už netvarką. Dar tik įsikraustau. — Bredas 
paspyrė sudužusios lempos šukę. — Flinas sako, kad vadovavote 
miestelio meno galerijai. 

— Taip, iki šiol. O, koks nuostabus kambarys! —- Melori 
stabtelėjo gerdama erdvę. Reikia daugiau paveikslų, spalvų, Eor- 
mų. Tokia įspūdinga erdvė nusipelno meno. Jei turėtų laisvas 
rankas ir neribotą biudžetą, parodytų, ką sugeba, — Tikriausiai 
nekantraujate išsipakuoti daiktus, įsikurti ir... o Dieve! 

Ji sustingo pamačiusi paveikslą. Šokas buvo toks stiprus, kad ji 
nė nepajuto, kaip sugraibė rankinėje akinius ir suklupo priešais jį. 

Spalvos, potėpiai, technika, netgi terpė. Viskas tas pat. Tas 
pat kaip tame kitame paveiksle, galvojo ji. Ta pati tema. 

— Po sielų vagystės, — pareiškė ji, — jos Čia, šioje dėžėje ant 
stovo. Tik pažiūrėkite į šviesą ir spalvą, tarsi pulsuojančią stiklo vi- 
duje. Genialu. O štai tolimesniame plane stovi tos pačios figūros iš 
pirmojo paveikslo, tik nusigręžusios. Jie išeina. Juos ištrėmė. Tuoj 
pereis tą miglą. Sapnų Uždangą. Raktai... 

Viena ranka suėmusi plaukus, ji ėmė dar atidžiau apžiūrinėti 
paveikslą. 

— Kur raktai? Štai! Moteriška figūra laiko juos suvėrusi ant 
grandinės. Trys raktai. Ji juos turi. 

Melori išsitraukė padidinamąjį stiklą su sidabrine rankena. 

— Ji nešiojasi padidinamąjį stiklą, — apstulbo Bredas. 

— Aha. — Flinas išsišiepė kaip kvailys. — Argi ji ne nuo- 
stabi? 


Susikaupusi Melori praleido pro ausis jų komentarus. 

— Taip, tokio paties dizaino raktai. Ir šį kartą jie neišmėtyti 
po visą paveikslą. Čia jau ne simbolis, čia faktas. Ji turi raktus. 

Melori truputėlį atsitraukė norėdama apžvelgti paveikslą. 

— Šešėlis vis dar medžiuose, bet dabar toliau. Jis vos įžiūri- 
mas. Jo darbas atliktas, bet jis stebi. Džiūgauja? 

— Kas tas jis? — parūpo Bredui. 

— Tyliau. Ji dirba. 

Melori įkišo padidinamąjį stiklą į maišelį ir grąžino į rankinę. 

— Koks liūdnas paveikslas! Šviesa graudi, kaip ir nueinan- 
čiųjų kūno kalba. Merginos krištolo karste atrodo romios, bet taip 
nėra. Tai ne romumas, tai tuštumas. O toji šviesa skleidžia didelę 
neviltį. Skausmingai nuostabus paveikslas. 

— Jis to paties autoriaus? — paklausė Flinas. 

— Be jokios abejonės. Tai nėra bandymas kopijuoti ar moky- 
tis iš originalo. Bet tai mano nuomonė. O aš ne specialistė. 

Ką bandai apkvailinti, pagalvojo Elinas. 

— Tu ir Bredas esate tie specialistai, kurių mums reikia. 

Melori, pamiršusi apie Bredą, sumišo ir paraudo. Ji taip 
šliaužiojo aplink tą paveikslą, klūpojo it kažko maldaudama. 

— Atsiprašau. Užsimiršau. Kur jūs jį įsigijote? 

— Banderbio aukcione, Niujorke. 

— Esu girdėjusi apie jį. Dailininkas? 

— Nežinomas. Galima tik įžiūrėti dalį parašo, tiksliau — 
inicialus, Gali būti R arba P ir rakto simbolis. 

Melori pasilenkė ir pažvelgė į kairįjį kampą. 

— Amžius ir autentiškumas nustatytas? 

— Žinoma. Septynioliktas amžius. Stilius atrodo moder- 
nesnis, tačiau paveikslas iš tiesų kruopščiai ištyrinėtas. Jei žinote 
Banderbį, turite žinoti ir jo nepriekaištingą reputaciją. 

— Taip, Žinau. 

— Be to, buvau užsakęs nepriklausomą tyrimą. Toks mano 
įprotis, — pridūrė Bredas. — Rezultatai sutapo. 

— Ar galiu paklausti, kodėl pirkote jį? Banderbis garsėja tuo, 
jog nedaro jokių nuolaidų, o čia juk nežinomo dailininko. 

— Viena iš priežasčių buvo ta, kad vidurimioji mergina labai 
primena Daną. — Tai beveik tiesa, pagalvojo Bredas, o gal net 
vienintelė tiesa. — Mane sužavėjo visas paveikslas, jo jėga, de- 
talės... — Jis patylėjo žiūrėdamas į paveikslą. Sutrikęs gūžtelėjo 
pečiais. — Galima sakyti, jis kalbėjo sa manim. Aš jo norėjau. 

— Suprantu. — Melori nusiėmė akinius, sulankstė ir rūpes- 
tingai įdėjo į dėklą, paskui į rankinę. — Flinas tikriausiai papa- 
sakojo apie paveikslą Karžygio Viršūnėje. 

— Taip, aš jam sakiau. O kai pamačiau šį, pagalvojau... 

— Šš... — Melori patapšnojo jam per kelį ir ištiesė ranką, 
kad jis padėtų jai atsistoti. — Jų turi būti daugiau. Turi būti dar 
vienas, ankstesnis arba vėlyvesnis. Ber jų turi būti trys. Visada 
būna trys. Trys raktai, trys dukterys. Mūsų irgi trys. 

— Mūsų dabar penki, — įsikišo Bredas. — Bet aš suprantu, 
ką norite pasakyti. 

— Tą patį aš sakiau prieš pusvalandį, — nusiskundė Fli- 
nas. — Tai mano teorija. 

— Atleisk. — Šį kartą Melori patapšnojo jam per ran- 
ką. — Mano galvoje viskas sukasi ratu. Matau atskirus gabalus, 
bet negaliu sudėti figūros, nežinau, kur tai veda. Ką tai reiškia. Gal 
galėtume prisėsti? 

— Žinoma, atsiprašau. — Bredas tučtuojau paėmė ją už ran- 
kos ir nuvedė prie sofos. — Gal pasiūlyti ko išgerti? 

— “Turite brendžio? Žinau, dar anksti, bet šlakelis brendžio 
būtų ne pro šalį. 

— Surasiu. 

Bredui išėjus, Flinas prisėdo šalia Melori. 

— Kas yra, Mel? Staiga išbalai. 

— Man skaudu. — Ji vėl pažvelgė paveikslo link ir užsi- 
rnerkė, slėpdama susikaupusias ašaras. — Nors nieko nesuprantu, 
man skaudu į jį žiūrėti. Mačiau, kaip tai atsitiko, Flinai. Jaučiau, 
kad joms atsitiks kažkas negera. 

— Padėsiu jį kitur. 

— Ne, ne. — Sugriebė jį už rankos, ir fizinis kontaktas ap- 

ramino ją. — Menas turi veikti žmogų. Čia jo galia. Koks bus 
trečiasis? Ir kada? 

— Kada? 

Melori papurtė galvą: 

— Įdomu, kiek paslankus žmogaus protas? Aš pradedu svars- 
tyti, ar paslankus manasis. Tu viską papasakojai Bredui? 

— Taip. — Ji abejoja, suvokė Flinas, stebėdamas ją. Nežino, 
ar gali sakyti. — Gali pasitikėti juo, Melori. Gali pasitikėti ma- 
nim. 

— Klausimas tas, ar judu pasitikėsite manim, kai pasakysiu, 
ką sužinojau šį rytą ir ką, mano nuomone, tai reiškia. Tavo senasis 
draugas gali mandagiai išstumti mane pro duris ir užsirakinti. 

— Niekada neišvarau gražių moterų. — Bredas grįžo į kam- 
barį su stiklu brendžio. Padavė jį Melori, o pats atsisėdo ant kavos 
stalelio. — Nagi, išgerk. 

Ji taip ir padarė, nurydama brendį kaip skubią vaistų dozę. 
Gėrimas nuslydo gomuriu ir sušildė nervingai trūkčiojantį 
skrandį. 

— Nusikaltimas šitaip nerūpestingai gerti „Napoleoną“. 
Ačiū. 

— Išmano apie brendžius, — tarė Bredas Flinui. Į Melori 
skruostus grįžo raudonis. Kad ji greičiau atsigautų, Bredas kumš- 
telėjo Flinui. — Kaip, po galais, privertei klasišką moterį, turinčią 
tokį skonį, pažiūrėti į tave? 

— Pasiunčiau Mojų, kad parverstų ir prispaustų prie žemės. 
Geriau, Mel? 

— Taip. — Melori atsiduso. — Taip. Tavo paveikslas septy- 
nioliktojo amžiaus. Patvirtinta? 

— Aha. 

— Šįryt sužinojau, kad paveikslas, esantis Karžygio Viršūnė- 
je, buvo nutapytas dvyliktame amžiuje, gal net anksčiau, bet tikrai 
ne vėliau. 

— Jei tau pasakė Pitas ar Rovena, — prasižiojo Flinas. 

— Ne. Man pranešė daktaras Stenlis Baueris iš Filadelfijos. 

Jis ekspertas ir mano pažįstamas. Nusiunčiau jam paveikslo dažų 
dulkelių. 

— Iš kur gavai tų dulkelių? — parūpo Elinui. 

Melori skruostai dar labiau paraudo, bet ne nuo brendžio. Ji 
krenkštelėjo maigydama rankinės užraktą. 

— Nukrapščiau nuo paveikslo, kai buvome ten praeitą sa- 
vaitę. Kol tu su Mojum linksminai juos kieme. Labai negražu ir 
neetiška, bet aš tai padariau. 

— Nieko sau! — Flino balse skambėjo neslepiamas susižavė- 
jimas. — Tai reiškia, kad klysta arba Bredo, arba tavo ekspertas, 
arba klysti tu manydama, jog tai vieno autoriaus darbas. Arba... 

— Teisūs ir ekspertai, ir aš. — Melori stumtelėjo rankinę į 
šoną ir susidėjo ant kelių rankas. — Daktarui Taueriui teks atlikti 
detalesnį tyrimą, kad nustatytų tikslesnę datą, tačiau dėl šimtme- 
čio jis nesuklydo. Mačiau abu paveikslus iš arti. Viskas rodo, jog 
jie nutapyti ta pačia ranka. Žinau, skamba keistai. Tai ir yra keista, 
bet aš tuo tikiu. Tas, kuris nutapė paveikslą, kabantį Karžygio Vir- 
šūnėje, padarė tai dvyliktame amžiuje, o po penkių šimtų metų tas 
pats dailininkas nutapė Bredo turimą paveikslą. 

Bredas atsargiai dirstelėjo į Fliną ir nustebo, kad jo draugas 
nei stebisi, nei šaiposi. Tiesą pasakius, Flino veidas buvo rimtas ir 
susimąstęs. 

— Tu tiki, kad mano paveikslą nutapė penkiašimtmetis dai- 
lininkas? 

— Manau, vyresnis. Žymiai vyresnis. Ir manau, kad abu pa- 
veikslus jis tapė iš atminties. Na kaip, jau grūsi mane už durų? — 
paklausė Melori. 

— Aš manau, kad judu abu fantazuojate. Ši romantiška ir 
tragiška istorija neturi jokio realaus pagrindo. 

— Tu nematei paveikslo. Nematei „Stiklo Dukterų'. 

— Ne, bet esu apie jį girdėjęs. Yra žinoma, kad jis buvo 
Londone karo metu. Ten ir pražuvo kartu su namu. Tikėtina, kad 
Viršūnėje kabo kopija. 

— Ne, tai ne kopija. Nemanyk, kad aš užsispyrusi. Nors 

galiu tokia būti, — prisipažino Melori, — bet ne dabar. Ir nesu 
linkusi fantazuoti, bent jau nebuvau. 

Ji žvilgtelėjo į Fliną ir jos balse pasigirdo maldavimo gaidelė. 

— Flinai, viskas, ką jie sakė man, Danai ir Zojai tą pirmąjį 
vakarą, yra absoliuti tiesa. Dar įdomiau tai, ko jie mums nepa- 
sakė. Rovena ir Pitas — mokytoja ir karžygys — figūros, kurios 
yra abiejuose paveiksluose. Jie ten buvo ir realybėje. Ir vienas iš jų 
nutapė šiuos paveikslus. 

— Aš tavim tikiu. 

Ji virpėdama atsiduso, išgirdusi paprastą Flino atsakymą. 

— Nežinau, ką tai reiškia ir kaip padės ieškoti rakto, tačiau 
mane pasirinko todėl, kad noriu sužinoti — ir tuo tikiu. Jei aš 
nerasiu rakto, o po manęs neras Dana nei Zoja, jų sielos ir toliau 
raudos toje dėžėje. Amžinai. 

Flinas ištiesė ranką ir paglostė jos plaukus. 

— Mes neleisime, kad tai atsitiktų. 

— Atsiprašau. — Zoja dvejodama stabtelėjo tarpduryje. Ji 
vos tramdė norą paliesti aksomines puošmenas ar, išsispyrus iš ba- 
telių, basomis čiuožtelti per spindinčias grindis. Jai norėjosi bėgti 
nuo lango prie lango ir gėrėtis kiekvienu vaizdu. 

— Vyrai lauke sakė, kad galiu įeiti. Elinai? Mojus kieme var- 
to kažką panašaus į negyvą žuvį. 

— Mėšlas. Tuoj grįšiu. Zoja — Bredas. — Jis išlėkė pro 
duris. 

Bredas atsistojo ir pats nusistebėjo, kaip jam tai pavyko, nes 
keliai staiga nutirpo. Jis išgirdo savo balsą truputį santūresnį nei 
paprastai, nenatūralų dėl galvoje ūžiančio kraujo. 

— Prašom, įeikite. Sėskitės. Ko galėčiau pasiūlyti? 

— Nieko, ačiū. Atleiskite. Melori, gavau tavo žinutę ir iškart 
atvažiavau. Kas nors atsitiko? 

— Nežinau. Bredas štai mano, kad man atsisuko keletas 
varžtelių, bet aš jo nekaltinu. 

— Tai juokinga. — Tučtuojau šokusi į gynybą, Zoja pamiršo 
namo žavesį, šaltą šio vyro grožį. Jos atsargi ir atsiprašanti šypsena 

virto rūsčia mina; ji nužingsniavo per kambarį ir atsistojo šalia 
Melori. — Ir jei jūs taip pasakėte, jūs ne tik suklydote, jūs nme- 
rmandagiai pasielgėte. 

— Tiesą sakant, dar nespėjau pasakyti. O kadangi nežinote 
aplinkybių... 

— Man ir nereikia žinoti. Aš pažįstu Melori. Jei jūs Flino 
draugas, galėtumėte pasistengti jos neliūdinti. 

— Prašau man atleisti. — Iš kur tas šaltas, valdingas tonas? 
Kaip iš jo burnos iššoko tėvo balsas? 

— Tai ne jo kaltė, Zoja. Tikrai. O dėl liūdnumo — nežinau, 
kas man yra. — Melori persimetė per petį plaukus ir stodamasi 
mostelėjo į paveikslą. — Pažiūrėk pati. 

Zoja priėjo arčiau. Ir susiėmė už kaklo. 

— O! O... — Jos akys prisipildė ašarų. — Koks gražus. Koks 
Liūdnas. Bet jis priklauso tam kitam. Kaip jis čia pateko? 

Melori apkabino Zoją per liemenį ir valandžiukę jos apsika- 
binusios stovėjo priešais paveikslą. 

— Kodėl manai, kad jis priklauso tam kitam? 

— "Tai juk Stiklo Dukterys, po... užkerėjimo ar užkeikimo. 
Toji dėžė su melsva šviesa. Viskas taip, kaip matei savo sapne. Ir 
tas pat — tas pat... nežinau, kaip pasakyti. Ta pati vieta, nutapyta 
to paties žmogaus. 

Melori dirstelėjo per petį į Bredą ir kilstelėjo antakius. 

— Jūs meno ekspertė? — paklausė Bredas Zoją. 

— Ne. — Ji nesivargino atsigręžti į jį, o jos tonas buvo at- 
šiaurus. — Aš kirpėja, bet nesu kvaila. 

— Aš neketinau... 

— Ne, jūs norėjote pasakyti. Ar tai padės rasti raktą, Melori? 

— Nežinau. Ber tai kažką reiškia. Mašinoje turiu fotoapara- 
tą. Galiu nufotografuoti? 

— Prašom. — Bredas susikišo rankas į kišenes, kai Melori iš- 
skubėjo, palikusi jį vieną su Zoja. — Ar tikrai nieko nenorėtumėt? 
Kavos? 


= Ne, ačiū. 

— Aš, a, dar nelabai suprantu, kas čia vyksta, — pradėjo 
jis. — Galėtumėte duoti man laiko, kad susigaudyčiau. 

— Esu tikra, Flinas papasakos jums viską, ką reikia žino- 
ti. — Zoja perėjo per kambarį ir, apsimesdama, jog dairosi Melori, 
stabtelėjo prie lango pasigėrėti upės vaizdu. 

Koks jausmas, svarstė ji, kai gali sustoti čia kada nori, pasi- 
grožėti upe, šviesa, kalnais? Tikriausiai malonus. Ir raminantis. 

— Melori ką tik pasakė tikinti realiu Stiklo Dukterų egzista- 
vimu. Tiktai kažkokioje realybėje. Ir kad žmonės, su kuriais susi- 
pažinote Karžygio Viršūnėje, yra keleto tūkstančių metų senumo. 

Zoja nė nemirktelėjo. 

— Jei ji tuo tiki, vadinasi, turi priežasčių. O aš pakankamai 
pasitikiu ja, kad irgi patikėčiau. Na, o dabar gal pasakytumėt, ko- 
dėl manote, jog jai atsisuko varžteliai? 

Bredo veide blykstelėjo susierzinimas. 

— Niekada nesakiau jai to. Pagalvojau, bet nesakiau. Ir jums 
nesakau. 

— Bet galvojate. 

— Žinot, turiu tik dvi kojas, bet su jumis kažkaip sugebu 
stovėti vis ne ant tos. 

— Abejoju, ar artimiausioje ateityje mums teks šokti, todėl 
nelabai dėl to jaudinuosi. Man patinka jūsų namas. 

— Ačiū, man irgi. Zoja... 

— Aš dažnai perku FomeMakers. Vietinėje parduotuvėje yra 
labai kokybiškų prekių ir puikus aptarnavimas. 

— Smagu girdėti. 

— Tikiuosi, neplanuojate jokių didelių pokyčių, nors sezo- 
ninių prekių pasirinkimas galėtų būti didesnis. Tarkim, sodinukų, 
sniego kastuvų, sodo baldų. 

Jo lūpos virptelėjo. 

— Turėsiu tai galvoje. 

— Nepakenktų, jei šešradieniais dirbtų dar pora kasų. Visada 
tenka laukti eilėje norint atsiskaityti. 

— Įsidėmėsiu. 

— Pradedu savą verslą, todėl atkreipia dėmesį, kaip tvarko- 
masi kitur. 

— Atidarote nuosavą saloną? 

— Taip, — tvirtai atsakė Zoja, nors viduje viskas susi- 
traukė. — Kaip tik dairiausi vietos, kai gavau Melori žinutę 
atvažiuoti čia. 

Kodėl negrįžta Melori? Zoja jau baigia išleisti garą ir nežino, 
ką kalbėti su vyru, kuris gyvena tokiame name ir padeda vadovauti 
didžiuliam nacionaliniam konglorneratui. Jei „konglomeratas“ čia 
tinkamas žodis. 

— Velyje? 

— Ką? O, taip, ieškau vietos mieste. Manęs nedomina paral- 
pos prekybos centre. Manau, kad svarbu palaikyti gerą miestelio 
centro veidą, be to, noriu būti arčiau namų, kad galėčiau dažniau 
matyti sūnų. | 

— Turite sūnų? — Jo žvilgsnis nukrypo į kairiąją ranką ir jis 
vos sulaikė palengvėjimo atodūsį pamatęs, jog žiedo nėra. 

Zoja spėjo pastebėti tik skubų žvilgsnį. Ji iššaukiančiai atlošė 
pečius. 

— Taip. Saimonui devyneri. 

— Atsiprašau, kad taip užtrukau, — tarė įėjusi Melo- 
ri. — Elinas pririšo Mojų prie medžio kieme ir dabar plauna jį su 
žarna, nors tai nepadės. Bus šlapias ir neįtikėtinai smirdantis šuo, 
užuot tik smirdantis. Flinas prašė paklausti — gal turi šampūno 
ar muilo? 

— K nors rasiu. Prašom, fotografuok. 

Melori nutaikė fotoaparatą ir luktelėjo, kol nutilo Bredo 
žingsniai. | 

— Kalbant apie dievus... — sumurmėjo ji Zojai. 

— Kas yra? 

— Bredlis Čarlzas Veinas Ketvirtasis. Tokie vyrai trenkia mo- 
terims tiesiai į hormonus. 

— Išvaizda paveldima, — paniekinamai prunkštelėjo 
Zoja. — Asmenybė ir manieros ištobulinamos. 

— Matyt, genofonde pasitaikė gera diena, kai jis buvo užsa- 
kytas. — Melori nuleido fotoaparatą. — Aš susidariau įspūdį, kad 
jis tyčiojasi iš manęs. Iš tiesų — ne. 

— Gal, o gal ir ne. Bet jis arogantiškas snobas. 

— Vaje, — sumirksėjo Melori, nustebinta Zojos tono. — 
Nepajurau to. Negaliu įsivaizduoti, kad Flinas draugautų su sno- 
bais. Dėl arogantiškumo galima ginčytis. 

Zoja truktelėjo pečiais. 

— Esu susidūrusi su tokiais ir anksčiau. Jiems svarbiau gerai 
atrodyti, o ne būti žmonėmis. Tiek to, ne jis čia svarbiausias. Svar- 
biausia paveikslas. 

— Taip. Ką tu sakei apie jų priklausymą tai pačiai grupei — 
tas tiesa. Manau, kad yra mažiausiai dar vienas. Turiu jį surasti. 
Kažkas juose arba šalia jų parodys man kelią į raktą. Reikės užgulti 
knygas. 

— Nori pagalbos? 

— Kokios tik įmanoma. 

— Dabar važiuoju namo. Turiu kai ką nuveikti, o vėliau at- 
važiuosiu pas tave. 


Ieškodamas šampūno, Bredas išgirdo kieme suburzgiant 
mašiną. Jis priėjo prie lango ir tyliai nusikeikė pamatęs išvažiuo- 
jančias Zoją ir Melori. 

Jis susidirbo jau per pirmą pažintį. Paprastai neatstumdavo 
moterų vos pamatęs. Ber vėlgi — paprastai moterys netėkšdavo 
į veidą it šlapiu skuduru. Taigi negalima savęs kaltinti, kad pasi- 
rodei ne per geriausiai. 

Jis nusileido į pirmą aukštą, bet, užuot ėjęs į lauką, užsuko į 
didįjį kambarį ir įsistebeilijo į paveikslą. Žiūrėjo į jį kaip tada, kai 
pirmąsyk pamatė aukcione. Kaip ne kartą žiūrėjo nusipirkęs. Būtų 
sumokėjęs už jį bet kokią kainą. 

Tai, ką jis pasakė Melori ir Flinui, tiesa. Nusipirko jį, nes 
paveikslas buvo stulbinančiai įspūdingas, traukiantis savo galia. 
Ir dar jį suintrigavo vienos iš merginų veidas, panašumas į Bredo 
vaikystės draugę. 

"Tačiau paveiksle buvo kitas veidas, kuris jį traukė ir žavėjo. 
Nugalėjo jį. Vienas žvilgsnis į tą veidą — Zojos veidą — ir jis ne- 
paaiškinamai įsimylėjo. 

Gana keista, galvojo jis, kai toji moteris paprasčiausiai buvo 
figūra paveiksle. Kaip bus sudėtinga ir neįmanoma dabar, kai jis 
Žino, jog moteris tikrai egzistuoja. 


Bredas mąstė apie tai tvarkydamas namus. Nesiliovė mąstęs 
ir kai vėliau užsiropštė su Flinu ant sienos, juosiančios Karžygio 
Viršūnės valdas. 

Jie atsidarė po alaus butelį ir įsižiūrėjo į paslaptingą namo 
siluetą, įsirėžusį niūriame danguje. Kai kur languose degė šviesa, 
bet, kol jiedu tylėdami gėrė alų, juose nešmėsrelėjo joks šešėlis. 

— Jie tikriausiai žino, kad mes čia, — po kiek laiko tarė 
Flinas. 

— Jei tikėtume tavo merginos teorija ir pripažintume, kad jie 
keltų dievai su keleto tūkstančių metų gyvavimo istorija, tada taip, 
galima sakyti, kad jie žino. 

— Tu atviriau mąstei, — pastebėjo Flinas. 

— Ne. Nepasakyčiau. Štai Džordanas būrų linkęs panagri- 
nėti šią istoriją. 

— Kada paskutinį kartą jį matei? 

— Prieš porą mėnesių. Jis daug keliauja, tad nesimatome taip 
dažnai kaip anksčiau. Velniai rautų, linai! — Bredas apkabino 
draugą per pečius. — Pasiilgau jūsų, šmikių. 

— Ir aš. Na, tai ką manai apie Melori? 

— Klasiška, protinga ir labai labai karšta — nepaisant jos 
abejotino skonio vyrų atžvilgiu. 

Flinas pastukseno nudėvėtų sportbačių kulnais į akmeninę 
sieną. 

— Aš beveik kraustausi dėl jos iš proto. 

— Rimtai kraustaisi ar tik šiaip kvailio ji? 

— Nežinau. Dar neišsiaiškinau. — Jis žiūrėjo į namą ir slen- 
kantį virš jo mėnulį. — Tikiuosi, kad kvailioju, nes šiuo metu dar 
nenorėčiau rimtai išprotėti. 

— Lili buvo karjeristė su gražiu užpakaliu. 

— Veinai! — Elinas nežinojo, ar juoktis, ar nustumti draugą 
nuo aukštos sienos. Todėl nedarė nieko. — Aš ją mylėjau. Ketinau 
vesti. 

— Bet nevedei. Tau pasisekė. Ji nebuvo verta, Flinai. 

Flinas sukrutėjo. Jis negalėjo matyti Bredo akių. Jų spalva 
susimaišė su naktimi. 

— Nebuvo verta ko? 

— Tavęs. 

— Oho, tai bent užlenkei. 

— Kai pripažinsi, jog aš teisus, iškart pasijusi geriau. O dabar 
apie einamuosius reikalus. Man ji patiko — tavoji Melori — jei 
tau taip svarbų. 

— Nors ir manai, kad ji trenkta. 

Klampi žemė, mąstė Bredas, net jei eini su draugu. 

— Manau, kad ją paveikė neįprastos aplinkybės ir ji paniro į 
tą mistiką. Kodėl gi ne? 

Elinas šyptelėjo. 

— Tai diplomaciškas, sumautas būdas pasakyti, kad ji 
trenkta. 

— Kartą jau trenkei man, kai pasakiau, kad Džoli Ridenbe- 
ker turi bebro dantis. Kaip vesčiau pirmadienio posėdį su pamušta 
akim? 

— Aha, vadinasi, jei pripažinčiau, kad Džoli iš tiesų turėjo 
bebro dantis, tada patikėsi manim, kai pasakysiu, jog Melori Prais 
trenktumo koeficientas nėra didesnis nei kitų? 

— Gerai, patikėsiu tavo žodžiu. Turiu pripažinti, kad tas įvy- 
kis su paveikslais labai intriguoja. — Bredas mostelėjo buteliu ir 
nugėrė gurkšnį — Norėčiau pats pažiūrėti į tą kitą. 

— Galime nueiti ir pasibelsti. 

— Geriau dieną, — nutarė Bredas. — Kai nebūsime išgėrę. 

— Gal ir geriau. 

— O dabar papasakok man daugiau apie tą Zoją. 

— Neseniai susipažinome, bet aš pasidomėjau ja. Ja ir Mel. 

Jei kartais Dana būtų įtraukta į kokią gudrią aferą. Ji atsikraustė į 
Velį prieš trejus metus su vaiku. 

— Vyras? 

— Neturi. Vieniša mama. Ir, atrodo, labai gera. Mačiau jos 
sūnų — žvitrus, normalus, mielas. Dirbo grožio salone prekybos 
centre. Sako, kad ji gera specialistė, moka elgtis su klientais, pati- 
ki ma. Buvo atleista tuo pačiu metu kaip ir Melori; tuo pačiu meru, 
kai Danos valandos bibliotekoje buvo apkarpytos iki minimumo. 
Dar vienas keistas sutapimas. Atsikėlusi į miestelį, nusipirko mažą 
namuką. Ir pati pasidarė remontą. 

— Draugas? 

— Negirdėjau, kad turėtų. Ji... Luktelk. Paklausei du klau- 
simus: apie vyrą ir draugą. Mano aštrus kaip ašmėnys reporterio 
instinktas leidžia daryti išvadą, kad susidomėjai ja. 

— Kažkas panašaus. Bet man reikia grįžti. Laukia begalė dar- 
bų. Yra tik viena bėda. — Bredas gurkštelėjo iš butelio. — Kaip, 
velniai griebtų, mes nulipsime nuo tos sienos? 

— Geras klausimas. — Flinas papūtė lūpas, žiūrėdamas į 
žemę. — Galim sėdėti ir gerti, kol nukrisime. 

Bredas atsiduso, ištuštino butelį. 

— Siūlau štai ką. 


Dešimtas skyrius 

elori vos spėjo išlįsti iš dušo, kai pasigirdo bel- 
(Mis į duris. Ji užsimetė chalatą, apsivyniojo 
rankšluosčiu galvą ir nuskubėjo prie durų. 

— Todai. Koks ankstyvas. 

— Užsukau pakeliui į kavinę, kur ketinu pasižvalgyti į kitus, 
dirbančius nuo devynių iki penkių. — Jis žvilgtelėjo jai per petį ir 
nusišiepė. — Tu ne viena? 

Melori plačiai pravėrė duris. 

— Viena. Visiškai, 

— Ak, kaip negerai. 

— Nekalbėk niekų. — Ji tvirčiau suveržė rankšluosčio ga- 
lus. — Nori kavos? Aparatas jau įjungtas. 

— Ne, nebent pasiūlytum su neriebiu pienu ir riešutiniu 
keksu. 

— Atleisk, šviežių neturiu. 

— Na, tada papasakok naujienas ir aš bėgsiu. — Vis dėlto jis 
klestelėjo į kėdę. 

— O, nauji batai? 

— Gražūs, ar ne? — Jis ištiesė kojas ir grožėdamasis pasukio- 
jo jas į kairę ir dešinę. — Gerokai ištuštino mano kišenę, bet ne- 
galėjau atsispirti. Šeštadienį perbėgau per Nordstromą. Brangioji, 
tau reikia ten nueiti. — Jis sugriebė Melori už rankos. — Kašmy- 
ras! Pieno spalvos, ir jis šaukia tavo vardą. 

— Pieno spalvos? — Melori atsiduso giliai ir palengva, kaip 
moteris patyrusio meilužio glėbyje. — Nekalbėk man apie kaimy- 
rinius pieno spalvos megztukus, kai man apsipirkimo moratoriu- 
mas. 

— Mel, jei nepalepinsi savęs, kas palepins? 

— Tiesa. Tu visiškai teisus. — Ji prikando lūpą. — Nords- 
tome? 

— Dar mačiau dviejų dalių persiko spalvos kostiumėlį, kuris 
sukurtas tau. 

— Juk žinai, kad negaliu atsispirti gražiems drabužiams, To- 
dai. Tu mane žudai. 

— Tyliu, tyliu. — Jis kilstelėjo rankas. — Beje, naujausios 
žinios. Toji Pamela įlipo į gilų ir smirdantį mėšlą. 

— O, varge! — Melori patogiau įsitaisė ant sofos. — Pasa- 
kok viską. Su smulkmenomis. 

— Tarsi galėčiau nutylėti. Tai va, gavome Deko bronz4 — 
moteriška figūrėlė su mergaitiška suknute, plaukus persijuosusi 
plunksnų juosta, su perlais, nuostabiomis basutėmis, su ilgu šaliu. 
Pritrenkiančiai žavinga. Tokia pikantiška, su gudria išraiška veide- 
lyje. Įsimylėjau. 

— Ar paskambinai poniai Karterfild į Pitsburgą? 

— Aha! — Todas kilstelėjo pirštą, tarsi įrodydamas tiesą. — 
Žinoma, tu būtum susipratusi ir pati asmeniškai paskambinusi, jei 
vadovautum galerijai. Tą ir turėtum daryti. 

— Ką čia ir kalbėti. 

— Aš, aišku, paskambinau poniai Karterfild, ir ji, kaip kad 
tikėjausi, paprašė palaikyti Agūrėlę, kol atvyks asmeniškai apžiūrė- 
ti. Kitą savaitę. Ir kas gi atsitinka, kai ponia Karterfild iš Picsburgo 
atvyksta į galeriją apžiūrėti Deko figūrėlės? 

— Ji ją nuperka. Ir, kaip dažniausiai atsitinka, dar ką nors. 
Jei ji atvyksta su drauge — oO taip paprastai ir būna — įkalba ir 
ją ką nors nusipirkti. Gera diena, kai ponia Karterfld atvyksta į 
miestelį. 

— Pamela pardavė figūrėlę dar prieš jai atvykstant. 

Melori ne iškart atgavo žadą. 

— Ką? Kaip? Kodėl? Ponia K. yra viena geriausių mūsų 
klientų. Ji vžsa42 pirmoji apžiūri Deko bronzą. 

Todas paniekinamai suspaudė lūpas. 

— Paukštis rankose. Štai ką man pasakė toji kvaiša, kai suži- 
nojau apie tai. O žinai, kaip sužinojau? Tuoj pasakysiu, — trium- 
fuodamas tarė Todas. — Kai vakar po pietų ponia K. netikėtai at- 
ėjo apžiūrėti skulptūrėlės, pasakė: „Negalėjau išlaukti". Ji atsivedė 
dar dvi drauges. Dvi, Mel. Aš vos neapsiverkiau. 

— Kas atsitiko? Ką ji sakė? 

— Nuvedžiau ją pažiūrėti figūrėlės, o po ja užkištas užrašas: 
„Parduota“. Pamaniau, kad tai klaida, ir nuėjau pasitikrinti. Pa- 
mela buvo pardavusi ją tą rytą, matyt, kol aš guodžiau Alfredą, 
nes piktoji Pamela apkaltino jį paėmus brangiau už marmurinių 
nuogybių supakavimą. 

— Alfredas? Paėmė brangiau? — Melori griebėsi už gal- 
vos. — Nieko nesuprantu. 

— Buvo siaubinga, tiesiog siaubinga. Raminau jį gal dvi- 
dešimt minučių ir net tada nebuvau tikras, kad jis nenulėks ir 
neužmus jos plaktuku. Gal reikėjo jam leisti, — pasvarstė Todas, 
paskui numojo ranka. — Kad ir kaip būtų, kol buvau užsiėmęs 
Alfredu, Pamela pardavė Deko svetimam. Kažkokiam užklydusiam 
pirkėjui iš gatvės! 

Jis atsilošė ir prisidėjo ranką prie krūtinės. 

— Vis dar negaliu tuo patikėti. Ponia K., žinoma, labai nu- 
liūdo ir pareikalavo pakviesti tave. Tada turėjau jai pasakyti, kad 
tu pas mus nebedirbi. Na, ir prasidėjo. 

— Ji norėjo matyti mane? Kaip miela. 

— Tuoj bus dar mieliau. Atėjo Pamela. Na, jos ir susikibo. 
Ponia K. vis klausė, kaip galėjo būti, kad daiktas, kurį ji prašė pa- 
laikyti, būtų parduotas. Pamela atkirto, kad galerija nelaiko daik- 
tų, jei už juos nepaliktas piniginis užstatas. Gali įsivaizduoti? 

— Piniginis užstatas? — Melori pasibaisėjusi išvertė akis. — 
Iš vienos mūsų seniausių ir patikimiausių klienčių? 

— Būtent! Tada ponia K. ir sako, girdi, aš globojau galeriją 
penkiolika metų ir mano žodžio visada pakakdavo. O kur Džeim- 
sas? O Pamela — „prašau man atleisti, bet čia vadovauju aš“. O 
ponia K. atšauna, kad jei Džeimsas paskyrė vadovavimą tokiai 
kvaišai, tai akivaizdu, kad jis nukaršo. 

— Tai bent ponia K.! 

— Tuo metu Džulija nubėgo pakviesti Džeimsą ir pranešti, 
kad iškilo rimta problema. Kai jis įbėgo, Pamela ir ponia K. beveik 
kibo viena kitai į plaukus. Jis bando nuraminti, bet jos jo negirdi. 
Ponia K. rėkia, jog neturės jokių reikalų su šia moterim. Man pa- 
tiko, kaip ji tai ištarė. Šia moterim. Kaip daina. O Pamela šaukia, 
kad galerija yra verslas ir kad negalima klausyti klientų užgaidų. 

— O, Dieve! 

— Džeimsas blaškosi žadėdamas poniai K. viską išsiaiškinti, 
bet ji įsiutusi. Jos veidas raudonas. Ji sako jam, kad nekels kojos į 
šią vietą, kol jai vadovaus ši motezis. Ir — Čia tau patiks — jei jis 
leido išeiti tokiam brangakmeniui kaip Melori Prais, tai ir jam ne 
vieta šiame versle. Ir išdunda pro duris. 

— Ji pavadino mane brangakmeniu. — Melori patenkinta 
apsikabino save. — Aš ją myliu. Čia tai bent, Todai. Tu pradėjai 
mano dieną aukšta nata. 

— Dar ne viskas. Džeimsas įsiutęs. Kada paskutinį kartą 
matei Džeimsą įsiutusį? 

— Hm. Niekada. 

— Būtent. — Todas dūrė pirštu į orą. — Jis buvo baltas kaip 
paklodė, o burna kietai sučiaupta. Ir jis iškošė Pamelai — Todas 
demonstruodamas sukando dantis — „man reikia pasikalbėti su 
tavim, Pamela. Viršuje." 

— Ką ji sakė? 

— Išlėkė kaip įgelra, jis išėjo paskui ją. Tada uždarė duris, o 
tai mane labai nuliūdino. Ne viską girdėjau, nors sukiojausi aplin- 
kui. Ją tai girdėjau, nes rėkė gana garsiai. „Aš bandau kažką daryti 
su šią vieta, — šaukė ji. — Man nusibodo kiekvieną kartą girdėti 
Melori Prais vardą. Kodėl, velniai griebtų, vedei mane, o ne ją?" 

— Och! — Melori skyrė porą sekundžių tai minčiai. — Fu. 

— Tada pradėjo verkti sakydama, kaip sunkiai ji dirba, kaip 
niekas jos neįvertina. Ir išbėgo. Vos spėjau pasitraukti nuo durų. 
Siaubingai slegiantis skandalas, bet keistai jaudinantis. 

— Verkė? Kad tave kur. — Melori krūtinėje pajuto mažą 
užuojautos kirminą. — Ar ašaros buvo „man tikrai labai skaudu 
ir liūdna“, ar „na ir užkniso"? 

— Antras variantas. 

— Tada gerai. — Ji be pasigailėjimo sutraiškė kirminą. — Aš 
tikriausiai keliausiu į pragarą, ar ne, nes mane tai džiugina? 

— Kartu susirasime ten kokį jaukų kampelį. Tačiau, kol 
maudomės šiame žemiškame purve, manau, kad Džeimsas prašys 
tave sugrįžti. Tiesą sakant, esu tuo tikras. 

— Tikrai? — Melori širdis šoktelėjo. — Ką jis sakė? 

— Svarbu ne tai, ką jis sakė, bet tai, ko nepasakė. Jis ne- 
puolė paskui Pamelą šluostyti jos ašarotų akių. Atvirkščiai, jis visą 
dieną praleido kabinete tikrindamas sąskaitas. O kai išėjo, atrodė 
paniuręs. Labai paniuręs. Sakyčiau, Pamelos viešpatavimui atėjo 
galas. 

— Kokia gera diena, — atsiduso Melori. — Labai gera. 

— Ir man laikas ją pradėti. Nesijaudink, — pridūrė jis atsi- 
stodamas. — Pranešinėsiu visas naujienas. O kaip su tuo paveik- 
slu? Portretu? 

— Su kuo? A, taip. O ką? 

— Pameni, mes abu sakėme, kad stilius kažkur matytas. 
Prisiminiau. Ar prisimeni darbą — maždaug prieš penkerius me- 
tus — aliejiniai dažai ant drobės, nepasirašytas? Jaunasis Artūras, 
traukiantis iš akmens Ekskaliburą? 

Tarytum vėsūs pirštai palietė Melori kaklą, kai atmintyje iš- 
kilo paveikslas. 

— O Dieve! Prisimenu. Na, žinoma. Tos spalvos, jų intensy- 
vumas, pulsuojantis aplink kardą. 

— Tikrai tas pats stilius ir mokykla kaip ir to, kurį man ro- 
dei. Gal net to paties autoriaus. 

— Taip... taip, gali būti. Iš kur mes jį gavome? Iš privačios 
kolekcijos, ar ne? Airijoje. Džeimsas tada važiavo į Europą parsi- 
vežti paveikslų, ir tas buvo geriausias iš visų. Kas jį nupirko! 

— Netgi mano puikioji atmintis turi ribas, bet aš pasidomė- 
jau. Džulija pardavė jį Džordanui Hokui. Rašytojas? Vietinis, bent 
jau buvo. Dabar gyvena Niujorke. 

Melori skrandis lėtai smuktelėjo. 

— Džordanui Hokui. 

— Gali pamėgint susisiekti su juo per jo leidėją, jei nori pa- 
sikalbėti apie tą paveikslą. Na, turiu bėgti, uogele. — Todas pasi- 
lenkė ir pakštelėjo jai. — Pranešk, kai Džeimsas keliais atšliauš pas 
tave. Noriu žinoti visas smulkmenas. 


Kai Melori pasiekė trečią Disparc4 aukštą, kur buvo Elino 
kabinetas, čia virė įprastinis darbas. Ji tučtuojau pastebėjo jį pro 
stiklinę sieną. 

Flinas žingsniavo pirmyn atgal, mėtydamas iš rankos į ranką 
ryškų sidabrinį kamuoliuką. Atrodė, jog kalbasi su savimi. 

Įdomu, kaip jis iškenčia privatumo stoką darbe, tą pastovų 
jausmą, jog esi stebimas, pagalvojo ji. O dar triukšmas. Klavia- 
tūros tarška, telefonai skamba, žmonės kalbasi — ji išprotėtų, jei 
reikėtų suformuluoti nors vieną normalų sakinį. 

Melori apsižvalgė, nežinodama, į ką kreiptis. Nė vienas dar- 
buotojas nebuvo panašus į sekretorę ar asistentę. Staiga ji supra- 
to, kad, nors ir žaidžia su tuo retro žaisliuku, apskritai Flinas yra 
užimtas žmogus. Svarbus žmogus. Ne toks, pas kurį gali užsukti 
nepranešus. 

Kol ji neryžtingai stoviniavo, Flinas prisėdo ant stalo krašto, 
nesiliaudamas mėtyti kamuoliuką. Jo plaukai buvo susivėlę, tarsi 
prieš griebdamasis žaislo būtų žaidęs jais. Dėvėjo tamsiai žalius 
marškinius, sukištus į chaki spalvos kelnes ir, ko gero, seniausius 
pasaulyje sportbačius. 

Melori pajuto kutenimą pilve, o jos širdis bejėgiškai virptelė- 
jo. Nieko tokio, kad jis man patinka, tarė sau. Viskas gerai. Tačiau 

ji negali leisti sau pereiti į tą lygį, kur taip sparčiai judama. Tai 
būtų neprotinga, nesaugu. Tai net ne... 

 Tadajis pažvelgė per stiklą ir jų akys susitiko. Elinas nusišyp- 
sojo. Melori širdis ėmė stipriau plakti. 

Jis pasuko riešą slėpdamas žaislą, tada laisvąja ranka moste- 
lėjo jai užeiti. 

Melori prasiyrė pro stalus ir kurtinantį ūžesį. Įėjus pro pra- 
viras kabineto duris, jai kažkodėl palengvėjo. Pamatė, kad jis kal- 
bėjosi ne su savim, o į mikrofoną, pritaisytą prie ausies. 

Iš įpročio ji uždarė duris ir apsidairė, iš kur sklinda garsus 
knarkimas. Tarp dviejų dokumentų spintų, išvertęs pilvą, miegojo 
Mojus. 

Ką galvoti apie vyrą, kuris atsiveda į darbą savo kvailą 
šunį? — svarstė Melori. Tiksliau, kaip atsispirti tokiam vyrui? 

Flinas kilstelėjo pirštą, prašydamas valandėlę luktelėti, tad 
ji galėjo netrukdoma apsižvalgyti po jo darbo vietą. Ant vienos 
iš sienų kabėjo didžiulė lenta, prismaigstyta raštelių, straipsnių, 
fotografijų ir telefonų numerių. Jai panižo rankos viską sutvarkyti. 
Net ir tą netvarką ant stalo. 

Lentynos lūžo nuo knygų, keletas iš jų buvo apie teisę ir me- 
diciną. Šalia gulėjo Pensilvanijos valstijos telefonų knyga, įžymių 
posakių knyga bei filmų ir koncertų repertuarai. 

Be sidabrinio kamuoliuko, jis turėjo „jo-jo“ ir daugybę 
kareivėlių. Suverstos į krūvą gulėjo lentelės ir apdovanojimai 
— laikraščiui ir asmeniškai Elinui, tarsi šis niekaip neprisiruoštų 
jų pakabinti. Melori irgi nežinojo, kur juos kabintų, nes ant sienos 
šalia didžiulės lentos ir tokio pat dydžio kalendoriaus vietos beveik 
nebuvo. 

Jam baigus kalbėtis, ji atsisuko. Ir atsitraukė, kai jis žengė 
link jos. Jis stabtelėjo. 

— Problemos? 

— Ne. Galbūt. Taip. 

— Išsirink vieną, — pasiūlė jis. 

— Pajutau plazdenimą paširdžiuose, kai pamačiau tave čia. 

Jo šypsena praplatėjo. 

— Ačiū. 

— Ne. Ne. Nežinau, ar aš tam pasiruošusi. Mano galva už- 
imta kitomis problemomis. Atėjau čionai pasikalbėti apie ką kira, 
bet matai — jau susimaišiau. 

— Nepamiršk, apie ką kalbėjomės, — priminė jis, atsi- 
liepdamas į telefono skambutį. — Henesis. Aha. Hm. Kada? Ne, 
jokių problemų, — tęsė jis, skubiai užsirašinėdamas. — Aš tuo 
pasirūpinsiu. 

Padėjęs ragelį, išjungė telefoną. 

— Vienintelis būdas užmušti žvėrį. Na, tai papasakok pla- 
čiau apie tą plazdėjimą. 

— Ne. Net nežinau, kodėl iš viso apie tai užsiminiau. Atėjau 
pasikalbėti apie Džordaną Hoką. 

— Nair? 

— Prieš penkerius metus jis nupirko iš galerijos paveikslą. 

— Paveikslą? Ar mes kalbame apie tą patį Džordaną Hoką? 

— Taip. Tame paveiksle jaunasis Artūras traukia iš akmens 
kardą. Manau — esu beveik tikra — kad tai to paties autoriaus pa- 
veikslas, kuris kabo Viršūnėje, ar tas, kurį turi tavo draugas. Man 
reikia jį vėl pamatyti, kad įsitikinčiau, jog teisingai prisimenu de- 
tales ir priskiriu jį kitiems dviem ne todėl, kad taip patogiau. 

— Jei tu teisi, tai nepaprastai didelis sutapimas. 

— Jei aš teisi, tai joks sutapimas. Yra priežastis. Kaip ir viso 
kito. Ar gali su juo susisiekti? 

Nepajėgdamas surikiuoti šuoliuojančių minčių ir galimybių, 
Flinas vėl išsitraukė kamuoliuką. 

— Taip. Jei jis keliauja, tai gali užtrukti, bet aš jį surasiu. Net 
nežinojau, kad Džordanas lankėsi galerijoje. 

— Jo pavardės mūsų klientų sąraše nėra, tad spėju, kad buvo 
vienkartinis sandoris. Mano nuomone, tai šį tą reiškia. 

Susijaudinimas užgniaužė jai gerklę ir prasiveržė balse. 

— Flinai, aš vos pati nenusipirkau to paveikslo. Tuo metu 
neturėjau tiek pinigų, bet visokiais būdais bandžiau jį įsigyti. Jį 

pardavė tą rytą, kai man buvo laisva diena ir aš buvau beeinanti 
pas Džeimsą prašyti, kad leistų nusipirkti paveikslą išsimokėtinai. 
Privalau tikėti, kad tai kažką reiškia. 

— Susisieksiu su Džordanu. Spėju, kad jis pirko jį ne sau. Jis 
nelabai domisi menu, ne taip, kaip Bredas. Jam patinka keliauti 
neapsikrovus, tik su būtiniausiais daiktais. 

— Man reikia pamatyti tą paveikslą. 

— Supratau. Padarysiu viską, ką galėsiu, ir šįvakar, per vaka- 
rienę, tau pranešiu. 

— Ne, tai nėra gera mintis. Tai net labai bloga mintis. 

— Bloga mintis pavakarieniauti? Žmonės garbino vakaro 
valgį jau senų senovėje. Yra tai įrodančių dokumentų. 

— Blogoji dalis ta, kad vakarieniausime mes. Aš nelinkusi 
taip skubėti. 

Jis padėjo žaisliuką, pasisuko ir, paėmęs Melori už rankos, 
prisitraukė artyn. 

— Kas nors tave skubina? 

— Greičiau kažkas. — Jos pulsas pradėjo šokinėti — riešuo- 
se, gerklėje, netgi staiga pradėjusių drebėti kelių įlinkiuose. Jo aky- 
se pasirodė kažkoks apgalvotas skaičiavimas, toks, kuris priminė 
jai, kad jis linkęs numaryri į priekį du ar tris žingsnius. — Žinai, 
tai mano problema, ne tavo, ir... Baik, — paliepė ji, kai jis laisvąja 
ranka apglėbė jos kaklą. — Čia ne vieta. 

— Jie žurnalistai. — Flinas mostelėjo galva į gretimą kamba- 
rį. — Kaip tokie, jie žino, kad aš bučiuoju moteris. 

— Man atrodo, aš tave myliu. 

Ji pajuto, kaip jis krūptelėjo, o ranka ant jos kaklo suglebo. 
Besišypsąs ir ryžtingas veidas apstulbo. O į Melori širdį susmigo 
nuoskaudos ir išdidumo strėlės. 

— Na štai. Dabar tai ir tavo problema. — Ji atsitraukė nuo 
jo — sunku nebuvo, nes jis jos nebelaikė. 

— Melori. 

— Nieko nenoriu girdėti. Nenoriu, kad sakytum, jog viskas 
atsitiko taip greitai ir tu nepasiruošęs tokiems santykiams. Aš ne- 

kvaila. Žinau, kas sakoma tokiais atvejais. Ir dabar aš nebūčiau 
tokioje padėtyje, jei iš pat pradžių būtum priėmęs atsakymą ne. 

— Luktelėk. — Elino veide ir balse atsispindėjo panika. — 
Duok man nors sekundę susivokti. 

— Sekundę. — Gėda užgožė jos nuoskaudą ir pyktį. — Sa- 
vaitę. Likusį gyvenimą. Galvok kiek nori. Tik kur nors kitur, kur 
nėra manęs. 

Melori išbėgo iš kabineto. Sustingęs iš nuostabos, Flinas mė 
nepagalvojo vytis ją. 

Myli jį? Ji neturėjo jo įsimylėti. Reikėjo leistis nuviliojamai 
į lovą, būti protingai ir nekomplikuoti santykių. Ji turėjo būti at- 
sargi, praktiška ir gudri, kad sulaikytų jž nuo įsimylėjimo. 

Flinas buvo viską suplanavęs, o ji viską sugadino. Kai išizo jo 
sužadėtuvės, jis kai ką pažadėjo sau. Pirmas pažadas buvo niekada 
daugiau nepakliūti į tokią situaciją, kurioje jis taptų pažeidžiamas 
kirų užgaidų ir norų. Tokių, kurie sudaužytų jo širdį. Jo gyvenimas 
visai ne toks, kokio tikėjosi. Moterys — jo motina, Lili — tampė jį 
už virvutės. Velniai griebtų, jam patinka jo dabartinis gyvenimas. 

— Moterys. — Pasipiktinęs Flinas sudribo į kėdę už sta- 
lo. — Niekada jų nesuprasiu. 


— Vyrai. Jie nori, kad viskas vyktų pagal juos. 

Dana kilstelėjo vyno taurę. 

— Kaip pirštu į akį, sese. 

Melori gydė savo įžeistą išdidumą taure puikaus vyno mote- 
riškoje kompanijoje ir salono paslaugomis savo namuose. 

Reikėjo aptarti daug kitų dalykų, bet ji negalėjo galvoti apie 
paveikslus ir raktus, kol neišliejo tulžies. 

— Man nesvarbu, kad jis tavo brolis. Vis tiek jis vyras. 

— Tikrai. — Dana liūdnai pažvelgė į savo vyną. — Deja, bet 
jis vyras. Imk dar bulvių traškučių. 

— Imsiu. — Melori su gaivinamąja kauke ant veido gurkš- 
nojo vyną ir kramtė traškučius. Ji stebėjo, kaip Zoja vynioja Danos 
plaukų sruogeles į ploną foliją. — Gal ir man reiktų pasišviesinti. 

— "Tau nereikia, — atsiliepė Zoja, tepdama dažais sruoge- 
lę. — Tik reikia pakirpti plaukus. 

— Kirpimas susijęs su žirklėmis. 

— "Tu net nesuprasi, kad pakirpau, bet plaukai atrodys ge- 
riau. 

— Pirmiausia leisk man dar išgerti. Ir pažiūrėti, ką pridirbai 
Danai. 

— Nesakyk „pridirbai“, kai kalbama apie mano plaukus, — 
įspėjo Dana. — Tai ar pasakysi, ko judu su Flinu susipykote? 

Melori sušnirpštė. 

— Jis nori tik sekso. Tipiška. 

— Kiaulė. — Dana kyštelėjo ranką į dubenį su trašku- 
čiais. — Pasiilgau sekso. 

— Ir aš, — įsiterpė Zoja, atskirdama dar vieną sruogą. — Ne 
tik paties sekso, bet įžangos į jį. Jaudulio, laukimo, prisilietimų, 
judesių ir palaimos po to. Man labai to trūksta. 

— Man reikia dar išgerti. — Melori siektelėjo butelį. — Ne- 
simylėjau keturis mėnesius. 

— Aš laimėjau, — kilstelėjo ranką Dana. — Septynis su 
puse. 

— Pasileidėlės, — sukikeno Zoja. — Ką pasakysite apie 
pusantrų? 

— Oho! — Dana paėmė butelį ir įpylė vyno sau ir Zojai. — 
Na jau ačiū, nenorėčiau išbandyti pusantrų metų celibato. 

— Nėra taip baisu, jei esi užsiėmusi. Kuriam laikui lais- 
va, — Zoja patapšnojo Danai per petį. — Pailsėk, kol nuimsiu 
Melori kaukę. 

— Kad ir ką darytum, pasistenk, jog atrodyčiau pritrenkian- 
čiai. Noriu, kad Flinas kentėtų, kai pamatys mane. 

— Garantuoju. 

— Kaip miela, kad tu taip rūpiniesi mumis. 

— Man patinka. Tai gera praktika. 

— Nesakyk „praktika“, kai mano galva pilna folijos, — nu- 


siskundė Dana, žiaumodama traškučius. 

— Viskas bus gerai, — užtikrino ją Zoja. — Aš noriu atida- 
ryti saloną, kuriame būtų teikiamos visos paslaugos, ir man reikia 
įsitikinti, kad sugebėsiu padaryti tai, ką siūlau. Šiandien mačiau 
nuostabų pastatą. 

Ji pasilenkė nuvalyti Melori veidą. 

— Jis per didelis mano reikmėms, bet toks nuostabus, — il- 
gesingai tarė ji. — Dviejų aukštų, su didele palėpe. Karkasinis, 
kaip tik šalia verslo įstaigų ir gyvenamojo rajono. Su dengta veran- 
da, yra netgi sodas, kur galima pastatyti stalus ir suolus. Aukštos 
lubos, tvirtos medinės grindys. Kambariai pirmame aukšte jungia- 
si vienas su kitu. Labai geras išplanavimas. 

— Nežinojau, kad dairaisi namo, — tarė Melori. 

— Tik dairausi. Tai pirmas namas, kuris iš tiesų man pa- 
tiko. 

— Štai kaip. Jei jis tau per didelis, ber labai patinka, gal ras- 
tum partnerį, kuriam reikia ploto kitam verslui. 

Zoja ištepė Melori veidą drėkinamuoju kremu. 

— Galvojau apie tai. Tiesą sakant, turiu pašėlusią mintį. Ne- 
sakykit, kad išprotėjau, kol neišgirsite. Kiekviena iš mūsų teigė, 
kad norėtų turėti nuosavą verslą. 


— Taip, bet... 
— Aš dar nebaigiau, — nutraukė ją Zoja, tepdama paakių 
kremą. — Pirmame aukšte yra du nuostabūs arkiniai langai. 


Puikiai tinka prekėms demonstruoti. Toliau yra centrinis holas, o 
abipus jo — kambariai. Jei kas norėtų atidaryti skoningą paveikslų 
ar vietinių meistrų darbų galeriją, geresnės vietos nerastų. O kitoje 
pusėje puikiausiai išsitektų knygynas, liktų vietos net nedidelei už- 
kandinei ar arbatinei. 

— Nieko negirdžiu apie saloną, — pastebėjo Dana, bet ji 
susidomėjo. 

— Jis būtų viršuje. Lankytojai, atėję pasinaudoti salono pa- 
slaugomis, turėtų praeiti galeriją ir knygyną — tiek įeidami, tiek 
išeidami. Tinkamas metas išrinkti mielą dovanėlę tetai Meri ar iš- 
sirinkti knygą, kurią galės paskaityti, kol šukuosis. Gal net išgerti 

taurę vyno ar puodelį arbatos prieš einant namo. Viskas vienoje 
vietoje. 

— Tu tikrai apie tai galvojai? — sumurmėjo Melori. 

— Taip. Net pavadinimą sugalvojau. „Malonumas“. Žmonės 
turi kartkartėmis save pamaloninti. Mes galėtume parūpinti viena 
kitai klientų. Žinau, skamba beprotiškai, juo labiau kad mes nese- 
niai pažįstamos. Bet manau, mums gali pavykti. Pagalvokite prieš 
sakydamos ne. 

— Norėčiau jį apžiūrėti, — tarė Dana. — Nesijaučiu laimin- 
ga darbe. O koks tikslas dirbti, jei nejauti malonumo? 

Melori matė, kaip energija ir entuziazmas virte verda Zojos 
viduje. Ji galėtų pateikti racionalių pastabų, kodėl tas planas ne tik 
beprotiškas, bet ir sudėtingas. Tačiau, nenorėdama liūdinti Zojos, 
nutylėjo ir pati atsargiai atsitraukė. 

— Nenoriu visko sugadinti, bet esu beveik tikra, kad mane 
paprašys grįžti į galeriją. Tiesą sakant, šiandien skambino mano 
buvęs bosas ir prašė rytoj ateit pasikalbėti su juo. 

— O! Ką gi, puiku. — Zoja atsistojo Melori už nugaros, 
sklaidydama jos plaukus. — Žinau, kaip tau patinka tas darbas. 

— Tai buvo tarsi namai. — Melori paglostė Zojos ranką. — 
Man labai gaila. Idėja tikrai gera. Būtų smagu, bet... 

— Nieko tokio. 

— Ei, — pamojavo Dana. — Prisimeni mane? Man įdomu. 
Galėčiau rytoj apžiūrėti tą vietą. Gal mums pavyks. 

— Puiku. Mel, sudrėkinkime tavo plaukus. 

Melori jautėsi kalta, todėl nesiginčijo, susidrėkino plaukus ir 
stoiškai sėdėjo, kol Zoja kirpo. 

— Verčiau papasakosiu, ko šįryt ėjau į redakciją pas Fliną, su 
kuriuo daugiau nesikalbu. 

Ji papasakojo apie paveikslą galerijoje ir savo įsitikinimus dėl 
dailininko. 

— Niekada neatspėsit, kas jį nupirko, — tęsė Melori. — 
Džordanas Hokas. 

— Džordanas Hokas? — cyptelėjo Dana. — Prakeikimas, 


dabar noriu šokolado. Turi turėti kur nors. 

— Delikatesų skyrelis skubiems atvejams yra šaldytuve. Ko 
taip susijaudinai? 

— Mes kaip ir draugavome prieš kokį milijoną merų. Pra- 
keikimas, kad tave kur, — nerimo Dana atidarydama stalčių ir 
waukdama dvi plyteles šokolado. — „Godiva“ — tavo šokoladas 
skubiems atvejams? 

— Kodėl nesuvalgius geriausio, kai jautiesi blogiausiai? 

— Gerai pastebėta. 

— Tu draugavai su Džordanu Hoku! — smalsiai pasiteiravo 
Zoja. — Romantiškai? 

— Labai seniai, kai buvau jauna ir kvaila. — Dana išvyniojo 
plytelę ir atsikando didelį kąsnį. — Bjauriai išsiskyrėme, jis iš- 
važiavo. Istorijos pabaiga. Niekšas, šliužas, šmikis. — Ji atsikando 
dar kąsnį. — Na va, geriau. 

— Atleisk, Dana. Jei būčiau žinojusi... Nežinau, ką būčiau 
dariusi. Man reikia pamatyti tą paveikslą. 

— Nieko tokio. Jis man neberūpi. Visiškai nerūpi. — Dana 
vėl čiupo šokoladą. 

— Dabar kai ką pasakysiu, ir tau gali prireikti antros plyte- 
lės. Aš netikiu jokiais sutapimais. Esu racionalaus mąstymo. Mes 
esame trys — ir Flinas, tavo brolis. Taigi Flinas turi du geriausius 
draugus. Vienas iš jų — tavo buvęs meilužis. Ratas kažkaip siau- 
rėja. 

Dana įsistebeilijo į ją. 

— Žinai, man ši dalis labai nepatinka. Ar turi dar vyno? 

— Turiu. Ant lentynėlės virš šaldytuvo. 

— Namo eisiu pėsčiomis arba paskambinsiu Flinui, kad par- 
vežtų. Man reikia prisigerti. 

— Aš tave parvešiu, — pasisiūlė Zoja. — Jei spėsi prisigerti 
iki dešimtos, kol man reikės išvažiuoti. 


— Plaukai atrodo nuostabiai. — Truputį svyruodama nuo 
pastangų palaikyti Danai kompaniją geriant vyną, Melori bakste- 


lėjo pirštu į Danos šukuoseną. 

Subriliai šviesios sruogelės pabrėžė tamsią Danos odą ir rudas 
akis. Be to, po stebuklingų Zojos prisilietimų jie atrodė ilgesni, 
tiesesni ir slidesni. 

— Teks patikėti tavo žodžiu, nes aš prastai matau. 

— Manieji irgi puikiai atrodo. Zoja, tu genijus. 

— "Taip. — Paraudusi nuo pagyrų, Zoja linktelėjo abiem 
draugėms. — Pasitepk tuo naktiniu kremu porą kartų, — tarė ji 
Melori, — vėliau pasakysi, ką manai. Nagi, Dana, pažiūrėkim, ar 
pavyks tave įtalpinti į mašiną. 

— Gerai. Kaip aš jus myliu. — Su girta sentimentalia šyp- 
sena Dana apsikabino drauges. — Su jumis niekas nebaisu. O kai 
viskas baigsis, rengsime šukuosenų ir girtavimo vakarus kartą per 
mėnesį. Kaip knygų bičiulių susitikimus. 

— Gera mintis. Labanakt, Mel. 

— Tau padėti? 

— Ne. — Zoja apkabino Daną per liemenį. — Aš ją laikau. 
Esu stipresnė, nei atrodau. Paskambinsiu rytoj. 

— Aš irgi! Ar sakiau, kad Džordanas Hokas yra mulkis? 

— Tik kokius penkis šimtus kartų. — Zoja nusivedė Daną 
prie mašinos. — Pakeliui galėsi pasakyti dar kartą. 

Melori uždarė duris, rūpestingai užsirakino ir nuvingiavo į 
miegamąjį. Negalėdama atsispirti, kurį laiką stovėjo priešais veid- 
rodį kraipydama galvą ir grožėdamasi nauja šukuosena. Ji taip ir 
nesuprato, ką padarė Zoja, bet, kad ir kas tai būtų, atrodo puikiai. 
Gal ir ne pro šalį patylėti, kai tave kerpa, pagalvojo Melori, užuot 
nurodinėjus kiekvieną judesį. 

Gal jai reikėtų jaustis kaltai ir gerti vyno kiekvieną kartą, kai 
eis į saloną. Reikėtų tai išbandyti ir kitais gyvenimo atvejais. Pas 
dantistą, restorane, su vyrais. Ne, ne, tik ne su vyrais. Ji susiraukusi 
pažiūrėjo į save veidrodyje. Jei nenurodinėsi vyrams, jie ims nu- 
rodinėti tau. Be to, ji daugiau negalvos apie vyrus. Jai jų nereikia. 
Šiuo metu jie netgi nepatinka jai. 

Rytą ji sės narplioti rakto galvosūkį. Tada apsirengs. Labai 
rūpestingai, labai profesionaliai. Kostiumėlį, nusprendė ji. Baltą. 
Ne, raudoną. Taip, raudoną. Įspūdingas ir dalykiškas. 

Ji prišoko prie spintos, peržiūrėjo drabužius, kurie kabėjo su- 
rikiuoti pagal paskirtį ir spalvas. Išsitraukusi raudoną kostiumėlį, 
ji šokio žingsniu grįžo prie veidrodžio. 

— Džeimsai, — pradėjo nutaisydama užjaučiančią, bet abe- 
jingą išraišką. — Man labai gaila girdėti, kad galerija ritasi velniop 
be manęs. Sugrįžti? Na, nežinau, ar tai įmanoma. Turiu keletą kitų 
pasiūlymų. O, prašau, nemaldauk. Tu mane trikdai. 

Melori pakedeno plaukus. 

— Taip, žinau, Pamela tikra pabaisa. Visi tai žinome. Na, jei 
reikalai iš tiesų tokie blogi, teks tau padėti. Nagi, neverk. Viskas 
bus gerai. Viskas bus tiesiog puiku. Kaip ir turi būti. 

Ji sukikeno patenkinta, kad netrukus jos pasaulis grįš į seną- 
sias vėžes, ir ėmė ruoštis į lovą. 

Melori nusirengė ir išbarė save, kad susidėtų drabužius į vie- 
tą, užuot išmėčiusi po kambarį. Staiga pasigirdo beldimas į duris, 
tačiau ji buvo tik su baltais šilkiniais marškinėliais. Pagalvojusi, 
kad kuri nors iš draugių kažką pamiršo, Melori atrakino ir plačiai 
atlapojo duris. 

Ir sumirksėjo išvydusi niūrų Flino veidą. 

— Noriu pasikalbėti. 

— Gal aš nenoriu, — atsiliepė ji, stengdamasi tarti žodžius 
rišliai, o ne vapėti. 

— Mums reikia pasikalbėti, jei mes ketiname... — Flinas 
nužvelgė ją — gundomai išsitaršiusius plaukus, spindintį veidą, 
viliojančius išlinkius po prigludusiu baltu šilku. Ir įtartinai bliz- 
gančias akis. 

— Ką? Tu girta? 

— Tik pusiau, bet tai tik mano reikalas ir mano teisė, Tavo 
sesuo visiškai girta, bet gali nesirūpinti, nes Zoja, kuri visiškai ne- 
girta, veža ją namo. 

— Nežinau, kiek reikia alaus arba viso butelio vyno, kad 
Dana pasigertų. 

— Teisingai sakai. Šiuo atveju tai buvo vynas. Dabar, kai iš- 
siaiškinome, priminsiu, kad aš tik pusiau girta. Įeik ir pasinaudok 
manim. 

Flinui išsprūdo juoką primenantis garsas, ir jis nusprendė, 
kad geriausia bus rankas laikyti kišenėse — ne geriausia, bet pro- 
tingiausia. 

— Labai viliojantis pasiūlymas, mieloji, bet... 

Melori išsprendė problemą sugriebdama jį už marškinių ir 
stipriai trukteldama į save. 

— Įeik, — pakartojo įsisiurbdama jam į lūpas. 


Vienuoliktas skyrius 


0-0 


linas, kliūdamas už savo kojų, atsitrenkė į sieną. Tuo 
metu durys už jo užsitrenkė, Kai Melori lūpos ir dantys 
ėmė darbuotis ant jo kaklo, jis jau buvo nerenkąs blaivaus proto. 

— O, Mel, palauk. 

— Nenoriu laukti. — Melori paleido į darbą ir rankas. Negi 
ji tikrai galvojo, kad nemėgsta vyrų? Šis vyras jai labai patinka. 
Taip, kad net norisi kuo skubiau praryti. 

— Kodėl žmonės visada sako, kad reikia palaukti? Noriu, 
kad tu... — Ji krimstelėjo jam į ausies spenelį ir sušnabždėjo savo 
norą. 

— O Dieve! 

Jis nė pats nežinojo, ar dėkoja Dievui, ar maldauja pagalbos. 
Tik žinojo, kad jo valia sparčiai nyksta. 

— Gerai, gerai, nusiraminkim truputėlį, Melori. — Ji nu- 
slydo jo kūnu, o kai jos nekantrūs pirštai slystelėjo dar žemiau, jis 
pajuto, kaip aptemsta akys. — Dabar laikykis. 

— Aš laikausi. — Ji kilstelėjo galvą ir pasiuntė jam šelmišką 
žvilgsnį. | 

— Cha, cha. Kurgi ne. — Jis suėmė ją už riešų ir prieš savo 
valią perkėlė jos rankas ant savo pečių. 

Flinas vos gaudė kvapą ir buvo kietas kaip akmuo. 

— Ką darysim? Ryte tu gali pradėti manęs nekęsti. Arba aš 


tavęs. 

Melori įsispitrijo į jį spindinčiomis akimis ir klastingai nusi- 
šypsojo. Flinui išdžiūvo burna. 

— Tu tokia graži, kai esi pusiau nusitašiusi. Tau reikėtų eiti 
į lovą. 

— Gerai. — Ji vėl prisispaudė prie jo ir gundomai subangavo 
klubais. — Tai eime. 

Flino pilve ėmė rištis slidūs aistros mazgai. 

— Man teks atsisakyti nuostabios girtos moters. 

— Aha. — Ji pasistiebė, palietė jo lūpas ir pajuto, kaip tran- 
kosi jo širdis. — Tu nespėsi pasiekti durų. Aš žinau, ką darau, ir 
žinau, ko noriu. Tave tai gąsdina? 

— Galima sakyti, taip. Mieloji, aš atėjau pasikalbėti su tavim 
apie kažką, bet šiuo momentu nesu pajėgus prisiminti. Gal aš iš- 
virsiu kavos ir mes... 

— Atrodo, viską teks daryti man vienai. — Melori vienu 
judesiu išsinėrė iš šilkinių marškinėlių ir numetė juos į šoną. 

— Jėzau mieliausias... 

Jos kūnas buvo baltai rožinis — skanus — su elegantiškai iki 
krūtų krentančiais plaukais. Jos akys, giliai mėlynos, staiga įsmigo 
į jį. Rankos apsivyniojo jo kaklą, o karšta ir švelni burna palietė 
veidą. 

— Nebijok, — sušnabždėjo ji. — Aš gerai tavim pasirū- 
pinsiu. 

— Neabejoju. — Kažkaip jo rankos pasiklydo jos plaukuose, 
kūnu nuvilnijo skausmo ir troškimo adatėlių banga, o blaivus pro- 
tas negalėjo rasti išėjimo. — Melori, aš tikrai ne didvyris. 

— Kam to reikia? — Ji nusijuokė ir krimstelėjo į skruos- 
tą. — Būkim išdykę, Flinai. Būkim labai negeri. 

— Jei jau taip sakai... — Jis apsuko Melori, įsprausdamas ją 
tarp savęs ir durų. — Labai tikiuosi, kad prisiminsi, kieno mintis 
tai buvo ir kad aš stengiausi... 

— Užsičiaupk ir imk mane. 

Jei jau lemta keliauti pragaran, reikia pasistengti, kad tai būrų 
verta kelionės. Suėmęs už klubų, Flinas kilstelėjo ją į viršų ir dar 
spėjo pamatyti triumfą jos akyse, prieš užvaldydamas jos burną. 

Ji buvo tarsi uždegtas degiklis, skleidžiantis žiežirbas, pavo- 
jinga moteris, žinanti savo galią. Ir tikrinanti jo. Jos oda jau buvo 
įraudusi ir karšta, o tylūs garsai buvo ne inkštimas, bet raginimas. 
Jausdamas, kad neišlaikys, Flinas įspraudė ranką tarp jos šlaunų. 

Ji pratrūko. Gerklinis riksmas, nagai, įsirėžę į jo nugarą, ne- 
kantriai judantys klubai. Kitą minutę ji jau tempė nuo jo marški- 
nius, kandžiojo pečius, traukė žemyn džinsus. 

— Lovoje. 

Nors jo mintyse šmėsčiojo nežabota erotinė vizija paimti 
ją čia pat, prie durų, jis nenorėjo, kad malonumas taip greitai 
baigtųsi. Apsuko ją, pakeliui išsimaudamas iš batų, ir ėmė nešti į 
miegamąjį. 

Melori nerūpėjo kur. Ji tiesiog troško jausti nevaržomą jėgą, 
pulsuojantį skausmą, užvaldantį kūną. Ji skendėjo beproriškame 
nepaprastų jausmų pasaulyje ir kiekvienas prisilietimas, kiekvienas 
skonio pojūtis skatino norėti dar. Geidė jausti jo virpančius rau- 
menis, karštį, pulsuojantį iš kiekvienos kūno poros. Ir žinoti, kad 
visa tai sukėlė ji. 

Uždusę, aptemusiu protu, jie parkrito ant lovos ir nusirito 
per dailią pastelinę antklodę. 

Ji nusijuokė, kai Elinas suėmė jos rankas ir sudėjo jai virš 
galvos. 

— Privalau truputį sulėtinti, — iškvėpė jis. 

Melori išsirietė. 

— Kodėl? 

— Nes noriu kai ką tau padaryti, o tam reikia laiko. 

Ji persibraukė liežuviu per viršutinę lūpą. 

— Kur norėtum pradėti? 

Pilvo apačia susitraukė iš skausmo. Jis palenkė galvą, pradė- 
damas nuo jos burnos. Pilna ir švelni, karšta ir drėgna. Jis svaigino 
save, kol abudu pradėjo virpėti. Tada įniko į kaklo duobutę, kur 
smarkiai tvinksėjo pulsas. Paskui lėtai nuslydo žemiau, apsistoda- 
mas ties gražiomis kvepiančiomis krūtimis. Jis švelniai suėmė tarp 
dantų spenelį, ir Melori pradėjo dejuoti. 

Ji visiškai atsidavė malonumui, su niekuo nepalyginamai pa- 
laimai, kai esi ragaujama, liečiama, tyrinėjama ir naudojama. Jos 
kūnas atsivėrė; burna reikalavo dar, rankos nerimo vietoje. Kai jis 
ją paėmė, ji pakilo tarsi pamėtėta karšto oro gūsio, tada nukrito 
prisitraukdama artyn jo kūną. 

Ji pažiūrėjo į jį, ir jos širdis suspurdo pamačius, kaip įdėmiai 
jis stebi ją. Melori apėmė meilė ir džiaugsmas. Štai atsakymas, at- 
sakymas bent jau į vieną klausimą. 

Flinas skirtas jai. Melori svaigdama dar stipriau prisišliejo 
prie jo kūno. 

Jų lūpos vėl susitiko svaigiame bučinyje, ir jo širdis sudrebėjo 
krūtinėje. 

Ji kvepėjo paslaptimi, aistra. Tie skubūs, kimūs aikčiojimai 
pjaustė jį lyg mažas sidabrinis peilis. Jam norėjosi paskęsti joje iki 
pasaulio pabaigos. Ir kai jos rankos nuslydo jo kūnu, kai jis išgirdo 
švelnų patenkintos moters murkimą, pagalvojo, kad tikriausiai 
taip ir bus atsitikę. 

Ji perbraukė nagais jam per pilvą, ir jis sudrebėjo kaip eržilas. 

— Aš noriu tavęs. Noriu jausti tave savyje. Pasakyk, kad nori 
manęs. 

— Taip. Aš noriu tavęs. — Jis vėl prigludo prie jos lūpų. — Me- 
lori. Nuo pat pirmos minutės. 

Melori nusišypsojo. 

— Žinau. — Ji išlenkė klubus. — Dabar. 

Jis pasiruošė, bet staiga pro svaigulį prasiveržė trupinėlis 
sveiko proto. 

— Varge! Sargis. Piniginė. Kelnės. Kur mano kelnės? 

— Mum. Viskas gerai. — Ji persivertė per jį, pakeliui krims- 
teldama į petį, ir atidarė naktinio stalelio stalčių. — Sargis. Stal- 
čius. Naktinis staliukas. 

— Ar minėjau, kaip myliu praktiškas, pasiruošusias moteris? 

— Leisk, aš tau padėsiu. 

Ji mėgavosi ir neskubėjo. Flinas sugniaužė kumščius, steng- 
damasis išsilaikyti. 

Tos moters nuodėmingos rankos, pagalvojo jis, nurydamas 
dejonę. Nuostabiai nuodėmingos. 

Ji pakilo virš jo, atmetė plaukus ir nusišypsojo. 

— Dabar, — įsakė. 

Jis negaišo. Parvertė ją ant nugaros ir prispaudė savo kūnu. 

— Dabar, — pakartojo ir giliai susmigo į jos kūną. 

Jis pamatė, kaip jos veide susiliejo nuostaba it malonumas, 
pajuto, kaip suvibravo kūnas. 

Tada, neatitraukdamas nuo jos akių, jis pradėjo judėti. Kiek- 
vienas judesys toks lengvas, sklandus, kad rodos, jog slysta per 
šilką. Jos vardas aidėjo jo galvoje kaip daina ar malda. Jis išsiliejo 
su jos aidu, su tūkstančiais nevaldomo troškimo šukių. 

Ji tarsi išsisklaidė. Dieve, koks nepakartojamas pojūtis! Tarsi 
netenki savęs, o paskui vėl atrandi. Jos mintys skendėjo rūke. Pa- 
skutinį kartą atsidususi ji pasiekė viršūnę, nepaleisdama iš glėbio 
Flino. 


Flinas nenorėjo galvoti. Tokiomis aplinkybėmis mąstymas 
būtų beprasmiškas. Apskritai būtų geriau, jei jis nieko negalvotų, 
o tik mėgautųsi švelnia seksualia moterimi, gulinčia po juo. 

Jei negalvos, galbūt pavyks išlaikyti ją taip pakankamai ilgai, 
kad galėtų dar kartą pasimylėti. Tada ateitų dar vienas negalvoji- 
mo periodas. 

Kas žino, kaip ilgai jis galėrų laikytis tokio plano? Gal visą 
amžinybę? 

Melori sujudėjo po juo ir tingiai pasirąžė, suteikdama jam 
gerą galimybę. 

— Noriu vandens. — Ji paglostė jo nugarą. — Nori gerti? 

— Ne, jei tai reiškia pajudėjimą artimiausius penkerius ar 
dešimt metų. 

Ji lengvai žnybtelėjo jam į užpakalį. 

— Aš noriu gerti. Todėl tau teks pasijudinti. 

— Gerai. — Jis dar minutėlę trynėsi nosimi į jos plaukus. — 
Aš atnešiu. 

— Nereikia. — Melori stumtelėjusi išsirangė iš po jo. — Aš 
pati. 

Pakeliui ji stabtelėjo prie spintos, ir Flinas pastebėjo kažką 
ploną, šilkinį, plevenantį ant jos nuostabaus kūno. 

— Gal aš sapnuoju? Gal tai tik mano fantazija, o iš tiesų esu 
savo lovoje ir ant grindų knarkia Mojus. O gal ir ne. 

Flinas atsisėdo, pasitrynė veidą. Ir, deja, pradėjo galvoti. Jis 
atėjo, nes nesitvėrė savame kailyje, niršo ir išvis buvo sutrikęs po 
tos scenos jo kabinete. 

O atsidūrė jos lovoje nuogas, ir jie ką tik neįtikėtinai pasi- 
mylėjo. Kai ji buvo girta. Na, ne girta, bet apsvaigusi. 

Jam reikėjo išeiti. Privalėjo rasti savyje nežmoniškų jėgų ir 
išeiti, palikęs nuogą geidžiamą moterį, kai toji moteris, paveikta 
alkoholio, parodė, ko norinti. Bet jis ką, šventasis? 

Kai ji grįžo, dėvėdama tik trumpą raudoną chalatėlį, jis niū- 
riai dėbtelėjo į ją. 

— Aš žmogus. Aš vyras. 

— Taip. Tuo mes įsitikinome. — Melori prisėdo ant lovos 
krašto ir pasiūlė jam stiklinę. 

— Tu buvai nuoga. — Jis paėmė stiklinę ir vienu mauku iš- 
gėrė vandenį. — Tu neleidai man nė pakrutėti. 

Ji kryptelėjo galvą. 

— Ką nori tuo pasakyti? 

— Jei tu gailiesi šito... 

— Kodėl turėčiau? — Ji paėmė iš jo stiklinę ir nurijo mažą 
likusį gurkšnelį. — Gavau, ko norėjau. Aš buvau išgėrusi, Flinai, 
bet žinojau, ką darau. 

— Tada gerai. Gerai. Tik po to, ką pasakei šį rytą... 

— Kad myliu tave? — Ji pastatė stiklinę ant staliuko. — My- 
liu. 

Per daug greitai Eliną užplūdo karšti jausmai, kad jis susivok- 
tų. Tačiau visus užgožė gryna prakaituota baimė. 

— Melori. 

Kai ji ir toliau kantriai žiūrėjo į jį, baimė ėmė gniaužti jam 
gerklę. 

— Suprask, aš nenoriu tavęs įskaudinti. 


— Tai neskaudink. — Ji ramindama patapšnojo jam per 
ranką. — Tiesą sakant, tu turi labiau nerimauti nei aš. 
— Aš? 


— Taip, tu. Aš myliu tave, vadinasi, noriu, kad tu mylėtum 
mane. Aš ne visada gaunu, ko noriu, bet paprastai randu būdą 
kaip tai gauti. Beveik visada, tiesą sakant. Tad manau, tu pamilsi 
mane. O kadangi toji mintis tave gąsdina, tu turi daugiau dėl ko 
nerimauti nei aš. 

Ji perbraukė jam per krūtinę. 

— Esi labai geros formos kaip žmogus, dirbantis prie stalo. 

Jis sugriebė jos ranką, kol ši nespėjo pasukti kitur. 

— Nenukrypkime nuo temos. Meilė mano gyvenime nenu- 
matyta. 

— Turi skaudžios patirties. — Melori pasilenkė ir pakštelėjo 
jam į žandą. — Tokie dalykai palieka žymes. Tačiau tau pasise- 
kė — aš moku būti kantri. Ir švelni, — pridūrė pakeisdama padėtį 
ir apsižergdama jį. — Ir labai labai atkakli. 

— O varge! Melori... 

— Kodėl tau neatsigulus ir nepasidžiaugus kitų teikiamais 
malonumais? 

Susijaudinęs, iškaitęs Flinas leidosi paguldomas. 

— Kažkaip sunku ginčytis. 

— Tai tik laiko švaistymas. — Ji atsirišo chalatą ir leido jam 
nuslysti nuo pečių. Jos rankos perbėgo jo krūtine, tada sugavo jo 
veidą ir ji vos neuždusino bučiniu. — Aš tave vesiu, — sumurmėjo 
ji. Pajutusi, kaip jo kūnas krūptelėjo, nusijuokė. — Nesijaudink. 
Apsiprasi su šia mintim. | 

Juokdamasi Melori užčiaupė jo nerišliai vapančią burną. 


Jau seniai ji jautėsi taip gerai. Priežastis ne tik seksas, mąstė 
Melori, dainuodama duše, nors vargu ar galima tai ignoruoti. Ji 
visada jausdavosi gerai, tvirtai ir ryžtingai, kai turėdavo aiškią ir 
konkrečiai apibrėžtą viziją. 

Rakto paieškos tokios miglotos, kad labiau trikdo, nei ska- 
tina. Tačiau tai, kad juodu su Flinu priklauso vienas kitam, aišku 
kaip dieną. Tai tikslas, kuriam ji skirs visas savo jėgas. 

Ji negalėjo paaiškinti, kodėl įsimylėjo jį, o tai ir įrodo jausmų 
tikrumą. Flinas anaiptol neatitinka jos įsivaizduojamo svajonių 
vyro. Jis negamina gurmaniškų valgių ir nekalba prancūziškai 
(itališkai irgi), nemėgsta lankytis muziejuose. Jis nedėvi siūtų 
kostiumų ir neskaito poezijos. Bent jau taip mano Melori, kad 
neskaito. 

Ji visada planavo įsimylėti vyrą, kuris turėtų nors vieną iš šių 
savybių. Ir, žinoma, tas vyras turėtų merginti ją, žavėti, sugundyti 
ir prisiekti nemirtingą meilę tobulai parinktu romantišku mo- 
mentu. Iki susipažindama su Flinu ji analizuodavo ir nagrinėdavo 
menkiausią vyro trūkumą, kol jų tiesiog susidarydavo per daug. 
Bet nesvarbu, nes nė vienas iš jų nebuvo tinkamas. 

Nagrinėti Elino trūkumus jai nekilo nė mažiausio noro. Tik 
žinojo, kad širdis išsilydė, kai ji to visiškai nesitikėjo. Bet jai tai 
patiko. Ir dar, prisipažino Melori, jai patinka, kad Flinas bijo. Tai 
intriguoja, be to, įdomu nors kartą pačiai persekioti vyrą. Būti 
agresore ir išmušti vyrą iš pusiausvyros savo atvirumu. 

Kai pagaliau apie trečią valandą ryto Flinas išsikrapštė iš jos 
lovos, Melori jautė jo baimę, sutrikimą ir kartu matė jo norą pa- 
silikti. 

Tegul kurį laiką patrokšta, nusprendė ji. 

Smagiai nusiteikusi Melori paskambino į gėlių saloną, užsakė 
tuziną raudonų rožių ir liepė pristatyti jas į Flino redakciją. Tada, 
beveik šokinėdama iš džiaugsmo, išėjo susitikti su Džeimsu. 

— O, kokie mes ryškūs ir žaismingi šį rytą, — pastebėjo 
Todas, kai ji įstraksėjo į galeriją, 

— Argi ne? — Melori suėmė delnais jo skruostus ir garsiai 
pakštelėjo į lūpas. — Jis savo kabinete? 

— Viršuje. Laukia tavęs. Saldainiuk, atrodai pritrenkiančiai. 
Nors suvalgyk. 

— Taip ir jaučiuosi. — Ji patapšnojo jam per žandą ir užbėgo 
laiptais. — Labas, Džeimsai. 

— Melori. — Jis atsistojo ir ištiesė abi rankas. — Dėkoju, 
kad atėjai. 

— Nereikia dėkoti. — Ji atsisėdo į pasiūlytą kėdę. — Kaip 
sekasi? 

Džeimsas paniuręs atsisėdo. 

— Esu tikras, kad girdėjai apie siaubingą nesusipratimą tarp 
Pamelos ir ponios K. Deja, bijau, kad galerijai tai kainavo bran- 
giai — vieną vertingą klientą. 

Melori prisivertė nutaisyti užjaučiantį veidą, nors mintyse 
šokinėjo iš džiaugsmo. 

— Taip, man labai gaila, kad viskas šitaip... — Nesakyk, 
kad nuėjo šuniui ant uodegos, paliepė sau ir tęsė nė nemirktelėju- 
si... — šitaip pakrypo ir sandoris neįvyko. 

— Taip. Būtent. Pamela atiduoda visą savo energiją galerijai, 
bet ji dar tik mokosi. Dabar suprantu, jog paskubėjau suteikti jai 
savarankiškumą. 

Kad nepradėtų kumščiuoti į orą, Melori susidėjo rankas ant 
kelių. 

— Ji turi labai aiškiai apibrėžtą viziją. 

— Taip. Taip. — Džeimsas gniaužė tarp pirštų tušinuką, 
tampė kaklaraištį. — Manau, kad jai geriau pavyktų kita veiklos 
sritis, o ne darbas su klientais. Suprantu, kad tarp judviejų yra 
trintis. 

Ramiai, priminė sau Melori. 

— Aš irgi turėjau labai aiškiai apibrėžtą viziją, kuri, deja, su- 
sidūrė su josios. Tikrai taip, tarp mūsų yra trintis. 

— Ką gi, — krenkštelėjo Džeimsas. — Gal aš per daug nu- 
sileidau Pamelai šiuo klausimu. Nuoširdžiai tikėjau, kad tau būtų 
laikas atskleisti savo talentą, pamėginti ką nors nauja. Tačiau ne- 
įvertinau tavo atsidavimo ir meilės galerijai ir kad išstūmimas iš 
lizdo gali nuliūdinti tave. 

— Turiu pripažinti, taip ir buvo. — Tačiau ji pridengė nuo- 
skaudą nerūpestinga šypsena. 

— Aš daug svarsčiau per pastarąsias dvi savaites. Labai no- 

rėčiau, kad sugrįžtum, Melori. Ir užimtum vadovės pareigas. Su 
dešimčia procentų prie atlyginimo. 

— Tai taip netikėta. — Melori įtikino save, esą jos užpakalis 
priklijuotas prie kėdės, kad pergalingai nepašoktų. — Aš pamalo- 
ninta. Bet... ar galiu būti atvira? 

— Žinoma. 

— Trintis, apie kurią kalbėjome, išliks. Turiu pasakyti, kad 
paskutiniuosius keletą mėnesių nesijaučiau čia laiminga. Tai, kad 
tu... išstūmei mane iš lizdo, — tęsė ji, — buvo skausminga ir bau- 
ginanti patirtis. Bet, kartą iškritusi, turėjau galimybę atsigręžti ir 
suvokti, kad lizdas buvo tapęs... truputį per ankštas. 

— Suprantu. — Jis kilstelėjo rankas, paskui jas susidėjo ir 
pasirėmė smakrą. — Galiu pažadėti, kad Pamela nesikiš į tavo 
darbą ar taikytus metodus. Tavo žodis bus paskutinis, po manojo, 
žinoma, perkant ar rengiant parodas, renkantis menininkus ir pa- 
našiai. Kaip ir buvo anksčiau. 

Būtent to ji ir norėjo. Ką jau kalbėti apie priedą prie atlygi- 
nimo. Ji grįš, dirbs tai, ką išmano geriausiai, gaus žymiai didesnį 
atlygį ir galės vožti Pamelai per nosį, jei ši bandys ją kaišioti kur 
nereikia. Laimėtų neiššovusi nė šūvio. 

— Dėkoju, Džeimsai. Negaliu apsakyti, kaip man svarbu 
žinoti, jog tu nori, kad sugrįžčiau, kad pasitiki manim. 

— Puiku, puiku, — nušvito jis. — Gali pradėti kad ir dabar, 
jei nori. Bus taip, tarsi tų dviejų savaičių nė nebūtų buvę. 

Tarsi nė nebūtų buvę. 

Melori skrandis skaudžiai susitraukė. Staiga protingoji Me- 
lori tarsi pasislinko į šalį ir apstulbusi klausėsi nerūpestingosios 
Melori atsakymo. 

— Bet aš negaliu sugrįžti. Visada būsiu dėkinga už tai, ko iš- 
mokei mane, už visas suteiktas galimybes — ypač paskutiniąją, kai 
išstūmei mane pro duris ir liepei pradėti kažką naujo. Aš ketinu 
pradėti nuosavą verslą. 

O Dieve, pagalvojo ji. Aš pradėsiu nuosavą verslą. 

— Mano dailės salonas nebus toks didelis kaip galerija. Ma- 

žesnis, labiau... — Ji vos nepasakė „prieinamas“, bet laiku susitu- 
rėjo. — Skirtas vietiniams menininkams ir amatininkams. 

— Melori, ar suvoki, kiek reikės įdėti laiko ir pastangų? O 
kur dar finansinė rizika? 

Be jokios abejonės, Džeimsas panikavo. 

— Žinau. Bet nebijau. Tiesą sakant, mane jaudina būsima 
rizika. Tačiau esu labai dėkinga už viską, ką man padarei. O dabar 
turiu eiti. 

Ji skubiai atsistojo bijodama, kad apsigalvos. Štai jos saugu- 
mo tinklas — ištiestas, pasiruošęs ją sugauti. O ji šoka toli už jo, 
ten, kur žemė labai kieta. 

— Melori, norėčiau, kad gerai pagalvotum. 

— Žinai, kas būna, kai žiūri, kur šoki? — Ji pasilenkė ir pa- 
lietė jo ranką. — Iš viso nešoki. 


Melori negaišo laiko. Ji susirado namą pagal Zojos paliktą 
adresą ir sustojo už Danos automobilio. 

Gera vieta, nutarė, vėl virsdama praktiškąja Melori. Čia pra- 
eina daug pėsčiųjų, yra vietos pasistatyti mašinoms. 

Namas atrodė žavingai. Jaukus, pagalvojo ji. Trise padirbėju- 
sios galėtų jį atnaujinti. Nudažyti verandą, pasodinti vijoklių. Zoja 
jau tikriausiai turi krūvą minčių. 

Reikia remontuoti arba iškloti naują takelį. Melori visa tai 
pasižymėjo savo užrašų knygelėje. Dėžutės gėlėms po palangėmis? 
Taip, sezoninėms gėlėms. O jei pakeitus paprastą durų stiklą vit- 
ražiniu? Sukurtu specialiai joms. Ji turi gerai pažįstamų šios srities 
specialistų. 

Žymėdamasi tai ji pravėrė duris. Fojė galėtų tapti parodomą- 
ja visų trijų verslų sale. Taip, protingai išdėliojus, čia būtų galima 
demonstruoti jų prekes ir paslaugas. Apšvietimas geras, o grindys 
tikras lobis, tik reikia atnaujinti. Sienos — ką gi, dažai turėtų iš- 
spręsti problemą. 

Melori klaidžiojo po namą gėrėdamasi kambariais. Jie tarsi 
susilieja, galvojo ji. Zoja buvo teisi. Puikus būdas suderinti jų 

Prisirašiusi pilną puslapį pastabų, Melori pasuko atgal ir su- 
sidūrė su Dana ir Zoja. 

— Vėliau norėčiau pakeisti vonią švedišku dušu ir aromatera- 
pijos kabina, — kalbėjo Zoja. — Bet kol kas... Melori, labas. 

— Labas. — Melori nuleido užrašų knygutę. — Nuspren- 
džiau prisidėti. 

— Taip ir žinojau! — Zoja pripuolusi apkabino Melori. — 
Žinojau. Matei? Viską apžiūrėjai? Argi ne puiku? Ką pasakysi? 

— Taip, taip ir taip. Dar nebuvau viršuje, bet čia... man pa- 
tinka, — tarė ji. 

Dana, stovėdama ant laiptų, papūtė lūpas. 

— Kodėl persigalvojai? 

— Nežinau. Bent jau negaliu pateikti jokios protingos prie- 
žasties. Kai Džeimsas pasiūlė grįžti į darbą ir pasakė padidinsiąs 
atlyginimą, pagalvojau, ačiū Dievui, viskas grįš į senas vėžes. 

Ji giliai iškvėpė ir, prispaudusi prie krūtinės užrašus, apsisuko 
ratu. 

— O tada, visai netikėtai, girdžiu save sakant jam, kad ne- 
galiu grįžti, nes pradedu nuosavą verslą. Tikriausiai suvokiau, kad 
nebenoriu grįžti į senas vėžes. Noriu įsteigti nuosavą galeriją ir 
padaryti tai su jumis. Taigi. 

— Mes turime tvirtai apsispręsti. Zoja, pasakyk jai, ką sakei 
man. Apie namą. 

— Savininkas nori jį išnuomoti, bet jie ieško pirkėjo. Tiesą 
sakant, pirkti apsimokėtų labiau. 

— Pirkti? — Staiga tarpeklis, per kurį ji šoko, praplatė- 
jo. — Kiek? 

Zoja pasakė kainą ir suskubo paaiškinti, pamačiusi Melori 
bąlant. — Na, tiek jie prašo. Be to, aš paskaičiavau: jei palygin- 
sime paskolos trisdešimčiai metų procentus ir norimą nuomos 
kainą, tai nuoma neką pigesnė, Ir tai būtų pinigų investavimas. O 
ir mokesčiai gali sumažėti. 

— Neužkabink jos apie mokesčius, — perspėjo Dana, — 
nes tuoj pro ausis ims tekėti smegenys. Bet gali patikėti mano 
žodžiu — ji viską apskaičiavo. 

— Taip pat turėsime įteisinti mūsų partnerystę, — tęsė 
Zoja. — Tada sumesime pinigus. Mes turime užtektinai pirmajai 
įmokai, ypač jei pavyks nusiderėti. Ir dar liks mums pragyvenimui. 
Paskolą imsime nuosavybei įsigyti. Mums pavyks. 

— Aš tavim tikiu. Tikriausiai todėl man maudžia skrandį. — 
Melori prisidėjo ranką prie pilvo ir pažvelgė į Daną. — Perkam? 

— Dieve padėk mums. Perkam, — sutiko ši. 

— Sukirskim rankom, ar ką? — Zoja ištiesė ranką. 

Palaukit, pirmiausia turiu kai ką pasakyti. — Melori 
krenkštelėjo. — Vakar vakare mylėjausi su Flinu. Tris kartus. 

— Tris? — Dana sudribo ant laiptų. — Su Flinu? 

— Tu nieko prieš? 

— Aš jo sesuo, ne motina. — Bet Dana pasitrynė smilki- 
nius. — Tu nebuvai girta? 

— Ne, tu buvai. Aš buvau tik šiaip, lengvai apsvaigusi. Turiu 
pasakyti, kad suvokęs, jog esu apsvaigusi, jis gana ryžtingai bandė 
būti džentelmenu ir atsitraukti. 

— Kaip miela, — tarstelėjo Zoja. 

— Netgi po to, kai išsirengiau ir užšokau ant jo. 

— Čia... tai bent. 

Melori nusijuokė ir paplekšnojo Zojai per petį. Dana tylėjo. 

— Išsirengiau ir užšokau ne todėl, kad buvau apsvaigusi ir... 
hm, susijaudinusi. Aš myliu jį. Nežinau kodėl myliu, kaip ir ne- 
žinau, kodėl noriu pirkti šį namą. Tiesiog taip yra. Aš jį myliu ir 
ketinu už jo tekėti. 

— Melori! Tai nuostabu. — Vedama romantiškos širdies 
Zoja apkabino draugę. — Aš taip džiaugiuosi dėl tavęs. 

— Dar nebarstyk oranžinių žiedų. Prieš tai turiu įtikinti jį, 
kad jis negali be manęs gyventi. — Ji žengė į priekį. — Aš myliu 
jį, Dana. 

— Girdžiu. 

— Žinau, kad tai gali sukomplikuoti mūsų draugystę arba 
verslo ryšius, jei tokių turėtume, 

— Jei taip ir bus? 

— "Tada man labai gaila. Aš pasitrauksiu iš mūsų draugystės. 
Pasitrauksiu iš mūsų verslo planų. Nes ketinu pasilaikyti Fliną, 
nori jis to ar ne. 

Dana šyptelėjo ir atsistojo. 

— Atrodo, jis čia svarbiausias. Tai kertam rankom ir ieškom 


advokato, ar ką? 


Dvyliktas skyrius 

ana nesuprato, ką jaučia. Nežinojo, ką turėtų daryti. 
Tačiau tokios nežymios abejonės dar niekada nebuvo 
jos sustabdžiusios. 

Kai tik galėjo, ji tučtuojau ėmė ieškoti Elino. Nepavyko su- 
gauti jo darbe, tad nuvažiavo pas veterinarą, kur jai pasakė, jog 
Flinas ir Mojus išėję maždaug prieš penkiolika minučių. Susier- 
zinusi Dana nutarė, kad pyksta ant jo, nors tikslios priežasties ir 
neturėjo. 

Kai pasiekė jo namus, virė kaip reikiant. Triukšmingai už- 
trenkusi duris, įlėkė į kambarį, kur jos brolis ir šuo tysojo it ne- 
gyvi. 

— Reikia pasikalbėti, Kazanova. 

— Nerėk. — Elinas nesiteikė pasijudinti nuo sofos. Šalia ant 
grindų suinkštė šuo. — Mojų reikėjo paskiepyti. Mes abu trau- 
muoti. Išeik. Ateik rytoj. 


— Ne, dabar, kol neįsmeigiau ko nors aštraus į tavo pastur- 
galį. Koks velnias paliepė tau dulkinti Melori, kai ji turi susikaupti 
ir ieškoti atsakymo? 

— Nežinau. Gal kad užkliuvau ir parkritau ant jos nuogo 
kūno. Be to, tai ne dulkinimasis. Prieštarauju šiam terminui, jau 
nekalbant, kad tai ne tavo suknistas reikalas. 

— Mano, nes ji ką tik tapo mano verslo partnere. Ką jau kal- 
bėti apie tai, kad ji ir buvusi mano partnerė, tik, žinoma, ne sekso. 

Be to, ji man labai patinka. Ir dar — ji myli tave. Tai, žinoma, 
rodo jos skonio trūkumą, bet yra kaip yra. 

Flino paširdžiuose susirangė baimė. 

— Aš nekaltas, kad ji mano mylinti mane. 

— Aš nesakiau „mano“. Ji nėra kvaila, nors turi siaubingą 
skonį vyrų atžvilgiu. Ji žino, ką jaučia. O jei tu neatsižvelgi į jos 
jausmus prieš atsisegdamas užtrauktuką... 

— Palik mane ramybėje, dėl Dievo. — Flinas atsisėdo ir su- 
siėmė už galvos. — Ji manęs nesiklausė. Ir užtrauktuką atsegiau 
ne aš pats. 

— Tu buvai tiesiog nekaltas stebėtojas. 

— Gali nesivarginti pamokslaudama. Aš pats save gerokai 
keikiu, nors kas iš to. Nežinau, ką daryti. 

Dana atsisėdo ant stalo ir palinko į jį. 

— Ką nori daryti? 

— Nežinau. Ji atsiuntė man gėlių. 

— Atsiprašau? 

— Šįryr ji atsiuntė man tuziną raudonų rožių. Atviruke buvo 
parašyta: „Galvok apie mane“. Kaip, po galais, gali negalvoti? 

— Rožių? — Mintis prajuokino Daną. — Kur jos? 

Jis pasirangė. 

— Hm. Padėjau miegamajame. Siaubas. Mes apsikeitėme 
vaidmenimis, o tai negerai. Nenatūralu. Sulaužo visas moksliškai 
sudėliotas taisykles. Turiu ištaisyti. Kažkaip. Nesivaipyk. 

— Tave užpainiojo. 

— Neužpainiojo. Tai dar vienas terminas, kurio nemėgstu. 
Žmogui, turinčiam bibliotekininkės išsilavinimą, derėtų rasti tin- 
kamesnių žodžių. | 

— Ji puikiai tau tinka. — Dana pakštelėjo jam į žandą. — 
Sveikinu. Daugiau nebepykstu ant tavęs. 

— Man nerūpi, ant ko tu pyksti. Ir nesvarbu, kas man tinka. 
Aš netinku niekam. Aš apsileidėlis. Nesupratingas ir savanaudiš- 
kas. Man patinka gyventi neapibrėžtai, be struktūros. 

— Taip, tu apsileidęs, kalbos nėra. Tačiau nesi nei nesupra- 

tingas, nei savanaudiškas. Tai toji kalė Lili pripūtė tau į galvą. Jei 
tiki tuo, esi paprasčiausiai kvailas. 

— Tu linki savo naujajai draugei kvailo suskretėlio? 

— Galbūt. Myliu tave, Flinai. 

— Žmogau, pastaruoju metu gana dažnai tai girdžiu. — Jis 
pabaksnojo jai per nosį. — Ir aš. 

— Ne. Pasakyk: „aš tave myliu". 

— Baik. 

— Visus tris žodžius, Flinai. Kosėk. 

— Aš tave myliu. Dabar išeik. 

— Aš dar nebaigiau. 

Jis sudejavo ir sudribo ant sofos. 

— Mes bandome nusnausti — proto ir sveikatos labui. 

— Ji niekada tavęs nemylėjo, Flinai. Jai patiko, kas tu buvai 
Velyje. Patiko, kad žmonės mato jus kartu, patiko naršyti po tavo 
smegenis. Gal tu ir kvailas, bet kai kuriose srityse esi velniškai pro- 
tingas. Ji pasinaudojo tavimi. 

— Ar turėčiau pasijusti geriau žinodamas, kad leidausi iš- 
naudojamas? 

— Turėtum liautis kaltinęs save dėl to, kas atsitiko su Lili. 

— Aš nekaltinu savęs. Aš nekenčiu moterų. — Jis piktai nu- 
sišypsojo. — Noriu tik dulkinti jas. O dabar išeisi? 

— Tavo miegamajame raudonos rožės. 

— O varge! 

— Užpainiotas, — pakartojo Dana ir bakstelėjo jam į pilvą. 

Jis vyriškai iškentė seserišką smūgį. 

— Leisk kai ko paklausti. Ar kas nors mėgo Lili? 

— Ne. 

Jis garsiai sušvokštė ir įsistebeilijo į lubas. 

— Tik norėjau pasitikrinti. 

Beldimas į duris privertė Fliną nusikeikti, o Daną pašokti. 

— Aš atidarysiu, — išdainavo ji. — Gal dar atnešė gėlių. 

Ji linksmai atidarė duris. Ir šį kartą nusikeikė, tik dar vaizdin- 
giau ir pikčiau nei Flinas. 

— Eli, tai bent žodynas, Ilgše. 

Džordanas Hokas, gražus kaip velnias, o Danos mintyse — 
bjaurybė kaip reta, mirktelėjo jai ir įžingsniavo į jos gyvenimą. Dana 
vos susilaikė nepakišusi jam kojos, tačiau tik sugriebė už rankos. 

— Ei! Niekas tavęs nekvietė. 

— Tu čia gyveni? — Jis lėtai ir grakščiai pasisuko. Visada mo- 
kėjo gražiai judėti. Jis buvo visa galva aukštesnis už Daną. Kažkada 
jai tai labai patiko, o dabar tik erzino. 

Jis nepastorėjo, nepabjaurėjo ir nė kiek neprapliko. Kaip 
negerai. Kur tau, vis dar lieknas, gražus, su tankių juodų plaukų 
kupeta, gundomai išsitaršiusia aplink įdegusį veidą. Jo lūpos buvo 
pilnos, tarsi iškaltos ir — Dana tai žinojo — labai išradingos. 

Dabar jos pražydo tingia, pašaipia šypsena ir Danai panižo 
kumščiai. 

— Gerai atrodai, Dana. — Jis perbraukė ranka per jos plau- 
kus, ir Dana nevalingai atšlijo. 

— Patrauk rankas. Ir ne, aš čia negyvenu. Ko nori? 

— Pasimatymo su Džulija Roberts, galimybės padžiazuoti su 
Briusu Springstynu ir labai šalto alaus. O tu? 

— Perskaityti apie tavo lėtą ir skausmingą mirtį. Ką čia veiki? 

— Erzinu tave, regis. Bet tai papildoma pramoga. Flinas 
namie? 

Nelaukdamas atsakymo jis patraukė į svetainę. Mojus pakilo 
ir nepiktai suurzgė. 

— Taip, Mojau, — linksmai paragino Dana. — Paimk jį. 

Visiškai nesirūpindamas dėl galimo užpuolimo, Džordanas 
pritūpė prie gaurų kamuolio. — Tai čia įžymusis Mojus. 

Pamiršęs traumas, Mojus pašoko, susikėlė priekines letenas 
ant Džordano pečių ir sveikindamas aplaižė. Danai liko sukandus 
dantis stebėti, kaip juodu žaidžia. 

— Koks didelis, ar ne? Tik pažiūrėkit į tą snukutį. — Jis su- 
šiaušė Mojaus kailį, pakasė paausį, tada pažvelgė į Fliną. — Kaip 
sekasi? 

— Gerai. Nežinojau, kad taip greitai atvyksi. 

— Taip išėjo. Turi alaus? 

— Žinoma. 

— Man labai nesmagu trukdyti tokio jausmingo ir širdingo 
susitikimo. — Danos balsas kaip ledo kirstukas buvo nutaikytas į 
Džordano sprandą. — Ber ką, po galais, jis čia veikia? 

— Leidžiu laiką su draugais savo gimtajame miestelyje. — 
Džordanas atsistojo. — Tai aš vis dar galiu prisiglausti pas tave? 

— Aišku. — Flinas teikėsi atsikelti nuo sofos. — Smagu tave 
matyti, žmogau! 

— Ir man. Didelis namas. Puikus šuo. Bjauri sofa. 

Flinas nusijuokė ir apkabino senąjį draugužį. — Tikrai 
smagu. 

Stebint apsikabinusius vyrus, Danos širdis trumpam su- 
minkštėjo. Kad ir ką ji galėtų pasakyti apie Džordaną Hoką — o 
sąrašas būtų ilgas — jis buvo ir yra Flino draugas. Ir brolis. 

Tada degančios mėlynos akys susidūrė su josios ir jos širdis 
vėl sukietėjo. 

— Tai kaip dėl alaus, Ilgše? Paplepėtume susėdę ir tu papa- 
sakotum man, kaip įsipainiojai į kažkokių įsivaizduojamų raktų 
paieškas. 

Ji metė kaltinamą žvilgsnį į brolį ir kilstelėjo smakrą. 

— Aš turiu kuo užsiimti, ne taip, kaip kai kurie. 

— Negi nenori pamatyti paveikslo? 

"Tai, ką išgirdo, vos nesustabdė jos, tačiau smalsumas būtų pri- 
vertęs ją pasilikti, tad neatsigręždama patraukė prie durų ir išėjo. 

Ji turi ką veikti, tiesa. Pirmiausia reikia pasidaryti vaškinę 
Džordano lėlę ir susmaigstyti adatėles į jautriausias vietas. 

— Ar būtinai turėjai ją suerzint? — pasiteiravo Flinas. 

— Ją erzina jau tai, kad aš kvėpuoju. — Nuo tos minties 
Džordano viduriuose atsirado tuščia ertmė. — Kodėl ji čia ne- 
gyvena? Namas didelis. 

— Kur tau. — Gūžtelėjęs pečiais, Flinas pasuko į virtu- 
vę. — Nori asmeninės erdvės ir taip toliau. Juk žinai Daną. Jei 
kartą užsispiria, nė su buldozeriu nenustumsi. 

— Ką žinau, tai žinau. 

Norėdamas atsikratyti aplinkui šokinėjančio Mojaus, Flinas 
mestelėjo jam sausainį, tada ištraukė alų. 

— Paveikslą atsivežei? 

— Taip. Nežinau, kuo jis jums padės. 

— Aš irgi nežinau. Tikiuosi, jis padės Melori. 

— Tai kada susipažinsiu su ta Melori? — Džordanas atsirėmė 
į spintelę. 

— Nežinau. Greitai. 

— Maniau, kad tas reikalas skubus, — tarė Džordanas. 

— Taip, taip. Turime dar porą savaičių. 

— Problemos, drauguži? 

— Ne. Galbūt. Mes susipainiojome, ir reikalai sparčiai 
krypsta į rimtąją pusę. Negaliu blaiviai mąstyti. 

— Kokia ji? 

— Protinga, linksma, seksuali. 

— Seksualumą paminėjai trečioje vietoje. — Džordanas kils- 
telėjo butelį. — Tai rimta. Kas dar? 

— Ryžtinga. — Elinas ėmė žingsniuoti po virtuvę. — Tvar- 
kinga. Sąžininga. Nemėgsta žaisti žaidimų. Blaiviai mąstanti. Bū- 
tent todėl tas reikalas su raktais verčia tikėti, kad tai įmanoma. Be 
to, jos mėlynos akys. Didelės mėlynos akys, — atsiduso Elinas. 

— Ir vėl fiziniai duomenys atsidūrė sąrašo pabaigoje. Tu 
įklimpęs. 

Flinas susijaudinęs gurkštelėjo alaus. 

— Yra keli įklimpimo laipsniai. 

— Tiesa, bet jei ji privertė tave taip susirūpinti, sakyčiau, kad 
jau esi ant kelių ir skęsti. Kodėl tau nepaskambinus jai? Ji galėtų 
pažiūrėti į paveikslą, o aš pažiūrėčiau į ją. 

— Palikim tai rytojui. 

— Tu jos bijai. Maryrt, esi įklimpęs iki juosmens ir skęsti. 

— Užsičiaupk. Aš tiesiog pamaniau, kad būtų geriau, jei Bre- 
das atvežtų savąjį paveikslą ir mes trise juos gerai apžiūrėtume. Gal 
mums kiltų kokių minčių — be moterų kišimosi. 

— Tinka. Turi ką valgyti? 

— Nelabai. Bet galime užsisakyti į namus. Rinkis, ko norė- 
tum. 

— Nustebinai. Einu, atsinešiu daiktus. 


**X* 


Viskas buvo beveik kaip jaunystėje, išskyrus tai, jog jie tysojo 
ne kurio nors iš tėvų, bet vieno iš jų namuose. Kadangi išsirinkti 
maistą buvo patikėta Flinui, jie valgė itališkus patiekalus, tik alų 
pakeitė butelis „Jonnie Walker Blue“, kurį atsinešė Bredas. 

Paveikslai stovėjo atremti į sieną, o jie trise įsitaisė ant grindų. 
Mojus užsiėmė sofą. 

— Aš nelabai išmanau apie meną, — pradėjo Flinas. 

— Bet žinai, kas tau patinka, — užbaigė Bredas. 

— Neketinau pasiremti banalia fraze. 

— Tiesą sakant, tai svarus teiginys, — pritarė Džordanas. — 
Menas savo prigimtimi yra labai subjektyvus. Vorholo „Kempbelo 
sriubos skardinė", Dali „Tirpstantis bokštas", Leonardo da Vinčio 
„Mona Liza". Viskas priklauso nuo žiūrėtojo. 

— Neįmanoma palyginti, pavyzdžiui, Monė „Vandens lelijų" 
su Pikaso „Moters mėlynais drabužiais“, kaip neįmanoma paly- 
ginti Hemeto ir Steinbeko. Viskas priklauso nuo stiliaus, tikslo ir 
suvokimo. 

Flinas įsmeigė akis į lubas. 

— Štai ką norėčiau pasakyti, kol jūs neįsijautėte į šį intelek- 
tualų nukrypimą: man atrodo, jog abu šiuos paveikslus nutapė tas 
pats žmogus. Arba du skirtingi žmonės, iš kurių vienas mėgdžiojo 
kito stilių. 

— O! — Bredas pateliūskavo gėrimą savo stiklinėje ir šypte- 
lėjo. — Gerai. Tarkim, aš sutinku. Ir ką tai sako? 

— Pasakys daug, kai ištirsime Džordano paveikslą. Mums 
jau aišku, kad juodu skiria daugiau nei penki šimtai metų. Reikia 
sužinoti, kur Džordano paveikslo vieta. 

— Penkioliktas amžius. 

Flinas atsisuko ir įsispoksojo į Džordaną. 

— Tu jau buvai atidavęs jį ekspertizei? 

— Praėjus porai metų po įsigijimo. Man reikėjo apdrausti 
turtą. Pasirodė, kad jis vertas keliskart daugiau, nei aš už jį sumo- 
kėjau. Gana keista, žinant, kad galerijoje paveikslai parduodami 
itin aukštomis kainomis. 

— Kam tu jį nusipirkai? — pasiteiravo Bredas. 

— Ne kartą pats savęs to klausiau. Net nežinau, kodėl ap- 
skritai tą dieną nuėjau į galeriją. Paprastai aš ten neužsukdavau. 
Bet kai pamačiau šį paveikslą, iškart supratau, kad noriu jo. Toji 
nuotaika, tas atodūsis pasitinkant lemtį, nekaltybė, sumišusi su 
galia. Netrukus jis ištrauks kardą. Visi tai žino. Ir tą minutę pasau- 
lis pasikeis. Gims Kamelotas, Artūro lemtis bus užantspauduota. 
Jis sujungs žmones, bus išduotas moters ir draugo, pripažins tėvu 
žmogų, kuris jį nužudys. Šią minutę jis dar berniukas. Kitą — taps 
karaliumi. 

— Kai kas ginčytųsi, kad jis gimė karaliumi. 

Išgirdęs Bredo pastabą, Džordanas papurtė galvą. 

— Ne, kol neprisilietė prie kardo rankenos. Jis galėjo pasi- 
traukti. Įdomu, ką jis būtų daręs, jei būtų žinojęs, kas jo laukia. 
Žinoma — šlovė, didybė ir truputis taikos, bet vėliau apgaulė, 
klasta, karas. Ir ankstyva mirtis. 

— Kokia smagi tema, — pastebėjo Elinas, įpildamas visiems 
viskio. Tada atsigręžė į paveikslus. — Luktelėk. Gali būti, jog kai 
ką užčiuopei. Kalbėjai apie lemties momentą. Ar būtų dievas kara- 
lius vedęs mirtingąją, pradėjęs tris dukras, jei būtų žinojęs, kas jų 
laukia? Tai apie pasirinkimą — kurią kryptį rinktis, a? 

— Jei ir taip, — įsiterpė Bredas, — tai nedaug ką sako. | 

— Tai duoda mums temą. Jei darytume prielaidą, jog paveik- 
slai nurodo raktų buvimo vietas, mums reikia aptikti seką. Galbūt 
pirmasis yra ten, kur buvo priimtas sprendimas — tas, kuris pa- 
keitė jų gyvenimų kursą. 

— Flinai. — Džordanas dvejodamas sukiojo rankoje vis- 
kį. — Tu rimtai tiki, kad tie raktai egzistuoja? 

— Taip. Jei jūs būtumėt buvę šalia visko nuo pat pradžios, 
irgi tikėtumėt. Negaliu to paaiškinti, Džordanai, kaip ir tu negali 
paaiškinti, kodėl tas berniukas vienintelis galėjo ištraukti Ekskali- 
burą iš akmens. 

— O tų? — Džordanas paklausė Bredą. 

— Aš mėginu suprasti. Reikia atsižvelgti į sutapimus ar į 
tai, kas atrodo kaip sutapimai. Mudu turime paveikslus. Mes su- 
grįžome į Velį ir atsivežėme juos. Flinas artimai susijęs su dviem 
moterimis, kurios buvo pakviestos į Karžygio Viršūnę. Džordanas 
ir Dana kažkada buvo pora. O aš nusipirkau paveikslą, nes mane 
užkerėjo tas veidas — Zojos veidas. Ji mane iš koto verčia. Bet tai 
tik tarp mūsų. 

— Tu domiesi Zoja? — paklausė Flinas. 

— Aha, bet gražiausia tai, kad jai, regis, aš nepatikau nuo pat 
pirmos minutės. Nesuprantu, — karštai pridūrė jis, — paprastai 
moterys manęs taip greitai nenurašo. 

— Taip, paprastai tai užtrunka šiek tiek ilgiau, — sutiko 
Džordanas. — Tada jos ima tavęs nemėgti. 

— Priešingai. Aš moku elgtis. Paprastai. 

— Kurgi ne, prisimenu, kaip elgeisi su Marša Kent. 

— Man buvo septyniolika, — nenusileido Bredas. — Eik 
žinai kur! 

— Ar tebeturi jos kojos įspaudą ant savo užpakalio? — norė- 
jo žinoti Džordanas. 

— O tuant kiaušų nuo Danos? 

Džordanas susiraukė. 

— Lygiosios. Klausimas: ar šis paveikslas labai panašus į ki- 
tus du, o kitos merginos panašios į paveikslo merginas taip kaip 
Dana? 

— O taip, — tarė Elinas. — Skirtingi fonai, bet veidai labai 
panašūs. 

— Ir jokių abejonių dėl paveikslų amžiaus, Bredai? 

— Jokių. 

Kurį laiką Džordanas sėdėjo tylėdamas, studijuodamas Da- 
nos veidą. Toks ramus, blyškus ir toks tuščias. 

— Gerai, trumpam pamiršiu logiką. Mūsų yra šeši, o raktai 
trys. Tai ką — per likusias dvi savaites reikia rasti pirmąjį? — Jis 
siektelėjo butelį. — Lengva užduotis. 


Nepaisant galvosūkio, kurį reikia išspręsti, pagalvojo Flinas, 
smagu, kad draugai sugrįžo. Gera, vėl pagalvojo jis, paryčiais 
įšliauždamas į lovą. Kitame kambaryje ant čiužinio užropojo 
Džordanas. O Bredas, jau anksčiau išsijungęs, tysojo ant sofos 
apačioje, saugomas Mojaus. 

Jis visada manė, kad nėra tokio dalyko, kurio jie neįveiktų 
kartu. Nesvarbu, ar tai būtų kova su įsivaizduojamais ateiviais, 
mokymasis atsegti mergaičių liemenėlės viena ranka, ar vairuoti 
per laukus sukriošusį biuiką. Jie visada paremdavo vienas kitą. 

Kai mirė Džordano motina, juodu su Bredu buvo šalia, bu- 
dėdavo ilgomis naktimis ligoninėje. 

Kai jį paliko Lili, vieninteliai, kuo dar tikėjo Flinas, buvo jo 
draugai. 

Gerais ir prastesniais laikais, sentimentaliai galvojo Flinas, jie 
buvo šalia vienas kito. Fizinis atstumas niekada netrukdė. 

Ber geriau, velniškai geriau, kad jie sugrįžo. Vadinasi, raktas 
beveik spynoje. 

Jis užsimerkė ir tuojau užmigo. 


Name buvo tamsu ir labai šalta. Flinas matė savo dvasią, bal- 
tų garų pavidalu klaidžiojančią tamsiais koridoriais, kurie sukosi 
ir kraipėsi į visas puses. Lauke siautėjo audra, griaustinis purtė 
orą, žaibai spjaudė piktus liežuvius, zigzagais skrodžiančius juodą 
naktį. 

Sapne žinojo, jog vaikšto Karžygio Viršūnės koridoriais. Nors 
vos galėjo įžiūrėti, Flinas, liesdamas jų sienas, atpažino kiekvieną 
posūkį, nors niekada nebuvo ten vaikščiojęs. 

Jis matė lietų, plakantį antro aukšto langus, matė, kaip jie 
sumėlynuoja žaibo šviesoje. Ir viename iš jų išvydo savo veido at- 


spindį — baltą, vaiduoklišką. 

Flinas sušuko ir išgirdo savo balso aidą. Jis ritosi vis tolyn, 
tarsi vilnijanti banga. Niekas jam neatsakė, bet Elinas žinojo, 
jog yra ne vienas. Kažkas vaikščiojo tais koridoriais kartu su juo. 
Besislepiantis už nugaros. Nematomas, nepasiekiamas. Kažkokia 
tamsuma stūmė jį laiptais į viršų. Jo širdin įsliuogė baimė. 

Koridoriai turėjo savo duris, bet jos visos buvo uždarytos. 
Jis išbandė visas, sukiodamas ir taumpydamas rankenas, kol pirštai 
sustingo nuo šalčio. 

"Tas, kas tykojo jį, prisislinko artyn. Jis girdėjo kvėpavimą, 
kraupų švokštimą, kuris susimaišė su jo paties baimingu alsavi- 
mu. 

Reikia sprukti iš čia. Jis ėmė bėgti irdamasis pro audros 
draskomą tamsą, o tas, kuris jį persekiojo, sekė iš paskos, skubiai 
kaukšėdamas į medį it grobuonis, nekantraujantis pagriebti auką. 

Flinas išbėgo ant parapeto į audrą, kur žaibai šnypšdami krito 
ant akmenų. Lietaus lašai kapojo jį it stiklo šukės. Kadangi nebuvo 
kur dėtis, jis atsisuko kautis, jausdamas, kaip į pilvą įsliuogia šalta 
kaip gyvatė baimė. Tačiau šešėlis buvo toks milžiniškas ir taip arti, 
kad apgaubė Fliną net nespėjus pakelti kumščių. Šaltis perskrodė 
jį pusiau, parklupdė ant kelių. 

Jis pajuto, kaip iš jo kažkas išplėšiama — apėmė neapsako- 
mas skausmas, bukas stulbinantis siaubas. Jis suprato, kad tai jo 
siela. 


Flinas pabudo drebėdamas nuo šalčio, išpiltas lipnaus prakai- 
to. Saulė švietė tiesiai jam į veidą. Jis atsisėdo gaudydamas kvapą. 
Ir anksčiau sapnuodavo košmarus, bet ne tokius tikroviškus. Nie- 
kada taip neskaudėdavo. 

Jis vis dar jaučia skausmą, pagalvojo sukąsdamas dantis nuo 
aštrių dūrių krūtinėje ir pilve. Bandė pasakyti sau, kad tai tikriau- 
siai nuo picos ir viskio. Tačiau netikėjo tuo. 

Kai skausmas aprimo, jis nedrąsiai išlipo iš lovos, atsargiai it 
senis nusvyravo į vonią ir atsuko karštą vandenį. Jį krėtė šaltis. 

Ieškodamas spintelėje aspirino, sugavo veidrodyje savo at- 

vaizdą. Blyški oda ir pastėrusios iš siaubo akys — ganėtinai blogai. 
Tačiau niekis, palyginti su visa kita. Jis buvo šlaputėlis — plaukai 
permirkę, oda nusėta vandens karoliukais. Tarsi būčiau išmaudy- 
tas audros, pagalvojo ir lėtai susmuko ant klozero dangčio. 


Kažin, ar tai tik košmaras. Jis iš tiesų buvo Karžygio Viršū- 


nėje. Buvo ant parapeto. Ir ne vienas. Tai daugiau nei magiškų 
raktų ieškojimas. Daugiau nei galvosūkis, kurį išsprendus žadamas 
aukso puodas. Yra dar kažkas. Kažkas didingo. Tamsaus ir galingo. 
Jis būtinai sužinos, kas, velniai rautų, čia dedasi, kol kuri nors iš 
jų neįklimpo giliau. 

Flinas atsistojo po karšto vandens srove ir leido jai čaižyti 
kūną, kol šaltį kauluose pakeitė šiluma. Tada, jau apsiraminęs, iš- 
gėrė aspirino ir užsitempė kelnes. 

“Dabar jis eis į apačią ir išsivirs kavos, gal jau galės pradėt 
mąstyti. O kai galva galutinai praskaidrės, pažadins draugus, kad 
sužinotų, ką jie galvoja. Galbūt laikas visiems trims apsilankyti 
Karžygio Viršūnėje ir išgauti tiesą iš Rovenos ir Pito. 

Flinas jau leidosi laiptais, kai suskambo durų skambutis ir 
Mojus, kaukdamas kaip pragaro šuo, pasileido prie durų. 

— Gerai jau, užsičiaupk. 

Fliną kamavo ne pagirios nuo viskio, bet iš galvos neišeinan- 
tis košmaras. Jis sugriebė Mojų už antkaklio ir atidarė duris. 

Ji atrodė kaip saulės spindulėlis. Tai buvo vienintelė aiški 
mintis, kol Flinas stovėdamas spoksojo į Melori. Ji vilkėjo mėlyną 
kostiumėlį, pabrėžiantį kojų grakštumą, ir šypsojosi jam. Žengė 
artyn ir apkabino. 


Labas rytas, — tarė, ir nuo jos lūpų prisilietimo iš Elino 
galvos išdulkėjo paskutinė ir vienintelė šį rytą mintis. 

Jo pirštai paleido Mojaus antkaklį ir pasinėrė į jos plaukus. 
Skausmas ir baimė, lydėję nuo pabudimo, išnyko. Tą minutę jis 
jautėsi taip, tarsi visas pasaulis būtų po jo kojomis. 

Mojus neteko vilties įsibrauti tarp jųdviejų, tad nusprendė 
atkreipti dėmesį šokinėdamas ir lodamas. 

— Vaje, Henesi, ar negali užčiaupti to savo šuns... 

Džordanas nutilo — apačioje stovėjo jo draugas ir moteris, 
nušviesta rytinės saulės. Ir juodu skendo vienas kito glėbyje. 

Kai Flinas atsiplėšė nuo jos lūpų ir kilstelėjo galvą, jo veide 
atsispindėjo palaima. | 

— Labas rytas. Atsiprašau už sutrukdymą. Jūs tikriausiai 
Melori. 

— Taip, tikriausiai. — Jos smegenys buvo truputį sutri- 
kusios nuo bučinio, tačiau ji suvokė spoksanti į labai gražų vyrą, 
vilkintį tik trumpikes. — Atsiprašau. Nežinojau, kad Flinas turi 
svečių... O jūs, — jos smegenys praskaidrėjo, — Džordanas Ho- 
kas. Esu didelė jūsų gerbėja. 

— Ačiū. 

— Palūkėk. — Flinas kilstelėjo ranką sustabdydamas Džor- 
daną. — Gal apsimautum kelnes? 

— Žinoma. 

— Tada sugrįžk. Reikia išleisti Mojų. — Elinas truktelėjo 
Melori už rankos, išjudindamas ją iš sąstingio pamačius Džorda- 
ną. Tačiau tarpdury į svetainę ji vėl sustojo it įbesta. 

Bredas tysojo ant sofos; viena ranka ir viena koja buvo nu- 
karusios nuo krašto. Jis vilkėjo taip pat, kaip ir Džordanas, tik jo 
trumpikės buvo baltos. Reikia pripažinti, pagalvojo Melori, kad 
Veinų atžala turi puikų užpakaliuką. 

— Kas čia, pižamų vakarėlis? — pasiteiravo Melori. 

— Vaikinai nerengia pižamų vakarėlių. Mes tiesiog dalyvau- 
jame. Mojau! — Flinas pašaukė šunį, kuris taikėsi aplaižyti nesu- 
smigusią į pagalvę Bredo veido dalį. — Bredui tik leisk pamiegoti, 
viską pramiegos. 

— Matau. Smagu, kad tavo draugai sugrįžo. 

— Taip. — Jis nusitempė Melori į virtuvę. Mojus aplenkė 
juos ir nubėgo prie galinių durų. Ir išlėkė kaip kulka, vos tik Flinas 
jas pravėrė. 

— Leisk, išvirsiu kavos, — pasisiūlė Melori. 

— Tikrai? Išvirsi? 

— Tai tik maža dalis paslaugų. — Kavos indas jau stovėjo ant 
spintelės, Melori sėmė kavą ir pylė į kavinuką. — Jei vesi mane, 

virsiu kavą kiekvieną rytą. Aišku, norėsiu, kad tu išneštum šiuk- 
šles. — Ji nusišypsojo per petį. — Aš manau, kad reikia dalytis 
buities darbais. 

— Aha-ha. 

— Be to, turėsi neribotą galimybę mėgautis seksu. 

— Tai didelis pliusas. 

Ji nusijuokė pildama vandenį. 

— Man patinka, kai tu taip spurdi. Dar niekada nebuvau 


privertusi vyro šitaip nervintis. Nors... — Ji įjungė kavinuką ir 
atsisuko. — Niekada nebuvau įsimylėjusi. Ne taip, kaip tave. 
— Melori. 


— Aš labai atkakli moteris, Flinai. 

— O taip, šitai aš jau supratau. — Jis atsitraukė, kai ji ženg- 
telėjo artyn. — Tik manau, kad mes turėtume... 

— Ką? — Melori perbraukė jam per krūtinę. 

— Matai? Viską pamirštu, kai pasižiūri į mane. 

— Manau, tai geras ženklas. — Ji lengvai prisilietė prie jo 
lūpų. 

— Man tai jau tampa įpročiu, — tarė įeidamas Džorda- 
nas. — Atsiprašau. 

— Nieko tokio. — Melori pasitaisė plaukus ir nusigręžė pa- 
ieškoti švarių puodelių. — Aš tik užsukau paprašyti Fliną vesti 
mane. Malonu susipažinti su dar vienu jo draugu. Jūs ilgam? 

— Bus matyti. Ir ką jis pasakė, kai paprašėte? 

— O, kai užsimenu apie meilę ir vedybas, jis staiga praranda 
kalbos dovaną ir nesugeba užbaigti sakinių. Keista, ar ne, žinant, 
kad jis žurnalistas. 

— Žinot, aš stoviu šalia, — įsiterpė Flinas. 

— Kava? — Į virtuvę įgriuvo Bredas ir sumirksėjo pamatęs 
Melori. — Atsiprašau, — sumurmėjo dingdamas. 

Melori šypsodamasi šluostė puodelius. 

— Šiame name pilna gražių vyrų, ir aš mačiau juos visus be- 
veik nuogus. Mano gyvenimas tikrai pasikeitė. Kokią kavą geriate, 
Džordanai? 


189 


— Bus gerai juoda. — Jis atsirėmė į spintelę žiūrėdamas, 
kaip ji pila kavą. — Elinas sakė, kad jūs protinga, linksma ir sek- 
suali. Jis buvo teisus. 

— Ačiū. Na, aš turiu bėgti. Reikia pasirašyti dokumentus. 

— Kokius? — pasiteiravo Flinas. 

— Partnerystės kontraktą su Dana ir Zoja. Maniau, Dana 
tau sakė. 

— Ką sakė? 

— Kad mes perkame namą ir imamės verslo. 

— Kokį namą? Kokio verslo? 

— Namą Ouk Lytfe. O verslas — tiksliau, mūsų verslai skir- 
tingi, nes aš atidarysiu galeriją, Dana — knygyną, o Zoja — salo- 
ną. Pavadinsime jį „Malonumu“. 

— Skamba, — nutarė Džordanas. 

— Negaliu patikėti, jog aš tai darau. — Melori prisidėjo 
ranką prie krūtinės. — Tai taip nebūdinga man. Baisu. Na, bet 
nenoriu vėluoti. — Ji suėmė suglumusį Elino veidą tarp delnų ir 
dar kartą pabučiavo. — Vėliau paskambinsiu. Mes tikimės, jog 
parašysi straipsnį apie mūsų naująją įmonę. Buvo malonu susipa- 
žinti, Džordanai. 

— Ir man, labai. — Jis nulydėjo ją akimis. — Gražios kojos, 
žudančios akys ir gana smarki. Įsigijai degtuką, drauguži. 

Flino lūpos vis dar vibravo nuo bučinio. 

— Taip, įsigijau, o ką dabar daryti? 

— Ką nors sugalvosi. — Jis įsipylė dar kavos. — Arba ji su- 
galvos. 

— Taigi. — Elinas pasitrynė ten, kur širdis. Po delnu pajuto 
tvinksėjimą. | 

— Išgersiu dar kavos, tada norėsiu pasikalbėti su tavim ir su 
Bredu. Jūs nepatikėsite, kokį sapną sapnavau. 


Zryliktas skyrius 

egaliu patikėti, kad jie tau neparodė jo. 

Dana išsitraukė iš piniginės Flino namų raktą. 

— Ir aš. Net nepagalvojau apie tai, — pasipiktinusi pridūrė 
Melori. — Pamaniau, kad Džordanas parsisiųs jį. Be to, visi trys 
buvo beveik nuogi. Labai blaškė dėmesį. 

— Nekaltink savęs. — Zoja paplekšnojo jai per nugarą. — 
Dabar pamatysi. 

— Jie kažką sumąstė, — sumurmėjo Dana. — Jaučiu tai. Kai 
jie susirenka į krūvą, visada ką nors sugalvoja. — Ji atrakino duris, 
pravėrė ir sekundėlę luktelėjo. — Nieko nėra. 

— Jie dar tik kėlėsi, kai buvau čia prieš porą valandų. — Me- 
lori nedvejodama įžengė į holą. — Bet dabar, kai tu užsiminei... 
Elinas tikrai atrodė, tarsi būtų kažką sumąstęs. 

— Jie bandys mus išstumti. — Pasirengusi išrėžti kalbą apie 
visą vyrų giminę, Dana įmetė raktus atgal į piniginę. — Tai taip 
tipiška jų rūšiai. O mes viską išmanome geriau, nevarginkite savo 
dailių galvelių, mielosios. | 

— Nekenčiu šito, — užsiplieksdama iškošė Zoja. — Pavyz- 
džiui, kai mechanikas nusiviepia ir sako, kad paaiškins problemą 
tavo vyrui. 

Dana vos neužduso iš pasipiktinimo. 


— Nors imk ir vožk į snukį. 

— Mano nuomone, kalčiausias tas Bredlis Veinas, — su- 
gniaužė kumščius Zoja. — Jis būtent toks tipas, kuris nori vado- 
vauti visur ir visada. Iškart pastebėjau. 

— Ne, ko gero, Džordanas. — Dana paspyrė šonan batą. — 
Jis viską inicijuoja. 

— Tai Flino idėja, — nesutiko Melori. — Tai jo namas, jo 
draugai ir... o Dieve! 

Nerūpestingai atremti į sieną paveikslai maudėsi saulės 
šviesoje. Jie buvo sudėti ten, kur Flinas juos paliko. Melori širdis 
suspurdo iš susižavėjimo ir pavydo. Ji lėtai priėjo ir suklupo ant 
grindų, jausdama gerklėje kylantį gumulą. 

-— Kokie gražūs, — tarė už jos nugaros Zoja. 

— Daugiau nei gražūs. — Melori švelniai paėmė Artūro 
portretą ir atsuko į šviesą. — Tai ne tik talentas. Toks pusiausvyros 
ir proporcijų tobulumas gali būti pasiekiamas turint puikius tech- 
nikos įgūdžius. 

Ji buvo arti to, pagalvojo Melori, kai tapė. Pritrūko tik 
technikos tobulumo. O to, kas padaro paveikslą menu, jai taip ir 
nepavyko pasiekti. 

— Genialu, kai sugebi išreikšti savo talentą ne tik tapydamas, 
bet ir jausdamas, — tęsė ji. — Tam, kad perduotum mintį arba 
paprasčiausiai dėl grožio. Jei šitą turi, gali nušviesti pasaulį. Jauti, 
kaip plaka jo širdis? — paklausė ji, žiūrėdama į jaunąjį Artūrą. — 
Kaip virpa jo raumenys, laikantys rankeną? Štai kur dailininko 
galia. Atiduočiau viską — viską — jei tik galėčiau taip tapyti. 

Ji krūptelėjo pajutusi kūnu perbėgant šalčio ir karščio ban- 
gas, tarsi dvynes gyvates. Pirštai degte degė. Tą akimirką joje kaž- 
kas atsivėrė, nušvito, ir ji pamatė, kaip tai galima padaryti. Turi 
būti padaryta. Kaip ji galėtų paversti paveikslą menu. 

Tasai žinojimas užpildė ją visą ir atėmė amą. Tada staigiai 
viskas dingo. 


— Mel? Melori? — Zoja pritūpė šalia ir papurtė už pe- 
ties. — Kas yra? 
— Ką? Nieko. Tiesiog akimirką apsvaigo galva. 

— Tavo akys buvo pasidariusios didelės ir juodos. 

— Tikriausiai dėl šviesos. — Tačiau ji pajuto keistą silpnumą 
ieškodama rankinėje padidinamojo stiklo. 

Naudodamasi natūraliu apšvietimu, Melori pradėjo atidžiai 
apžiūrinėti abu paveikslus. 

Silpnas, vos įžiūrimas šešėlis, tūnantis tamsiai žaliame miške. 
Ir dvi figūros — vyro ir moters — iš toli stebinčios berniuką, kar- 
dą, akmenį. Prie moters juosmens kabo trys auksiniai raktai. 

— Ką manai? — neiškentė Dana. 

— Manau, kad turime dvejopą pasirinkimą. — Melori susi- 
mąsčiusi atsisėdo ir pamankštino pečius. — Galime įtikinti Bredą 
ir Džordaną, kad nusiųstų juos ekspertams ir įsitikintų, ar jie yra 
to paties dailininko. 

— O koks kitas? — paklausė Zoja. 

— Galime patikėti mano žodžiu. Viskas, ką žinau, viskas, ko 
mokiausi ir išmokau, sako, kad tuos du paveikslus nutapė tas pats 
žmogus. Tas pats, kuris nupiešė paveikslą Karžygio Viršūnėje. 

— Jei patikėtume tavimi, ką darytume? — nerimo Dana. 

— Išsiaiškintume, ką tie paveikslai sako mums. Tada nu- 
važiuotume į Viršūnę ir paklaustume Roveną ir Pitą, kaip čia yra, 
kad du darbus skiria daugiau nei šimtmetis. 

— Negalime pamiršti dar kai ko, — tyliai pridūrė Zoja. — 
Tai reiškia, kad mes priimame magiją. Mes tikime ja. 


— Aš visada turiu laiko trims gražiems vyrams, — murkė 
Rovena, vesdamasi Fliną, Bredą ir Džordaną į svetainę, kur kabėjo 
Stiklo Dukterų paveikslas. 

Ji luktelėjo, kol visų dėmesys nukrypo į jį. 

— Manau, paveikslas domina jus, pone Veinai. Girdėjau, 
jūsų šeima turi gana didelę eklektišką meno kolekciją. 

Bredas stebeilijo į portretą, į merginą su trumpu kardu prie 
šono ir šuniuku. Zojos akys žiūrėjo tiesiai į jį. 

— Taip, tiesa. 

— Ar susidomėjimas perėjo jums? 

— Taip. Tiesą sakant, manau, jog turiu kitą to paties daili- 
ninko paveikslą. 

Rovena atsisėdo ir, tiesindama ilgą baltos suknelės sijoną, pa- 
slaptingai šyptelėjo. 

— Tikrai? Koks mažas pasaulis. 

— Ir jis mažėja, — įsikišo Džordanas. — Pasirodo, aš irgi 
turiu to paties dailininko paveikslą. 

— Nuostabu. Ak! — Ji mostelėjo tarnui. — Kavos? Pama- 
niau, jūs mieliau išgersite jos nei arbatos. Amerikiečiai vyrai ne- 
labai mėgsta arbatą, ar ne? 

— Jūs neklausiate, kokia kitų paveikslų tema. — Flinas atsi- 
sėdo šalia Rovenos. 

— Esu tikra, jūs man pasakysite. Grietinėlės, cukraus? 

— Juodos. Man atrodo, tai laiko švaistymas, nes beveik ne- 
abejoju, kad jūs jau žinote. Kas juos tapė, Rovena? 

Rovena ramiai įpylė jam kavos, palikdama milimetrą nuo 
puodelio krašto, nors jos akys įdėmiai stebėjo Fliną. 

— Ar jūs čia atvykote Melori prašymu? 

— Ne. Kodėl? 

— Tai jos užduotis, ir klausinėti turi ji. Jei Melori būtų pra- 
šiusi jus atstovauti jai, tada būtų kitas dalykas. Ar atsivežėte šunį? 

— Taip, jis lauke. 

Jos veidas nušvito. 

— Aš neprieštaraučiau, jei jis įeitų. 

— Balta suknelė, didelis juodas šuo. Patarčiau pagalvoti, Ro- 
vena. Nei Melori, nei kitos merginos neprašė mūsų atvažiuoti, bet 
jos žino, kad mes joms padedame. Jos neprieštarauja. 

— Bet jūs nepasakėte joms, kad važiuojate pasikalbėti su 
manim. Vyrai dažnai klaidingai mano, jog moterys nori atsikratyti 
atsakomybės ir darbo. — Jos veidas buvo atviras ir draugiškas, o 
balse girdėjosi juoko gaidelė. — Įdomu kodėl? 

— Mes atvažiavome ne tam, kad nagrinėtume vyro ir moters 
dinamiką, — pradėjo Džordanas. 

— Ar yra kas svarbiau? Žinoma, vyrai yra vyrai, moterys yra 

moterys, — Rovena elegantiškai skėstelėjo rankomis. — Tačiau 
viskas priklauso nuo žmonių, kokie jie yra vieni kitiems. Ką jie pa- 
darytų kitiems ir dėl kitų. Netgi menas yra tik tų santykių atspin- 
dys — viena ar kita forma. Jei Melori turi klausimų dėl paveikslų, 
ji turi paklausti. Nesurasite rakto už ją, Flinai. Tai ne jūsų žygis. 

— Šiąnakt sapnavau, jog buvau šiame name. Tik tai nebuvo 
sapnas. Buvo kažkas daugiau. 

Jis pastebėjo, kaip pasikeitė jos akys, patamsėjo iš nuostabos. 
O gal dėl svarbesnės priežasties. 

— Turint galvoje aplinkybes, šis sapnas nėra neįprastas. 

— Aš esu buvęs tik šio namo fojė ir dviejuose kambariuose. 
Bent jau buvau buvęs iki šiandien. O dabar galiu jums papasakoti, 
kiek kambarių yra antrame aukšte ir kad rytinėje pusėje yra laiptai 
į trečią aukštą, o jų kolona išraižyta it drakonas. Tamsoje gerai ne- 
įžiūrėjau, bet jaučiau. 

— Minutėlę atsiprašau. 

Rovena skubiai atsistojo ir išskubėjo iš kambario. 

— Kažkokia keista ši istorija, Flinai. — Džordanas lėtai 
kramsnojo dailų pyragaitį. — Jaučiu, jog toji moteris man yra pa- 
žįstama. Esu kažkur ją matęs. 

— Kur? — paklausė Bredas. 

— Nežinau. Bet prisiminsiu. Įspūdinga moteris. Tokio veido 
niekada nepamirši. Bet kodėl ji taip išsigando dėl tavo sapno? Ta- 
čiau išsigando savaip, elegantiškai. 

— Ji bijo. — Bredas priėjo arčiau paveikslo. — Ji persimainė 
per sekundę. Žino atsakymą apie paveikslus ir smaginosi žaisdama 
su mumis, kol Flinas užsiminė apie savo sapną. 

— O aš net nespėjau papasakoti geriausios dalies. — Flinas 
atsistojo apžiūrėti kambario, kol negrįžo Rovena. — Kažkas čia 
ne taip. 

— Pradedi tai suprasti, sūnau? 

Flinas dėbtelėjo į Džordaną, atidarydamas lakuotas spintelės 
dureles. 

— Ne tik kad „ne taip". Toji moteris viską kontroliuoja. — 


195 


Jis bakstelėjo pirštu į duris. — Ji puikiai rvardosi, pasitiki savimi, 
bet ką tik pabėgo iš kambario, nes nepajėgė tvardytis. Žmogau, jie 
turi labai gerų gėrimų. 

— Norėtumėt išgerti, pone Henesi? 

Flinas krūptelėjo, tačiau, atsigręždamas į duris, ramiai atsakė 
Pitui. 

— Ne, ačiū. Man dar šiek tiek ankstoka. — Jis uždarė spin- 
telę. — Kaip sekasi? 

Nespėjus jam atsiliepti, Rovena palietė Pito ranką. 

— Užbaikite, — paliepė Flinui. — Užbaikite pasakoti sapną. 

— Paslauga už paslaugą. — Flinas atkakliai panarino galvą 
ir atsisėdo ant sofos. — Jūs norite išgirsti sapną, o mes norime su- 
žinoti apie paveikslus. Aš parodysiu jums, jūs parodykite man. 

— Jūs deratės su mumis? 

Fliną nustebino sunkiai tramdomas pyktis Pito balse. 

— Taip. 

Tai neleistina. — Rovena vėl palietė Pito ranką, tačiau, 
sprendžiant iš karšto, nekantraus žvilgsnio, kurį jis jai pasiuntė, 
buvo matyti, kad jo nesulaikys. — Negalime duoti jums atsakymų 
vien todėl, kad klausiate. Yra tam tikros ribos. Yra takai. Mums 
svarbu žinoti, kas atsitiko jums. 

— Duokite ką nors mainais. 

Pitas išspjovė kažkokį žodį, ir nors Flinas nesuprato kalbos, 
keiksmažodžius atpažindavo visada. Po jo žybtelėjo ryškus blyks- 
nis, tarsi orą būtų perskrodusi elektra. Elinas atsargiai nuleido akis 
ir pažiūrėjo į gulinčias ant jo kelių šimtinių krūveles. 

— O! Puikus triukas. 

— Jūs tikriausiai juokaujate. — Džordanas pašoko ir pripuo- 
lęs pažarstė banknotus. Išskleidė juos, paskui vėl sudėjo į krūvelę ir 
pakėlė akis į Pitą. — Dabar tikrai atėjo metas kai ką paaiškinti. 

— Norite daugiau? — piktai paklausė Pitas, tačiau Rovena 
neišlaikė. Pratrūko stulbinantis moteriškas įniršis. 

Žodžiai, kuriuos jie svaidė vienas kitam, buvo nesuprantami. 
Gėlų, pagalvojo Flinas. O gal valų. Tačiau pokalbio tema buvo 
aiški. Nuo jų temperamentingo ginčo net kambarys drebėjo. 

— Gerai, užteks. — Bredas ryžtingai įsibrovė tarp jų. — Tai 
nieko neduos. — Jo balsas buvo ramus ir valdingas, nors Rovena 
ir Pitas svaidė į jį žaibus. Tačiau jis nė nepajudėjo, tik grįžtelėjo į 
Fliną. — Namų šeimininkas ką tik ištraukė... kiek? 

— Regis, apie penkis tūkstančius. 

— Penki gabalai tiesiog iš oro — žmogau, turiu akcininkų, 
kurie mielai pasikalbėtų su jumis. Atrodo, jis mano, kad už infor- 
maciją nori grynų? Tu jų nori? 

— Nors suvokiu, jog atstumiu stebuklingus penkis tūks- 
tančius, bet ne, nenoriu. — Vis dėlto duria širdį, prisipažino sau 
Flinas, dėdamas šūsnį banknotų ant stalo. — Man rūpi trys mote- 
rys, kurios niekam nepadarė nieko bloga, ir truputį nerimauju dėl 
savęs. Noriu žinoti, kas čia vyksta. 

— Papasakokite likusį sapną, ir mes pasakysime jums, kiek 
galime. Papasakokite savo noru, — pridūrė Rovena, eidama prie 
Flino. Nenorėčiau jūsų versti. 

Susierzinęs Flinas net palinko į priekį. 

— Priversti mane? 

Kai ji prabilo, balsas buvo šaltas kaip žiema. 

— Mielasis, galėčiau priversti jus kvaksėti kaip antį, bet ma- 
nau, pasak jūsų drąsaus protaujančio draugo, tai nieko neduotų. 
Manote, mes norime pakenkti jums ar jūsų moterims? Nenorime. 
Mes niekam nenorime bloga. Galiu tai garantuoti. Pitai, — ji 
kryptelėjo į jį galvą, — savo netaktišku pasirodymu įžeidei mūsų 
svečius. Atsiprašyk. 

— Atsiprašyti? 

— Taip. — Ji atsisėdo ir pasitaisė suknelę. Laukė. 

Pitas, iššiepęs dantis, nekantriai patapšnojo sau per šlaunį. 

— Moterys — tikra nelaimė vyrui. 

— Kaip pirštu į akį, — pritarė Džordanas. 

— Atsiprašau, jei įžeidžiau jus. — Jis pasuko riešą. Pinigai 
dingo. — Geriau? 

— Į šį klausimą protingai atsakyti neįmanoma, tad paklausiu 
savo ruožtu. Kas jūs tokie, po galais? — išrėžė Flinas. 

— Mes čia ne tam, kad atsakinėtume į jūsų klausimus. — 
Pitas priėjo prie sidabrinio kavinuko ir įsipylė kavos į Drezdeno 
porceliano puodelį. — Netgi žurnalistas — o aš juk įspėjau, kad 
jis įkyrės mums, — pridūrė jis Rovenai, — turi laikytis tam tikrų 
taisyklių, kai yra pakviestas į kieno nors namus. 

— Kodėl tiesiog nepasakote, kas esate, — pradėjo Flinas, bet 
staiga nutilo, kai į kambarį įsiveržė džiaugsmingas Mojaus lojimas, 
o po sekundės pasirodė ir jis pats. — Ot velnias. 

— Štai ir jis! — Rovena išskėtė rankas, ir šuo puolė jai į glė- 
bį. Paskui jį į kambarį įėjo trys moterys. — Kaip miela. Tai kaip 
vakarėlis. 

— Atsiprašome, kad įsiveržėme. — Melori nužvelgė kambarį 
apsistodama ties Elinu. — Tačiau kai kas mano, jog turėtų ap- 
lenkti moteris. 

— Tai nėra visiškai tiesa. 

— Tikrai? O kokia gi būtų tiesa? 

— Tiesiog sekame pėdsakais, ir viskas. Tu buvai užsiėmusi 
verslo, partnerystės reikalais, namo pirkimu. 

— Pastaruoju metu aš daug kuo užsiėmusi. Gal mums reikė- 
tų aptarti ir tai, kad įsitempiau tave į lovą. 

Suglumęs ir pasipiktinęs Flinas atsistojo. 

— Kodėl gi ne. Tik gal galėtume rasti tam tinkamesnę vietą 
ir laiką. 

— Tu kalbi apie tinkamumą, kai pats ir tavo testosteronų 
komanda mėginate perimti mano darbą, mano užduotį? Tai, kad 
myliu tave, kad miegu su tavim, dar nereiškia, kad sėdėsiu ir leisiu 
tau vadovauti mano gyvenimui. 

— Kas vadovauja kieno gyvenimui? — Flinas beviltiškai 
skėstelėjo rankomis. — Tai tu suplanavai manąjį. Aš taip par da- 
lyvauju tvarkant šį reikalą, Melori, nori to ar ne. Ir atvažiavau čia, 
kad sužinočiau, ką visa tai reiškia. Ir jei viskas krypsta ten, kur aš 
manau, tu nušalinama. Visos jūs, — jis piktai sužaibavo akimis į 
Daną ir Zoją, — nušalinamos. 

— Kas išrinko tave bosu? — pasipiktino Dana. — Nejįsa- 

kinėjai man, ką daryti, kai buvau dešimties, tai dabar juo labiau 
negali. 

— O, pamatysi. Jūs pavertėte viską žaidimu. — Jis metė 
kaltinantį žvilgsnį į Roveną. — Netgi tam tikru romantišku žygiu. 
Bet nepasakėte joms, ko gali tikėtis. 

— Apie ką čia kalbi? — Melori įsikibo jam į petį. 

— Sapnai. — Nekreipdamas dėmesio į Melori, Elinas kalbė- 
jo Rovenai. — Jie įspėjimas, ar ne? 

— Jūs taip ir nebaigėte pasakoti. Gal būtų geriau visiems 
atsisėsti, ir jūs papasakotumėte viską nuo pradžių. 

— Tu sapnavai sapną? Tokį kaip aš? — Melori papurtė jį už 
peties. — Kodėl nepasakei man? 

— Ar nenutiltum nors minutę? — Netekęs kantrybės, Flinas 
prievarta pasodino Melori ant sofos. — Parylėk, — įsakė. — Nie- 
ko nenoriu girdėti, kol nebaigsiu. 

Jis pradėjo nuo pradžių — kaip klaidžiojo po namą, kaip 
jautėsi esąs stebimas, persekiojamas. Papasakojo, ką išgyveno ant 
parapeto, apie baimę ir skausmą ir baigė pabudimu savo lovoje 
permerktas lietaus. 

— Jis — tas šešėlis — norėjo mano sielos ir leido man su- 
prasti, kad ja gali tekt sumokėti už dalyvavimą šiame žaidime, 

— To negali būti. — Pitas suspaudė Rovenos ranką ir pra- 
kalbo, tarsi nieko daugiau nebūtų kambaryje. — To negali būti. 
Jiems negali būti kenkiama. Tai buvo pirmasis ir pats švenčiausias 
pažadas. 

— Mes negalime žinoti. Mes negalime patekti už Uždangos, 
todėl nežinome, kokia ten dabar situacija. Jei jis sulaužė priesaiką, 
tikriausiai tiki, jog išvengs pasekmių. Jis tiki... kad jos ir yra būtent 
tos, — tyliai pridūrė ji. — Joms gali pasisekti. Jis atidarė Uždangą 
tam, kad sustabdytų jas. Juk jis ją perėjo. 

— Jei joms nepavyks... 

— Joms negali nepavykti. — Ji atsigręžė ir ryžtingai pažvelgė 
į susirinkusiuosius. — Mes apsaugosime jus, 

— Ar sugebėsite? — Sukrėsta Melori susidėjo ant kelių ran- 

kas, stipriai suspausdama kumščius, kol skausmas prablaivė jos 
galvą. — Taip, kaip apsaugojote Stiklo Dukteris? Mokytoja ir kar- 
žygys. Kas jūs ir esate. — Ji atsistojo, priėjo prie portreto. — Štai 
jūs, — tarė ji, rodydama į porelę tolumoje. — Ir čia, šiame kam- 
baryje. Šioje vietoje. Ir jūs manote, kad tas, kas slepiasi šių medžių 
šešėlyje, yra irgi čia. Jūs nerodote jo veido. 

— Jis turi daugiau nei vieną. — Rovenos tono dalykiškumas 
stingdė kraują gyslose. 

— Tai jūs nutapėte šį ir kitus du paveikslus. 

— Tapymas — mano aistra, — patvirtino Rovena. — Viena 
iš mano konstantų. Pitai, — ji atsigręžė į jį, — jie šį tą Žino. 

— Nė velnio aš nežinau, — pareiškė Dana. 

— Pereik į ciniškąją pusę, — pasiūlė Džordanas. 

— Dabar svarbu tai, ką žino Melori. — Rovena ištiesė ran- 
ką. — Viskas, ką turiu, bus panaudota tavo saugumui. 

— To nepakanka, — papurtė galvą Flinas. — Ji nedalyvaus. 
Nė viena nedalyvaus. Jūs norite atgauti pinigus? Mes... 

— Atsiprašau, aš galiu kalbėti pati už save. Juk svarbu ne 
atlygis, taip? — paklausė ji Roveną. — Juk negalima atsitraukti, 
pasakyti ne, statymai didesni nei tikėjausi, žaidimas baigtas. 

— Sutartis pasirašyta. 

— Net neįtraukus visų sąlygų, — įsikišo Bredas. — Kad ir 
kokį kontraktą būtų pasirašiusios šios moterys, juridiškai jis ne- 
galioja. 

— Tai ne juridinis klausimas, — nekantriai atšovė Melo- 
ri. — Moralinis. Dar daugiau — tai lemtis. Kol aš esu, kol žinau, 
esu jo dalis. Ir būsiu, kol pasibaigs keturios savaitės. O jei aš su- 
rasiu pirmąjį raktą, darbą tęs viena iš jų. — Ji pažvelgė į Daną ir 
Zoją. — Kažkuriai teks rizikuoti per kitą mėnulio fazę. 

— Taip. 

— Jūs žinote, kur tie raktai, — pratrūko Flinas. — Tiesiog 
perduokite juos joms. Ir užbaikite viską. 

— Ar manote, kad jei tai būtų įmanoma, mes tūnotume 
šiame kalėjime? — Pitas skėstelėjo rankomis, išreikšdamas pasi- 
bjaurėjimą ir kartėlį. — Eina metai, amžiai, tūkstantmečiai, o mes 

negalime išsivaduoti iš šio svetimo mums pasaulio. Negi manote, 
kad gyvename su jumis, nes to norime? Kad atiduodame savo ir 
tų, už kuriuos atsakingi, likimus į jūsų rankas, nes mums taip pa- 
tinka? Mes įkalinti čionai, įkalinti vienintelės šios užduoties. O 
dabar ir jūs. 

— Jūs negalite grįžti namo. — Po griausmingo Pito balso 
tyki Zojos kalba nuskambėjo kaip varpelis. — Mes esame namuo- 
se. Neturėjote teisės įvilioti mūsų į šį reikalą nepasakę, kas mums 
gresia. 

— Mes nežinojome, — skėstelėjo rankomis Rovena. 

— Kaip du dievai, jūs daug ko nežinote ir negalite. 

Pitas padūmavusiomis akimis atsisuko į Fliną. 

— Gal norėtumėt pamatyti, ką mes galime. 

Suspaudęs kumščius Flinas žengtelėjo į priekį. 


— Parodyk. 

— Džentelmenai. — Gilus Rovenos atodūsis nuvilnijo kaip 
šalra potvynio banga, skirta sumažinti kylančią kambario tempe- 
ratūrą. — Vyrai, nepaisant jų prigimties, kai kuriose srityse yra 


liūdnai nuspėjami. Tačiau jūsų išdidumui ir vyriškumui čia niekas 
negresia. Flinai, nesvarbu, koks būtų pasaulis, jame yra ir nerašytų 
įstatymų. 

— Tai sulaužykit juos. 

— Jei būtų mano galia šiuo metu perduoti raktus, tai nieko 
neišspręstų. 

— Jie nesuveiktų, — tarė Melori, ir Rovena patvirtindama 
linktelėjo. 

— Tu supranti. 

— Manau, kad taip. Jei tas užkeikimas... ar tai užkeikimas? 

— Tai paprasčiausias žodis, — sutiko Rovena. 

— Jei jį kam nors lemta sulaužyti, tai tik mums. Moterims. 
Mirtingoms moterims. Pasinaudojant savo smegenimis, sumanu- 
mu, energija bei mūsų pasaulio teikiama informacija. Kitaip joks 
raktas neatrakins dėžės, nes... mes esame tikrieji raktai. Atsakymas 
mumyse. 

— Tu taip arti tikslo, kurį turime pasiekti. — Negalėdama 
suvaldyti emocijų, Rovena atsistojo ir uždėjo rankas Melori ant 
pečių. — Arčiau nei kuriai nors yra pavykę. 

— Tačiau nepakankamai arti, dar ne. O pusė man skirto 
laiko jau praėjo. Turiu kai ko paklausti. Asmeniškai. 

— Ei, pameni? „Vienas už visus“, — priminė jai Dana. Me- 
lori pasiuntė jai tylų maldaujantį žvilgsnį. — Gerai, gerai. Mes 
palauksime lauke. 

— Aš pasiliksiu su tavim. — Flinas palietė Melori petį, ta- 
čiau ši nusikratė ranką. 

— Pasakiau — asmeniškai. Nenoriu, kad liktum. 

Flino veidas pabalo ir tapo šaltas. 

— Puiku. Pasitrauksiu tau iš kelio. 

Akivaizdžiai apgailestaudama, Rovena pavymui stumtelėjo 
Mojų. Ir paniuro išgirdusi garsų durų trenksmą. 

— Tavo žmogaus labai jautri širdis. Lengviau pažeidžiama 
nei tavoji. 

— Ar jis mano žmogus? — Nespėjus Rovenai atsakyti, Me- 
lori papurtė galvą. — Dabar ne tai svarbiausia. Kodėl mane nusi- 
vedė už Uždangos? 

— Jis norėjo parodyti tau savo galią. 

— Kas jis? 

Rovena padvejojo, bet, Pitui linktelėjus, tęsė: 

— Keinas, burtininkas. Juodasis. 

— Tas, kuris slepiasi šešėliuose, tas, kurį mačiau savo sapne. 
Sielų vagis. 

— Jis pasirodė tau, kad išgąsdintų. Negąsdintų, jei nemany- 
tų, kad tau pasiseks. 

— Kodėl jis kenkia Flinui? 

— Nes tu jį myli. 

— Myliu? — Melori balsas prikimo iš susijaudinimo. — O 
gal tik esu verčiama taip galvoti? Gal tai tik dar vienas triukas? 

— Ak, — švelniai atsiduso Rovena. — Galbūt nesi taip arti, 
kaip aš maniau. Negi nepažįsti savo širdies, Melori? 

— Pažįstu jį tik antra savaitė, bet jaučiuosi taip, tarsi mano 
gyvenimas labai pasikeistų, jei jo nebūtų. Bet ar tai tikra? Ar pasi- 
baigus keturioms savaitėms jausiuosi taip pat? — Ji prisidėjo ranką 
prie širdies. — O gal ji bus išplėšta? Kažin, kas blogiau — kai iš 
tavęs atima sielą ar širdį? 

— Manau, skausmas vienodas, nes jos viena be kitos negali. 
Tačiau neatsakysiu tau, nes atsakymą jau žinai. Jei, aišku, nori 
žinoti. 

— Tada pasakykit štai ką. Jei pasitrauksiu nuo jo, ar jis bus 
saugesnis? Jei uždarysiu jam savo širdį, ar jis bus saugesnis? 

— Tu taip padarytum, kad apsaugotum jį? — paklausė 
Pitas, 

— Taip. 

Susimąstęs jis nuėjo prie lakuotos spintelės, atidarė dureles ir 
išsitraukė brendžio butelį. 


— Ir pasakytum jam tai? 
— Ne, jis niekada... 
— Aha, vadinasi, apgautum jį. — Nežymiai šypsodamasis 


Pitas įpylė brendžio. — Ir pateisintum melą sakydama, kad tai jo 
paties labui. Moterys, nesvarbu kuriame pasaulyje, yra nuspėja- 
mos, — tatė jis, pašaipiai nusilenkdamas Rovenai. 

— Meilė, — pataisė ji, — yra nekintama jėga bet kurioje 
visatoje. Tu turi pati priimti sprendimus ir pasirinkti, — tarė ji 
Melori. — Tačiau tavo žmogus nepadėkos tau už aukojimąsi jo 
saugumo labui. — Dabar jau ji nusilenkė Pitui. — Jie niekada 
nepadėkoja. O dabar eik. — Ji palietė Melori skruostą. — Leisk 
pailsėti savo galvai, o tada galvok blaiviai. Ir duodu tau žodį — bus 
padaryta viskas, kas mūsų valioje, kad tu, tavo žmogus ir draugai 
būtų saugūs. 

— Aš nepažįstu jų, — Melori parodė į portretą. — Bet pa- 
žįstu tuos žmones, kurie manęs laukia. Tad žinokite — jei man 
teks rinktis, aš pasirinksiu tuos, kuriuos pažįstu. 

Pitas palaukė, kol juodu liko vieni, tada padavė Rovenai ant- 


rąją taurę. 

— Aš tave myliu visada ir visuose pasauliuose. 

— O aš tave, širdie manoji. 

— Bet niekada nesupratau tavęs. Galėjai atsakyti į jos klausi- 
mą apie meilę ir palengvinti jos naštą. 

— Ji taps išmintingesnė ir laimingesnė, kai sužinos atsakymą 
pati. Kaip mes galime jiems padėti? 

Jis pasilenkė ir pabučiavo jai į kaktą. 

— Darydami kas mūsų galioje. 


Keturioliktas skyrius 

ai reikia laiko, pripažino Melori. Ji skrieja it kalneliais 
atrakcionų parke nuo pirmos mėnesio dienos, tačiau, 
nors pasitaikė smagių posūkių ir nuokalnių, jai reikia pailsėti. 

Jos gyvenimas smarkiai pasikeitė, galvojo Melori, įeidama į 
savo butą. Ji visuomet rėmėsi nuoseklumu, o dabar šis elementas 
išslydo pro pirštus. Arba buvo neapgalvotai išmestas. 

Ji nebedirba galerijoje. Net abejoja, ar beturi sveiko proto. 
Skriedama kalneliais, ji pametė protingąją, nuosekliąją Melori 
Prais ir tapo neprotinga, emocinga ir pasiduodančia vaizduotei 
Melori Prais — moterimi, kuri tiki magija ir meile iš pirmo 
žvilgsnio. 

Na gerai, galbūt iš trečio, pasitaisė ji užtraukdama užuolaidas 
ir įšliauždama į lovą. Nors iš esmės tai tas pat. 

Ji paėmė pinigus, už kuriuos būtų galėjusi gyventi keletą 
mėnesių, ir kartu su dviem moterimis, kurias pažįsta vos porą 
savaičių, investavo į įmonę. 

Ir besąlygiškai pasitiki, konstatavo ji. Be išlygų. 

Ji ketina imtis nuosavo verslo — be jokio kapitalo, tvirto 
plano, saugumo tinklo. Nors tai ir prieštaravo logikai, Melori ši 
mintis patiko. 

Vis dėlto galvoje sukosi neramios mintys, o skrandį raižė pa- 
galvojus, kad ji gali būti neįsimylėjusi. Kad pasitikėjimas ir malo- 
numas, kurį jautė Flino glėbyje, yra tik iliuzija. 

Jei iliuzija išsisklaidys, jai gali tekt kentėti visą likusį gyve- 
nimą. 

Melori pakumščiavo pagalvę, susirietė į kamuoliuką ir pa- 
bandė užmigti. 


Kai pabudo, buvo saulėta ir šilta, oras kvepėjo vasarinėmis 
rožėmis. Kurį laiką ji gulėjo nejudėdama. Šilta antklodė dvelkė 
silpnu vyro kvapu, aplinkui tvyrojo švelni tyluma. 

Melori tingiai persivertė ir sumirksėjo. Kažkas nedavė jai 
ramybės. Keistas, bet malonus jausmas. 

Sapnas. Keisčiausias sapnas. 

Ji atsisėdo ir pasirąžė jausdama sveiką raumenų tempimą. 
Nuoga ir nė kiek dėl to nesigėdijanti, ji išslydo iš lovos, pauostė 
geltonas rožes ir siektelėjo chalarą. Tada stabtelėjo prie lango pasi- 
grožėti sodu, įkvėpti gaivaus oro. Plačiau pravėrė langą, įleisdama 
į kambarį paukščių čiulbėjimą. 

Keistas jausmas jau blėso — kaip pabudus išblėsta sapnas. 
Melori leidosi laiptais braukdama per šilkinį turėklų medį. Pro 
durų stiklą ant grindų krito geltona šviesa. Ant staliuko, antikvari- 
nėje vazoje, buvo pamerkta gėlių — egzotiškų baltų orchidėjų. 

Šalia vazos gulėjo jo raktai, įmesti į mažą mozaikinį dubenėlį, 
kurį ji buvo nusipirkusi specialiai tam tikslui. 

Šypsodamasi pasuko į virtuvę. Jis stovėjo prie viryklės ir 
dėjo į keptuvę duonos riekutę. Šalia buvo padėklas, ant kurio jau 
stovėjo stiklinė apelsinų sulčių, rožė vazelėje ir jos gražusis kavos 
puodelis. | 

Galinės durys buvo praviros. Pro jas sklido paukščių čiulbėji- 
mas ir džiugus šuns amsėjimas. 

Ji palaimingai prislinko prie jo, apsivijo liemenį ir įspaudė 
bučinį į kaklą. 

— Pasisaugok. Mano žmona gali prabusti bet kurią minutę. 

— Surizikuokim. 

Jis atsisuko ir įsisiurbė bučiniu. Jos širdis pašoko, kraujas 
užvirė, nors mintyse sukosi viena mintis. Tobula. Viskas tiesiog 
tobula. 

— Norėjau nustebinti tave. — Flinas atsitraukdamas paglos- 
tė jai nugarą. — Pusryčiai lovoje. Henesio ypatingieji. 

— Nustebink dar labiau ir papusryčiauk lovoje su manim. 

— Ko gero, leisčiausi įkalbamas. Luktelėk. — Jis čiupo men- 
telę ir apvertė duoną. 

— Mm. Jau po aštuonių. Neturėjai leisti taip ilgai miegoti. 

— Neleidau miegoti naktį, — mirktelėjo jis. — Todėl pa- 
maniau, galėsi atsigriebti. Sunkiai dirbai, Mel, ruošdama savo 
parodą. 

— Jau beveik baigiau. 

— O kai baigsi, išvešiu savo nepaprastai gražią ir talentingą 
žmoną užtarnautų atostogų. Pameni tą savaitę Florencijoje? 

Saulės persunktos dienos, meilės persunktos naktys. 

— Kaip galėčiau pamiršti? Ar tikrai galėsi pasiimti laisvą 
savaitę? Nes aš čia ne vienintelė, kuri dirba. 

— Pasisrengsime. — Jis išvertė skrebutį į lėkštę. — Gal pa- 
imk laikraštį ir krentam į lovą kokiai valandai... ar dviem. 

Monitoriuje ant spintelės pasigirdo mieguistas kūdikio 
verksmas. linas žvilgtelėjo į jį. 

— O galir ne. 

— Aš nueisiu. Ateik į viršų. 

Ji nuskubėjo į viršų, probėgomis nužvelgdama ant sienų iš- 
sirikiavusius paveikslus. Gatvės scena Florencijoje, jūros kyšulys 
nuo kranto, Flino portretas jo darbo kabinete. 

Ji pasuko į vaikų kambarį. Čia sienas irgi puošė jos paveikslai. 
Vaizdai iš pasakų, kuriuos piešė būdama nėščia. 

O lovytėje, nekantriai reikalaudamas dėmesio, verkė jos sū- 
nelis. 

— Neverk, mažyti. Mama jau čia. — Ji iškėlė jį iš lovytės ir 
priglaudė prie krūtinės. 

Jis turės tėvo plaukus, galvojo sūpuodama ir ramindama 
sūnelį. Jie jau buvo gana tamsūs, su kaštoninėmis sruogelėmis, 
kurios suspindėdavo pagavus saulę. 

Jis toks tobulas. Toks absoliučiai tobulas. 

Tačiau, nešant jį prie pervystymo stalo, jai staiga pakirto 
kojas. 

Koks jo vardas? Koks jos kūdikio vardas? — Apimta panikos, 
ji prisispaudė jį arčiau ir atsisuko išgirdusi įeinant Fliną. 

— Tu tokia graži, Melori. Myliu tave. 

— Flinai. — Kažkas negerai su akimis. Atrodė, jog ji mato 
kiaurai jį, tarsi jis nyktų. — Kažkas negerai. 

— Viskas gerai. Viskas kaip turi būti. Viskas taip, kaip norė- 
jai, kad būtų. 

— Tai netikra, taip? — Akis ėmė graužti susikaupusios aša- 
ros. — Netikra. 

— Bet galėtų būti. 

Blykstelėjo šviesa, ir ji atsidūrė studijoje, nutviekstoje šviesos. 
Palei sienas stovėjo drobės, atremtos į stovus. Pastebėjo vieną iš jų, 
traukiančią akį spalvomis ir kontūrais. Staiga jos rankoje atsirado 
teptukas ir ji jau merkė jį į dažus. 

— Aš tai padariau, — sušnabždėjo ji, žiūrėdama į drobę. 
Joje buvo miškas, gaubiamas paslaptingos žalios šviesos. Taku ėjo 
vieniša figūra. Ne vieniša, pagalvojo ji, bet atsiskyrėliška. Tako 
pabaigoje stovėjo namas, tačiau jam dar buvo laiko pasimėgauti 
stebuklingo miško tyluma. 

Tai padarė jos ranka. Jos mintys, jos širdis. Ji jautė nuotaiką, 
prisiminė kiekvieną teptuko brūkštelėjimą. 

Kokia galia, šlovė su visu jai priklausančiu skausmu ir malo- 
numu. 

— Aš galiu. — Ji puolė karštligiškai tapyti. — Turiu tai pa- 
daryti. 

Džiaugsmas svaigino ją kaip narkotikai, ir ji godžiai mėgavo- 
si juo. Žinojo, kaip sumaišyti spalvas, kaip išgauti tinkamą toną, 
kada užtepti, kada pereiti prie detalių gludinimo. Kaip sukurti tą 
šviesą, tą šešėlį, kad žmogus, žiūrintis į jį, galėtų patekti į paveik- 
slą, eiti tuo taku ir surasti namą jo pabaigoje. 

Tačiau jai tapant skruostais pradėjo riedėti ašaros. 

— Tai netikra. 

— Ber galėtų būti. 

Teptukas nukrito ant grindų taškydamas dažus. Ji staigiai 
atsigręžė. | 

Jis stovėjo šalia, nutviekstas saulės. Tačiau vis tiek tamsus. 
Jo plaukai, juodi ir spindintys, tarsi sparnai krito ant pečių. Akys 
buvo pilkos kaip akmuo. Aštrūs, aukšti skruostikauliai, įdubę 
skruostai, pilna, klastingai gundanti burna. 

Gražus, pagalvojo ji. Kaip jis gali būti gražus? 

— Manei, kad atrodysiu kaip demonas? Lyg iš kokio koš- 
maro? — Jis nesivaržydamas šaipėsi, ir tai teikė jam dar daugiau 
žavesio. — Kodėl turėčiau? Jie privertė tave prastai galvoti apie 
mane, ar ne? 

— Tu Keinas. — Joje atgijo baimė, tarsi šaltomis rankomis 
užspaudusi gerklę. — Tu pavogei Stiklo Dukterų sielas. 

— Tegu tavęs tai nejaudina. — Jo balsas irgi buvo gražus — 
melodingas, raminantis. Tu nieko nežinai apie mane ar apie tai, ką 
padariau. Nelinkiu tau blogo. Tiesą sakant, atvirkščiai. — Grakš- 
čiai, it šokėjas, jis vaikščiojo po dažais apraškytas grindis. — Tai tavo 


darbas. 


— Ne. 
— O šitas? Tu juk žinai. — Jis kilstelėjo drobę ir atidžiai ap- 
žiūrėjo undinėlės, parimusios ant uolos, linijas. — Juk pameni, 


kaip nutapei šį ir kitus. Žinai, ką reiškia jausti, kai turi tą galią. 
Menas vyrus padaro dievais. — Jis pastatė drobę į vietą. — Arba 
moteris. Mano pasaulyje visi yra menininkai, magai ir karžygiai. 
Juk nori pasilaikyti šią galią, Melori? 

Ji nusišluostė ašaras ir pažiūrėjo į paveikslą. 

— Taip. 

— Gali turėti, ir ne tik tai. Gali turėti vyrą, kurio nori, gy- 
venimą, šeimą. Duosiu tai tau. Vaikas, kurį laikei rankose? Viskas 
gali tapti tikra, viskas gali priklausyti tau. 

— Už kokią kainą? 

— Labai nedidelę. — Jis perbraukė plaštaka per jos ašarotą 
skruostą, ir ašara, pakibusi ant jo piršto, užsiliepsnojo. — Netgi 
sakyčiau mažą. Tau tereikia pasilikti sapne. Pabusti ir miegoti 
jame, vaikščioti, kalbėti, valgyti, miegoti. Tobulumas — be skaus- 
mo, be mirties. 


209 


Ji reagavo virpančiu atodūsiu. 

— Šiame sapne nėra jokių raktų. 

— "Tu protinga moteris. Kam tau rūpintis dėl raktų, dėl tų 
netikėlių dievaičių, kurios neturi nieko bendra su tavimi? Kam 
rizikuoti savimi ir tais, kuriuos myli, dėl kvailų merginų, kurios nė 
neturėjo gimti? Ar atsisakytum savo svajonės dėl nepažįstamųjų? 

— Aš nenoriu svajonės. Noriu savojo gyvenimo. Nekeisiu jo 
į tavo iliuzijas. 

Jo oda pabalo, akys pajuodo. 

— Tada prarasi viską! 

Persmelkta šalčio ji suriko, kai jis puolė prie jos — dar kartą. 
Paskui viskas praskaidrėjo, jos kūnas tapo laisvas ir ji, gaudydama 
orą, pabudo savo lovoje. 

Kažkas daužė į duris ir šaukė ją. Melori išsigandusi šoko iš 
lovos ir griūdama puolė į svetainę. Už terasos durų stovėjo Flinas, 
pasiruošęs kėde išdaužti durų stiklą. 

Pamatęs ją rakinant, nusviedė kėdę į šoną ir žaibu įsiveržė į 
kambarį. 

— Kas čia yra? — Jis sugriebė ją už pečių, pakėlė į orą ir pa- 
statė į šoną. — Kas tave nuskriaudė? 

— Čia nieko nėra. 

— "Tu rėkei. Girdėjau tave rėkiant. — Sugniaužęs kumščius 
Flinas nuskubėjo į miegamąjį. 

— Susapnavau košmarą. Tai buvo tik sapnas. Nieko čia nėra. 
Man reikia atsisėsti. — Ji atsirėmė į fotelį ir pamažu susmuko. 

Flino kojos irgi virpėjo. Ji rėkė taip, tarsi kažkas būtų draskęs 
ją į gabalus. Vakar vakare buvo gerokai baisu, bet tai, ko prisigal- 
vojo stovėdamas už durų, buvo nepalyginamai baisiau. 

Jis nuėjo į virtuvę, įpylė vandens ir padavė jai. 

— Imk, išgerk. Tik pamažu. 

— Tuoj atsigausiu. Pabudau, o tu trankeisi ir šaukei. Nieko 
nesupratau. 

— Tu drebi. — Flinas apsidairė, pamatė šaliką ir apsupo juo 
jai pečius. Tada prisėdo šalia. — Papasakok sapną. 

Ji papurtė galvą. 

— Ne. Nenoriu apie tai nei kalbėti, nei galvoti. Noriu pabūti 
viena. Išeik. 

— Šiandien antras kartas, kai sakai man tai. Tik šį kartą ne- 
bus taip, kaip tu nori. Paskambinsiu Džordanui ir pasakysiu, kad 
lieku čia. 

— Tai mano butas. Niekas nepasilieka nekviestas. 

— Klysti. Nusirenk — ir į lovą. Išvirsiu sriubos ar ko nors 
tokio. 

— Nenoriu sriubos. Nenoriu tavęs. O labiausiai nenoriu 
būti slaugoma. 

— Tai ko, po velniais, nori? — linas pašoko drebėdamas iš 
pykčio ir nusivylimo. — Vieną minutę užpuoli mane sakydama, 
kad myli ir nori praleisti su manim visą gyvenimą. Kitą — nori, 
kad dingčiau ir nebepasirodyčiau. Aš velniškai pavargau nuo 
moterų ir jų klaidingų signalų, kaprizingų užmačių ir prakeiktų 
reikalavimų. Dabar darysi tai, ką pasakysiu — konkrečiai: eini į 
lovą, kol aš pagaminsiu ką nors valgyti. 

Melori spoksojo išplėtusi akis. Ant liežuvio sukosi tuzinas 
piktų ir bjaurių žodžių. Tačiau viską paskandino staiga užplūdu- 
sios ašaros. 

— Jėzau... — Flinas pasitrynė veidą. — Puikiai pasidarbavai. 
Nusilenk, Henesi. 

Jis nuėjo ir atsistojo prie lango. Melori raudojo jam už nu- 
garos. 

— Atleisk. Neišmanau, kaip su tavimi elgtis. Galva neišneša. 
Nenori, kad likčiau aš — puiku, paskambinsiu Danai. Bet neno- 
riu, kad liktum viena. 

— Aš irgi savęs nesuprantu. — Melori ėmė ieškoti nosi- 
naičių. — Jei ir siunčiau tau klaidinančius signalus, tai tikrai ne 
tyčia. — Ji nusišluostė veidą, bet ašaros nesiliovė sruvusios. — Aš 
nekaprizinga, bent jau niekada nebuvau. Ir nežinau, ko iš tavęs rei- 
kalauju. Net nežinau, ko, velniai rautų, noriu iš savęs. Nors visada 
žinojau. Aš bijau. Bijau to, kas vyksta aplinkui mane ir manyje. 
Bijau, nes nežinau, kas tikra. Net nežinau, ar tu iš tiesų stovi ten. 

Elinas priėjo ir vėl prisėdo šalia. 

— Aš čia, — tarė jis, tvirtai suimdamas jos ranką. — Ir tai 
tikra. 

— Flinai. — Melori aprimo žiūrėdama į jų susijungusias 
rankas. — Visą savo gyvenimą norėjau tam tikrų dalykų. Norėjau 
tapyti. Kiek save pamenu, norėjau būti dailininke. Puikia dailinin- 
ke. Mokiausi, dirbau. Bet taip ir nepriartėjau prie to. Aš neturiu 
talento. 

Ji užsimerkė. 

— Tai skaudino — labiau nei galiu pasakyti ar susitaikyti 
su tuo. — Melori atsiduso ir pažiūrėjo į jį. — Geriausia, ką ga- 
lėjau — būti šalia meno, kad kompensuočiau tą meilę. — Ji su- 
gniaužė kumštį ir prisidėjo prie širdies. — Ir man sekėsi. 

— Nejau manai, kad dirbti, ką sugebi, yra nenuostabu — net 
jei pirmasis tavo pasirinkimas ir buvo ne toks? 

— Gera mintis. Tačiau svajonės sunku atsisakyti. Manau, tai 
žinai. 

— Žinau. 

— Dar aš norėjau ką nors mylėti ir būti mylima. Besąlygiš- 
kai. Žinoti, kad einu miegoti ir keliuosi ne viena. Kad turiu, kas 
supranta mane ir nori manęs. Bet man nelabai sekėsi. Atrodo, 
sutinku žmogų, kažkas spragteli. Tačiau į vidų nepatenka. Nie- 
kada nejaučiau to palaimingo kritimo, liepsnos, kuri paskleidžia 
malonią šilumą. Kol sutikau tokį, kurio laukiau. Kol sutikau tave. 
Nieko nesakyk, — skubiai tarė ji. — Noriu užbaigti. 

Ji gurkštelėjo vandens, apramino gerklę. 

— Kai ko nors ieškai visą savo gyvenimą ir paskui randi, tai 
kaip stebuklas. Viskas, ką laikei savyje, atsiveria ir pradeda pul- 
suoti. Viskas buvo gerai ir anksčiau, viskas sekėsi. Turėjai tikslą ir 
kryptį, viskas buvo tiesiog puiku. Bet dabar turi daugiau. Negali 
paaiškinti, ko daugiau, bet žinai, kad jei prarasi tai, niekada nega- 
lėsi užpildyti tų tuštumų. Niekada. Tai baugina. Bijau, kad tai, kas 
manyje, yra tik apgaulė. Kad pabusiu rytoj ryte ir nieko neberasiu. 
Visur bus tylu. Nieko nebejausiu taip, kaip visą gyvenimą norėjau 
jausti. 

Išdžiūvusiomis akimis ir vėl tvirta ranka ji pastatė vandens 
stiklinę. 

— Aš galiu pakelti žinią, jog nemyli manęs. Visada yra vil- 
ties, kad pamilsi. Bet nežinau, ar galėsiu ištverti tai, jog nemyliu 
tavęs. Tai būtų tarsi... jausčiausi lyg apvogta. Nežinau, ar sugebė- 
čiau grįžti į ankstesniąją save. 

Flinas paglostė jos plaukus ir prisitraukė ją artyn. Melori pa- 
dėjo galvą jam ant peties. 

— Niekas niekada manęs taip nemylėjo — ne taip, kaip tu 
kalbi. Nežinau, kaip man elgtis, Melori, bet aš irgi nenoriu to pra- 
rasti. 

— Mačiau, kaip galėtų susiklostyti mano gyvenimas, bet tai 
buvo netiesa. Paprasta diena buvo tokia nuostabi — laikiau ją lyg 
brangakmenį savo delne. Jis privertė mane pamatyti ir pajausti. Ir 
norėti. 

Flinas atšlijo ir pažvelgė į Melori. 

— Sapne? 

Ji linktelėjo. 

— Skaudėjo labiau nei tada, kai turėjau visko atsisakyti. 
Skaudi kaina, Flinai. 

— Ar gali papasakoti? 

— Manau, teks. Buvau pavargusi. Jaučiausi emociškai iš- 
sunkta. Norėjau tik prigulti ir truputį pailsėti. 

Melori papasakojo, kaip pabudo jausdamasi puikiai, pilna 
meilės, kaip rado jį, Fliną, virtuvėje gaminantį jai pusryčius. 

— Čia turėjai susivokti. Aš, gaminantis valgį? Akivaizdi ap- 
gaulė. 

— Tu kepei man prancūzišką skrebutį. Tai mano mėgsta- 
miausias tingaus rytmečio valgis. Mes kalbėjomės, kaip važiuosime 
atostogauti, ir aš prisiminiau visas vietas, kurias esame aplankę, ką 
nuveikę. Tie prisiminimai buvo manyje. Tada pabudo kūdikis. 

— Kūdikis? — Flinas išblyško. — Mes turėjome — sapne 
buvo... kūdikis? 


— Užlipau į viršų iškelti jį iš lovelės. 

— Ji? 

— Taip, jį. Ant sienų kabojo mano tapyti paveikslai. Jie buvo 
nuostabūs, ir aš prisiminiau, kaip tapiau juos. Ir tuos, kurie buvo 
vaikų kambaryje. Paėmiau ant rankų kūdikį, jausdama jam meilę, 
didžiulę meilę. Aš buvau kupina meilės. O tada... aš niekaip ne- 
galėjau prisiminti jo vardo. Nežinojau, koks jo vardas. Jaučiau jo 
svorį glėbyje, švelnią ir šiltą odą, bet nežinojau vardo. Tu atėjai į 
kambarį; aš pažiūrėjau į tave, ir staiga tu pasidarei permatomas. 
"Tada supratau, jog viskas netikra. Viskas. 

Melori nebegalėjo nusėdėti. Ji priėjo prie lango ir atitraukė 
užuolaidas. 

— Pajutau skausmą ir tuo metu atsidūriau studijoje. Tarp 
dažų ir paveikslų. Užuodžiau dažų ir terpentino kvapą. Rankoje 
laikiau teptuką, žinojau, kaip juo naudotis. Žinojau viską, ką 
norėjau žinoti. Pajutau savo galią, tarsi būčiau laikiusi rankose 
kūdikį. Tačiau tokį pat netikrą. O tada pasirodė jis. 

— Kas? 

Melori garsiai įkvėpė ir atsisuko. 

— Jo vardas Keinas. Jis yra tasai sielų vagis. Jis kalbėjo su 
manim. Sakė, kad galėčiau visa tai turėti — gyvenimą, meilę, 
talentą. Viskas galėtų tapti tikra. Jei tik pasilikčiau sapne, man 
nieko nereikėtų atsisakyti. Mes mylėtume vienas kitą. Turėtume 
sūnų. Aš tapyčiau. Viskas būtų nuostabu. Tiesiog gyvenk sapne ir 
sapnas taps realybe. 

— Jis tave lietė? — Flinas prišoko ir apčiupinėjo ją, tarsi ieš- 
kodamas žaizdų. — Jis tave nuskriaudė? 

— Galėjau rinktis — šį pasaulį arba kitą, — susitvardžiusi 
tęsė Melori. — Norėjau pasilikti aname, bet negalėjau. Man nerei- 
kia sapno, linai, nesvarbu, koks tobulas jis būtų. Jei jis netikras, 
vadinasi, jis nieko nereiškia. O jei būčiau pasilikusi, būčiau savo 
noru atidavusi jam savo sielą. 

— Tu šaukei. — Flinas bejėgiškai panarino galvą ir įsirėmė į 
jos kaktą. — Šaukei. 

— Jis bandė atimti ją, bet aš išgirdau, jog tu šauki mane. 
Kodėl atėjai? 

— Tu jauteisi dėl manęs įskaudinta. Aš to nenorėjau. 

— Pasipiktinusi, — pataisė Melori ir apkabino jį. — Vis dar 
pykstu, bet dabar tai nesvarbu. Noriu, kad pasiliktum. Aš bijau 
užmigti, bijau, kad vėl galiu grįžti ten ir šį kartą neturėti pakanka- 
mai jėgų išeiti iš sapno. 

— Tu esi pakankamai stipri. Ir jei reikės, aš padėsiu tave iš- 
traukti. 

— Ir tai gali būti netikra. — Ji kilstelėjo lūpas jo link. — Bet 
man reikia tavęs. 

— Tai tikra. — Jis paėmė jos rankas ir pabučiavo — iš pra- 
džių vieną, paskui kirą. — Tai vienintelis dalykas, dėl kurio esu 
tikras šioje prakeiktoje sumaištyje. Tai, ką jaučiu tau, Melori, yra 
tikra. 

— Jei negali pasakyti, ką jauti, tada parodyk. — Ji prigludo 
prie jo. — Dabar. 

Visi sumišę jausmai, norai ir abejonės išsiliejo bučinyje. 
Melori priėmė jį, ir jis pasijuto ramiau. Apimtas švelnumo Flinas 
pakėlė ją ant rankų. 

— Noriu, kad tu jaustumeisi saugi. Man nesvarbu, kad tai 
tave erzina. — Jis nunešė ją į kambarį, paguldė į lovą ir pradėjo nu- 
renginėti. — Aš nesiruošiu pasitraukti, kad ir kiek tai kainuotų. 

— Man nereikia priežiūros. — Melori paglostė jam skruos- 
tą. — Man tiesiog reikia, kad žiūrėtum į mane. 

— Melori, aš žiūriu į tave nuo pat pradžios, net kai nesi 
šalia. 

Ji nusišypsojo ir išsirietė, kad jis galėtų nuvilkti marškinėlius. 

— Gal ir keistai nuskambės, tačiau man malonu. Prigulk 
šalia. 

Jie gulėjo vienas šalia kito, sukišę veidus. 

— Dabar jaučiuosi gana saugiai. Ir beveik neirztu. 

— Gal per daug saugiai. — Jis perbraukė piršto galiuku per 
krūties iškilimą. 

— (Gal, — atsiduso Melori, kai jis ėmė bučiuoti jos kaklą. — 
Manęs tai nė kiek negąsdina. Teks pasistengti labiau. 

Jis persivertė, užgulė ją savo kūnu ir įsisiurbė į lūpas. 

— O, neblogai, — išspaudė ji. 

Jos šiltas virpantis kūnas sužadino Fliną. Jis galėtų pasinerti į 
ją, pajusti jos skonį, kvapą, galėtų užsimiršti ir atsiduoti poreikiui 
suteikti jai malonumą. 

Jis susijęs su ja. Gal tai įvyko netgi anksčiau, nei jie susipaži- 
no. Ar gali būti, kad visos jo klaidos, pokyčiai gyvenime įvyko tik 
dėl to, kad sutiktų šią moterį? Nejau nebuvo kito pasirinkimo? 

Melori pajuto jį tolstant. 

— Ne. Neatsitrauk, — maldavo. — Leisk man mylėti tave. 
Man reikia tave mylėti. 

Apsivijo jį rankomis ir ėmė nesivaržydama gundyti. Dabar ji 
be jokio gailesčio iškeis išdidumą į galią. Nuodėmingai krutinda- 
ma po juo savo kūną, Melori pajuto Fliną pasiduodant. 

Rankos glostė. Lūpos vėrėsi. Duslios dejonės sklido tvankia- 
me kambario ore. Ilgi, tingūs bučiniai kurstė aistrą ir pasibaigdavo 
godžiais aikčiojimais. 

Juos surakino pirmykštis ritmas, kuriam atsispirti jis ne- 
beturėjo jėgų. Širdis, besitrankanti kaip kūjis, rodės, tuoj iškals 
krūtinėje skylę, tačiau jam vis tiek buvo negana. Norėjosi prisi- 
pildyti jos skonio ir nuskęsti geidulių jūroje. Vieną minutę ji buvo 
nuolanki ir pasiduodanti, kitą — kieta kaip sugniaužtas kumštis. 
Kai ji trūkčiojančiu balsu sudejavo jo vardą, jis pagalvojo tuoj pra- 
rasiąs protą. 

Ji pakilo virš jo, sunėrė rankas jam už nugaros ir lėtai paėmė 
jį į save. linas vos tramdėsi. 

— Melori. 

Ji papurtė galvą ir pasilenkusi brūkštelėjo per jo lūpas. 

— Norėk manęs. 

— Aš noriu. 

— Leisk man paimti tave. Stebėk, kaip imu. 

Ji atsilošė glostydama savo kūną, krūtis. Ir pradėjo judėti. 

Jį užplūdęs deginantis karštis persismelkė iki kaulų ir išlydė 
raumenis. Melori kilo ir leidosi virš jo, liekna ir stipri, balta ir auk- 
sinė. Ji apsupo ir užvaldė jį, vesdama beprotybės link. 

Ji mėgavosi savo galia ir jos teikiamu malonumu. Judėjo vis 
greičiau ir stipriau, kol akyse susiliejo spalvos. Galvoje sukosi vie- 
nintelė mintis — gyvi. Jie gyvi. Kraujas pulsavo gyslose, kaitino 
siautėjančią širdį. Oda žliaugė sveikas prakaitas. Jautė jį savo bur- 
noje, jautė tvinksint savo esybėje. 

Tai gyvenimas. Ji kabinosi į jį, kabinosi net ir tada, kai trium- 
fas pasiekė viršūnę. Atsileido tik pajutusi jį krentant. 


Flinas stengėsi virdamas sriubą, nors matė, kaip ji šaiposi 
stebėdama jį prie viryklės maišantį puodą. Jis įjungė muziką, pri- 
gesino šviesas. Ne tam, kad dar kartą suviliotų, bet kad ji atsipa- 
laiduotų. 

Galvoje sukosi daugybė klausimų apie jos sapną. Toji dalis, 
kuri sakė, jog paklausti yra žmogiška pareiga, priešinosi kitai, kuri 
norėjo apgaubti ją saugumu ir tyluma. 

— Galėčiau nubėgti ir atnešti kokį filmą, — pasiūlė Fli- 
nas. — Galėtume padrybsoti, pažiūrėti. 

— Niekur neik. — Melori prisiglaudė prie jo. — Nereikia to 
vengti. Juk vis tiek reikės pasikalbėti. 

— Nebūtinai dabar. 

— Maniau, kad žurnalistai tik ir laukia faktų, apie kuriuos 
galėtų parašyti. 

— Kadangi Dispatch nesiruošia rašyti istorijos apie keltų 
mitologiją, kol ši nebaigta, nėra kur skubėti. 

— Ojei dirbtum New York Times? 

— Tada būtų kitaip. — Flinas paglostė jos plaukus, gurkš- 
telėjo vyno. — Būčiau kietas ir ciniškas, dėl geros istorijos nesi- 
gailėčiau nei tavęs, nei kitų. Tikriausiai būčiau įsitempęs ir nusi- 
kamavęs. Gal net gerčiau. Skirčiausi antrą kartą. Mėgčiau burboną 
ir raudonplaukes. 

— O kaip būtų buvę žš tikrųjų, jei būtum išvažiavęs į Niu- 
jorką? 

— Nežinau. Norėčiau manyti, kad būčiau gerai pasidarba- 
vęs. Nuveikęs ką nors reikšminga. 

— Manai, kad tavo darbas čia nesvarbus? 

— Jis tarnauja tikslui. 

— Svarbiam tikslui. Tu ne tik informuoji ir linksmini žmo- 
nes, bet suteiki daug darbo vietų. Be to, tęsi šeimos tradicijas. 
Žmonės, kurie dirba tavo laikraštyje, perduos tai savo šeimoms. 
Kur jie būtų ėję, jei būtum išvažiavęs? 

— Aš nebuvau vienintelis, galėjęs jam vadovauti. 

— Gal tau vieninteliam buvo lemta. Ar išvyktum dabar, jei 
galėtum? 

Jis pagalvojo. 

— Ne. Aš jau pasirinkau. Dažniausiai esu patenkintas tuo 
pasirinkimu. Tik kartais imu abejoti. 

— Aš nesugebu tapyti. Niekas nepasakė man, kad neišmok- 
siu, ir neprivertė mesti. Tiesiog neturėjau talento. Tai ne tas pat, 
kai esi pakankamai talentingas, o tau sako, kad nesugebi. 

— Viskas buvo kiek kitaip. 

— Kaip? 

— Tu nepažįsti mano motinos. Ji kuria labai konkrečius pla- 
nus. Mano tėvo mirtis, matyt, sumaišė planą A. 

— Elinai. 

— Nesakau, kad ji nemylėjo jo ar negedėjo. Mylėjo. Jis pri- 
versdavo ją juoktis. Visada. Kai jis mirė, motina metus nesijuokė. 
— Flinai. — Melori suspaudė širdį. — Man labai gaila. 

— Ji kieta. Elizabet Flin Henesi tikrai ne ištižėlė. 

— Tu myli ją. — Melori sušiaušė jam plaukus. — O aš 
svarsčiau. 

— Žinoma, myliu, bet tikrai neišgirsi mane sakant, kad su ja 
buvo lengva gyventi. Kai ji pasitraukė iš verslo, atėjo laikas vykdyti 
planą B. Pagal jį, laikraštį turėjau perimti aš. Na, pagalvojau, jokių 
problemų, nes buvau tai numatęs. Ir būčiau sutikęs atėjus laikui. 
Man patiko dirbti Džspatch, mokytis ne tik žurnalistikos, bet ir 
leidybos. 

— Tik norėjai tai daryti Niujorke. 

— Buvau per didelis tokiam provincijos miesteliui kaip Ple- 

sent Velis. Turėjau tiek daug ką pasakyti, tiek daug ką padaryti. 
Laimėti Pulicerius. O tada motina ištekėjo už Džo. Jis puikus 
vyras. Danos tėtis. 

— Ar jis sugeba prajuokinti tavo motiną? 

— Taip. Sugeba. Mes keturiese sudarėme puikią šeimą. Tik 
nežinau, ar tuo metu aš tai įvertinau. Pamaniau, kad dabar, kai 
yra Džo, man bus lengviau. Mes visi manėme, kad jie kartu dirbs 
laikraštyje dar ilgai. 

— Džo reporteris? 

— "Taip, daug metų dirbo redakcijoje. Vis juokaudavo, kad 
ves savininkę. Jie buvo puiki komanda, tad viskas, rodės, sekėsi 
sklandžiai. Baigęs koledžą ketinau padirbėti porą metų čia, o tada 
pasiūlyti savo neįkainojamus įgūdžius ir paslaugas Niujorkui. Su- 
tikau Lili, žodžiu, viskas ėjosi kaip sviestu patepta. 

— Kas atsitiko? 

— Džo susirgo. Dabar manau, kad mano motina išsigando, 
jog gali netekti dar vieno mylimo žmogaus. Ji nemėgsta rodyti 
savo jausmų. Ji labai santūri ir tiesmuka, bet aš ją pažįstu. Todėl 
įsivaizduoju, ką jai teko išgyventi. Jiems teko išvykti. Kitas klima- 
tas, ramesnė aplinka suteikė šansą išgyventi ilgiau. Todėl aš turėjau 
perimti laikraštį, nes kitaip būtų tekę jį uždaryti. 

— Ji tikėjosi, kad tu pasiliksi. 

Flinas prisiminė, ką tuomet pasakė. 

— Aka. Ir atliksiu pareigą. Metus laiko niršau ant jos, dar 
kitus — erzinausi. Maždaug po trejų metų nusiraminau. Nežinau, 
kada tiksliai tai atsitiko... bet aš pajutau pasitenkinimą. Iki tol 
spėjau nusipirkti namą ir įsigyti Mojų. 

— Galima sakyti, kad nukrypai nuo motinos plano ir susi- 
kūrei savąjį. 

Jis susijuokė. 

— Kalės vaikas — toks, matyt, ir esu. 


Penkioliktas skyrius 

riežasčių, dėl kurių Dana stumtų save iš lovos, buvo la- 
bai nedaug. Žinoma, darbas — svarbiausia paskata. Bet 
jei ji turėdavo laisvą dieną, didžiausia pramoga buvo pamiegoti. 

Tik Flinui paprašius ir, jos nuomone, iš didelės seseriškos 
meilės šį kartą to teko atsisakyti. Užsidirbs pliusą, kurį prireikus 
panaudos ateityje. 

Ji pasibeldė į Melori duris pusę aštuonių, vilkėdama marš- 
kinėliais su piešiniu ant krūtinės, aptrintais džinsais ir avėdama 
sportbačiais. 

Pažinodamas seserį, Elinas atidarė duris ir įgrūdo jai į rankas 
garuojantį puodelį kavos. 

— Tu persikas. Brangakmenis. Mano asmeninė lobių skry- 
nelė. 

— Užsičiaupk. — Ji nužingsniavo prie sofos, atsisėdo ir įkvė- 
pė kavos aromato. — Kur Mel? 

— Dar miega. 

— Turi riestainių? 

— Nežinau. Neieškojau. Turėjau pažiūrėti, — skubiai pridū- 
rė jis. — Aš savanaudiškas niekšas, galvojantis tik apie save. 

— Atleisk, bet tai norėjau pasakyti aš. 

— Taupau tavo laiką ir energiją. Turiu būti redakcijoje... vel- 
nias, turėjau būti prieš dvidešimt minučių, — tarė jis, žvilgtelėjęs 
į laikrodį. 

— Sakyk, kodėl esu pas Melori, geriu kavą, vildamasi gauti 
kokį riestainį, kai ji dar miega. 

— Neturiu kada aiškinti. Ji stipriai sukrėsta, ir aš nenoriu, 
kad liktų viena. Nė minutės, Dana. 

— Jėzau, Elinai, kas yra? Ar ją kas sumušė? 

— Galima sakyti, taip. Emociškai. Ir tai buvau ne aš, — 
pridūrė sukdamas prie durų. — Tiesiog pabūk su ja, gerai? Aš 
atsilaisvinsiu, kai tik galėsiu, bet šiandien turiu kalną darbų. 
Tegu ji pamiega, o paskui — nežinau, užimk kuo nors. Aš pa- 
skambinsiu. 

Jis jau ėjo pro terasos duris, kai Dana šūktelėjo jam iš paskos. 

— Kaip žurnalistas, esi labai šykštus. 

Nusprendusi kuo geriau išnaudoti padėtį, Dana nuėjo tikrin- 
ti virtuvę. Ir jau godžiai kando pirmąjį aguoninio riestainio kąsnį, 
kai įėjo Melori. 

Akys užtinusios, pastebėjo Dana. Pablyškusi. Labai susivėlu- 
si. Na, dėl to, matyt, kaltas Flinas. 

— Sveika. Nori pusės? 

Akivaizdžiai užsimiegojusi Melori sumirksėjo. 

— Sveika. Kur Flinas? 

— Jis turėjo skubėti. Kovoti už žurnalistiką ir visa kita. Nori 
kavos? 

— Taip. — Melori pasitrynė akis, mėgindama prabusti. — 
Ką tu čia veiki, Dana? 

— Nežinau. Flinas paskambino bedieviškai anksti, maždaug 
prieš keturiasdešimt minučių, ir paprašė ateiti. Jis nieko nepaaiški- 
no, nes visą iškalbą paskyrė maldavimui, tad atvilkau save čionai. 
Kas yra? 

— Tikriausiai jis nerimavo dėl manęs. — Melori patylėjo ir 
nusprendė, kad nieko tokio. — Gana miela iš jo. 

— Taip, jis tikras saldainiukas. Kodėl jis nerimauja dėl tavęs? 

— Manau, verčiau prisėskim. 

Ji papasakojo viską Danai. 

— Kaip jis atrodė? — susirūpinusi paklausė ši. 

— Na... griežto veido, netgi asketiško. Luktelėk — jei pa- 
vyks, aš tau nupiešiu. 

Melori pasiėmė popieriaus ir pieštuką. 

— Jo bruožai labai ryškūs, neturėtų būti sunku. Tačiau mane 
pribloškė ne jo išvaizda, bet elgesys. Toks įtikinantis, netgi chariz- 
matiškas. 

— O koks tas namas, kuriame buvai? — klausinėjo Dana, 
kol Melori piešė. 

— Aš pajutau tik atmosferą. Atrodė pažįstamas, lyg būtų 
savas. Smulkmenų nepastebėjau. Dviejų aukštų, su kiemu, veja, 
gražiu sodu. Saulėta virtuvė. 

— "Tai buvo ne Flino namas? 

Melori kilstelėjo galvą. 

— Ne, — lėtai atsakė ji. — Ne Flino. Net nesusimąsčiau apie 
tai. Iš tiesų kodėl ne? Jei tai mano fantazija, kodėl mes buvome ne 
jo name? Namas puikus, ir jis jau mano galvoje. 

— Gal jis negalėjo pasinaudoti Flino namu, nes šis jau už- 
imtas ir... Nežinau. Tikriausiai tai nesvarbu. 

— Manau, kad svarbu viskas. Viskas, ką mačiau, jaučiau ir 
girdėjau. Tik dar nežinau to. Štai... — Ji parodė Danai piešinį. — 
Grubus, bet tik taip sugebu. Na, labai panašus. 

— Oho! — Dana papūtė lūpas ir švilptelėjo. — Tas burti- 
ninkas Keinas tikras gražuoliukas. 

— Jis gąsdina mane, Dana. 

— Jis nieko negalėjo padaryti tau, bent jau rimto. 

— Ne šį kartą. Bet jis buvo mano galvoje. Tai tarsi kokia 
invazija. — Melori suspaudė lūpas. — Tarsi išprievartavimas. Jis 
žino, ką aš jaučiu ir ko noriu. 

— Pasakysiu, ko jis nežinojo. Jis nežinojo, kad liepsi jam pa- 
bučiuoti tau į užpakalį. 

Melori atsilošė. 

— Tu teisi. Jis nežinojo, kad atsisakysiu ar kad suprasiu — 
net ir sapne — jog jis nori, kad pasilikčiau ten, kur taip nuostabu, 
bet kur negalėčiau rasti rakto. Tai jį nustebino ir suerzino. Taigi jis 
nežino visko. 

Demonstruodama didelį nenorą, Dana kiūtino šalia Melori 
į Elino namus, kur toji nusprendė padirbėti. Žinoma, protingas 
sprendimas, nes ten abu paveikslai. Tačiau Džordanas Hokas irgi. 
Jos viltys, kad jis bus kur nors išėjęs, žlugo pamačius Flino kieme 
senoviško modelio automobilį. 

— Visada išmanė apie mašinas, — sumurmėjo ji ir panieki- 
namai šnirptelėjo, nors paslapčia gėrėjosi automobilio linijomis, 
briaunomis ir blizgančiu chromu. Būtų viską atidavusi, jei būtų 
galėjusi atsisėsti už vairo ir paspausti greičio pedalą. 

— Nesuprantu, kam tam mulkiui tokia mašina, kai jis gyve- 
na Manhetene. 

Melori pajuto jos balse kartėlį ir stabtelėjo prie durų. 

— Jei tau tai sukelia problemų, galime susitart ateiti čionai, 
kai Džordano nebus. 

— Jokių problemų. Realiai jis man neegzistuoja. Jau seniai 
paskandinau jį katile su ebola. Tai buvo kebli, bet keistai maloni 
užduotis. 

— Ką gi. — Melori kilstelėjo ranką ketindama pasibelsti, bet 
Dana stumtelėjo ją į šoną. 

— Aš nesibeldžiu į savo brolio duris. — Ji įkišo spynon rak- 
tą. — Nesvarbu, kokie pusgalviai būtų apsistoję pas jį. 

Dana įžengė į holą pasiruošusi kovai. Slėpdama nusivylimą, 
kad Džordano nesimato, garsiai užtrenkė duris. 

— Dana. 

— Oi! Netyčia. — Susikišusi rankas į kišenes, ji nulingavo 
į kambarį. — Kaip palikome, taip ir stovi. Ir žinai ką — nė 
kiek nepasikeitę. Šios dienos darbas baigtas. Eime apsipirkti, 
ar ką. 

— Aš noriu atidžiau patyrinėti juos, o paskui peržiūrėti tyri- 
mų užrašus. Ber tau nebūtina pasilikti. 

— Pažadėjau Flinui. 

— Jis tikras rūpestėlis. 

— Taip, bet aš pažadėjau. — Pajutusi judesį už nugaros, su- 
stingo. — Ir aš tesiu pažadus, ne taip, kaip kai kurie. 

— Ir nepamiršti nuoskaudos, — pastebėjo Džordanas. — 
Sveikos, damos. Kuo galiu padėti? 

— Norėčiau dar kartą apžiūrėti paveikslus ir pasitikrinti už- 
rašus. — Tikiuosi, tu nieko prieš. 

— Kas jis toks, kad prieštarautų? Tai ne jo namas. 

— Ji teisi. — Džordanas, aukštas ir lieknas, su juodais džin- 
sais ir juodais marškinėliais, atsirėmė į staktą. — Prašom nekreipti 
į mane dėmesio. 

— O tu neturi ką veikti, kad tykai mūsų? — sviedė Dana. — 
Apsimestum, jog rašai knygą ar lupi odą leidėjui. 

— A, juk žinai mus, komercinius rašeivas. Iškepam knygą 
per porą savaičių, o paskui švaistom honorarą. 

— Jei judu norite pyktis, prašom, aš nieko prieš. Tikrai. — 
Melori numetė savo portfelį, pilną užrašų, ant dėžės. — Bet gal 
galėtumėt tai daryti kitame kambaryje? 

— Mes nesipykstame, — atsiliepė Džordanas. — Tai įžanga 
į seksą. 

— Pasapnuok. 

— Mano sapnuose, Ilgše, tu paprastai dėvi gerokai mažiau. 
Jei ko reikės, pasakyk, Melori. — Jis atsitraukė nuo staktos ir iš- 
ėjo. 

— Tuoj grįšiu. — Dana išlėkė paskui jį kaip raketa. — Į 
virtuvę, šaunuoli. — Ji įgriuvo pirmoji ir sukando dantis pasi- 
ruošdama kovai. 

Jis eina neskubėdamas, galvojo ji, kaip visada. Plykstelėjo 
pamačiusi jį įeinant ir pasirengė pirmajai salvei, tačiau Džordanas 
staiga suėmė ją už klubų ir užspaudė jos apstulbusią burną savo 
lūpomis. 

Kūną persmelkė karščio banga — taip būdavo ir anksčiau 
— ugnis, vilties žybsnis ir pažadas susilydė į vieną kometą, kuri 
sprogo smegenyse ir suardė sistemą. 

Tik ne dabar, ne šį kartą. Daugiau niekada. Sutelkusi jėgas, 
Dana atstūmė jį nuo savęs. Nepliaukštelėjo per veidą. Būtų per 
daug nuspėjama ir moteriška. Tačiau vos susilaikė nesmogusi. 

— Atsiprašau. Maniau, dėl to mane ir kvietei. 

— Pabandyk dar kartą, mirsi nukraujavęs nuo nesuskaičiuo- 
jamų žaizdų. 

Jis gūžtelėjo ir nupėdino prie kavinuko. 

— Suklydau. 

— Tu velniškai teisus. Visos tavo teisės liesti mane seniai pa- 
sibaigė. Esi šio reikalo dalis, nes atsitiktinai nusipirkai tą prakeiktą 
paveikslą. Tik todėl aš tave ir toleruosiu. Ir dar — esi Elino drau- 
gas. Tačiau, kol būsi čia, turėsi laikytis taisyklių. 

Jis įpylė du puodelius kavos ir padėjo ant spintelės. 

— Supažindink mane su jomis. 

— Niekada neliesi manęs. Net jei netyčia žengčiau priešais 
autobusą. Tuomet galėsi tik truktelti mane atgal ant šaligatvio. 

— Gerai. Verčiau leisies pervažiuojama autobuso. Supratau. 
Kas dar? 

— Tu kalės vaikas. 

Džordano veide šmėstelėjo kažkas panašaus į apgailestavimą. 

— Žinau. Klausyk, paskelbkime trumpas paliaubas. Flinas 
svarbus mums abiem, o tai svarbu jam. Toji moteris kambaryje 
svarbi jam ir tau. Mes čia visi susiję, norime to ar ne. Todėl pa- 
mėginkime išsiaiškinti. Šiandien mačiau jį gal tris minutes, todėl 
nespėjau nieko paklausti. Žinau tik tiek, kiek pasakė vakar vaka- 
re — Melori turi problemų. Apšviesk mane. 

— Jei Melori norės tau papasakoti, ji taip ir padarys. 

Tu jai alyvos šakelę, pagalvojo jis, o ji sukiša ją tau į gerklę. 

— Vis dar kietakaktė. 

— Tai asmeniška, — atkirto ji. — Intymu. Ji tavęs ne- 
pažįsta. — Nepaisant tūkstančių priesaikų, jos akys prisipildė 
ašarų. — Aš irgi. 

"Tas ašarotas žvilgsnis pradūrė skylutę jo širdyje. 

— Dana. 

Kai jis žengtelėjo artyn, ji atkišo peilį. 

— Tik paliesk mane, neteksi rankų. 

Jis liko stovėti vietoje ir susikišo rankas į kišenes. 

— Kodėl tau nesuvarius jo man į širdį ir neužbaigus visko? 

— Tiesiog laikykis atokiau nuo manęs. Flinas nenori, kad 
Melori liktų viena. Gali perimti budėjimą, nes aš išeinu. 

— Jei jau turiu būti sarginiu šunimi, būtų gerai Žinoti, nuo 
ko saugau. 

— Nuo didelių piktų raganių. — Dana piktai atplėšė galines 
duris. — Jei jai kas nors atsitiks, aš ne tik įsmeigsiu tą peilį tau į 
širdį — aš išpjausiu ją ir sušersiu šunims. 

— Tau niekada netrūko vaizduotės, — nutęsė jis, kai ji už- 
trenkė paskui save duris. 

Džordanas pasitrynė širdies plotą. Ji surišo jame mazgus — 
dar vienas dalykas, kurį puikiai sugeba. Pažiūrėjo į kavą, kurios 
ji nė nepalietė. Nors žinojo, jog tai kvailai simboliška, jis paėmė 
puodelį ir išpylė kavą į kriauklę. 

— Šuniui ant uodegos, Ilgše. Kaip ir mes. 


Melori apžiūrinėjo paveikslus, kol pradėjo lietis akyse. Pa- 
sižymėjo krūvą pastabų, tada išsitiesė ant grindų ir įsispoksojo į 
lubas, mėgindama surikiuoti galvoje susipynusias mintis. 

Dainuojanti dievaitė, šešėliai ir šviesa, tai, kas jos viduje ir ap- 
linkui. Žiūrėti ir pamatyti, ko nematė. Meilės iškaltas raktas. 

Velniai griebtų. Trys paveikslai, trys raktai. Ar tai reiškia, kad 
kiekviename paveiksle yra po užuominą ar nuorodą, kaip surasti 
raktus? O gal visi trys paveikslai sufleruoja, kaip surasti pirmąjį? 
Josios? 

Vis dėlto ji kažko nepastebi. 

Kiekviename paveiksle yra pasikartojantys elementai. Pagrin- 
dinis, žinoma, legendos motyvas. Tada miškas ir šešėliai. Figūra, 
tūnanti juose. Tai tikriausiai Keinas. 

Kodėl Keinas yra paveiksle su Artūru? Ar jis iš tiesų to įvykio 
dalyvis, ar jo vieta paveiksle — kaip, beje, Rovenos ir Pito — tik 
simbolinė? 

Nors Artūro portrete buvo visi elementai, kaip ir kiruose 
dviejuose, Melori abejojo, ar jis priklauso komplektui. Gal yra dar 
vienas, kuris užbaigtų triadą? Kur jį rasti ir ką jis jai pasakytų? 

Melori persivertė ant šono ir dar kartą įsižiūrėjo į jaunojo 
Artūro paveikslą. Baltas balandis dešiniajame viršutiniame kampe. 
Genevjeros simbolis? Saulėtojo periodo pabaigos pradžia? 

Meilės išdavystė. Meilės pasekmės. 

Argi ji dabar nesvarsto meilės pasekmių savyje? Siela, kaip 
ir širdis, yra meilės ir grožio simbolis. Jausmai, poezija, menas, 
muzika. Magija. Visi sielos elementai. Be sielos nėra pasekmių, 
nėra grožio. 

Jei dievaitė galėjo dainuoti, ar tai reiškia, kad ji dar turėjo sie- 
Ią? Raktas gali būti ten, kur menas arba meilė. Grožis arba muzika. 
Arba ten, kur galima pasirinkti — priimti tai ar atmesti. 

Gal muziejuje? Galerijoje? Mano galerijoje, — pagalvojo ji 
ir pašoko. 

— Dana! 

Ji įpuolė į virtuvę ir sustojo it įbesta pamačiusi Džordaną, 
sėdintį prie suklypusio stalo ir dirbantį su mažu nešiojamuoju 
kompiuteriu. 

— Atsiprašau. Maniau, kad Dana čia. 

— Ji jau seniai išėjo. 

— Seniai? — Melori, tarsi tik dabar pabudusi, pasižiūrėjo į 
laikroduką. — Visai praradau laiko pojūtį. 

— Man irgi taip dažnai atsitinka. Nori kavos? — Jis žvilgte- 
lėjo į tuščią kavinuką. — Tik reikia išsivirti. 

— Ne, man reikia... tu dirbi. Atsiprašau, kad sutrukdžiau. 

— Nieko tokio. Ši diena — viena iš tų, kai imu galvoti, ar 
nepakeitus darbo. Gal važiuoti į Jukoną kirsti medžių ar įsidarbin- 
ti barmenu kokiame tropikų kurorte? 

— Gana skirtingi pasirinkimai. 

— Bet būtų žymiai smagiau nei tai, ką aš dirbu. 

Ji nužvelgė tuščią kavinuką ir beveik pilną peleninę ant ne- 
naujo iškylų staliuko velniškai šlykščioje virtuvėje. 

— Gal atmosfera trukdo tavo kūrybingumui? 

— Kai sekasi, galiu rašyti net Tikonderogos kanalizacijoje. 

— Gali būti, bet man įdomu. Ar sėdi šiame... apgailėtiname 
kambaryje, nes prižiūri mane? 

— Kaip čia pasakius. — Džordanas atsilošė vartydamas tarp 
pirštų pakelį cigarečių. — Jei tu nieko prieš, tada taip. Bet jei tai 
tave veikia, tada, deja, nesuprantu, apie ką kalbi. 

Melori pakreipė galvą. 

— O jei pasakyčiau, kad man reikia išeiti, nes noriu kai ką 
pasitikrinti? 

Jis šyptelėjo. Ne tokiame klastingame veide šypsena būtų 
visiškai nekalta, pagalvojo ji. 

— Paklausčiau, ar nieko prieš, jei ir aš kartu paėjėsiu. Man 
būtų ne pro šalį išlįsti iš namų. Kur einame? 

— Į galeriją. Man šovė mintis, jog raktas turi būti susijęs su 
menu, grožiu, paveikslais. Tai logiškiausia vieta ieškojimams. 

— Aha. Tai tu ketini apsireikšti viešoje vietoje darbo valan- 
domis, ir niekas nekreips dėmesio, jei pradėsi kaip maitėda me- 
džioti po sandėlį ar/ir kabinetus. 

— Na, jei jau taip nupiešei, — nusivylė Melori ir atsisėdo 
priešais jį. — Manai, kad šis reikalas tik tam tikra pamišimo for- 
ma? 

Džordanas prisiminė lyg iš dangaus nukritusius ir taip pat 
dingusius tūkstančius. 

— Nebūtinai. 

— O jei pasakyčiau, kad galiu pakliūti į galeriją po darbo 
valandų? 

— Atsakyčiau, kad kitaip tavęs ir nebūtų pasirinkę, jei nebū- 
tum sumani, lankstaus mąstymo moteris, nebijanti rizikuoti. 

— Man patinka šis apibūdinimas. Nežinau, ar jis visuomet 
man tiko, bet dabar tinka. Man reikia paskambinti. Ir žinai ką, 
Džordanai? Manau, jog reikia didelės ištvermės ir lojalumo, kad 
saugotum nepažįstamą moterį, nes to paprašė draugas. 


Melori paėmė iš Todo raktus ir stipriai apkabino jį. 
— Lieku didžiai skolinga. 

— Pasitenkinčiau bet kokiu paaiškinimu. 

— Kai tik galėsiu. Pažadu. 

— Meduoliuk, viskas tikrai labai keista. Iš pradžių tave atlei- 
džia, tada tu iššniukštinėji Pamelos dokumentus. Atmeti kvietimą 
grįžti namo, į židinį, su žymiu atlygio padidinimu. O dabar lindėsi 
čia, kai galerija uždaryta? | 

— Žinai ką? — Melori sužvangino raktais. — Čia dar ne 
keisčiausia dalis. Galiu tik pasakyti, kad darau kai ką svarbaus ir 
su geriausiais ketinimais. Tikrai nemanau kenkti Džeimsui ar ga- 
lerijai, o juo labiau tau. 

— Aš taip ir nemanau. 

— Grąžinsiu raktus šiąnakt. Vėliausiai — ryte. 

Todas žvilgtelėjo pro langą ir pamatė Fliną, lūkuriuojantį 
gatvėje. 

— Tai neturi nieko bendra su seksualiniais fetišais ar fanta- 
zijomis? 

— Ne. 

— Gaila. Na, einu. Išgersiu taurę martinio — gal dvi — ir 
pasistengsiu viską užmiršti. 

— Taip ir padaryk. 

Todas pajudėjo durų link, staiga stabtelėjo ir atsigręžė į ją. 

— Kad ir ką darai, Mel, būk atsargi. 

— Pažadu. 

Ji palaukė, kol Todas šnektelėjo su Flinu, tada atidarė duris ir 
pamojo Elinui. Jam įėjus, užrakino jas ir įjungė signalizaciją. 

— Ką jis tau sakė? 

— Jei įvelsiu tave į kokią bėdą, jis pakabins mane už kiaušų 
ir nukarpys kai ką manikiūrinėmis žirklutėmis. 

— Oje! Čia tai bent. 

— Kurgi ne. — Elinas dirstelėjo pro langą įsitikinti, ar Todas 
nuėjo. — Galiu pasakyti, jog dabar gerai pagalvosiu prieš įvelda- 
mas tave į bėdą, nes tas vaizdas smarkiai atbaido. 

— Manau, kad aš galiu įvelti tave į bėdą. Tai, ką mes darome, 
yra neteisėta, netgi nusikaltimas, ir tavo, kaip vyriausiojo redakto- 
riaus, reputacija gali atsidurti pavojuje. Tau nebūtina dalyvauti. 

— Aš jau čia. Manikiūrinės žirklutės tokios aštriais galiukais, 
truputį lenktos, taip? 

— Taip. 

Jis garsiai išpūtė orą. 

— To ir bijojau. Nuo ko pradėsime? 

— Manau, nuo antro aukšto. Paskui pamažu eisime žemyn. 
Jei paveikslo raktų proporcija atitiks tikrąją, jie turėtų būti apie 
trijų colių ilgio. 

— Nedideli. 

— Taip, gana maži. Veikiančioji dalis viena ir labai trum- 
pa, — tęsė ji, paduodama nedidelį piešinį. — Kitas galas de- 
koratyvinis, įmantriai išraitytas. Tai keltų dizainas — triguba 
spiralė, vadinama triskeles. Zoja rado šį piešinį vienoje iš Danos 
knygų. 

— Jūs trys — gera komanda. 

— Atrodo. Raktai auksiniai, tikriausiai gryno aukso. Manau, 
tikrai atpažinsime pamatę. 

Flinas nužvelgė pagrindinę salę su aukštomis skliautų lubo- 
mis ir dosniomis erdvėmis. Čia buvo paveikslų, skulptūrų ir kitų 
meno dirbinių. Lentynų ir stalų. Stalčių, komodų ir spintelių su 
nesuskaičiuojamom lentynėlėm. 

— Daugybė vietų paslėpti raktui. 

— Palauk, kol pamatysi sandėlį ir prekybos salę. 

Jie pradėjo nuo kabinetų. Melori užgniaužė kaltės jausmą 
vartydama asmeninius daiktus ir tikrindama stalčius. Nėra laiko 
subtilybėms, tarė sau, šliaužiodama aplink Džeimso stalą. 

— Negi tikrai manai, kad tokie žmonės kaip Rovena ir Pitas 
ar dar koks dievas, atsakingas už raktų slėpimą, klijuotų raktą prie 
stalčiaus apatinio dugno? 

Ji dėbtelėjo į jį ir uždarė stalčių. 

— Negalime leisti sau atmesti tokią galimybę. 

Ji tokia miela, pagalvojo Flinas, sėdinti ant grindų su šitaip 
surištais plaukais ir pasipūtusi. Įdomu, kodėl ji apsirengė juodai, 
galvojo jis. Ši spalva derinasi prie aplinkybių? Tai būtų taip pa- 
našu į ją. 

— Tu teisi, bet tokias galimybes ištirtume tik pasikvietę visą 
komandą. 

— Negalime leisti, kad čia bėgiotų minia žmonių. Būtų ne- 
gerai. — Ją vėl užplūdo kaltė. — Negerai jau ir tai, kad tu esi Čia. 
Žinok, negalėsi parašyti nė žodžio apie tai, ką čia matai. 

Jis pritūpė šalia ir staiga atvėsusiomis akimis pažvelgė į ją. 

— Tu manai, kad aš taip padaryčiau? 

— Toji mintis šmėstelėjo mano galvoje ne be priežasties. — 
Melori atsistojo nukabinti paveikslo. — Tu žurnalistas, — tęsė ji, 
tikrindama rėmus ir nugarėlę. — Aš skolinga šiai vietai, Džeimsui. 
Nenorėčiau, kad jis būtų įveltas. 

Ji pakabino paveikslą ir paėmė kitą. 

— Gal sudaryk sąrašą, apie ką turėčiau rašyti ir apie ką ne. 
Tavo nuomone. 

— Nėra čia ko šiauštis. 

— Yra. Šiam reikalui skyriau daug laiko ir energijos, o dar 
neparašiau nė žodžio. Nesikabinėk prie mano etikos, Melori, nes 
tavoji irgi ne be priekaištų. Ir nenurodinėk, apie ką galiu ar ne- 
galiu rašyti. 

— Tik norėjau pasakyti, kad tai ne spaudai. 

— Ne. Tu norėjai pasakyti, kad nepasitiki ir negerbi to, kurį 
sakaisi mylinti. Aš einu į kitą kambarį. Manau, atskirai seksis ge- 
riau. 

Ir kaip, svarstė Melori, ji sugeba taip susimauti? Nukabino 
paskutinį paveikslą ir paliepė sau susikaupti. Akivaizdu, kad Flinas 
reaguoja per daug jautriai. Ji juk pagrįstai paprašė, o jei jis nori 
pūstis, tegu. 

Kitas dvidešimt minučių ji tikrino kiekvieną kambario kam- 
pą ir ramino save mintimi, kad jis per jautriai sureagavo. 

Jie nesikalbėjo ir kitą valandą. Du žmonės, atliekantys tą 
pačią užduotį tame pačiame pastate, sugebėjo kažkaip išvengti 
kontakto. 

Nusileidus į pirmą aukštą, darbas ėjosi sparčiau, nes jau buvo 
atsiradę įgūdžių, bet juodu vis tiek nesikalbėjo. Tai buvo vargi- 
nantis, beprasmis darbas. Apžiūrėti kiekvieną paveikslą, kiekvieną 
skulptūrą, kiekvieną stovą ar meno kūrinį. Išmindžioti kiekvieną 
laiptelį, apčiupinėti turėklus. 

Melori nuėjo į sandėlį. Jai buvo smagu, bet kartu ir skaudu 
matyti naujai įsigytus kūrinius, pastebėti, kas parduota nuo to 
laiko, kai ji išėjo, kurie dar tik laukia savo eilės. 

Kažkada ji kontroliavo kiekvieną žingsnį, sprendė, ką įsigyti, 
derėjosi dėl kainos. Širdyje galerija visada buvo jos. Kiek kartų ji 
yra likusi po darbo valandų. Tada niekas neklausinėdavo kodėl. 
Nereikėjo maldauti raktų iš draugo ar jausti kaltę. Abejoti savo 
etika. 

Galėjo nejausti šio siaubingo skausmo, pagalvojo Melori. 
Skausmo, kad ši gyvenimo dalis atimta iš jos. Gal pasielgė kvailai, 
kad nepriėmė pasiūlymo grįžti. Gal padarė milžinišką klaidą nu- 
krypdama nuo apčiuopiamo, realaus gyvenimo. Ji galėtų grįžti, 
pasakyti Džeimsui, kad persigalvojo. Vėl suktųsi įprastoje rutino- 
je, turėtų tai, ką visada turėjo. 

Tačiau niekada nebebūtų taip, kaip anksčiau. Dėl to ir skau- 
du. Jos gyvenimas pasikeitė negrįžtamai. O ji neturėjo kada dėl to 
paliūdėti. Todėl darė tai dabar, liesdama kiekvieną daiktą, kiekvie- 
ną minutę erdvėje, kuri kažkada buvo svarbiausia jos gyvenimo 
dalis. Ji prisiminė tūkstančius dalykų, daugiausia iš kasdieninės 
rutinos, kurie tuo metu nieko nereiškė. Prisiminė viską, nes to 


nebeturėjo. 
Flinas pravėrė duris. 
— Kur nori... — Pamatęs jos akis, jis nutilo. Jos buvo sausos, 
tačiau be galo liūdnos. Rankose ji laikė grubią akmens statulėlę. 
— Kas yra? 


— Aš taip pasiilgau šios vietos. Jaučiuosi, tarsi kažkas būtų 
mirę. — Ji švelniai pastatė statulėlę į vietą. — Pirkau ją maždaug 
prieš keturis mėnesius. Autorius naujas menininkas. Jaunas, pilnas 
ugnies ir temperamento. Tai atsispindi ir jo darbuose. Jis iš Meri- 
lendo, mažo miestelio, truputį žinomas ten, bet nė viena didesnė 
galerija nebuvo parodžiusi susidomėjimo jo darbais. Taip gera 
buvo suteikti jam progą, galvoti, ką jis dar galėtų sukurti, ką mes 
galėtume nuveikti ateityje. 

Ji perbraukė pirštu per akmenį. 

— Kažkas ją nupirko. Be manęs — netgi vardo ant sąskaitos 
neatpažinau. Ji jau nebe mano. 

— Ji nebūtų čia atsidūrusi ir nebūtų parduota, jei ne tu. 

— Galbūt, tačiau tos dienos praėjo. Daugiau čia man vietos 
nebėra. Atsiprašau dėl to, ką pasakiau anksčiau. Man labai gaila, 
kad įžeidžiau tavo jausmus. 

— Pamiršk tai. 

— Ne. — Melori įkvėpė. — Negaliu pasakyti, kad neturėjau 
jokių abejonių dėl to, kaip tu ilgainiui gali pasielgti su Šia istorija. 
Negaliu tvirtinti, kad besąlygiškai pasitikiu tavim. Tai prieštarauja 
tam, kad myliu tave, ir aš nežinau, kaip tai paaiškinti. Kaip ne- 
galiu paaiškinti ir to, jog žinau, kad to rakto čia nėra. Pajutau tą 
pačią minutę, kai tik paprašiau Todo pagalbos čia įeiti. Tačiau vis 
tiek turėjau įsitikinti, užbaigti, ką pradėjau. Ber jo čia nėra, Flinai. 
Man čia nebėra nieko. 


Šešioliktas skyrius 

linas uždarė kabineto duris — ženklas, jog jis rašo ir 
nevalia trukdyti. Ne todėl, kad kas nors arkreiptų dė- 
mesį, bet šiaip, tiesiog taip turi būti. 

Jis leido mintims plaukti vingiuotos upės srove, kol sumąs- 
tys, ką iš tiesų nori parašyti. 

Kas apibrėžia menininką? Ar menininkai yra tie, kurie suku- 
ria kažką gražaus ar stulbinančio, tie, kurie suformuoja kūrinį taip, 
kad šis užkabina kažkokią gyslelę? Tapyboje, muzikoje, literatūro- 
je ar mene? Jei taip, negi likęs pasaulis yra tik žiūrovas? Pasyvus 
stebėtojas, kurio vienintelis indėlis yra plojimai arba kritika? Kas 
liktų iš menininko, jei nebūtų žiūrovo? 

Paprastai Flinas tokių straipsnių nerašydavo, bet nuo tos 
nakties, kai juodu su Melori naršė galeriją, toji mintis neišėjo jam 
iš galvos. Laikas ją išleisti. 

Jo akyse tebestovėjo Melori vaizdas, matytas sandėlyje. Su 
akmenine statulėle rankose ir didžiuliu sielvartu akyse. Nuo tada 
ji jau trečia diena beveik su niekuo nebendrauja. Aišku, teisinasi, 
kad yra užsiėmusi, kad tiria įvairius paieškos variantus, tvarkosi 
gyvenimą. 

Nors, žiūrint iš jo taško, jos gyvenime niekada nebuvo ne- 
tvarkos. Vis dėlto ji atsisako išeiti iš namų. Ir neįsileidžia jo. 

Gal toji skiltis bus kaip žinutė jai. 

Flinas pakrutino pečius, pabarškino pirštais į stalą, kol su- 
rinko reikiamus žodžius. 

Argi vaikas, kuris mokosi parašyti savo vardą, nėra tam tikras 
menininkas? Juk jis atskleidžia savo intelektą, koordinaciją ir savą- 
jį ego. Vaikas, laikydamas rankoje storą pieštuką ar ryškią kreidelę 
ir piešdamas raides ant popieriaus, tomis linijomis ir kreivėmis 
kuria savo simbolį. Štai kas aš esu ir kito tokio nėra. 

Menas atsispindi ir žodžiuose, ir darbuose. 

O kaip moteris, kuri sugebėjo pagaminti vakarienę? Restora- 
no virėjui tai nebūtų joks žygdarbis, tačiau tiems, kurie tenkinasi 
sriuba iš skardinės, kepsnys su bulvių koše ir šparaginėmis pupelė- 
mis būtų didis ir paslaptingas menas. 


— Flinai? 
— Dirbu, — atkirto jis nepakeldamas galvos. 
— Ne tu vienintelis. — Roda užtrenkė paskui save duris, 


ryžtingai priėjo prie stalo ir atsisėdo. Ji susikryžiavo ant krūtinės 
rankas ir įsmeigė gręžiamą žvilgsnį į Fliną. 

„Tačiau be žiūrovų, pasiruošusių ir norinčių naudoti meną, 
jis tampa sustingusiais likučiais, kuriuos teks išmesti... 

— Prakeikimas. 

Jis atsistūmė nuo klaviatūros. 

— Kas yra? 

— Tu sutrumpinai mano straipsnį. 

Flinui panižo rankos čiupti kamuoliuką ir apvynioti jo virve- 
lę aplink liesą Rodos kaklą. 

— Ir? 

— Sakei, kad jis būtų dvylikos colių. 

— O tu parašei vienuolika pilnų plius užpildymas. Aš su- 
trumpinau užpildymo kaina. Straipsnis buvo geras, Roda. O 
dabar dar geresnis. 

— Aš noriu žinoti, kodėl visada kabinėjiesi prie manęs ir 
trumpini mano straipsnius. Džono ar Karlos beveik netaisai. 

— Džonas tvarko sporto skiltį. Jis tai daro beveik dešimt 
metų. Jis savo srities žinovas. 

Menas ir mokslas, pagalvojo Flinas, pasižymėdamas blok- 
note, kad nepamirštų įtraukti į straipsnį. Ir sportas... jei kas nors 

atkreiptų dėmesį į beisbolo žaidėją, kaip jis mindo žemę po savo 
kojomis, kol ji tampa... 

— Flinai! 

— Ką? Kas dar? — atšovė jis, mintyse atsukdamas juostą at- 
gal. — O Karlos straipsnius redaguoju, kai reikia. Roda, aš turiu 
skubaus darbo. Jei nori pasikalbėti, susicarkime dėl laiko rytoj. 

Ji piktai sučiaupė burną. 

— Jei dabar šito klausimo neišspręsime, rytoj aš neateisiu. 

Užuot mintyse išsitraukęs šviesos kardą ir nušlavęs nuo Ro- 
dos veido pašaipią šypseną, Elinas atsilošė. Laikas susprogdinti 
bombą, nutarė jis. 

— Gerai. Pirma, turiu pasakyti, jog pavargau nuo tavo grasi- 
nimų išeiti iš darbo. Jei tau nepatinka, kaip aš vadovauju laikraš- 
čiui, tai eik. 

Ji išraudo. 

— Tavo motina niekada... 

— Aš nesu mano motina. Taškas. Aš vadovauju Dispatcb. 
Vadovauju jau ketverius metus ir ketinu dar ilgai vadovauti. Pri- 
prask prie to. 

Rodos akyse sužibo ašaros, o būtent šio moteriško ginklo 
Flinas negalėjo pakęsti, tad nusprendė apsimesti nematąs. — Dar 
kas nors? — šaltai pasiteiravo jis. 

— Aš dirbu čia nuo tada, kai tu dar nė nemokėjai skaityti šio 
suknisto laikraščio. 

— Gal tai ir yra mūsų problema. Tau buvo geriau, kai vado- 
vavo mano motina. Dabar patinka geriau galvoti apie mane kaip 
apie laikiną nepatogumą, juo labiau — nekompetentingą. 

Roda, regis, nuoširdžiai apstulbusi, išsižiojo. 

— Aš nemanau, jog esi nekompetentingas. Tik galvoju, 
kad... 

— Neturėčiau kištis į tavo darbą. — Flino balsas sušvelnėjo, 
tačiau išraiška išliko nepakitusi. — Kad daryčiau, ką tu sakai, o ne 
atvirkščiai, to nebus. 

— Jei tu nemanai, kad aš gerai dirbu, tada... 

— Sėsk, — paliepė jis, kai ji pajudėjo stotis. Jis atmintinai 
žinojo, kas bus. Ji išlėks pro duris, puls trankytis, mėtyti daiktus, 
dėbčios į jį pro stiklą ir kitą darbą įteiks likus penkioms minutėms 
iki termino pabaigos. 

— Aš manau, jog tu dirbi gerai. Žinau, kad iš mano lūpų tai 
nėra didelis pagyrimas, nes tu nepasitiki manimi, negerbi mano 
sugebėjimų ir autoriteto. Tikriausiai tau sunku, nes esi žurnalistė, 
o vieninteliam laikraščiui mūsų miestelyje vadovauju aš. Ne- 
manau, kad kuris nors iš šių faktorių pasikeistų. Kai kitą kartą 
paprašysiu dvylikos colių straipsnio, duok man dvylika, ir jokių 
problemų nebus. 

Flinas baksnojo pieštuku į stalą, o Roda išsižiojusi žiūrėjo į jį. 

Peris Vaitas, mąstė Flinas, būtų susirvarkęs geriau,-bet jis irgi 
pasirodė neblogai. 

— Dar kas nors? 

— Aš imu laisvą popietę. 

— Ne. — Jis nusisuko argal į klaviatūrą. — Antrą valandą 
ant mano stalo turi gulėti straipsnis apie pradinių mokyklų tinklo 
plėtimą. Išeidama uždaryk duris. 

Flinas pradėjo spausdinti ir patenkintas pastebėjo, jog durys 
užsidarė tyliai, be įprastinio trenksmo. Jis luktelėjo pusę minutės, 
tada pasikreipęs žvilgtelėjo pro stiklą. Roda sėdėjo prie stalo it 
paralyžiuota. 

Jis nemėgo tokių ginčų. Toji moteris vaišindavo jį kramto- 
mąja guma, kai jis užsukdavo čia po pamokų. Velniškai nesmagu, 
nusprendė jis, trindamas smilkinius ir bandydamas susikaupti. 
Tikras pragaras būti suaugusiu. 


Po pietų Flinas išspruko valandai susitikti su Bredu ir Džor- 
danu Mein Stryto kavinėje. Ji buvo nepasikeitusi nuo tų laikų, kai 
jie reguliariai rinkdavosi joje po futbolo rungtynių ar vakariniam 
pakvailiojimui su merginomis. 

Kavinėje tvyrojo tas pats firminio vištienos kepsnio kvapas, 
o stiklinėje vitrinoje puikavosi dienos pyragai. Kažin, ar kavinė 

užstrigo praeityje, ar aš, pagalvojo Flinas, pažvelgęs į mėsainį, kurį 
užsisakė iš įpročio. 

Jis niūriai apžiūrėjo Bredo užsisakytą klubo sumuštinį. 

— Mainykim. 

— Nori mano sumuštinio? 

— Noriu. Mainykim. — Nelaukdamas atsakymo, Flinas su- 
keitė lėkštes. 

— Jei nenorėjai mėsainio, kodėl užsisakei? 

— Todėl. Esu įpročio ir tradicijų auka. 

— Ir tai, kad suvalgysi mano sumuštinį, padės jų atsikratyti? 

— Čia pradžia. Be to, šįryt pasiūliau Rodai išeiti iš redakci- 
jos. Kai atsigaus nuo šoko, pradės planuoti mano galą. 

— O kodėl tu norėjai jo sumuštinio, ne manojo? — paklausė 
Džordanas. 

— Man nepatinka Roibenso sumuštiniai. 

Džordanas kiek pasvarstė, tada apsikeitė lėkštėmis su Bredu. 

— Ar baigsite tą žaidimą su lėkštėmis? — Bredas susiraukęs 
nužvelgė sumuštinį, tačiau nusprendė, kad jis atrodo gana pa- 
traukliai. 

Imdamas gailėtis, kad išmainė savo mėsainį, Elinas atsikando 
klubo sumuštinio. 

— Ar nemanote, jei visą gyvenimą praleidi gimtajame mies- 
te, pasidarai priklausomas nuo praeities ir imi priešintis naujovėms 
ir augimui, kartu suvaržydamas savo, kaip subrendusio žmogaus, 
funkcionavimą? 

— Nežinojau, kad susirinkome į filosofinę diskusiją. — Ta- 
čiau, norėdamas prisidėti prie žaidimo, Džordanas apsvarstė klau- 
simą, pildamas ant mėsainio padažą. — Galima būtų pasakyti, 
kad gyvenimas gimtojoje vietoje reiškia, jog tau čia patinka, jog 
turi stiprius ryšius ir šaknis. Arba esi per didelis tinginys ir per- 
nelyg patėnkintas, kad pakrutintum savo subinę. 

— Man čia patinka. Ilgai galvojau, ko! supratau tai. Dar visai 
neseniai ramiai: stebėjau gyvenimą, bet nuo šio mėnesio pirmos 
dienos viskas pasikeitė. 

— Dėl raktų? — paklausė Bredas. — Ar dėl Melori? 

— Vienas su kitu susiję. Raktai — tai kaip nuotykis, ar ne? 
Seras Galahadas ir Gralis, Indiana Džonsas ir Prarastoji Arka. 

— Elmeris Fadas ir Bagsas Banis, — įsikišo Džordanas. 

— Tas pat. — Džordanas visada pirmasis pagauna mintį, pa- 
galvojo Flinas. — Niekas rimtai nenukentės, jei jų nerasime. 

— Vieneri metai, — tarė Bredas. — Mano nuomone, tai 
gana griežta bausmė. 

— Tu teisus. — Flinas įsimetė į burną bulvytę. — Tačiau 
sunkiai įsivaizduoju Roveną arba Pitą, baudžiančius merginas. 

— Gal jie patys nekiš nagų, — pastebėjo Džordanas. — Gal 
jie tik tarpininkai tų, kurie skirs apdovanojimą ar bausmę. Kodėl 
mes manome, kad jie turi pasirinkimą? 

— Bandau galvoti pozityviai, — atsiliepė Flinas. — Mintis, 
kad mes rasime tuos raktus ir sužinosime, kas. bus toliau, labai 
viliojanti. 

— Be to, tai kaip dėlionė — kai pradedi, negali pasitraukti, 
kol nebaigi. 

Flinas linktelėjo Bredui ir sujudėjo kėdėje. 

— Tik toji magija. Vadinasi, mes pripažįstame, kad magija, 
ar jos rūšys, egzistuoja? Kad tai ne iliuzija, o spyris į užpakalį realy- 
bei. Gerai, ar ne? Suaugę mes kai ką prarandame. Nustojame tikėti 
stebuklais. Dabar mums tai grąžinama. 

— Ar tu žiūri į tai kaip į dovaną, ar kaip į naštą? — pasitei- 
ravo Džordanas. — Gali būti ir taip, ir taip. 

— Labai ačiū, pone Šviesioji Puse, Taip, aš tai žinau. Be to, 
laikas eina į pabaigą. Liko šiek tiek daugiau nei savaitė. Jei nesu- 
rasime, galbūt teks sumokėti, o gal ir ne. Mes niekada nesužino- 
sime. 

— Tačiau negalime atmesti ir nesėkmių galimybės, — pa- 
stebėjo Bredas. 

— Noriu tikėti, kad niekas negrės trims nekaltoms moterims 
už tai, kad jos bandė, bet joms nepavyko. 

— Jei grįžtum į šios istorijos pradžią, prisimintum, jog, trijų 

nekaltų moterų — pusiau dievaičių — gyvenimas buvo atimtas 
vien todėl, kad jos egzistavo. — Džordanas užsibėrė druskos ant 
dabar jau buvusių Flino bulvyčių. — Atleisk, drauguži. 

— Nepamirškim ir to, kad moterys paveiksluose labai pa- 
našios į moteris, kurias mes pažįstame. — Bredas barškino krum- 
pliais į stalą. — Taigi yra priežastis, ir būtent dėl jos merginos 
atsidūrė šiame sūkuryje. 

— Aš neleisiu, kad kas nors atsitiktų Melori. Ar kuriai kitai 
iš jų, — atsiliepė Flinas. 

Džordanas gurkštelėjo šaltos arbatos. 


— Ar tu giliai įklimpęs? 
— Tai jau kitas klausimas. Pats nežinau. 
— Mes tau padėsime susivokti. — Džordanas mirktelėjo 


Bredui. — Kam gi tada draugai? Kaip seksas? 

— Kodėl tai svarbiausia tavo sąraše? — griežtai pasiteiravo 
Flinas. — Šis dalykas išryškėja gyvenant. 

— Mat aš esu vyras. Ir jei manai, kad moterų sąraše šis daly- 
kas paskutinėje vietoje, esi apgailėtinas kvailys. 

— Puiku, — iškošė linas. — Tu gali tik svajoti apie tokį 
seksą su gražia moterimi. Tačiau tai ne svarbiausia tarp mūsų su 
Melori. Mes kalbamės, nesvarbu, su ar be drabužių. 

— Įskaitant telefoninius pokalbius? — paklausė Bredas. — 
Ar jie tęsiasi ilgiau nei penkias minutes? 

— Taip, tai kas? 

— Tik žymiuosi sąraše. Gaminai jai ką nors? Ne taip, kad tik 
paruoštum užkąsti, bet stovėtum prie viryklės. 

— Esu išviręs jai sriubos, kai... 

— Užskaitoma. Vedeisi ją į kiną? 

Flinas paniuręs krimstelėjo sumuštinį. 

— Nežinojau, kad tai įeina į programą. — Jis padėjo sumuš- 
tinį į vietą. — Na, gerai, taip. Kartą, bet tai buvo... 

— Nereikia aiškinti, atsakome tik taip arba ne. Gerai, pereina- 
me į prozos skyrių, — pakeitė temą Džordanas. — Įsivaizduok savo 
gyvenimą po penkerių metų. Darbas? — Jis atsisuko į Bredą. 

— Kai kuriems reikia dešimties, bet manau, mes galime būti 
atlaidesni. Penkeri man tinka. 

— Gerai, įsivaizduok savo gyvenimą po penkerių metų. Ar 
matai ją šalia savęs? 

— Nežinau, kaip įsivaizduoti penkerius metus į priekį, kai 
nežinau, ką veiksiu po penkių dienų. 

Tačiau jis žinojo, įsivaizdavo savo namą ir tai, ką jis numa- 
tęs atlikti. Matė save dirbantį redakcijoje, bendraujantį su Dana, 
vaikštinėjantį su Mojumi. O Melori matė visur. Kaip ji lipa laip- 
tais pasitikti jo, ateina į redakciją, vaiko Mojų iš virtuvės. 

Flinas išblyško. 


— O, varge. 

— Tu ją matai ateityje, ar ne? — paklausė Džordanas. 

— Taip, ji ten. 

— Sveikinu, sūnau. — Džordanas paplekšnojo jam per 


petį. — Tu įsimylėjęs. 
— Palauk. O jei aš nėpasiruošęs? 
— Tada tau nepasisekė, — atsiliepė Bredas. 


Bredas žinojo, kada jam sekasi, ir dar kartą įsitikino tuo, kai, 
išėjęs iš kavinės, pamatė Zoją, stovinčią prie šviesoforo. Ji buvo su 
tamsiais akiniais nuo saulės ir judino lūpas, tarsi dainuotų kartu 
su radiju. 

Jis jos nepersekiojo, ne, tik paprasčiausiai įšoko į savo auto- 
mobilį ir įsiliejo į gatvės eismą. Tai, kad jis užlindo priekyje sunk- 
vežimio — grynas atsitiktinumas. 

Juk reikia, netgi svarbu jiems susipažinti artimiau. Jis negali 
padėti Flinui, jei nepažįsta jo draugių. Logiška. 

Tai neturi nieko bendra su tuo, kad jis negali pamiršti jos vei- 
do. Atsitiktinai nusipirko paveikslą su jos atvaizdu ir dabar negali 
išmesti jo iš savo galvos, bet tikrai tai nereiškia, kad jis apsėstas. 
Jam tiesiog įdomu. | 

O jei dabar jis tyliai repetuoja įžangines frazes, tai tik todėl, 
kad supranta pokalbio svarbą. Jis tikrai nebijo kalbėtis su moteri- 

mi. Juk ne pirmą kartą kalbasi. Tiksliau, moterys kalbasi su juo. Jis 
laikomas vienu iš geidžiamiausių viengungių — jergutėliau, kaip 
jis nemėgsta šio termino — šalyje. Moterys neriasi iš kailio, kad 
tik gautų progą pasikalbėti su juo. Jei Zoja Makort negali skirti 
jam penkių minučių mandagiam pokalbiui, ką gi, tai jos bėdos. 

Kai ji įsuko į kiemą, Bredas buvo virtęs nervų kamuoliu. 
Irzlus žvilgsnis, pasiųstas jam, kai jis sustojo paskui Zoją, buvo 
paskutinis lašas. Kvailai įsižeidęs jis išlipo. 

— Tu mane seki? — piktai pasiteiravo Zoja. 

— Atsiprašau? — Kai Bredas gindavosi, jo balsas tapdavo 
ramus ir šaltas. — Manau, tu pervertini savo žavesį. Flinas ne- 
rimauja dėl Melori. Pamačiau tave ir pamaniau, kad papasakosi 
man, kaip jai sekasi. 

Zoja, nenuleisdama nuo jo įtaraus žvilgsnio, atidarė bagaži- 
nę. Jos džinsai buvo ganėtinai aptempti, kad Bredas spėrų pasi- 
grožėti tvirtu moterišku užpakaliuku. Ji dėvėjo trumpą raudoną 
švarkelį ir tokius pat trumpus marškinėlius, atidengiančius liniją 
virš džinsų. 

Bredas susižavėjęs pastebėjo: jos bamboje įvertas mažas sidab- 
rinis auskaras. Jis taip panoro jį paliesti, kad net delnai iškaito. 

— Buvau užsukusi jos aplankyti. 

— A? Ko? Melori? — Jam net sprandas iškaito. — Kaip ji? 

— Atrodo truputį pavargusi ir nusiminusi. 

— Labai gaila. — Jis žengė prie mašinos. — Leisk tau pa- 
dėti. 

— Galiu susitvarkyti ir pati. 

— Neabejoju, kad gali. — Jis atėmė iš jos du sunkius krepšius 
su tapetų pavyzdžiais. — Bet kodėl turėtum? Ruošiesi remontui? 

Ji ištraukė mažą pavyzdžių katalogą, įrankių dėžę — kurią jis 
iškart iš jos atėmė — sąsiuvinį ir keletą plytelių. 

— Mes nusipirkome šį namą, ruošiamės pradėti nuosavus 
verslus, Bet jį reikia remontuoti. 

Bredas nuėjo pirmas, palikęs ją užtrenkti bagažinę. Taip, 
namą reikia remontuoti, bet jis atrodo įspūdingai. O kokia puiki 
aplinka. Ir užtektinai vietos pasistatyti mašinoms. 

— Skeletas neblogas, — pastebėjo jis. — Na, o pamatus pa- 
tikrinote? 

— Taip. 

— Viskas gerai? 

Zoja išsitraukė raktus. 

— Tai, kad aš esu moteris, dar nereiškia, jog neišmanau apie 
namus. Apžiūrėjau jų daugybę. Šis buvo geriausioje vietoje už ge- 
riausią kainą. Ir remonto reikia tik kosmetinio. 

Ji atidarė duris. | 

— Mesk viską ant grindų. Ačiū. Perduosiu Melori, jog teira- 
vaisi apie ją. 

Tačiau Bredas nesustodamas ėjo į priekį ir Zojai teko atsi- 
traukti. Jis sunkiai, bet pajėgė nežiūrėti į jos bambą. 

— Ar visada susierzini, kai žmonės bando tau padėti? 

— Susierzinu, kai žmonės mano, jog negaliu susitvarkyti vie- 
na. Klausyk, aš labai neturiu laiko. Reikia pradėti darbuotis. 

— Aš pasistengsiu nesimaišyti tau po kojomis. 

Bredas apžiūrėjo lubas, grindis, sienas ir holą. 

— Neblogai. 

Jis nepastebėjo sudrėkusių vietų, o kambariai buvo vėsūs. Tik 
nežinia, ar dėl blogos krosnies, ar dėl Zojos skleidžiamo šaltuko. 

— Kuri dalis bus tavo? 

— Viršuje. 

— Gerai. — Jis pradėjo lipti, dabar beveik šypsodamasis iš 
jos nekantraus šnopavimo. — Gražūs laiptai. Gerai, kad jie iš bal- 
tos pušies, nes tai atspari mediena. 

Kai kuriuos papuošimus reikia keisti, pastebėjo jis. Ir langą 
laiptų aikštelėje. Ji turėtų pasirūpinti ir įdėti dvigubą, kad nepra- 
leistų garso. Sienos nutriušusios, vietomis įskilusios. Tačiau tai 
galima lengvai sutvarkyti. 

Jam patiko namo išplanavimas; kambariai tarsi šliejosi vienas 
prie kito. Įdomu, ar ji užmūrys šias erdves, ar pakeis jas kuo nors 
kitu, kas labiau atitiktų šio namo dvasią? Ir ką darys su apšvieti- 
mu? Bredas neišmanė apie salonus, bet jam atrodė, kad stiprus, 
geras apšvietimas yra labai svarbu. 

— Atsiprašau. Man reikia įrankių dėžės. 

— Ką? O, atleisk. — Jis padavė jai dėžę, tada perbraukė per 
besilupančius palangės dažus. — Žinai, galėtum panaudoti vyš- 
nios medį. Sudarytum kontrastą šiltesniems tonams. Juk grindų 
nekeisite? 

— Ne. — Zoja išsitraukė matuoklę. 

Kodėl jis neišeina? Jai reikia dirbti, pagalvoti. Ir labiausiai no- 
risi pasilikti čia vienai, planuoti, svajoti, kaip šis nuostabus namas 
atrodys baigus darbus. Reikia apmąstyti spalvas, medžiagas, tonus, 
kvapus. Viską. 

O jis maišosi po kojomis. Toks vyriškas, gražus, blaškantis 
dėmesį savo tobulai pasiūtu kostiumu ir brangiais batais. Jis kve- 
pia — o, labai subtiliais kvepalais, muilu ir losjonu. Tikriausiai su- 
moka daugiau už muilo gabaliuką nei ji už savo džinsus ir marški- 
nėlius, kuriuos dabar dėvi. Ir mano, kad gali trukdyti savo buvimu 
jos erdvėje, versdamas ją jaustis negrabia ir žemesne. 

— Ką planuoji daryti šiame kambaryje? 

Ji neatsisukdama rašėsi matavimo duomenis. 

— Tai pagrindinis salonas. Plaukams, manikiūrui ir makia- 
žui. — Nesulaukusi atsakymo, Zoja prisivertė atsigręžti. Bredas 
mąsliai žvelgė į lubas. — Kas yra? 

— Mes turime tokių mažų lempučių. Labai praktiškos, tik 
juokingai atrodo. Tačiau jas galima išdėstyti įvairiomis kryptimis. 
Tu linkusi į praktišką ar į elegantišką pusę? 

— Nesuprantu, kodėl negalėčiau pritaikyti abiejų. 

— Gerai pastebėta. Švelnios ar ryškios spalvos? 

— Šiame kambaryje bus ryškios, o kitame — švelnios. Klau- 
syk, Bredli... 

— Oi! Pasakei kaip mano motina. — Jis jau klūpojo vartyda- 
mas pavyzdžių katalogą. — Ar yra kokia mokykla, kur jūs, mote- 
rys, išmokstate šio griežto tono? — Bredas kreivai šyptelėjo jai. 

— Vyrams negalima žinoti šios informacijos. Jei pasakyčiau, 
turėčiau nužudyti tave. O dabar aš neturiu laiko. Reikalai dėl nuo- 
savybės bus sutvarkyti po mėnesio, o iki to laiko noriu turėti visus 
planus, kad galėčiau nedelsdama pradėti. 

— Aš galiu padėti. 

— Aš žinau, ką darau, ir žinau, kaip noriu padaryti. Nesu- 
prantu, kodėl manai... 

— Palūkėk. Varge, bet tu ir įžeidi. — Kaip moteris, dėvinti 
tokius aptemptus džinsus ir puošianti savo bambą, ji galėtų būti 
prieinamesnė. — Aš juk tuo užsiimu, pameni? — Jis pabaksnojo į 
savo parduotuvės prekinį ženklą kataloge. — Galiu patarti, padėti 
dirbti, parūpinti medžiagų. 

— Man nereikia labdaros. 

Bredas padėjo į šalį katalogą ir lėtai atsistojo. 

— Aš pasiūliau pagalbą, o ne labdarą. Ką gi ne taip darau, 
kad tu šitaip šiaušiesi? 

— Viską. Negražu man šitaip sakyti, — gūžtelėjo pečiais 
ji, — bet tai tiesa. Nesuprantu tokių žmonių kaip tu, todėl nepa- 
sitikiu. 

— Žmonių tokių kaip aš? 

— Turtingų, privilegijuotų, tų, kurie valdo amerikietiškas 
imperijas. Atleisk, esu tikra, jog tu neblogas žmogus, kitaip ne- 
būtum Flino draugas. Tačiau mudu neturime nieko bendra. Be to, 
dabar man rūpi kiti dalykai ir aš neturiu laiko žaisti žaidimų. Tad 
išsiaiškinkime ir gyvenkime toliau. Aš neketinu su tavim mylėtis. 

— Ką gi, akivaizdu, kad mano gyvenimas netenka prasmės. 

Zoja labai norėjo nusišypsoti, tačiau tik šyptelėjo. Ji turėjo 
patirtį ir žinojo, kaip tai gali būti apgaulinga. 

— Negi tvirtinsi, kad nesitikėjai permiegoti su manim? 

Jis atsargiai iškvėpė, tada prakalbo. Jos akiniai nuo saulės 
buvo užkišti už V formos palaidinės iškirptės, o dvi didelės rudos 
akys žiūrėjo tiesiai į jį. 

— Mudu abu žinome, kad į šį klausimą negaliu atsakyti ko- 
rektiškai. Tai pats gudriausias klausimas. Kiti šios kategorijos klau- 
simai būtų: „Ar aš atrodau stora šitaip apsirengusi?", „Ar manai, 
kad ji graži?", „Ir jei tu nežinai, tai aš tau tikrai nesakysiu". 

Dabar Zojai teko rimtai prikąsti vidinę lūpą, kad nenusi- 
juoktų. 


245 


— Pastarasis nėra klausimas. 

— Vis tiek spąstai. Tad pasakysiu taip: tu labai patraukli. 
Ir mes turime daugiau bendra, negu tu manai, pradedant mūsų 
draugų ratu. Aš noriu padėti tau, Danai ir Melori įsikurti šioje 
vietoje. Nė viena iš jūsų neprivalo permiegoti su manim. Nors, jei 
visos trys sugalvotumėt suruošti skoningą orgiją, aš neatsisakyčiau. 
O dabar leisiu grįžti tau prie darbo. 

Jau lipdamas laiptais, jis lyg niekur nieko mestelėjo per petį: 

— Beje, HomeMakers kitą mėnesį rengia sienų apdailos me- 
džiagų — tapetų, dažų — išpardavimą. Nuolaida nuo penkiolikos 
iki trisdešimt procentų. 

Zoja pribėgo prie laiptų. 

— Kada kitą mėnesį? 

— Aš tau pranešiu. 

Taigi ji nesiruošia mylėtis su juo. Bredas papurtė galvą. Labai 
neapgalvotas pareiškimas. Akivaizdu, jog ji nežino vieno daly- 
ko — Veinai visada priima tiesų iššūkį. 

Jis tenorėjo pakviesti ją pavakarieniauti. Dabar, nusprendė 
apžiūrinėdamas antro aukšto langus, jam teks truputį padirbėti ir 
sugalvoti strategiją. Zoja Makort pateks į apsuptį. 


Zoja galvojo apie ką kita. Ji vėlavo, bet tai jokia naujiena. 
Vos tik ji susiruošdavo išeiti, namuose atsirasdavo neatidėliotinų 
darbų. 

— Atiduok šituos sausainius Čako mamai. Ji juos pada- 
lins. — Zoja įsuko mašiną į kiemą už dviejų kvartalų nuo jos namų 
ir rūsčiai žvilgtelėjo į sūnų. — Ir nebandyk sukčiauti, Saimonai. 
Aš neturiu laiko, kad įduočiau juos pati. Jei prieisiu prie durų, ji 
užlaikys mane dar dvidešimt minučių, o aš ir taip vėluoju. 

— Gerai, gerai. Būčiau ir pats atėjęs. 

— Taip, bet tada būčiau neturėjusi progos padaryti štai 
ką. — Ji sugriebė sūnų į glėbį ir pakuteno jam šonkaulius. 

— Mama! | 

— Saimonai! — tokiu pačiu tonu atsiliepė ji. 

Saimonas kvykdamas išsirito iš mašinos ir pasičiupo nuo 
galinės sėdynės savo kuprinę. 

— Klausyk Čako mamos ir netriukšmauk naktį. Turi Melori 
numerį? 

— Taip, turiu. Žinau, kaip paskambinti 911 ir kad reikia iš- 
bėgti iš namų, jei žaisdamas su degtukais padegi juos. 

— Gudrutis. Eikš, duokš man bučkį. 

Jis tyčia lėtai vilkdamas kojas ir panarinęs galvą, kad nuslėptų 
šypseną, prisiartino prie lango. 

— Tik greitai. Nes dar kas nors pamatys. 

— Pasakysi, kad nebučiavau tavęs, o rėkiau. Rėkiau tau į 
ausį. — Ji pabučiavo sūnų ir vos atsispyrė norui apkabinti. — Iki 
rytojaus. Smagiai praleisk laiką, mažuti. 

— Tu irgi, mažute, — sukikeno Saimonas ir nukūrė į namą. 

Kaip sugeba tik motinos, ji išvairavo iš kiemo stebėdama 
Saimoną, kol šis saugiai pateko į vidų. 

Tada Zoja pasuko pas Melori, kur ruošėsi nakvoti — pirmą 
kartą nuo paauglystės laikų ne namuose. 


Septynioliktas skyrius 


CD 


(Ma suprato, kas vyksta. Niekas nenorėjo, kad 
ji liktų viena; jos naujieji draugai nerimavo dėl 


jos. Zoja taip entuziastingai sutiko mintį pas ją permiegoti, kad 
Melori negalėjo atsisakyti. Tai, kad jai norėjosi atsisakyti, norėjosi 
pasislėpti savo urvelyje, privertė ją suprasti, jog reikia permainų. 
Nors ji niekada nebuvo vienišė, niekada per daug neliūdėdavo. 
Kai būdavo sunku, eidavo susitikti su draugais, pirkdavosi daik- 
tus, rengdavo vakarėlius. 

Zojos sumanymas praleisti pas ją naktį davė Melori akstiną. 
Ji pripirko maisto, naujų citrusinio kvapo žvakių, kvapnių muilų, 
rankšluosčių ir gero vyno. Susitvarkė butą, pripylė į dubenėlius 
šviežiai džiovintų gėlių. Ir pati pasipuošė — taip, kaip moterys 
puošiasi prieš kitas moteris. 

Kai atvyko Dana, Melori jau buvo padėjusi ant stalo sūrio, 
vaisių, krekerių, uždegusi žvakes ir įjungusi tylią muziką. 

— Vaje, kaip elegantiška. Reikėjo ir man pasipuošti. 

— Tu puikiai atrodai. — Pasiryžusi būti linksma, Melori 
pakštelėjo Danai į skruostą. — Labai miela, kad taip stengiatės 
dėl manęs. 

— O ką mes darome? 

— Būnate šalia, palaikote. Pastarąsias porą dienų jaučiuosi 
tikrai bjauriai. 

— Nė viena iš mūsų nepagalvojome, kad šis įvykis atims 
tiek energijos. — Dana padavė Melori maišelį su pirkiniais ir pa- 

sidėjo nakčiai atsineštus daiktus. — Nupirkau papildomų atsargų. 
Vyno, traškučių, šokoladinių triufelių ir kukurūzų spragėsių. Na 
žinai — keturias pagrindines maisto grupes. — Dana pavartė fil- 
mų repertuarą šalia televizoriaus. — Išnuomojai filmų? 

— Visus, kokius turėjo įrašytus į DVD. Vyno? 

— Nė klausti nereikia. Nauji kvepalai? 

— Ne, tikriausiai žvakės. 

— Maloniai kvepia. Girdi — tai Zoja. Įpilk dar vieną taurę. 

Zoja įgriuvo pro terasos duris apsikrovusi pirkiniais. 

— Sausainiai, — uždususi pranešė. — Vaizdo kasetės, aro- 
materapija ir kavos tortas rytui. 

— Neblogai. — Dana paėmė iš jos maišelį ir padavė vyną. 
Tada pasilenkė arčiau ir tarė: — Kaip tu padarai tokias blakstie- 
nas? Tokias tankias ir nusmailintas? 

— Parodysiu. Bus smagu. Šiandien buvau užsukusi į namą, 
kai ką išmatavau, išbandžiau pavyzdžius — kaip jie atrodo šviesoje 
ir erdvėje. Mašinoje turiu tapetų ir dažų pavyzdžių, jei norėsite pa- 
žiūrėti. Ten mane užklupo Bredlis Veinas. Kas jis per tipas? 

— Auksinis berniukas su padoria sąžine. — Dana kibo į 
sūrį. — Sporto žvaigždė, gimnazija, vėliau koledžas. Puikiai mo- 
kėsi, bet ne kalikas. Porą kartų buvo beįklimpstąs į rimtus santy- 
kius, bet visada sugebėdavo laiku išlipti. Draugauja su Flinu nuo 
lopšio. Nuostabaus kūno savininkas, kurį, laimė, mačiau per visas 
jo raidos stadijas. Norėtum pamatyti pari? 

— Ne tokiu būdu. Man nelabai sekasi su vyrais, ir vienin- 
telis, šiuo metu svarbiausias mano gyvenime, yra Saimonas. O, 
kaip man patinka ši daina. — Zoja išsispyrė iš batelių ir pradėjo 
šokti. — Mel, kaip sekasi su Flinu? 

— Na, aš jį myliu, ir tai mane erzina. Norėčiau ir aš mokėti 
šitaip šokti. 

— Kaip? 

— Kai atrodo, jog juda tik ilgos kojos ir klubai. 

— Eikš. — Zoja pastatė vyną ir ištiesė rankas. — Padirbė- 
sim. Atsimink du dalykus. Arba apsimeri, jog tavęs niekas nemato, 

arba apsimeti, jog šoki tam velniškai seksualiam vaikinui, kuris 
stebi tave. Atsipalaiduok ir atsiduok nuotaikai. 

— Kaip čia yra, kad visada baigiasi tuo, jog merginos šoka 
su merginomis? — svarstė Dana, bandydama judinti klubus taip, 
kaip darė Zoja. 

— Nes mes geriau tai sugebame. 

— Tiesą sakant, — tarė Dana, nusičiupdama kekę vynuo- 
gių, — tai tarsi koks socialinis seksualinis ritualas. Moteris šoka, 
gundo, erzina, o vyras stebi, fantazuoja ir renkasi. Arba yra pasi- 
renkamas. Nesvarbu, ar tai būtų džiunglių ritmai, ar Deivio Met- 
juso grupė, viskas vyksta taip pat. 

— Šoksi? — paklausė ją Melori. 

— Aišku. — Įsimetusi į burną dar vieną vynuogę, Dana pa- 
kilo. Judindama pečius ir klubus, ji prisiartino prie Zojos. Jos įsi- 
jautė į šokį, kuris, Melori nuomone, buvo seksualus ir laisvas. 

— Dabar jaučiuosi visiška nemokša. 

— Tau puikiai sekasi. Atpalaiduok kelius. Beje, kalbant apie 
ritualus — turiu idėją. Bet... — Zoja gurkštelėjo vyno. — Reikia 
išgerti prieš sakant. 

— Nedaryk taip, — nusiskundė Dana. — Tai nepakenčia- 
ma. Kokia toji idėja? — Paėmusi iš Zojos taurę, skubiai gurkštelė- 
jo. — Matai, aš išgėriau daugiau. Pasakok. 

— Gerai. Prisėskim. 

Prisiminusi šeimininkės vaidmenį, Melori atnešė ant stalo 
vyną ir padėklą su užkandžiais. 

— Jei šis ritualas susijęs su depiliacija vašku, tada man reikia 
gerokai išgerti. 


— Ne, — nusijuokė Zoja. — Tačiau žinau beveik neskaus- 
mingą būdą su karštu vašku. Galiu padaryti jums brazilišką taip, 
kad nė ašarėlė nenukris. 

— Brazilišką? 

— Sutvarkyti bikinio sritį. Lieka tik daili plona juostelė, tad 
galite nešioti siauriausias kelnaites neatrodydama — hm, netvar- 


kingai. 

— Oi. — Melori instinktyviai prisidengė rankomis trikam- 
pį. — Ne, net jei panaudotum morfiną ir antrankius. 

— Sakau jums, tai visiškai neskausminga, — tikino Zoja. — 
Ką gi... grįžtant prie to, apie ką kalbėjau, — tęsė ji. — Mes daug 
skaitėme ir tyrinėjome bandydamos išvesti teoriją, kuri padėtų 
Melori surasti raktą. 

— Tr jūs man labai padėjote. Tikrai. Tik jaučiu, kad aš kažko 
nepastebiu, kažkokios smulkmenos, kuri padėtų man viską su- 
vokti. 

— Gal mes visos kai ko nepastebėjome, — paprieštaravo 
Zoja. — Pačios legendos. Mirtingoji moteris susiporuoja su keltų 
dievu ir tampa karaliene. Moteriška galia. Ji pagimdo tris dukteris. 
Vėlgi — moteris. Vienas iš jų sergėtojų yra moteris. 

— Na, tai palaiko pusiausvyrą, — pastebėjo Dana. — Netgi 
tarp dievų. 

— Palauk. Kai jų sielas pagrobia ir įkalina vyras, nutariama, 
jog trys mirtingosios moterys turi surasti ir pasukti raktus. 

— Atleisk, Zoja, nelabai suprantu, kur link kreipi. Mes jau 
žinome visa tai. — Melori abejingai įsidėjo burnon vynuogę. 

— Pažiūrėkime giliau. Dievai keltų mitologijoje yra žemiš- 
kesni nei, tarkim, graikų ar romėnų. Jie daugiau burtininkai, 
raganiai nei... koks ten tas žodis? A, visažinės būtybės. Tiesa? — ji 
atsisuko į Daną. 

— Taip. 

— Jie turi ryšių su žeme, su gamta. Kaip, pavyzdžiui, raga- 
nos. Yra juodoji magija ir baltoji, tačiau abi jos naudoja gamtinius 
elementus ir jėgas. Ir štai čia tu turi tarsi išlįsti iš dėžės. 

— Bet mes ir nebuvome joje, — pastebėjo Dana. 

— Kas, jei mus pasirinko todėl, jog esame... nes esame ra- 
ganos? 

Melori paniurusi pažiūrėjo į Zojos taurę. 

— Kiek išgėrei prieš atvažiuodama čia? 

— Tik pagalvokit. Mes panašios į jas. Gal net kažkaip susi- 
jusios... giminystės ryšiais, ar ką? Gal mes turime galių, tik niekada 
to nežinojome. 

— Legenda sako, mirtingosios moterys, — priminė Melori. 

— Raganos nebūtinai nemirtingos. Tai žmonės su didesnė- 
mis galiomis. Skaičiau apie tai. Pagal Viką, moteris ragana praeina 
tris stadijas. Mergelė, motina ir senė. Ir jos reiškia pagarbą dievai- 
tėms. Jos... 

— Vika — jauna religija, Zoja, — tarė Dana. 

— Tačiau šaknys senos. Trys yra magiškas skaičius. O mūsų 
trys. 

— Tikrai manau, kad žinočiau, jei būčiau ragana. — Me- 
lori susimąsčiusi gurkšnojo vyną. — O jei to nepastebėjau per 
beveik trisdešimt merų, tai ką daryti dabar? Užburti ką nors, 
užkeikti? 

— Paversk Džordaną arklio užpakaliu. Atsiprašau, — Dana 
gūžtelėjo pamačiusi Melori veidą. — Tiesiog svajoju. 

— Mes galėtume pamėginti. Kartu. Aš kai ką nupirkau. — 
Zoja pašoko ir pačiupo rankinę. — Ritualinės žvakės, — tarė 
knisdamasi joje. — Smilkalai. Stalo druska. 

— Stalo druska? — Melori suglumusi paėmė tamsmėlynę 
dėžutę su linksma mergina, laikančia skėtį. 

— Iš jos daromas apsauginis ratas. Ji atbaido piktąsias dva- 
sias. Burtų lazdelė. Atseit burtų. Nupirkau beisbolo lazdą ir per- 
pjoviau pusiau. 

— Marta Stiuart sutinka Glendą, gerąją raganą. — Dana pa- 
ėmė lazdelę ir pamojavo. — Kodėl ji nepažeria auksinių dulkių? 

— Išgerk dar vyno, — paliepė Zoja. — Kristalai. Ametistas, 
rožinis kvarcas ir šis labai gražus rutulys. — Ji kilstelėjo apvalų 
stiklinį burbulą. 

— Iš kur tu visa tai gavai? — pasiteiravo Melori. 

— Naujojo amžiaus parduotuvėje — prekybos centre. Taro 
kortos — keltų, kad atrodytų tikriau. Ir... 

— Raidžių ratas! — Dana stvėrė jį Zojai iš rankų. — Žmo- 
gau, paskutinį kartą mačiau tokią lentą vaikystėje. 

— Radau ją žaislų parduotuvėje. Naujojo amžiaus parduotu- 
vėje tokiomis neprekiauja. 

— Kartą, kai buvau vaikas, surengėme pižamų vakarėlį. 
Gėrėme pepsi, triauškėme saldainius, užsidegėme žvakes. Visos 
mergaitės klausinėjo būsimų vyrų vardų. Manasis išėjo toks: 
PTZBAH. — Dana sentimentaliai atsiduso. — Buvo taip smagu. 
Pirmiausia žaidžiam su lenta, — pasiūlė ji. — Senų laikų labui. 

— Gerai, bet turime viską daryti tinkamai. Nusiteikite rim- 
tai. — Zoja atsistojusi išjungė šviesas ir muziką. 

— Įdomu, ar Prtzbah vis dar ten. — Dana atsisėdo ant grindų 
ir išlankstė lentą. 

— Palauk. Mums reikia laikytis ritualo. Aš turiu knygą. 

Jos susėdo ratu. 

— Turime išvalyti savo mintis, — instruktavo Zoja. — Įsi- 
vaizduokite, kad atveriate savo čakras. 

— Aš niekada neatveriu savo čakrų viešai, — kikeno Dana, 
kol Melori pliaukštelėjo jai per kelį. 

— Tada uždegame ritualines žvakes. Baltas — tyrumui. Gel- 
tonas — atminčiai. Raudonas — galiai. — Zoja prikando lūpą, 
rūpestingai degdama kiekvieną žvakę. — Išdėstome kristalus. 
Ametistas... kad tave kur. — Ji pasiėmė knygą, pavartė. — Štai. 
Ametistas — intuicijai. Ir smilkalai. Rožinis kvarcas — fizinei jė- 
gai ir pranašystėms. 

— (Gražu, — apsidairė Melori. — Labai ramina. 

— Vėliau išbandysime Taro kortas ir burtažodžius, bet 
pirmiausia suteikime džiaugsmo Danai. — Zoja padėjo lentą ir 
įtvirtino jos centre rodyklę. 

— Turite susikaupti, — paliepė ji. — Sutelkime savo mintis 
ir galias į vieną klausimą. 

— Ar galime paklausti apie mano gyvenimo meilę? Ilgiuosi 
Przbah. 

— Ne. — Zoja nurijo juoką ir nutaisė rimtą veidą. — Tai 
rimtas reikalas. Mums reikia sužinoti, kur yra pirmasis raktas. 
Klausti turi Melori, o mes turime jai padėti. 

— Reikia užsimerkti. — Melori pasitrynė pirštus į kelnių 
šonus ir giliai įkvėpė. — Pasiruošusios? 

Jos sudėjo pirštus ant rodyklės ir nutilo. 

— Ar mums kreiptis į kitą pasaulį, ar kaip? — sušnabždėjo 
Melori. — Ką sakyti — pareikšti pagarbą, prašyti patarimo? Ką? 


Zoja pramerkė vieną akį. 
— Gal reiktų kreiptis į tuos už Sapnų Uždangos. 
— Kreipkis į denizenus, — pasiūlė Dana. — Geras žodis. 


Natūralizavęsi svetimšaliai. Kreipkis į denizenus už Sapnų Uždan- 
gos ir prašyk patarimo. 

— Gerai, pradedam. Visos nutylam ir susikaupiam. — Me- 
lori luktelėjo dešimt sekundžių. — Kviečiame denizenus iš už Sap- 
nų Uždangos, kad padėtumėt mums ir parodytumėt kelią mūsų, 
hm, žygyje. 

— Pasakyk jiems, kad esi viena iš išrinktųjų, — puse lūpų 
tarstelėjo Zoja, bet Dana nutildė ją. 

— Aš viena iš išrinktųjų, viena iš ieškančiųjų rakto. Laiko 
liko mažai. Prašau jus parodyti man kelią, kad galėtume išlaisvin- 
ti... Dana, nestumdyk rodyklės. 

— Aš nestumdau. Garbės žodis. 

Labai susijaudinusi Melori atsimerkė ir pažiūrėjo į krutančią 
rodyklę. 

— Žvakės, — sušnabždėjo Zoja. — Jūs tik pažiūrėkite į 
žvakes. 

Trejetas auksinių liepsnelių staiga šovė į viršų; šviesa ėmė 
trūkčioti it pulsas. Kambaryje padvelkė šaltas oras, priversdamas 
liepsnas šokti. 

— Tai neįtikėtina! — šūktelėjo Dana. — Kažkokia bepro- 
tybė. 

— Ji juda. — Rodyklė sudrebėjo kartu su virpančiais Melori 
pirštais. Ji nieko negirdėjo, išskyrus kraujo šniokštimą ausyse, sek- 
dama smaigalio judėjimą nuo raidės prie raidės. 


TAVO MIRTIS 
Nespėjus atsigauti iš sąstingio, į kambarį staiga įsiveržė šviesa 
ir vėjas. Ji išgirdo, kaip kažkas suriko, ir nevalingai kilstelėjo ranką 


prisidengdama akis nuo švytinčio sūkurio. 

Lenta išlakstė į šipulius, tarsi būtų buvusi iš stiklo. 

— Ką čia sugalvojote? — Vietoj sūkurio vidury kambario 
stovėjo Rovena, aštriu kulniuku primynusi vieną lentos šipulį. — 
Ar proto netekote, kad atidarote duris tam, ko nesuprantate ir nuo 
ko negalite apsiginti? 

Ji piktai atsiduso, grakščiai išžengė iš rato ir paėmė vyno 
butelį. 

— Prašyčiau taurės. 

— Kaip jūs čia pakliuvote? Kaip sužinojote? — Melori šiaip 
ne taip atsistojo ant guminių kojų. 

— Jums pasisekė, kad sužinojau ir čia atsiradau. — Rovena 
pastvėrė druskos dėžutę ir ištuštino ją ant lentos likučių. 

— Ką darote, po galais? 

— Viską sušluok, — paliepė Zojai, — tada sudegink. Labai 
norėčiau taurės vyno. — Ji padavė butelį Melori, o pati atsisėdo 
ant sofos. 

Įsiutusi Melori nulėkė į virtuvę, triukšmingai ištraukė iš spin- 
telės taurę ir grįžusi įbruko ją Rovenai į rankas. 

— Aš nekviečiau jūsų į savo namus. 

— Priešingai, pakvietei mane ir visus kitus, kas panorėjo 
pereiti per angą. 

— Tada mes tikrai raganos. 

Rovenos išraiška pasikeitė pažiūrėjus į sužavėtą Zojos veidą. 

— Ne, ne tokios, kaip jūs įsivaizduojate. — Jos balsas sušvel- 
nėjo kaip mokytojos, mokančios uolų mokinį. — Nors kiekviena 
moteris turi tam tikros magijos, tačiau kai jūs kartu, jūsų galia 
patrigubėja, be to, jūs turėjote pakankamai įgūdžių ir pakankamai 
noro išsakyti pakvietimą. Aš ne vienintelė, atsiliepusi į jį. Tu pa- 
jutai jį, — tarė ji Melori. — Esi jautusi ir anksčiau. 

— Keinas. — Melori sudrebėjo prisiminusi kaulus geliantį 
šaltį. — Jis judino rodyklę, ne mes. Jis žaidė su mumis. 

— Jis grasino Melori. — Pamiršusi jaudulį, Zoja pašoko. — 
Ką tu darysi? 

— Viską, ką galiu. 

— To negana. — Dana paėmė Melori ranką. — Girdėjau, 
kai rėkei. Ir mačiau tavo veidą tą minutę. Tu pajutai kažką, ko mes 
su Zoja nepajutome, ir tai buvo tikras siaubas. Ir tikras skausmas. 

— Šaltį. Jis... Negaliu apsakyti. 

— Šilumos atėmimas, — sumurmėjo Rovena. — Visų vil- 
čių, viso gyvenimo. Tačiau jis negali tavęs paliesti, jei neleisi jam. 

— Leisti? Kaip, velniai rautų, ji... — Zoja nutilo ir pažvelgė į 
sudužusią lentą po savo kojomis. — O, Dieve. Atleisk man, Mel. 
Labai atsiprašau. 

— Tai ne tavo kaltė. — Ji paėmė Zojos ranką, ir kurį laiką jos 
visos stovėjo susikibusios. 

Stebėdama jas, Rovena nusišypsojo į taurę. 

— Mes ieškojome atsakymų, ir tau kilo mintis. O tai dau- 
giau, nei aš nuveikiau per pastarąsias porą dienų. Mes išbandėme 
šį tą naujo. Gal bandymas ir nevykęs, — pridūrė Melori, mesdama 
žvilgsnį į Roveną, — tačiau tai nesuteikia jums teisės barti mus. 

— Tu visiškai teisi. Aš atsiprašau. — Rovena užsitepė sūrio 
ant krekerio, tada pabaksnojo į Taro kortas. Akimirksniu jas nu- 
švietė šviesa ir užgeso. — Šitos jums nepakenks. Gal net išmoksite 
jas skaityti. 

— Jūs... — Zoja sučiaupė lūpas. — Jei nebūtumėt pasiro- 
džiusi... 

— Mano pareiga ir mano troškimas — apsaugoti jus nuo 
bėdų. Kada ir kaip galiu. Bet man jau metas, gero jums vaka- 
ro. — Rovena pakilo, apsižvalgė po kambarį. — Gražūs namai, 
Melori. Kaip tik tau. 

Nesmagiai pasijutusi, Melori suskubo ištarti: 

— Pasilikite, išgerkite dar vyno. 

Rovenos veidu perbėgo nuostaba. 

— Labai miela tai išgirsti. Mielai. Jau seniai buvau moterų 
kompanijoje. Pasiilgau to. 

Praėjus pirmajam sutrikimui, nebeatrodė labai keista ben- 
drauti su moterimi, pragyvenusia tūkstantmečius, o dabar sėdin- 
čia jos svetainėje ir geriančia jos vyną. 

O įnikus į triufelius paaiškėjo, jog moterys — dievaitės ar 
mirtingosios — iš esmės yra vienodos. 

— Aš retai tvarkausi juos, — tarė Rovena, kol Zoja suko jos 
garbanas į elegantišką kuodą. — Nelabai sugebu, todėl dažniausiai 
nešioju palaidus. Keletą kartų esu nukirpusi, bet visuomet pasi- 
gailėdavau. 

— Ne kiekviena gali atrodyti taip didingai su tokia paprasta 
šukuosena kaip jūs. 

Rovena apžiūrėjo save veidrodėlyje, tada nukreipė jį į Zoją. 

— Norėčiau turėti tavo plaukus. Jie tokie įspūdingi. 

— Negi negalėtumėt? Turiu galvoje, kad jei norėtumėt pasi- 
keisti, negi negalėtumėt tiesiog... — Zoja pamojavo ore pirštais, ir 
Rovena nusijuokė. 

— Tokio sugebėjimo neturiu. 

— O Pitas? — Dana persivertė ant sofos. — Koks jo vaid- 
muo? 

— Jis karys, pilnas išdidumo, arogancijos ir ryžto. Jis varo 
mane iš proto ir jaudina. — Ji nuleido veidrodėlį. — Zoja, tu tikra 
menininkė. 

— Man patinka žaisti su plaukais. — Ji atsistojo priešais 
Roveną ir išpešė po sruogą abipus veido. — Nuostabi šukuosena 
svarbiam tarybos posėdžiui arba vakarėliui po Oskarų įteikimo. 
Seksuali, moteriška ir įspūdinga. 

— Prašau man atleisti, bet privalau paklausti, — tarė 
Dana, — ką reiškia būti su tuo pačiu vyru, na, iš esmės visą am- 
žinybę? 

— Jis vienintelis, kurio aš noriu, — atsakė Rovena. 

— Nagi, liaukitės. Tikriausiai irgi dažnai fantazavote apie 
kitus vyrus per paskutiniuosius porą tūkstantmečių. 

— Žinoma. — Rovena padėjo veidrodėlį ir jos lūpose pra- 
žydo svajinga šypsena. — Kartą Romoje sutikau jauną padavėją. 
Nuostabaus veido ir kūno. Jo akys buvo tokios tamsios, kad, ro- 
dės, gali paskęsti jose. Jis atnešė man kavos ir bandelę. Pavadino 
bella donna ir nusišypsojo. Valgiau bandelę ir įsivaizdavau, jog 
kandu į jo saldžią apatinę lūpą. 

Ji sučiaupė savąsias ir nusijuokė. 

— Tapiau jį savo studijoje ir leidau jam begėdiškai flirtuoti 
su manim. O pasibaigus seansui eidavau ieškoti Pito, atitraukda- 
vau jį nuo darbų ir suvedžiodavau. 

— Niekada neapgaudinėjote jo? 

— Aš myliu savo žmogų, — paprastai atsakė Rovena. — Mes 
surišti kūnu, širdimi ir siela. Ši magija yra stipresnė už bet kokius 
kerus, galingesnė už bet kokį užkeikimą. — Ji palietė Zojos ran- 
ką. — Tu myli savo sūnų. Ir visada mylėsi, net jei jis pasirodys esąs 
silpnas ir išduos tave. 

— Saimonas visas mano pasaulis. 

— Ir jame pilna šviesos ir meilės. Aš taip pavydžiu tau tavo 
sūnaus. Tu. — Rovena pakilo ir prisiartinusi perbraukė per Danos 
plaukus. — Tu mylėjai žmogų, kuris buvo jau ne berniukas, bet 
dar ir ne vyras. Už tai niekada neatleidai jam. 

— Kodėl turėčiau? 

— Tai klausimas, į kurį privalai atsakyti pati, — tarė Rovena. 

— O aš? — paklausė Melori, ir Rovena, prisėdusi ant sofos 
porankio, paglostė jos ranką. 

— Tu taip stipriai myli tą vyrą, kad imi abejoti savo širdimi. 
Todėl negali pasitikėti juo. 

— Kaip galiu tikėti tuo, kas atrodo neprotinga? 

— Jei reikia savęs to klausti, atsakymo negausi. — Ji pasi- 
lenkė ir lengvai pabučiavo Melori į kaktą. 

— Dėkoju, kad priėmei mane savo namuose, pasikalbėjai su 
manim. Štai imk. 

Ji ištiesė Melori melsvą akmenuką. 

— Kas tai? 

— Nedideli burtai. Pasidėk šiąnakt po pagalve. Gerai miego- 
si. Aš turiu eiti. — Ji šyptelėjo palietusi savo naują šukuoseną ir 
pasuko prie durų. — Įdomu, ką Pitas pasakys apie mano plaukus. 
Labanakt. — Ji atidarė duris ir dingo naktyje. 

Zoja palūkėjo akimirką, tada pripuolė prie durų ir prisispau- 
dė prie stiklo. 


258 


— Kad tave kur. Maniau, ji išgaruos ar panašiai, bet ji pa- 
prasčiausiai eina. Kaip normalus žmogus. 

— Ji ir atrodo gana normaliai. — Dana pasilenkė pasiimti 
spragėsių. — Noriu pasakyti, kaip keleto tūkstančių metų senumo 
dievaitė. 

— Ber liūdna. — Melori pavartė delne akmenuką. — Iš iš- 

orės — rafinuota ir santūri, bet viduje liūdna. Manau, ji kalbėjo 
rimtai, kai sakė, jog pavydi tau sūnaus, Zoja. 
Keista, kai pagalvoji. — Zoja grįžo prie stalo, pasiėmė 
šepetį, šukas ir smeigtukus, tada užėjo už sofos. — Gyvena dide- 
lėje pilyje, tarp gražių daiktų. — Ji pradėjo šukuoti Danos plau- 
kus. — Ir pati graži, netgi išmintinga. Turtinga, turi mylimą vyrą, 
daug keliauja, moka tapyti. 

Ji suskirstė Danos plaukus į sruogas ir ėmė pinti. 

— O pavydi tokiai kaip aš, nes aš turiu vaiką. Kaip manote, 
ar ji negali turėti vaikų? Nenorėjau klausti, tai taip asmeniška, 
bet įdomu, kodėl negali. Jei jau gali tiek, kiek gali, kodėl neturi 


vaiko? 


— Gal Pitas nenori turėti vaikų, — patraukė pečiais 
Dana. — Kai kurie žmonės nenori. Ką ten darai, Zoja? 

— Naują šukuoseną. Įmaišysiu plonų kaselių. Turėtų atrody- 
ti jaunatviškai ir madingai. O tu? 

— Ką aš? 

— Nori turėti vaikų? 

Dana kramtė spragėsius ir galvojo. 

— Taip. Norėčiau turėti porą. Manau, jei nerasiu vyro, su 
kuriuo planuočiau praleisti artimiausius keletą metų, tai pasirū- 
pinsiu tuo pati. Pasimylėsiu su medicinos mokslu, jei suprantate, 
ką noriu pasakyti. 

— Tu taip padarytum? — Susižavėjusi Melori kyštelėjo ran- 
ką į dubenį. — Viena augintum vaiką? Turiu omeny, tyčia, — pri- 
dūrė žvilgteldama į Zoją. — Supranti, ką noriu pasakyti. 

— Žinoma. — Dana perkėlė dubenį tarp jų. — Kodėl ne? Aš 
sveika. Manau, būčiau gera motina, turėčiau ką pasiūlyti vaikui. 

Pirmiausia, aišku, reiktų įsitvirtinti finansiškai, bet jei iki trisde- 
šimt penkerių horizonte nepasirodys joks vyras, padarysiu tai. 

— Kažkaip neromantiška, — pastebėjo Melori. 

— Taip, bet duoda rezultatus. Reikia žiūrėti į bendrą ateities 
planą. Jei ko nors nori — labai nori, negali leisti, kad tau kas nors 
kliudytų tai pasiekti. 

Melori prisiminė sapną, kūdikį ant savo rankų. Ir šilumą, už- 
plūstančią jos širdį ir visą pasaulį. 

— Net jei ko nors labai nori, viskam yra ribos. 

— Na, žudyri ar luošinti nesiūlau. Kalbu apie svarbą renkan- 
tis, vykdant tai, ką pasirinkai, ir rezultatus. O tu, Zoja? Ar dary- 
tum tai dar kartą? Augintum vaiką viena? — pasiteiravo Dana. 

— Nemanau, kad pasiryžčiau. Sunku. Nėra su kuo pasidalyti 
darbais, o kartais vienam žmogui jų būna tiesiog per daug. Tačiau 
sunkiau yra tai, kad nėra žmogaus, kuris žiūrėtų į vaiką ir jaustų 
tai, ką jauti tu. Nėra su kuo pasidalyti ta meile, pasididžiavimu 
ir — net nežinau — nuostaba. 

— Tu bijojai? — paklausė ją Melori. 

— O taip. Ir vis dar bijau. Manau, reikia bijoti, nes tai be 
galo svarbu. Tu nori kūdikio, Mel? 

— Noriu. — Ji švelniai patrynė tarp pirštų akmenuką. — 


Labiau nei maniau. 


"Trečią valandą ryto, kai Dana ir Zoja jau miegojo jos lovoje, 
Melori vis dar vartėsi negalėdama patogiai įsitaisyti ant sofos. Jos 
galvoje sukosi per daug minčių, šmėsčiojo per daug vaizdų. 

Ji įsižiūrėjo į mažą melsvą akmenuką. Gal jis padės? Ką reiš- 
kia mažas akmenukas nuo nemigos, kai ji sutiko patikėti ir priėmė 
žymiai svarbesnius dalykus. 

O gal nepriėmė. Gal iš tiesų ji nieko nepriėmė, bent jau ne 
taip giliai, kaip, tarkim, Dana. Juk ji miršta iš nuovargio, bet ne- 
pasideda akmenuko po pagalve ir nepabando. 

Ji teigia mylinti Fliną, tačiau laukia, slepia dalelę savęs ir 
laukia, kad tas jausmas praeitų. Tuo pačiu metu piktinasi ir ken- 

čia, kad jis neįsimyli jos ir neatsilygina tuo pačiu. Juk kaip ji gali 
išlaikyti pusiausvyrą, kurti planus ir vykdyti pareigas, jei tarp jų 
nėra lygybės? 

Viskas turi savo vietą, ar ne? Viskam yra savas plyšys. Ir jei jis 
netinka — ką gi, keisies ne tu. Tegu keičiasi tas kitas. 

Atsidususi Melori sudribo ant sofos. Ji it pašėlusi siekė karje- 
ros meno srityje, nes, nors lemtis pašykštėjo jai talento, neketino 
pripažinti, kad tie metai nuėjo veltui. 

Ji padarė viską, ką galėjo. Dirbo galerijoje, nes taip buvo pa- 
togu, protinga ir jai patiko. Tai, kad ją atleido, buvo jos pačios 
klaida. Jei nebūtų pasirodžiusi Pamela, ji tebedirbtų galerijoje. 

Ir kodėl ji taip nekenčia Pamelos? Taip, toji moteris įkyri ir 
nepakenčiama, tačiau pasirodė esanti lankstesnė, nei Melori Prais. 
Ji nekenčia Pamelos, nes ta pirmoji suardė pusiausvyrą, pakeitė jos 
planus. Melori neprisitaikė. 

O dabar šis reikalas su Dana ir Zoja. Ji paskutinė sutiko prisi- 
dėti. Taip, galų gale sutiko, tačiau kiek kartų klausinėjo save — ar 
gerai daro? Kiek kartų norėjo pasitraukti, nes sunkiai įsivaizduoja, 
kaip reikės susitvarkyti. 

Ir ji dar nežengė nė žingsnio. Nenuvažiavo į namą, nesusidarė 
plano, neišsiaiškino, ką apie tai mano menininkai ir amatininkai. 
Prakeikimas, ji netgi nenusiuntė prašymo išduoti jai licenciją. Nes 
kai tik tai padarys, įsipareigos. 

Ji teigia esanti labai užsiėmusi rakto paieška, kad tik nereikė- 
tų žengti paskutinio žingsnio. Žinoma, ji ieško jo, skiria tam visą 
savo laiką ir energiją, nes vienintelis dalykas, į kurį ji žiūri rimtai, 
yra atsakomybė. 

"Tačiau čia ir dabar, vienumoje, trečią valandą ryto, atėjo lai- 
kas pripažinti nepaneigiamą faktą. Jos gyvenimas per pastarąsias 
tris savaites pasikeitė neatpažįstamai, o ji nepasikeitė nė kiek. 

Ji pasikišo akmenuką po pagalve. „Dar yra laiko", — sumur- 
mėjo migdydamasi. 


Aštuomoliktas skyrius 

ai ji pabudo, bute buvo tylu kaip kape. Valandėlę gulė- 
jo nejudėdama, stebėdama šviesos ruoželį, įsiveržusį pro 
užuolaidas: 

Rytas, pagalvojo ji. Vėlyvas rytas. Ji neprisiminė, kaip už- 
migo. Dar geriau — neprisiminė, kad būtų varčiusis ir nerimavus 
sapne. 

Melori lėtai pakišo ranką po pagalve ieškodama akmenuko. 
Nėra. Ji paniuro, pagraibė giliau, tada atsisėdo ir kilstelėjo pagalvę. 
Akmenuko nebuvo. Ji paieškojo po pagalvėlėmis, ant grindų, po 
sofa — nėra. Juk negalėjo jis paprasčiausiai išnykti! 

O gal. Gal jie išnyksta pasitarnavę tikslui. Juk ji miegojo ge- 
rai, ar ne? Kaip ir buvo žadėta. Tiesą sakant, jautėsi puikiai. Kaip 
po ilgų malonių atostogų. 

— Ką gi, Rovena, ačiū. | 

Ji pasirąžė, giliai įkvėpė. Ir pajuto su niekuo nesumaišomą 
kavos aromatą. Jei tai ne magiškojo akmenuko dovana, vadinasi, 
namuose yra dar kažkas. 

Melori nuėjo į virtuvę ir rado malonų siurprizą. 

Ant spintelės stovėjo Zojos atneštas kavos pyragas, apgaubtas 
maistine plėvele. Kavinukas buvo šiltas ir artipilnis, o šalia gulėjo 
tvarkingai sulankstytas rytinis laikraštis. 

Melori ištraukė iš po lėkštės raštelį su egzotiška Zojos rašy- 
sena. 

Labas rytas! Turėjau skubėti — dešimtą susitinku su mokytoja. 

Dešimtą, pagalvojo Melori, žvilgteldama į virtuvės laikrodį. 
Ir išsižiojo pamačiusi, jog jau beveik vienuolika. 

— Negali būti. Nejaugi? 

Nenorėjau jūsų žadinti, stengiausi netriukšmauti. 

— Tikriausiai vaikštai kaip dvasia, — garsiai ištarė Melori. 

Dana turi būti darbe antrą. Dėl visa ko nustačiau jos kam- 
baryje žadintuvą. Dvyliktai, kad nebėgtų kaip akis išdegusi ir spėtų 
papusryčiauti. 

Buvo be galo smagu. Tik norėjau pasakyti tau — jums abiem: 
kad ir kas atsitiktų, aš labai džiaugiuosi sutikusi jus. Ar kad mes su- 
tikome viena kitą. Nesvarbu, aš tiesiog dėkinga, kad jūs esate mano 
draugės. 

Gal kitą kartą susirinksime pas mane. 

Myliu. Zoja. 

— Tiesiog dovanų diena. — Melori šypsodamasi padėjo raš- 
telį taip, kad jį rastų ir Dana. Vildamasi pratęsti gerą nuotaiką, ji 
atsipjovė gabalėlį pyrago, įsipylė kavos. Tada susidėjo viską ant pa- 
dėklo — nepamiršusi sulčių nei laikraščio — ir išsinešė į terasą. 

Ore karaliavo ruduo. Jai visada patiko silpnas padūmavęs 
rudens kvapas, kuris pasklisdavo kartu su pradedančiais marguoti 
lapais. 

Reikia įsigyti vazoninių chrizantemų, pagalvojo ji, atsignyb- 
dama gabalėlį pyrago. Šiais metais susivėlino. Taip pat moliūgų ir 
iš jų padarytų indų šventėms. Pasirinks lapų — geriausia klevo, 
kai jie paraudonuos. Galėtų nupirkti ką nors ir Flino verandai. 

Ji gurkšnojo kavą žiūrinėdama pirmąjį puslapį. Rytinio 
laikraščio skaitymas įgijo kitą prasmę susipažinus su Flinu. Jai 
patiko svarstyti, kaip jis nusprendžia, kur ir ką išdėstyti — istori- 
jas, straipsnius, reklamas, nuotraukas. Visa, kas sudaro laikraščio 
visumą. 

Staiga jos širdis šoktelėjo pamačius jo straipsnį. 

Keista, ar ne? Juk yra mačiusi jų ir anksčiau. Kiekvieną 
savaitę. Ką ji tada galvodavo? Neblogas vaikinas, gražios akys, o 

šiaip nieko ypatingo. Perskaitydavo jo skiltį ir sutikdavo arba ne- 
sutikdavo. Nepastebėdavo, kiek darbo ir pastangų jis įdėjęs, kas 
privertė jį parašyti apie tai. 

Dabar, kai pažinojo Fliną, viskas buvo kitaip. Girdėjo jį 
tariant žodžius, kuriuos ji skaitė. Įsivaizdavo jo veidą, išraišką. 
Įžvelgė jo lankstų protą. 

Kas apibūdina menininką? — perskaitė ji. 

Baigusi skaityti skiltį ir pradėdama skaityti antrą kartą, Me- 
lori vėl įsimylėjo liną. 


Flinas sėdėjo ant stalo krašto ir klausėsi vieno iš savo repor- 
terių, bandančių įpiršti mintį straipsniui apie vietinį gyventoją, 
kolekcionuojantį klounus. 

Skuduriniai klounai, klounų statulėlės, lėlės, paveikslai. 
Porcelianiniai, plastmasiniai klounai, klounai su šunimis. Klounai 
šokantys, dainuojantys arba vairuojantys mažas mašinėles. 

— Jis turi daugiau nei penkis tūkstančius klounų, neskaitant 
klounams skirtų daiktų. 

Flinas dvejojo, nes mintis apie penkis tūkstančius klounų 
vienoje krūvoje buvo truputį bauginanti. Jis įsivaizdavo klounų 
armiją, skelbiančią karą, apsiginklavusią limonado buteliais ir gu- 
minėmis lazdomis. 

Tos raudonos nosys, maniakiškas juokas. Kraupiai didelės 
šypsenos. 

— Kodėl? — paklausė jis. 

— Kodėl? 

— Kodėl jis turi penkis tūkstančius klounų? 

— O. — Timas, jaunas žurnalistas, nuolatos nešiojantis pet- 
nešas ir naudojantis per daug plaukų želė, sukrutėjo kėdėje. — Su- 
pranti, jo tėvas pradėjo rinkti juos dar dvidešimtaisiais. Tai tarsi 
kartų tradicija. Pats jis pradėjo rinkti apie penkiasdešimtuosius, o 
vėliau, mirus tėvui, gavo jo kolekciją. Kai kurie egzemplioriai yra 
muziejiniai. Tokie dalykai turi savo kainą. 

— Gerai, ruošk medžiagą. Pasiimk fotografą. Noriu nuo- 

traukos, kur matytųsi visa kolekcija su juo pačiu viduryje. Atskirai 
nufotografuokite porą įdomesnių egzempliorių. Tegu papasakoja 
jų istorijas ar kuo jie įdomūs. Užsimink apie tėvo ir sūnaus ryšį, nu- 
kreipk kalbą į pinigus — pateik skaičių. Gal tiks savaitgalio nume- 
riui. Ir, Timai, venk „suprantate“ ir „patinka“, kai imsi interviu. 

— Supratau. 

Flinas atsigręžė ir pamatė Melori, stovinčią tarp stalų su di- 
džiuliu vazonu rūdžių spalvos chrizantemų. Prieš jos spindinčias 
akis nublanko visas kambarys. 

— Sveika. Užsiimi sodininkyste? 

— Gali būti. Aš ne laiku? 

— Ne, viskas gerai. Eikš čionai. Ką manai apie klounus? 

— Rūstūs, kai nupiešti ant juodo aksomo. 

— (Gerai pasakyta. Timai! — šūktelėjo jis. — Padarykit porą 
nuotraukų su klounais ant juodo aksomo, Nuo to, kas didinga, iki 
to, kas juokinga, — pridūrė Flinas. — Gali būti neblogai. 

Melori įėjo į kabinetą pirma jo ir, pasukusi prie palangės, 
pastatė vazoną. 

— Norėjau... 

— Luktelėk. — Jis kilstelėjo pirštą, priimdamas skambutį, 
atėjusį per policijos skaitytuvą. — Nepamiršk, ką norėjai pasaky- 
ti, — tarė jis, iškišdamas galvą pro duris. — Šele, EN penkišim- 
tajame kvartale. Vietinė policija ir greitoji jau važiuoja. Pasiimk 
Marką. 

— EN? — pakartojo Melori, kai jis atsisuko į ją. 

— Eismo nelaimė. 

— O. Būtent šįryt galvojau, kaip tu sugebi išdėlioti medžiagą 
laikraštyje kiekvieną dieną. — Ji pasilenkė prie knarkiančio Mo- 
jaus. — Ir turėti asmeninį gyvenimą. 

— Tam tikra prasme. 

— Ne, tavo gyvenimas puikus. Turi draugų, šeimą, darbą, 
kuris tave tenkina, namą, kvailą šunį. Žaviuosi tuo. — Ji atsitie- 
sė. — Žaviuosi tavim. 


— Oho. Matyt, vakar gerai praleidote laiką. 

— Taip. Vėliau papasakosiu, nes nenoriu — kaip ten sako- 
ma — pamesti minties, ko čia atėjau. 

— Palaidok tą mintį. 

— Gerai. — Melori perlipo per šunį ir uždėjo rankas Elinui 
ant pečių. Tada įsisiurbė į lūpas ilgu šiltu bučiniu. — Ačiū tau. 

Jo oda ėmė kaisti. 

— Už ką? Jei tai buvo iš tikrųjų gerai, gal turėtum padėkoti 
dar kartą. 

— Gerai. — Šį kartą ji apkabino jo galvą ir pabučiavo karš- 
čiau. 

Už stiklo pasigirdo plojimai. 

— Po šimts, būtinai įsitaisysiu žaliuzes. — Jis stengėsi ne- 
kreipti į juos dėmesio. — Aš nieko prieš pabūti didvyriu, bet gal 
pasakytum, kokį drakoną paklojau? 

— Šįryt perskaičiau tavo skiltį. 

— Nair? Paprastai, jei kam patinka mano skiltis, jie pasako: 
„Puikiai parašei, Henesi". Tavasis įvertinimas man patiko labiau. 

— „Ne tik dailininkas, laikantis teptuką ir žinantis, ką nori 
pasakyti, tapo paveikslą“, — pacitavo ji. — „Tie, kurie žiūri ir 
mato jo galią, grožį, jėgą ir aistrą, padeda atgyti linijoms ir spal- 
voms“. Ačiū tau. 

— Prašom. 

— Kiekvieną kartą, kai imsiu gailėtis, kad negyvenu Paryžiu- 
je ir nestatau meno pasaulio ant ausų, pasiimsiu tavo straipsnį ir 
priminsiu sau, ką turiu. Ir kas esu. 

— Aš manau, kad tu nepaprasta. 

— Šiandien ir aš taip manau. Pabudau jausdamasi geriau nei 
kada nors. Nuostabu, ką gali geras nakties miegas — arba mažas 
melsvas akmenukas po pagalve. 

— Nieko nesuprantu. 

— Nesvarbu. Tai šis tas, ką man davė Rovena. Vakar vakare 
ji apsilankė mūsų vakarėlyje. 

— Tikrai? Ką ji dėvėjo? 

Melori juokdamasi prisėdo ant stalo krašto. 

— Ji nepasiliko pižaminei vakaro daliai, bet pasirodė, galima 
sakyti, akimirksniu. Mes trise kvailiojome su raidžių ratu. 

— Tikriausiai juokauji. 

— Ne. Zojai kilo mintis, kad galbūt mes esame raganos, 
tik to nežinome. Todėl mus ir išsirinko... na, tuo momentu 
mums tai pasirodė logiška. Tik viskas baigėsi labai keistai. Žva- 
kių liepsnos ėmė blaškytis, kambaryje papūtė vėjas. Ir Keinas — 
jis irgi pasirodė. Rovena sakė, kad mes atidarėme duris — lyg 
kviesdamos. 

— Ar galvoji, ką darai, Melori? Prakeikimas! Tu juk žaidi su 
mistinėmis jėgomis. Jis jau taikėsi į tave. Galėjai nukentėti. 

Jo toks veidas, pagalvojo Melori. Toks nuostabus veidas. Jis 
per sekundę pasikeičia — nuo susidomėjusio į linksmą, paskui 
— įpykusį. 

— Tą patį pasakė ir Rovena. Dabar jau nėra prasmės pykti 
ant manęs. 

— Aš neturėjau progos supykti ant tavęs anksčiau. 

— Tu teisus. — Ji suniurnėjo, kai Mojus, pažadintas garsaus 
Flino balso, pabudo ir pabandė užšokti jai ant kelių. — Mes ne- 
turėjome žaisti su tuo, ko nesuprantame. Patikėk, labai to gailiuosi 
ir niekada daugiau nemėginsiu. 

Jis palinko į ją ir peštelėjo už plaukų. 

— Eli, aš bandau ginčytis. Galėtum padėti. 

— Šiandien aš per daug patenkinta tavimi, kad ginčyčiausi. 
Be to, užėjau tik paduoti gėles. Jau ir taip gana ilgai sutrukdžiau. 

Jis žvilgtelėjo į chrizantemas — ji jau antrą kartą atneša jam 
gėlių. 

— Šiandien tu tikrai smagiai nusiteikusi. 

— Kodėl gi ne? Aš esu įsimylėjusi moteris, kuri, jaučiu, pri- 
ėmė gerą sprendimą dėl... 

— Dėl? — priminė jai Flinas, kai jos akys tapo tuščios. 

— Dėl to, ką rinktis, — sumurmėjo ji. — Metas spręsti, me- 
tas pripažinti tiesą. Kodėl nepagalvojau apie tai anksčiau? Gal tai 
buvo tavo namas, tik aš ne taip supratau? Mat jis atrodė daugiau 

mano nei tavo. O gal tai neturi nieko bendra su namu? Gal tai 
tik tu? 

— Apie ką tu? 

— Apie raktą. Man reikia apieškoti tavo namą. Tu nieko 
prieš? 

— A... 

Ji nekantriai mostelėjo pamačiusi jį dvejojant. 

— Jei turi ką nors asmeniška, kokių žurnalų su nuogalėmis 
ar sekso žaisliukų, duosiu tau laiko, kad juos paslėptum. Arba pa- 
žadu nekreipti dėmesio. 

— Visi žurnalai ir žaisliukai užrakinti seife. Deja, negaliu. 
duoti tau kodo. 

Ji prisiartino prie jo ir perbraukė per krūtinę. 

— Žinau, kad prašau daug. Aš irgi nenorėčiau, kad kas nors 
knaisiotųsi po mano daiktus pačiai nesant namuose. 

— Nėra ten kur knaisiotis. Tik nenorėčiau išgirsti, kaip man 
reiktų pasirūpinti naujais apatiniais, o šiuos panaudoti skudu- 
rams. 

— Aš ne tavo motina. Praneši Džordanui, kad aš ateisiu? 

— Jis šiandien kažkur išvažiavo. — Flinas išsitraukė iš kišenės 
raktus ir atskyrė namų raktą. — Kaip manai, aš tave dar rasiu? 

— Galiu pasistengti, kad rastum. 

— Tai pasistenk. Tada paskambinsiu Džordanui ir liepsiu ne- 
grįžti. Galės pernakvoti pas Bredą, o tu būsi visa mano. 

Melori paėmė raktą ir lengvai brūkštelėjo jam per lūpas. 

— Negaliu sulaukti, kada būsiu tavo. 

Flinas šypsojosi dar visą pusvalandį prisimindamas šelmiškai 
spindinčias jos akis. 


Melori užbėgo Flino namų laipteliais. Ieškosiu sistemingai, 
lėtai ir nuosekliai, tarė ji sau. 

Reikėjo pagalvoti apie tai anksčiau. Sujungti taškelius. 

Paveikslai atspindi pokyčių ir lemties momentus. Aišku, kad 
jos gyvenimas pasikeitė, kai ji įsimylėjo Fliną. O čia jo namai, 

galvojo ji, žengdama vidun. Juk jis sakė, kad nusipirko juos, kai 
priėmė savąją lemtį. 

„Ieškok viduje ir išorėje", — prisiminė Melori, stovėdama ir 
gerdama į save namo atmosterą. Viduje — name, išorėje — lauke? 
O gal tai tiesiog metaforos? 

Šviesa ir šešėliai. Name jų pilna. 

Gerai dar, kad daiktų nedaug. Spartietiškas Flino stilius pa- 
lengvins paieškas. 

Ji pradėjo nuo svetainės, nevalingai susiraukdama, kai pa- 
matė sofą. Pažiūrėjo po pagalvėlėmis, kur rado aštuoniasdešimt 
devynis centus, žiebtuvėlį, Roberto Parkerio romaną minkštais 
viršeliais ir sausainių trupinių. Neapsikentusi Melori susirado 
dulkių siurblį, skudurėlį ir pradėjo ieškodama valyti, 

Šis dvigubas procesas užlaikė ją virtuvėje daugiau nei valan- 
dą. Kai baigė, virtuvė blizgėjo, o Melori šluostėsi prakaitą, tačiau 
rakto nesimatė. 

Ji nusprendė lipti į viršų. Sapnas prasidėjo ir baigėsi viršuje, 
prisiminė. Gal tai simboliška? Tokių sunkiai įveikiamų vietų kaip 
virtuvė ten, reikia tikėtis, nėra. Tačiau, dirstelėjusi į vonios kamba- 
rį, pasigailėjo taip maniusi. Netgi meilė — vyrui ir tvarkai — turi 
savo ribas, nusprendė ji ir užtrenkė duris nė nejėjusi. 

Melori pasuko į Flino darbo kabinetą ir tučtuojau susižavėjo. 
Visos juodos mintys apie jo kiaulišką gyvenimo būdą išgaravo. 

Jis nebuvo tvarkingas. Na, taip, visur dulkių klodai, o kampe 
tiek šuns plaukų, kad megztinį numegztum. Tačiau sienos buvo 
saulėtos, stalas — nuostabus, o įrėminti plakatai rodė jo skonį 
menui ir stiliui. To nebuvo pastebėjusi. 

— Tai štai kokių nuostabių bruožų turi. — Melori perbraukė 
per stalą, stebėdamasi krūvomis dokumentų, žavėdamasi figūrėlė- 
mis iš filmų. 

Puiki vieta darbui. Ir mąstymui, pamanė ji. Jam nė velnio 
nerūpi jo virtuvė. Sofa skirta gulinėjimui ar skaitymui. Tačiau jis 
rūpinasi aplinka, kuri svarbi jam. 

Grožis, žinios, drąsa. Jai sakė, jog prireiks visų trijų. Sapne ji 

matė grožį — meilę, namus, meną. Tada atėjo supratimas, jog tai 
tik iliuzija. Ir pagaliau prireikė drąsos suardyti tą iliuziją. 

Gal tai viso to dalis. Ir meilė pasuks raktą. 

Taip, ji myli Eliną. Ji priima tai. Tad kur tas prakeiktas rak- 
tas? 

Ji pavaikščiojo po kambarį, paskui sugrįžo prie jo meno ko- 
lekcijos. Žavios moterys. Jis toks... ypatingas, nusprendė ji. Labai 
protingas. 

Fotografijos buvo gana seksualios, tačiau visose dominavo 
nekaltumas. Betės Greibl kojos, Ritos Heivort plaukai, nepamirš- 
tamas Monro veidas. 

Legendinės aktorės — ir grožiu, ir talentu. Scenos dievaitės. 
Dievaitės. 

Virpančiais pirštais Melori nukabino pirmąją nuotrauką. 

Ji negali klysti. Raktas turi būti Čia. 

Ji apžiūrėjo kiekvieną nuotrauką, kiekvieną rėmelį, paskui 
kiekvieną kambario lopinėlį, bet nieko nerado. 

Nusprendusi nepasiduoti, Melori atsisėdo prie Flino stalo. 
Ji jau arti. Per žingsnį, du, tačiau artėja. Visi elementai yra čia, ji 
buvo tuo tikra. Tiesiog reikia surasti atskirus gabalėlius ir juos su- 
derinti tarpusavy. 

Reikia trumpam išeiti į lauką, leisti mintims susigulėti. 

Tuo tarpu ji nuveiks ką nors paprasta. Ne, ne paprasta. Ką 
nors ypatinga. Meniška. 

Flinas nusprendė, jog laikas vėl sukeisti vaidmenis ir grįžti 
ten, nuo ko jie pradėjo, tad pakeliui į namus stabtelėjo nupirkti 
jai gėlių. Ore buvo juntamas rudens šaltukas, dažantis medžius 
įvairiomis spalvomis. Aplinkinės kalvos jau keitė žalią apdarą į 
raudoną, auksinį ar rusvą. Šiąnakt virš šių kalvų pakils delčia. 

Ar ji galvoja apie tai, ar nerimauja? — svarstė Flinas. 

Žinoma, galvoja. Neįmanoma, kad tokia moteris kaip Melori 


270 


elgtųsi kitaip. Nors ji atrodė laiminga, kai atėjo į redakciją. Jis 
buvo pasiryžęs nesugadinti jai nuotaikos. 

Jis pakvies ją pavakarieniauti. Gal net nusiveš į Pitsburgą 
— vis šioks toks aplinkos pakeitimas. Ilgas pasivažinėjimas, malo- 
ni vakarienė — tai nukreiptų jos dėmesį nuo... 

Tačiau, sustojęs prie savo namo durų, suprato, jog namuose 
kažkas ne taip. 

Juose... kvepėjo. Citrina, pagalvojo jis, artėdamas prie svetai- 
nės. Prieskoniais. Moterišku kvapu. Negi moterys išskiria kvapą 
pabuvusios bute vos keletą valandų? 

— Mel? 

— Aš čia! Virtuvėje! 

Šuo, seniai aplenkęs jį, jau buvo pašertas, paglostytas ir ne- 
gailestingai išstumtas iš virtuvės. Flinas nežinojo, kas vertė jį ryti 
seiles — kvapas, sklindantis nuo viryklės, ar moteris su balta pri- 
juoste. Kas galėjo pasakyti, kad prijuostė gali suteikti tiek seksua- 
lumo? 

— Labas. Ką čia veiki? 

— Gaminu valgį. — Ji užtrenkė galines duris. — Žinau, 
tai labai ekscentriškas virtuvės panaudojimas, bet gali galvoti, jog 
išsikrausčiau iš proto. Gėlės? — Jos akys sušvelnėjo, kone sudrė- 
ko. — Kokios gražios. 

— Kaip ir tu. Gamini valgį? — Flinas be gailesčio atmetė 
savo dar negimusį planą. — Ar tai kažkas panašaus į vakarienę? 
Turėtų būti. — Ji paėmė gėles ir pabučiavo jį. — Nu- 
sprendžiau apakinti tave savo kulinariniais sugebėjimais, tad nu- 
ėjau į parduotuvę. Tavo šaldytuve neradau nieko, ką būtų galima 
pavadinti maistu. 

— Dribsniai. Turiu daug dribsnių. 

— Pastebėjau. — Neradusi vazos, Melori pamerkė gėles į 
ąsotį. Ir pasidžiaugė savimi, kad nesipiktina tai darydama. — Taip 
pat neradau jokių įrankių, kurie būtini valgio gaminimui. Net 
medinio šaukšto. 

— Nesuprantu, kodėl jie daro šaukštus iš medžio. Negi mes 

nė kiek nepažengėme į priekį? — Jis paėmė vieną nuo stalo, tada 
susiraukęs apsižvalgė. — Čia kažkas ne taip. Kažkas pasikeitė. 

— Čia švaru. 

Flinas apstulbęs dar kartą apsidairė. 

— Tikrai švaru. Ką padarei — pasamdei elfų komandą? Kiek 
jie ima už valandą? 

— Jie dirba už gėles. — Ji pauostė ir nusprendė, kad jos gana 
gražiai atrodo ir plastmasiniame ąsotyje. — Tu atsilyginęs. 

— Tu valei. Tai taip... keista. 

— Įžūlu, bet aš užsimiršau. 

— Ne, „įžūlų“ ne tas žodis, kuris šovė man į galvą. — Jis 
paėmė jos ranką ir išbučiavo pirštus. — Tas žodis būtų „oho“. Ar 
labai turėčiau susigėsti? 

— Pamirškim apie tai. 

— Sutarta. — Jis prisitraukė ją arčiau ir pasitrynė į jos 
skruostą. — Tu gamini. Orkaitėje. 

— Norėjau trumpam užsimiršti. 

— Aš irgi to paties norėjau. Kerinau pasiūlyti tau kur nors 
nuvažiuoti, bet tavo korta buvo stipresnė. 

— Paslėpk savo kortą rankovėje, galėsi panaudoti kitą kartą. 
Tvarkymasis praskaidrina man protą, o čia buvo ką tvarkyti. Rak- 
to neradau. 

— Taip ir maniau. Man labai gaila. 

— Bet aš artėju. — Melori žiūrėjo į garą, kylantį iš puodo, 
tarsi galėtų jame įskaityti atsakymą. — Jaučiu, kad kažko nepa- 
stebiu. Bet pakalbėsime apie tai vėliau. Valgyti beveik paruošta. 
Kodėl tau neįpylus vyno? Puikiai tiktų prie kepto kumpio. 

— Žinoma. — Flinas paėmė butelį ir staiga pastatė jį at- 
gal. — Kumpio? Tu iškepei kumpį? | 

— Tuoj bus ir bulvių košės, — tarė Melori, dėdama ant stalo 
maišytuvą, kurį atsigabeno iš savo namų. — Ir šparaginių pupelių. 
Tai sudaro harmoniją, pasak tavo straipsnio. Pagalvojau: jei jau 
rašai apie maistą, keptas kumpis turėtų patikti. 

— Aš vyras. Mes tik dėl jo ir gyvename. Melori. — Keistai susi- 
jaudinęs jis paglostė jos skruostą. — Turėjau atnešti daugiau gėlių. 

Ji nusijuokė ir ėmė trinti virtas bulves. 

— Užreks ir šių, ačiū. Tiesą sakant, pirmą kartą kepu kumpį. 
Dažniausiai išsiverdu makaronų arba pasigaminu viščiuką su ko- 
kiu nors padažu. Bet Zoja davė šį receptą ir prisiekė, jog nė vienas 
vyras jam neatsispiria. Sako, Saimonas ryte praryja. 

— Pasistengsiu nepamiršt kramtyti. — Flinas apkabino ją, 
atsuko į save ir ėmė glostyti jos kūną. Paskui švelniai pabučiavo, 
tarsi guldydamas ją į pūkų lovą. 

Jos širdis lėtai smuktelėjo, apsivertė ir grįžo į vietą, o smege- 
nis aptraukė migla. Viena maišytuvo mentelė išslydo ant grindų, o 
kūnas ėmė tarsi lydytis. 

Jis pajuto, jog Melori sudrebėjo ir atsidavė jo rankoms ir va- 
liai. Kai paleido ją, mėlynosios akys buvo aptemusios. Tai moteris, 
suvokė jis, sugebanti priversti vyrą pasijusti dievu. 

— Elinai. 

Jis perbraukė lūpomis per jos kaktą. 

— Melori. 

— Aš... pamiršau, ką dariau. 

Jis pasilenkęs pakėlė mentelę. 

— Regis, trynei bulves. 

— O taip. Bulvės. — Melori it girta nuėjo prie kriauklės nu- 
plauti mentelę. 

— Tai mieliausias dalykas, kokį kas nors yra man padaręs. 

— Aš myliu tave. — Ji sučiaupė lūpas ir įsispoksojo pro lan- 
gą. — Nieko nesakyk. Nenoriu, kad kuris nors iš mūsų pasijustų 
nepatogiai. Daug galvojau apie tai. Žinau, aš per daug skubinau ir 
spaudžiau. Paprastai šitaip nesielgiu. — Ji grįžo prie maišytuvo. 

— Melori.... 

— Tikrai, nesakyk nieko. Kol kas man užtenka, netgi daugiau 
nei užtenka, kad tu priimi šią mintį ir gal net truputį džiaugiesi. 
Man atrodo, meilė neturi būti ginklas, priemonė ar svoris. Jos gro- 
žis — kad ji tarsi dovana, be jokių sąlygų. Kaip ir ši vakarienė. 

Melori nusišypsojo, nors įdėmus Flino žvilgsnis jai truputį 
kėlė nerimą. 

— Tad įpilk vyno, o indus vėliau suplausi, gerai? Džiaukimės 
tuo, ką turime. 

— Gerai. 

Tai gali palaukti, galvojo Flinas. Gal net taip reikia. Bet ku- 
riuo atveju žodžiai, kurie sukosi jo galvoje, visiškai neatitiko jos 
žodžių paprastumo. 

Puiku, jie pasidžiaugs vienas kito draugija ir vakariene, kurią 
ji paruošė neįrengtoje virtuvėje, su gėlėmis, pamerktomis į plast- 
masinį ąsotį. 

Šį kartą jie pradės abu. Argi ne nuostabu, kaip vienas gali 
papildyti kitą? 

— Žinai, jei sudarytum sąrašą daiktų, kuriuos turėčiau įsi- 
gyti virtuvei, aš nupirkčiau. 

Ji kilstelėjo antakius, paėmė jo pasiūlytą vyno taurę, o paskui 
išsitraukė mažą užrašų knygutę iš prijuostės kišenėlės. 

— Prirašiau beveik pusę šios knygutės, tik ketinau palaukti, 
kol tave užliūliuos mėsa su bulvėmis. 

Jis pervertė knygutės lapelius ir pastebėjo, jog daiktai buvo 
išvardyti atskirais skyriais. Maisto produktai, valymo priemo- 
nės — virtuvei, vonios kambariui, skalbimui. Ir būtiniausi namų 
apyvokos daiktai. 

Toji moteris nepralenkiama! 

— Ar man teks imti paskolą? 

— Galvok apie tai kaip apie investiciją. — Melori atėmė iš jo 
knygelę ir įkišo ją į jo marškinių kišenę, tada vėl ėmėsi bulvių. — 
O, beje, man labai patiko tavo meno kolekcija, kuri yra viršuje. 

— Meno? — Flinas ne iškart susigaudė. — A, mano mergi- 
nos. Tikrai? 

—- Sumanu, nostalgiška, seksualu, stilinga. Ir kambarys pui- 
kus — turiu pripažinti, man labai palengvėjo pamačius jį. Bent 
jau nenusiminiau, kai neradau rakto. — Ji nusausino pupeles, 
apibarstė bazilikais, sudėjo į dubenį ir padavė Flinui. — Monro, 
Greibl, Heivort ir taip toliau. Scenos dievaitės. Dievaitės. Raktas. 

— Logiška seka. 

— Ir man taip atrodė, bet nepasisekė. — Melori padavė jam 
dubenį bulvių košės ir ištraukė iš orkaitės kepsnį. — Nors vis tiek 
manau, kad esu teisingame kelyje. Be to, pamačiau tavo apmąsty- 
mų vietą. 

Ji atsisėdo, nužvelgė stalą. 

— Tikiuosi, esi alkanas. 

Jie atsipjovė po gabaliuką. Atsikandęs pirmą kąsnį, linas 
atsiduso. 

— Gerai, kad išvarei Mojų. Nenorėčiau, kad jis kankintųsi, 
nes jam daug neklius. Mano komplimentai menininkei. 

Kaip malonu, pagalvojo Melori, stebėti mylimą žmogų, val- 
gantį tavo pagamintą maistą. Malonumas dalytis paprastu valgiu 
prie virtuvės stalo pasibaigus dienai. Ji niekada nesijautė vieniša 
valgydama vienumoje ar draugės kompanijoje. Tačiau šią minutę 
lengvai įsivaizdavo, kaip galėtų šitaip dalytis vakaras po vakaro, 
metai po metų. 

— Elinai, sakei, kad, kai susitaikei su mintimi, jog liksi Ve- 
lyje, nusipirkai šį namą. Ar turėjai — turi — viziją, kaip jis turėtų 
atrodyti? Kokių namų tu nori? 

— Nežinau, ar pavadinčiau tai vizija. Man patiko, kaip jis at- 
rodė, patiko didelis kiemas. Kažkodėl didelis kiemas verčia mane 
jaustis turtingu ir saugiu. 

Valandėlei jis užsimiršo. 

— Suprantu, jog vieną dieną turėsiu jį keisti, įvesti į naująjį 
tūkstantmetį. Nupirkti naujų baldų. Bet man vis pritrūksta laiko. 
Tikriausiai todėl, kad čia gyvenam tik aš ir Mojus. 

Jis įpylė abiem vyno. 

— Jei turi minčių, aš atviras pasiūlymams. 

— Man niekada nestinga minčių, ir tu turėtum būti atsar- 
gesnis prieš klausdamas mane. Bet ne todėl paklausiau. Aš turiu 
viziją, kaip atrodytų namas, kurį nusipirkome mes — Dana, Zoja 
ir aš. Vos tik įžengiau į jį, pamačiau, kur ir ką galima padaryti. 
Tačiau nuo to karto daugiau nebuvau jame. 

— Buvai užsiėmusi. 

— Ne dėl to. Aš tyčia negrįžau. Ir tai nepanašu į mane. Pa- 
prastai, kai turiu projektą, negaliu sulaukti, kada bus galima pra- 
dėt veikti. Aš žengiau žingsnį. Pasirašiau ant pažymėtos linijos, bet 
tuo viskas ir baigėsi. 

— Tai didelis įsipareigojimas, Melori. 

Aš nebijau įsipareigojimų. Atvirkščiai, mėgstu juos. Ta- 
čiau šio truputį bijau. Rytoj nuvažiuosiu ir apžiūrėsiu viską. Anks- 
tesnieji savininkai paliko daug šlamšto palėpėje. Zoja prašė, kad 
peržiūrėčiau, kol ji nepradėjo visko mėtyti. 

— Kokia ten palėpė? Tamsi, šiurpi vietelė ar didelė šviesi 
senelės palėpė? 

— Neturiu supratimo. Nemačiau. — Jai buvo gėda tai pri- 
pažinti. — Apžiūrėjau tik pirmą aukštą, o tai juokinga, turint 
omeny, kad man priklauso trečdalis namo. Ar priklausys. Ketinu 
tai pakeisti. O keitimai nėra mano stiprioji pusė. 

— Nori, kad važiuočiau kartu? Šiaip ar taip, norėčiau pa- 
matyti tą namą. 

— Tikėjausi, kad pasakysi tai. — Melori spustelėjo Flino 
ranką. — Ačiū. O dabar, kad jau paklausei apie savo namą, siūly- 
čiau tau pradėti nuo gyvenamojo kambario, kuris, mano nuomo- 
ne, yra vieta, kur turėtum gyventi. 

— Vėl įžeidinėsi mano sofą? 

— Nežinau, ar sugebėčiau rasti tokių žodžių, kurių nusi- 
pelno tas daiktas. Bet galėtum pagalvoti apie tikrą stalą, lempas, 
kilimą, užuolaidas. 

— Ketinau užsisakyti keletą daiktelių iš katalogo. 

Melori pasiuntė jam ilgą ir nuožmų žvilgsnį. 

— Bandai išgąsdinti mane, bet nepavyks. Ir kadangi kilniai 
pasisiūlei man padėti rytoj, atsilyginsiu tuo pačiu. Mielai padėsiu 
paversti tą skylę kambariu. 

Kadangi Flinas jau buvo išlaižęs lėkštę antrą kartą, šiaip ne 
taip atsispyrė pagundai įsidėti trečiąjį gabalėlį. 

— Čia pinklės, taip? Gudrus planas, kaip nusivilioti mane į 
baldų parduotuvę? 

— Ne, bet suveikė gerai, ar ne? Duosiu tau laiko pagalvoti, 
kol plausime indus. 

Ji atsistojo surinkti indų, bet linas sulaikė ją. 

— Eime, parodysi man, kas negerai dėl mano paprasto, mi- 
nimalistinio požiūrio į kambario apstatymą. 

— Tik tada, kai suplausime indus. 

— Ne. Dabar. — Jis ėmė traukti Melori iš virtuvės, linksmai 
stebėdamas, kaip ji bando priešintis žiūrėdama į stalą. — Indai 
niekur nepabėgs. Patikėk. Nieko jiems neatsitiks, jei išplausime 
vėliau. 

— Atsitiks. Gerai, penkios minutės. Trumpa konsultacija. 
Pirma, sienos puikios. Kambarys didelis, todėl ryški spalva tin- 
ka — galėtum panaudoti tą patį ryškų akcentą, tarkim, užuolai- 
dose ir... Ką darai? — apstulbo ji, kai jis pradėjo atseginėti jos 
marškinius. | 

— Nurenginėju tave. 

— Atsiprašau. — Ji nustūmė jo pirštus į šalį. — Už konsul- 
tacijas be drabužių imu papildomą mokestį. 

— Atsiųsk sąskaitą. — Jis pagriebė ją ant rankų. 

— Tu mane apgavai, taip? Gudrus planas, kaip nurengti 
mane ir pasinaudoti mano kūnu. 

— Suveikė puikiai, ar ne? — Flinas sviedė ją ant sofos ir už- 
šoko ant viršaus. 


Devynioliktas skyrius 

elori negalėjo nulaikyti juoko, kai jis ėmė kan- 

(Mea jos pasmakrę ir žaismingai grūmėsi, bandy- 
damas sulaikyti ją. | 

— Tu skanesnė nei keptas kumpis. 

— Jei tai viskas, ką sugebi, tada tu plausi indus. 

— Tavo grasinimai manęs nebaugina. — Jis perbraukė pirš- 
tais per jos šonkaulius krūties link. — Kažkur toje virtuvėje yra 
indaplovė. 

— Taip. Joje radau šuns ėdalo. 

— "Tai štai kur aš jį nukišau. — Jis krimstelėjo jai į ausies 
spenelį. 

— Dabar jis apatinėje spintelėje, kur jam ir vieta. — Ji tru- 
putį pakreipė galvą ir atvėrė priėjimą prie savo kaklo. — Tu, aišku, 
nežinai, kad tokiems daiktams kaip šunų ėdalas yra gaminami 
labai praktiški, netgi gražūs konteineriai. 

— Rimtai? Atrodo, man teks imtis namų ūkio darbų, kad 
tau nereiktų apie tai galvoti. Tačiau gerai pavalgius man patinka 
iššūkiai. Tik šitą pašalinkim. 

Jis numetė jos marškinius ir kimiai sudejavo, braukdamas 
per rausvos nėriniuotos liemenėlės kraštą. 

— Man patinka. Šį daiktą kol kas paliksiu. 

— Žinai, galėtume pereiti į viršų. Šiandien valiau po pagal- 
vėlėm ir mačiau, ką ta sofa gali praryti. Mes galime tapti kitomis 
aukomis. 

— Aš apsaugosiu tave. 

Jo pirštus pakeitė lūpos, glamonėjančios nėrinius ir odą. 

Didžiulė pagalvė įdubo nuo jų svorio ir priėmė juos į savo 
lopšį. Melori, tariamai priešindamasi, raitėsi ir muistėsi žaisdama 
erotinį žaidimą, kaitinantį juos abu. 

Protas ėmė skęsti rūke, kai jo lūpos nuslydo žemiau. 

— Ką tu manai apie braziliškus? 

Elinas suglumęs kilstelėjo galvą. 

— Ką? Žmones brazilus ar riešutus? 

Ji spoksojo į jį išplėtusi akis, apstulbusi, jog ištarė tai garsiai. 
Tačiau liko patenkinta jo atsakymu. Nevalingas juokas išsiveržė 
galinga banga, sudrebindamas jos kūną. Ji apkabino Fliną ir api- 
bėrė jo veidą bučiniais. 

— Nieko. Nekreipk dėmesio. Nagi. — Ji nutraukė jo marš- 
kinius. — Dabar mes lygūs. | 

Ji su malonumu glostė jo odą, tvirtus pečius, išsišovusius rau- 
menis. Kaip gera, kai jis ją liečia — švelniai ar šiurkščiai, skubiai ar 
lėtai.Užsimerkė ir atsidavė jo rankoms ir savo pojūčiams. 

Virpėjimas ir tvinkčiojimas, karštis ir šaltis. Kiekvienas atski- 
ras pojūtis virto vienu nesiliaujančiu skausmu. Jo pirštai šoko ant 
jos pilvo, priversdami jį virpėti. Rankos nekantriai plėšė žemyn 
kelnes. 

Kelionę kūnu pradėjo jo liežuvis, slysdamas vis žemyn ir 
žemyn, kol įslydo į ją ir pakėlė į viršūnę. Ji įsitempė kaip styga ir 
sudejavo jo vardą. Iškvėpė jo vardą tirpdama jo rankose. 

Jis norėjo, kaip ir tą stulbinančią minutę virtuvėje, duoti jai 
viską, ko ji norėjo, ir net daugiau, nei ji galėjo įsivaizduoti. 

Jis niekada nežinojo, ką reiškia priimti besąlygišką meilę, 
žinoti, kad ji laukia jo. Jam niekada to netrūko, nes jis nežinojo, 
kad tokia meilė egzistuoja. 

O dabar jis laiko glėbyje moterį, kuri ją jam padovanojo. 

Ji jo stebuklas, jo magija. Jo raktas. 

Jis bučiavo jos petį, kaklą, lūpas, išgyvendamas naujas emoci- 
jas kartu su ja. Elino galvoje sukosi žodžiai, tačiau jų buvo negana. 
Jis prigludo prie jos lūpų, suėmė ją už klubų ir pripildė savęs. 

Šilta, atsipalaidavusi ir mieguista Melori susirangė šalia jo. 
Nieko daugiau nesinorėjo, kaip įsisupti į šią malonią intymią mig- 
lą ir klausytis, kaip dainuoja kūnas. Darbai palauks, amžinai, jei 
reikės. Tol, kol ji gulės čia, jausdama Flino širdies plakimą. 

Kodėl jiems tiesiog neužmigus čia — šiltiems, nuogiems, su- 
sipynusiais po mylėjimosi kūnais. 

Ji palaimingai pasirąžė po jo ranka, glostančia jai nugarą. 

— Mmm. Likime čia visai nakčiai kaip pora meškų urve. 

— Tu laiminga? 

Ji kilstelėjo veidą ir nusišypsojo jam. 

— Dar klausi. — Ji susirangė atgal. — Tokia laiminga, kad 
apsimetu, jog mūsų nelaukia indai ir maisto likučiai. 

— Pastarąsias keletą dienų nesijautei laiminga. 

— Ne. — Ji pasidėjo patogiau galvą ant jo peties. — Jau- 
čiausi lyg būčiau praradusi kryptį ir viskas aplinkui mane judėtų 
ir keistųsi taip greitai, kad aš nespėju kartu. Tada man šovė į galvą 
mintis, kad, jei aš pati nepasikeisiu — bent jau nepanorėsiu keis- 
tis, tai kryptis nesvarbu. Nes aš niekur neinu. 

— Noriu tau pasakyti dar kai ką, jei pajėgsi susidoroti su tam 
tikrais pasikeitimais. 

Sunerimusi, nes jo tonas buvo labai rimtas, Melori pasi- 
ruošė. 

— Sakyk. 

— Tai apie Lili. 

Flinas pajuto ją įsitempiant, tačiau ir iš visų jėgų stengiantis 
atsipalaiduoti. 

— Gal dabar nėra tinkamiausias momentas kalbėti apie kitą 
moterį. Ypač tokią, kurią mylėjai ir ketinai vesti. 

— Manau, dabar pats metas. Mes susitikinėjome keletą mė- 
nesių, o intymiai bendravome beveik metus. Mes tikome vienas 
kitam profesiniu, visuomeniniu atžvilgiu ir sekso... 

Jos jaukusis kokonas suiro į gabaliukus, ir jai pasidarė šalta. 

— Elinai... 

— Išklausyk mane. Tai buvo ilgiausiai trukę mano santy- 
kiai su moterimi. Rimti santykiai su ilgalaikiais planais. Maniau, 
mudu mylėjome vienas kitą. 

— Žinau, ji tave įskaudino. Man labai gaila, bet... 

— Patylėk. — Jis patapšnojo pirštu jai per pakaušį. — Ji 
nemylėjo manęs, o jei mylėjo, tai su tam tikromis išlygomis. Tad 
negalėčiau pavadinti tos meilės dovana. 

Jis patylėjo, rūpestingai rinkdamas žodžius. 

— Nelengva žiūrėti į veidrodį ir pripažinti, kad tau kažko 
trūksta, kažko, kas trukdo tavo mylimam žmogui mylėti tave. 

Melori stengėsi valdytis. 

— Taip, nelengva. 

— Ir net kai susitaikai su tuo, kai suvoki, kad tai buvo ne- 
teisinga, kad tam kitam Žmogui irgi kažko trūko, vis tiek skaudu. 
Pradedi daug daugiau dvejoti prieš vėl žengdamas tokį žingsnį. 

— Suprantu. 

— Ir niekur nenueini, — tarė jis, pakartodamas Melori žo- 
džius. — Aną dieną Džordanas pasakė kai ką, kas privertė mane 
susimąstyti. Paklausiau savęs — ar iš tiesų įsivaizdavau gyvenimą 
su Lili? Na, supranti, įsivaizdavau, kaip mes gyvensime po, tar- 
kim, keleto metų. Aš mačiau tik artimą ateitį, persikraustymą į 
Niujorką. Kaip gausime darbus, kur gyvensime — ir viskas. Tik 
tiek tenumačiau. Negalvojau, kaip gyvensime ir ką darysime ar 
kaip atrodysime po dešimties metų. Man nebuvo sunku įsivaiz- 
duoti gyvenimą be jos, galbūt sunkiau buvo tuo metu, kai ji paliko 
mane. Tai žeidė mano išdidumą ir ego. Labai pykau ir kentėjau. 
Todėl nusprendžiau, kad aš turbūt iš viso nesukurtas meilei ir šei- 
myniniam gyvenimui. 

Melori skaudėjo širdį už juos abu. 

— Tau nebūtina aiškinti. 

— Aš dar nebaigiau. Gyvenau gana neblogai. Susitvarkiau 
gyvenimą — tau, žinoma, taip neatrodo, bet man buvo gerai. 
Tada Mojus partiesė tave ant šaligatvio, ir viskas pradėjo keistis. 
Ne paslaptis, kad iš karto kritai man į akį, ir tikėjausi, kad anks- 

čiau ar vėliau atsidursime ant šios sofos. Tačiau tai buvo viskas, ką 
buvau numatęs dėl mudviejų. 

Šį kartą jis paėmė ją už smakro ir pakėlė veidą. Jis norėjo, kad 
ji žiūrėtų į jį. Geidė matyti jos veidą. 

— Pažįstu tave beveik mėnesį. Į daugelį esminių dalykų mes 
žiūrime iš skirtingų kampų. Tačiau galiu įsivaizduoti savo gyve- 
nimą su tavimi taip, kaip pažiūrėjęs pro langą matau savo mažą 
pasaulėlį. Aš matau mudu po metų ir po dvidešimties — tave, save 
ir tai, ką mes sukursime. 

Jo pirštai švelniai nuslinko jos skruostu — kad pajustų jo 
formą. 

— Ir neįsivaizduoju, kaip nuo šio momento atskirčiau savo 
gyvenimą ir kurčiau jį be tavęs. 

Jis žiūrėjo, kaip jos akyse susikaupia ašaros ir išsilieja pro 
blakstienas. 

— Aš myliu tave. — Jis nubraukė ašarą nykščiu. — Neturiu 
tvirto plano dėl to, kas bus toliau. Tik žinau, jog myliu tave. 

Melori užplūdo tokie ryškūs ir stiprūs jausmai, kad ji nusi- 
stebėjo, kodėl jie neištryško spalvotu fontanu. Išsigandusi, jog tuoj 
susileis, pasistengė susitvardyti ir šyptelėjo. 

— Noriu paprašyti tave kai ko svarbaus. 

— Ko tik nori, 

— Pažadėk, kad niekada neišmesi šios sofos. 

Jis nusijuokė įsikniaubdamas jai į kaklą. 

— Tu dar pasigailėsi šito. 

— Ne. Aš neketinu nieko gailėtis. 


Melori sėdėjo naujojo namo verandoje kartu su dviem mote- 
rimis, kurios tapo jos draugėmis ir partnerėmis. 

Jai atvykus dangus apsiniaukė ir debesų klodai susiliejo į 
vientisą pilką masę. Kaupiasi audra, pagalvojo ji ir apsidžiaugė, 
kad liks po stogu, kai prasidės lietus. Tačiau pirmiausia norėjo pa- 
sėdėti ir palaukti, kol ore susikaups elektra ir pirmieji vėsio gūsiai 
pradės lenkti medžius. 

Labiau už viską jai norėjosi pasidalyti su draugėmis savo 
džiaugsmu ir nuogąstavimais. 

— Jis myli mane. — Pati nesitikėjo, jog ištars tai garsiai. — 
Flinas mane myli. 

— Tai taip romantiška. — Zoja išsitraukė nosinaitę ir nusi- 
šnirpštė. 

— Taip. Žinot, buvo laikas, kai nebūčiau taip maniusi. 
Mintyse turėjau tikslų vaizdą, kaip viskas turėtų atrodyti. Žvakių 
šviesa, muzika, aš ir tobulas vyriškis kokiame nors elegantiškame 
kambaryje. Arba lauke, kokioje nors ypatingoje aplinkoje. Viskas 
turėjo būti būtent taip. 

Ji papurtė galvą ir nusijuokė iš savęs. 

— Todėl ir žinau, kad tai tikra. Neprireikė nei elegancijos, 
nei tobulumo. Viskas buvo taip, kaip reikėjo. Su Flinu. 

— Vaje, man kažkaip sunku patikėti, kad žvaigždutės tavo 
akyse siejasi su Flinu. — Dana pasirėmė kumščiu smakrą. — La- 
bai miela ir taip toliau, nes aš irgi jį myliu. Bet tai juk Flinas, mano 
mylimiausias mulkis. Niekada neįsivaizdavau jo kaip romantiškos 
figūros. — Ji atsigręžė į Zoją. — Kas per stebuklas tas kumpio 
kepsnys? Gal ir man reikėtų recepto. 

Aš irgi ketinu prisiminti, kaip jis gaminamas. — Zoja 
patapšnojo Melori per kelį. — Labai džiaugiuosi dėl tavęs. Man 
judviejų pora patiko nuo pat pradžių. 

— Tu ką, įsikraustai pas jį? — sukluso Dana. — Tada Džor- 
danas greičiau išsinešdintų. 

— Deja, mes dar nepasiekėme tos stadijos. Kol kas maudo- 
mės meilės jūroje. O tai, draugai ir kaimynai, yra didelis pokytis 
mano gyvenime. Nesudarinėju jokių planų nei sąrašų. Tiesiog 
gyvenu. Dieve, jaučiuosi taip, tarsi visas pasaulis būtų mano! Tai, 
beje, grąžina mane prie antrosios mūsų susitikimo dalies. Atsipra- 
šau, kad nepasiūliau jokių minčių dėl namo ir nesiėmiau jokių 
remonto darbų. 

— Maniau, jog ketini pasitraukti, — prisipažino Dana. 

— Turėjau tokią mintį. Atleiskite, kad nepasakiau jums. 

Tikriausiai man reikėjo laiko nuspręsti, ką noriu daryti ir kodėl. 
Dabar jau žinau. Pradėsiu savarankišką verslą, nes kuo ilgiau ati- 
dėlioji svajones, tuo sunkiau tampa jas įgyvendinti. Sudarysiu 
partnerystės sutartį su dviem moterimis, kurios man labai patinka. 
Aš ne tik neapvilsiu jų, aš darysiu viską, kad nenuvilčiau ir savęs. 

Melori atsistojo. 

— Nežinau, ar aš tam pasirengusi, tačiau ketinu pabandyti. 
Nežinau, ar spėsiu surasti raktą per likusį man skirtą laiką, bet 
žinau, kad bandau. 

— Žinai, ką galvoju aš? — Zoja irgi atsistojo. — Jei ne tie 
raktai, tu dabar nebūtum su Flinu. Mes nebūtume kartu ir netu- 
rėtume šito namo. Man davė galimybę padaryti šį tą ypatinga dėl 
savęs ir dėl Saimono. Be jūsų nieko nebūtų buvę. 

— Pradėsiu nuo to, kad grupinį apsikabinimą galėtume 
praleisti, — tarė Dana, tačiau vis dėlto priėjo prie jų. — Nors 
aš jaučiuosi taip pat. Jei ne jūs, nebūčiau turėjusi šios galimybės. 
Mano kvaiša brolis susirado klasišką moterį. Ir viskas prasidėjo 
nuo rakto. Nujaučiu, kad tu jį surasi. 

Ji kilstelėjo galvą pajutusi pirmuosius lašus. 

— Dingstam, nes tuoj prapliups. 

Suėjusios vidun, jos sustojo pusračiu. 

— Kartu ar atskirai? — paklausė Melori. 

— Kartu, — atsakė Zoja. 

— Nuo viršaus ar apačios? 

— Nuo viršaus, — atsiliepė Dana, o draugės pritariamai 
linktelėjo. — Sakei, kad užsuks Flinas? 

— Taip, jis ketino valandėlei išsprukti iš darbo. 

— Galėsime panaudoti jį vietoje mulo, kad ištemptų šlamštą 
iš palėpės. 

— Ten yra ir gerų dalykų. — Zojos veidas nekantriai švytėjo 
lipant į viršų. — Iš pirmo žvilgsnio atrodo šlamštas, bet galima 
kai ką atsirinkti ir panaudoti. Pavyzdžiui, seną pintą kėdę — ją 
galima paremontuoti ir nudažyti. Gražiai atrodytų verandoje. Dar 
yra pora pastatomų lempų. Gaubrai nutriušę, bet stovus galima 
nušveisti. 

Jos balsas nutolo, kai Melori pasiekė viršų. Pilkšvą, apdulkė- 
jusį langą plovė lietus. Jos širdis ėmė smarkiai plakti, daužydamasi 
it kumštis į šonkaulius. 

— Štai ši vieta, — sušnabždėjo ji. 

— Taip. Štai ji. — Dana įsirėmė į šonus ir apsidairė. — Po 
kelių savaičių ji bus mūsų ir banko. 

— Ne, čia toji vieta — iš mano sapno. Čia tas namas. Kaip 
galėjau būti tokia kvaila ir nesuprasti? — Iš susijaudinimo jai už- 
gniaužė gerklę. — Tai susiję ne su tuo, kas yra Flino, bet su tuo, 
kas mano. Aš esu raktas. Ar ne taip sakė Rovena? 

Ji atsisuko į jas ryškiai suspindusiomis akimis. 

— Grožis, žinios, drąsa. Tai mes ir ši vieta. O sapnas buvo 
mano fantazija, mano supratimas apie tobulumą. Todėl tai turėjo 
būti mano vieta. 

Ji prispaudė prie krūtinės ranką, tarsi laikydama širdį. 

— Raktas čia. Šiame name. 

Kitą sekundę Melori atsidūrė čia viena. Laiptus už nugaros 
nušvietė silpna melsva šviesa, kuri lyg migla ritosi jos link, šliaužė 
grindimis, padengdama kojas drėgna šalta rasa. Sustingusi iš bai- 
mės Melori šūktelėjo, bet į jos duslų balsą atsiliepė tik pašaipus 
aidas. 

Širdžiai daužantis ji pažiūrėjo į kitus kambarius. Keistas 
melsvas rūkas rangėsi palei sienas, langus, uždengdamas netgi 
niūrius audros žybsnius. 

Bėk! — karštligiškai kuždėjo jai protas. Bėk. Nedelsk, nes bus 
per vėlu. Tai ne tavo kova. Tu tik paprasta moteris, gyvenanti pa- 
prastą gyvenimą. 

Ji įsikibo į turėklus ir žengė žingsnį žemyn. Pro melsvą už- 
dangą, sparčiai naikinančią natūralią šviesą, dar matėsi durys. Už 
jų realus pasaulis. Jos pasaulis. Jai tereikia atidaryti duris, išeiti, ir 
viskas bus kaip buvę. 

Juk to ji ir nori, ar ne? Normalaus gyvenimo. Jos sapnas tai 
įrodė. Nori santuokos ir šeimos. Prancūziško skrebučio pusry- 
čiams, gėlių ant staliuko. Gražaus paprastų malonumų kupino 
gyvenimo, pagrįsto meile ir pagarba. Jis jos laukia ten, už durų. 

Melori lipo laiptais lyg apimta transo. Ji galėjo matyti už 
durų, kažkokiu būdu per duris, kur karaliavo graži rudeniška die- 
na. Medžiai, paauksuoti saulės, gaivus ir vėsus oras. Ir nors jos šir- 
dis vis dar plakėsi it paklaikusi, lūpose pasirodė svajinga šypsena. 

— Tai apgaulė. — Ji išgirdo savo balsą, keistai ramų ir van- 
gų. — Ir vėl kerai. — Ji sudrebėjo iš nuostabos, kai nusisuko nuo 
durų, nusisuko nuo jos laukiančio tobulo gyvenimo. — Tai, kas 
ten, nerealu. Tikra tik ši vieta. Mūsų namas. 

Priblokšta, kad vos nepaliko savo draugių, ji pašaukė Daną 
ir Zoją. Kur jis jas paslėpė? Kokia iliuzija išskyrė jas? Išsigandusi 
Melori skubiai užbėgo į viršų. Jos kūnas plėšė melsvą miglą, bet ši 
už nugaros vėl susivyniodavo į piktus kaspinus. 

Kad susigaudytų, kur esanti, ji nuėjo prie lango laiptų viršuje 
ir nutrynė jį gaubiančią uždangą. Pirštai apmirė nuo šalčio, tačiau 
ji galėjo matyti, jog lauke vis dar siaučia audra. Lietus plakė žemę 
iš suskilinėjusio dangaus. Jos automobilis tebestovėjo kieme, kur 
buvo paliktas. Kitoje gatvės pusėje bėgo moteris su raudonu skė- 
čiu, laikydama rankose pirkinių krepšį. 

Štai kas tikra, tarė sau Melori. Štai tikras gyvenimas, netvar- 
kingas ir nepatogus. Ir ji susigrąžins jį. Suras kelią atgal. Tačiau 
pirmiausia turi atlikti užduotį. 

Pašiurpusi nuo šalčio pasuko dešinėn. Praverstų švarkas ir 
prožektorius. Ir draugės. Flinas. Melori prisivertė nebėgti, nesku- 
bėti aklai. Kambarys buvo tarsi neįtikėtinas koridorių labirintas. 

Nesvarbu. Tai tik dar viena apgaulė, turinti sutrikdyti ir iš- 
gąsdinti ją. Kažkur šiame name yra raktas ir jos draugės. Ji suras. 

Panika gniaužė gerklę. Pasidarė tylu, netgi žingsnius slopino 
melsva migla. Kas gali labiau bauginti žmogų, jei ne šaltis, kelio 
nežinojimas ir vienuma? Jis naudoja tai prieš ją, žaidžia su jos pa- 
čios instinktais. Nes negali jos paliesti, nebent ji leistų. 

— Tu nepriversi manęs bėgti! — šūktelėjo ji. — Žinau, kas 
aš esu ir kur esu, ir tu nepriversi manęs bėgti. 

Ji išgirdo, kaip kažkas pašaukė ją vardu — silpną aidą pro 
tirštą uždangą — ir pasisuko garso link. 

Šaltis sustiprėjo, į miglą įsiveržė drėgmė. Melori drabužiai su- 
drėko, oda pašiurpo. Gal tas šūksnis tik dar viena apgaulė, pagal- 
vojo ji. Dabar ji negirdėjo nieko, tik savo pačios širdies plakimą. 

Kryptis nebuvo svarbi. Ji galėjo eiti ratu arba stovėti vietoje. 
Jokio skirtumo, ar ji ras kelią, ar vėl paklys. Dabar vyksta valos 
kova, suvokė ji. 

Raktas čia. Ji turi jį surasti; jis turi ją sustabdyti. 

— Tikriausiai sunku prisiverst kovoti su mirtingąja moteri- 
mi. Švaistyti savo galią ir sugebėjimus tokiai kaip aš. Matyt, dau- 
giau nieko nesugebi, tik skleisti šią erzinančią mėlyną šviesą. 

Migla nusidažė piktu raudoniu. Nors Melori širdis nusirito į 
kulnus, ji sukando dantis ir pajudėjo. Gal neprotinga erzinti bur- 
tininką, tačiau, nepaisant rizikos, tai šį tą davė. 

Ten, kur susiliejo raudona ir mėlyna šviesos, ji įžvelgė dar 
vienas duris. Palėpė, pagalvojo. Taip ir turi būti. Ne iliuziniai ko- 
ridoriai ir posūkiai, bet reali namo patalpa. 

Ji įbedė akis į palėpę ir pradėjo eiti. Miglos kamuoliai pa- 
judėjo, sutirštėjo, sukosi aplinkui, bet Melori visą dėmesį sutelkė į 
duris. Pagaliau užgniaužusi kvapą kyštelėjo ranką į rūką ir apčiuo- 
pė seną stiklinę rankeną. 

Maloni šilumos banga apgaubė ją, kai ji atidarė duris. Ir žen- 
gė į tamsą, palikdama už savęs besirangančią melsvą miglą. 


* XX 


Flinas yrėsi per siautėjančią audrą, pasislinkdamas ant sėdy- 
nės krašto, kad geriau įžiūrėtų kelią, nes valytuvai beveik nespėjo 
braukti vandens šuorų. 

Ant galinės sėdynės it kūdikis inkštė Mojus. 

— Liaukis, baily, tai tik menkas lietutis. — Dangų perskrodė 
žaibas, lydimas galingo griaustinio. — Su nedideliu žaibavimu. 

Flinas nusikeikė ir tvirčiau suspaudė vairą, kai mašina susi- 
mėtė ir sudrebėjo. 

— Ir vėju, — pridūrė. Jo gūsiai panėšėjo į uraganinius. 

Kai išvažiavo iš redakcijos, atrodė, jog bus tik trumpa per- 
kūnija. Tačiau reikalai sulig kiekvienu kelio centimetru blogėjo. 
Kai Mojaus inkštimas virto verksmingu stūgavimu, Flinas pradėjo 
nerimauti, kad Melori ar Dana, ar Zoja — o gal visos trys — ne- 
būtų patekusios į audrą. 

Jos jau turėtų būti name, priminė jis sau. Tačiau būtų galėjęs 
prisiekti, kad šiame miestelio gale audra siautė kur kas smarkiau. 
Nuo kalnų atsiritęs rūkas apgaubė jį pilka ir stora it vilna antklode. 
Matomumas dar labiau pablogėjo, ir Flinui teko sulėtinti greitį. 
Tačiau net šliauždama mašina posūkyje smarkiai susimėtė. 

— Mes sustosime, — tarė jis Mojui. — Sustosime ir pa- 
lauksime. 

Nugarą persmelkė nerimo šaltukas ir, užuot pasitraukęs, kai 
Flinas sustojo šalikelėje, drėgnais pirštais įsikabino į sprandą. Lie- 
taus barbenimas į mašinos stogą, rodės, iškals skylę jo smegenyse. 

— Kažkas negerai. 

Jis vėl išvažiavo į gatvę spausdamas rankose vairą, bandyda- 
mas suvaldyti vėjo purtomą automobilį. Nugarą suvilgė nuovargio 
ir nerimo prakaitas. Kitus tris kvartalus jis važiavo it kaudamasis 
mūšyje. 

Pamačius kieme stovinčius automobilius, Flinui šiek tiek pa- 
lengvėjo. Joms viskas gerai, tarė sau. Jos viduje. Jokių problemų. 
Jis kvailys. 

— Sakiau tau, kad nėra ko jaudintis, — tarė jis Mojui. — 
Dabar gali rinktis. Gali pasiryžti ir eiti į vidų su manim arba gali 
likti čia ir drebėti. Kaip nori, drauguži. 

Palengvėjimas išgaravo, kai jis pastatė mašiną ir pažiūrėjo į 
namą. 

Jei audra turi širdį, tai ji čia. Virš namo sukosi juodi debesys, 
liedami visą savo įniršį. Jam stebint į veją it strėlė susmigo žaibas. 
Žolės lopinėlis tučtuojau pajuodo. 

— Melori, 

Jis nesuvokė, ar ištarė tai garsiai, ar sušuko, o gal šaukė tik 
jo protas, tačiau jis skubiai atplėšė mašinos dureles ir iššoko į ne- 
įtikėtinai niršią audrą. 

Stiprus vėjo gūsis trenkė jam į veidą; Flinas pajuto burnoje 
kraujo skonį. Priešais jį it minosvaidis spjaudėsi žaibas, ore tvyrojo 
degėsių kvapas. Nieko nematydamas per žliaugiantį lietų, jis susi- 
lenkė ir pasileido į namą. 

Užsvirduliavo laiptais ir, pamatęs pro durų apačią sklindan- 
čią melsvą miglą, ėmė it pamišęs kartoti Melori vardą. 

Šalta rankena degino jam delną, tačiau jis nepasidavė. Su- 
kandęs dantis Flinas atsitraukė ir rėžėsi pečiu į duris. Vieną, antrą 
kartą, kol durys neatlaikė, ir jis įgriuvo vidun į melsvą rūką. 

— Melori! — Jis nusibraukė nuo veido lietų. — Dana! 

Pajutęs, jog kažkas vis paliečia jo kojas, Flinas staigiai atsi- 
suko, bet tučtuojau susitvardė ir nusikeikė pamatęs, jog tai tik 
šlapias šuo. 

— Velniai rautų, Mojau, neturiu laiko. 

Jis nutilo, kai šuo suurzgęs piktai sulojo ir puolė į viršų. Fli- 
nas nusivijo jį. Ir įžengė į savo darbo kabinetą. 

— Jei nori padoraus straipsnio apie žalumynų šventę, duosi 
man pirmą puslapį savaitgalio priede ir dar šoninę skiltį su švente 
susijusiems renginiams aprašyti. — Roda karingai susikryžiavo 
rankas ant krūtinės. — Timo interviu su klounų kolekcionieriumi 
gali dėti į antrą puslapį. 

Rankoje jis laikė kavos puodelį; ausyse girdėjosi silpnas zvim- 
bimas. Flinas žiūrėjo į susierzinusį Rodos veidą. Jis užuodė kavą ir 
Rodos kvepalus. Už jo sukvykė skaitytuvas, knarktelėjo Mojus. 

— Visa tai mėšlas. 

— Prašyčiau taip nekalbėti mano akivaizdoje, — rėžė Roda. 

— Pats tikriausias mėšlas. Manęs čia nėra. Tavęs irgi. 

— Laikas būtų pradėt rodyti man šiokią tokią pagarbą. Tu 
vadovauji laikraščiui tik todėl, kad tavo motina nenorėjo, jog ap- 
sikvailintum Niujorke. Didmiesčio reporteris, kad tave kur. Tu 
menkavertis mažo miestelio žurnalistas. Toks buvai, toks ir būsi. 

— Pabučiuok man žinai kur! — metė Flinas ir kliūstelėjo 
kavą jai į veidą. 

Ji riktelėjo, ir jis vėl atsidūrė migloje. 

Sukrėstas pasuko Mojaus lojimo link. 

Pro sūkuriuojančius debesų tumulus jis pamatė Daną, klū- 
pančią ant kelių, apsikabinusią Mojaus kaklą. 

— Ačiū Dievui, ačiū. Elinai! — Ji pašoko ir pripuolusi ap- 
sikabino jį. — Niekur nerandu jų. Negaliu. Iš pradžių buvau čia, 
paskui nebuvau, dabar vėl esu. — Jos balsas svyravo ant isterijos 
ribos. — Mes buvome kartu, štai čia, stovėjome, o paskui nebe- 
buvome. 

— Liaukis. Nutilk. — Jis atstūmė ją ir stipriai papurtė. — 
Kvėpuok. 

— Atleisk. Atleisk. — Ji sudrebėjo, persibraukė rankomis 
veidą. — Buvau darbe, bet lyg ir nebuvau. Negalėjau ten būti. 
Viskas vyko kaip rūke, kažką dariau, bet negalėjau suprasti, kas 
negerai. Tada išgirdau lojant Mojų. Išgirdau jį ir prisiminiau. Mes 
buvome čia. Ir aš grįžau tiesiai į čia — nežinau, kas per velnia- 
va — bet negaliu rasti jų. 

Ji bandė susitvardyti. 

— Raktas. Melori sakė, jog raktas čia. Manau, ji teisi. 

— Eik į lauką. Palauk manęs mašinoje. 

Dana giliai įkvėpė ir vėl sudrebėjo. 

— Man velniškai baisu, bet aš nepaliksiu jų čia. Tavęs irgi. 
Jėzau, Flinai, tavo burna kruvina. 

Jis persibraukė atgalia ranka. 

— Nieko tokio. Gerai, laikykimės kartu. — Jis paėmė ją už 
rankos ir jų pirštai susijungė. 

Tą akimirką pasigirdo kumščių smūgiai į medieną. Vedami 
Mojaus, jie pasileido per kambarį. 

Prie palėpės durų stovėjo Zoja ir daužė į duris. 

— Čionai! — šaukė ji. — Ji ten, žinau, kad ten, bet negaliu 
įeiti. 

— Pasitrauk, — paliepė Flinas. 

— "Tu sveika? — Dana sugriebė Zoją už rankos. — Nesu- 
Žeista? 

— Ne. Aš buvau namuose, Dana. Tvarkiausi virtuvėje, klau- 
siausi radijo. Galvojau, ką paruošti vakarienei. Dieve, kiek laiko tai 
truko? Kiek laiko mes buvome atskirtos? Kiek laiko ji ten vieną? 

Dvidešimtas skyrius 

i bijojo. Tai, kad pripažino ir priėmė savo baimę, pa- 
dėjo. Bijojo labiau nei kada nors savo gyvenime, tačiau 
suvokė, jog yra pasiryžusi nepasiduoti. 
ilumą išvaikė į palėpę prasiskverbusi melsva migla. Ilgi jos 
pirštai graibė atsikišusias lubų sijas, aptriušusias sienas, dulkinas 
grindis. 

Per ją Melori matė baltą savo pačios dvasią. Tai realybė, primi- 
nė sau. Realus gyvybės ženklas. Jos pačios žmogiškumo įrodymas. 

Palėpė buvo ilga, plati, su dviem nedideliais langeliais ga- 
luose ir lubomis, užsibaigiančiomis smailiu stogu. Ji atpažino ją. 
Sapne langai buvo dideli ir pro juos veržėsi dangaus šviesa. Paveik- 
slai sudėti palei sienas, nudažytas kremine spalva. Grindys švarios, 
išmargintos linksmomis vaivorykštės spalvomis. Ore kvepėjo vasa- 
ros šiluma ir terpentinu. 

Dabar čia buvo drėgna ir šalta. Vietoj paveikslų mėtėsi 
kartoninės dėžės. Stovėjo senos kėdės, šviestuvai ir kiti nereika- 
lingi prieš tai gyvenusiųjų daiktai. Tačiau ji žinojo — labai aiškiai 
— kaip visa tai atrodė sapne. 

Jai įsivaizduojant, palėpė ėmė keistis. Pasklido šilta ir spal- 
vinga šviesa. Ant jos darbo stalo, nukrauto teptukais ir paletėmis, 
stovėjo nedidelė vaza su rožiniais žioveiniais, kurių prisiskynė šį 
rytą sode. 

Ji prisiminė, kaip, Flinui išėjus į darbą, ėjo jų pasiskinti, kad 
šios mielos ir švelnios gėlės palaikytų jai draugiją, kol ji dirbs. 

Dirbs savo studijoje, svajingai pagalvojo ji, kur jos laukia 
paruošta švari drobė. Ir žinojo, o taip, žinojo, kaip užpildys ją. 

Ji priėjo prie drobės, ištemptos ant stovo, pasiėmė paletę ir 
pradėjo maišyti dažus. 

Pro langus sruvo saulės šviesa. Kai kurie buvo atviri — prak- 
tiškais vėdinimo tikslais ir kad ji jaustų vėjelį. Iš muzikinio centro 
sklido aistringa muzika. Tam, ką ji šiandien ruošiasi tapyti, reikia 
aistros. 

Ji jau matė tai savo mintyse, jautė, kaip joje it audra kaupiasi 
galia. 

Ji kilstelėjo teptuką ir brūkštelėjo pirmą brūkšnį. 

Jos širdis suspurdėjo. Džiaugsmas buvo toks didelis, kad ji 
vos galėjo jį pakelti. Jei neperkels jo į drobę, sprogs. 

Vaizdas buvo įsirėžęs jos mintyse it stikle. Potėpis po potėpio, 
derindama spalvas, ji pradėjo kelti jį gyvenimui. 

— Tu žinai, kad tai visada buvo mano didžiausia svajonė, — 
lyg niekur nieko kalbėjo ji dirbdama. — Kiek save pamenu, visada 
norėjau tapyti. Turėti talentą, viziją, tapti reikšminga menininke. 

— Dabar tu tai turi. 

Ji pakeitė teptuką, žvilgrelėjo į Keiną ir vėl nusisuko į drobę. 

— Taip, turiu. 

— Galų gale pasielgei išmintingai, pasirinkai tai, ko norėjai. 
Parduotuvės savininkė? — Jis paniekinamai nusijuokė, numoda- 
mas ranka. — Kaip tu pasireikštum tame darbe? Koks malonumas 
pardavinėti tą, ką sukūrė kiti? Tu gali turėti tai, ką pasirinkai. 

— Suprantu. Tu parodei man kelią. — Ji klastingai dėbtelėjo 
į ji. — Ką dar galiu turėti? 

— Nori to vyro? — Keinas grakščiai truktelėjo pečiais. — Jis 
pririštas prie tavęs, tas meilės vergas. 

— Ojei būčiau pasirinkusi kitaip? 

— Vyrai — kaprizingos būtybės. Kaip gali būti juo tikra? O 
dabar tu tapai savo pasaulį kaip šią drobę. Taip, kaip nori. 

— O šlovė? Pinigai? 


Jo lūpos persikreipė. 

— Taip visada su mirtingaisiais. Meilė, sako jie, yra svarbesnė 
net už gyvybę. Tačiau iš tiesų trokšta šlovės ir turtų. Gerai, imk 
viską. 

— O tu — ką tu paimsi? 

— Aš jau pasiėmiau. 

Ji linktelėjo, pakeitė teptukus. 

— Prašau man atleisti. Turiu susikaupti. 

Ji tapė maudydamasi šiltoje saulės šviesos vonioje, siautėjant 
muzikai. 


Flinas trenkė pečiu į duris, paskui sugriebė už rankenos ir 
pasiruošė trenkti dar kartą. Rankena lengvai pasisuko. 

Zoja nervingai šyptelėjo. 

— Tikriausiai aš ją išjudinau. 

— Lik čia. 

— Pasitaupyk jėgas, — pasiūlė Dana, įgriūdama paskui jį. 

Šviesa, rodės, pradėjo pulsuoti sutirštėjusi ir atgijusi. Mojus 
piktai iššiepė dantis. 

Flinas pamatė Melori, stovinčią kitame palėpės gale. Jį už- 
plūdo didžiulis palengvėjimas. 

— Melori! Ačiū Dievui. — Jis puolė į priekį ir atsitrenkė į 
tvirtą miglos sieną. 

— Čia kažkokia kliūtis, — karštligiškai ištarė jis, bandyda- 
mas prasiveržti. — Ji spąstuose. 

— Man atrodo, kad spąstuose mes. — Zoja įrėmė rankas į 
miglą. — Ji mūsų negirdi. 

— Turime priversti ją išgirsti. — Dana apsidairė ieškodama, 
kuo galėtų pramušti sieną. — Ji tikriausiai kur nors kitur, savo 
mintyse, kaip kad mes buvome. Mes turime ją pažadinti. 

Mojus pašėlo mėgindamas perkąsti miglą. Jo lojimas aidėjo 
kaip šūviai, tačiau Melori stovėjo it statula, atsukusi jiems nugarą. 

— Turi būti kitas būdas. — Zoja parkrito ant kelių ir pri- 
spaudė pirštus prie miglos. — Ji siaubingai šalta. Matau, kaip 
dreba Melori. Mes turime ją ištraukti. 

— Melori! — Apimtas beviltiško įniršio, Flinas kumščiavo 
sieną, kol ant rankų pasirodė kraujas. — Neleisiu, kad tai atsi- 
tiktų. Turi išgirsti mane. Aš myliu tave. Velniai rautų, Melori, aš 
myliu tave. Klausyk manęs. 

— Palauk! — Dana sugriebė jį už peties. — Ji sujudėjo. Ma- 
čiau, kaip sujudėjo. Kalbink ją, Flinai. Tiesiog kalbėk. 

Bandydamas tvardytis, Elinas prisispaudė kakta prie sienos. 

— Aš myliu tave, Melori. Privalai duoti mums šansą. Man 
reikia tavęs, tad išeik arba įsileisk mane. 

Melori susimąsčiusi nužvelgė ryškėjantį vaizdą drobėje. 

— Tu ką nors girdėjai? — išsiblaškiusi paklausė ji. 

— Nieko. — Keinas nusišypsojo žiūrėdamas į tris mirtin- 
guosius kitoje miglos pusėje. — Visiškai nieko. Ką tu tapai? 

— Liaukis. — Ji žaismingai pagrūmojo jam. — Aš labai tem- 
peramentinga. Man nepatinka, kai kas žiūri į mano darbą, kol jis 
nebaigtas. Mano pasaulis, — priminė ji jam. — Mano taisyklės. 

Jis atsiduso ir gūžtelėjo pečiais. 

— Kaip nori. 

— Nagi, nesipūsk. Beveik baigiau. — Ji dirbo sparčiai, ne- 
kantraudama perkelti į drobę mintyse turimą paveikslą. Tai jos 
šedevras, galvojo. Pats svarbiausias darbas jos gyvenime. 

— Meną mato ne tik stebėtojas, — tarė ji. — Menas atsi- 
spindi kūrėjo sieloje, kūrėjo objekte, tiksle. Atspindį palieka ir 
sieloje to, kuris į jį žiūri. | 

Jos pulsas trūkčiojo, bet ranka išliko tvirta. Kažkelintą kartą 
ji užtrenkė mintis viskam, išskyrus spalvas, kontūrus ir figūras. 

O kai atsitraukė, akyse spindėjo triumfas. 

— Tai gražiausia, ką esu sukūrusi, — pareiškė ji. — Galbūt 
gražiausia, ką sukursiu. Įdomu, ką tu galvoji apie tai? 

Ji pamojo jam, kviesdama prieiti. 

— Šviesa ir šešėliai, — tarė ji, kai jis prisiartino. — Aš ieškau 
viduje ir aplinkui. Viską išliejau į drobę. Tai, ką sako mano širdis. 
Pavadinsiu jį „Dainuojanti dievaitė“. 

Drobėje buvo jos veidas. Jos ir pirmosios iš Stiklo Dukterų 


294 


veidas. Ji stovėjo miške, nušviestame spindinčios auksinės šviesos, 
kurią sušvelnino žali šešėliai, o netoliese tekėjo upė, slysdama per 
akmenis kaip ašara. 

Jos seserys sėdėjo ant žemės susiėmusios už rankų. 

Venora — ji žinojo, jog tai Venora — laikė arfą ir dainuoda- 
ma žiūrėjo į dangų. Galėjai beveik girdėti jos dainą. 

— Negi manei, kad pasirinksiu šaltą iliuziją, kai galiu gyventi 
realiame pasaulyje? Negi manei, kad iškeisiu savo gyvenimą ir jos 
sielą į sapną? Neįvertini mirtingųjų, Keinai. 

Kai jis, spjaudydamas įniršio liepsnas, atsisuko į ją, Melori 
ėmė melstis, kad nebūtų pervertinusi savęs ar Rovenos. 

— Pirmasis raktas mano. — Taip sakydama ji ištiesė ranką 
į paveikslą. Deginantis karštis persmelkė jos ranką, spaudžiančią 
saujoje raktą, kurį buvo nupiešusi prie dievaitės kojų. 

Raktas suspindo it šviesos spindulys, perskrosdamas šešėlius. 
Ji pajuto jo formą, svorį ir pergalingai šūktelėjusi ištraukė iš pa- 
veikslo. 

— Štai mano pasirinkimas. O tu keliauk pragaran. 

Prakeikdamas ją, Keinas kilstelėjo ranką smogti, tačiau tą 
akimirką pro miglos sieną įgriuvo Flinas, lydimas Mojaus. Šuo 
staugdamas puolė. 

Keinas išnyko it šešėlis tamsoje ir dingo. 

Flinas padėjo Melori atsistoti. Pro mažus langus nedrąsiai 
žvilgčiojo saulė, nors smulkūs lietaus lašai vis šnarėjo krisdami ant 
stogo. Kambarys buvo tik palėpė, pilna šiukšlių ir apdulkėjusių 
daiktų. 

Paveikslas, kurį buvo sukūrusi iš meilės, žinojimo ir drąsos, 
buvo dingęs. 

— Aš su tavim. — Flinas įsikniaubė į jos plaukus. — Viskas 
bus gerai. Aš su tavim. 

— Žinau. Žinau. — Melori pradėjo tyliai verkti, žiūrėdama 
į raktą saujoje. — Aš nutapiau jį. — Ji ištiesė raktą Danai ir Zo- 
jai. — Aš jį turiu. 

Melori užsispyrus, Flinas nuvežė ją tiesiai į Karžygio Viršūnę; 
Dana ir Zoja važiavo iš paskos. Jis įjungė šildymą, apsuko ją ant- 
klode, rasta bagažinėje, kuri, deja, trenkė Mojumi. Tačiau Melori 
vis tiek drebėjo. 

— Tau reikia į karštą vonią, arbatos, sriubos. — Jis vis dar 
virpančia ranka persibraukė plaukus. — Nežinau. Brendžio. 

— Norėsiu visko, — pažadėjo ji, — kai tik nuvešime raktą 
ten, kur jo vieta. Negalėsiu atsipalaiduoti, kol neatiduosiu jo. 

Ji suspaudė raktą saujoje ir priglaudė prie krūtinės. 

— Nesuprantu, kaip jis gali būti mano rankoje. 

— Ir aš ne. Galbūt, jei paaiškinsi man, mes abu suprasime. 

— Atskirdamas mus jis bandė išmušti mane iš vėžių. Norėjo, 
kad pasijusčiau sutrikusi, vieniša ir išsigandusi. Tačiau, matyt, jis 
ne viską gali. Jis nesugebėjo išlaikyti tose iliuzijose mūsų trijų ir ta- 
vęs. Tik ne visų iš karto. Mes susiję, ir mes stipresni, nei jis manė. 
Bent jau aš taip galvoju. 

— Galėčiau sutikti su tuo. Beje, jo naudai turiu pasakyti, kad 
jis puikiai susidorojo su Roda. 

— Aš jį įsiutinau. Labai. Žinojau, kad raktas yra tame 
name. — Melori dar tvirčiau įsisupo į antklodę, bet niekaip ne- 
galėjo sušilti. — Turbūt pasakoju prastu žurnalistiniu stiliumi. 

— Nesirūpink dėl to, aš vėliau suredaguosiu. Iš kur tu žinojai? 

— Atpažinau palėpę, kur apsisprendžiau, ko noriu, kai jis 
rodė man tai, ko aš taip norėjau. Supratau vos užlipusi tenai su 
Dana ir Zoja. Buvau mačiusi ją sapne. Ten buvo dailininko stu- 
dija. Palėpėje. Jis turėjo būti ten, kur aš apsisprendžiau — kaip 
paveiksle. Iš pradžių pagalvojau, kad teks peržiūrėti visą ten esantį 
šlamštą, kol atrasime kokią užuominą. Tačiau viskas įvyko kitaip. 

Ji užsimerkė ir atsiduso. 

— "Tu pavargai. Pailsėk, kol nuvažiuosime. Pasikalbėsime 
vėliau. 

— Ne, viskas gerai. Buvo taip keista, Flinai, kai užlipau į 
palėpę ir viską supratau. Mano namas — realybėje ir sapne. Ir 
kaip jis grąžino mane į sapną, bandė užliūliuoti jame. Leidau 
jam galvoti, kad aš pasidaviau jo valiai. Mąsčiau apie nuorodas ir 


296 


mintyse išvydau paveikslą. Žinojau, kaip jį nutapyti — kiekvieną 
brūkštelėjimą. Trečiąjį ciklo paveikslą. 

— Raktas buvo ne tame pasaulyje, kurį jis sukūrė man, — 
kalbėjo ji toliau, pasisukdama į Fliną. — Jis buvo pasauly, kokį 
turėčiau sukurti, jei užtektų drąsos. Tuomet galėčiau pamatyti jo 
grožį ir padaryti jį realų. Jis suteikė man galią įvesti raktą į iliuziją. 

Ir iškeisti jį į meilę, pagalvojo ji. 

— Galvą dedu, kad jis dabar nagus graužiasi. 

Melori nusijuokė. 

— Taip jam ir reikia. Aš girdėjau tave. 

— Ką? 

— Girdėjau, kaip šaukei mane. Visus jus girdėjau, o tave 
ypač. Tik negalėjau atsiliepti. Atleisk, žinau, kaip baiminaisi dėl 
manęs. Bet negalėjau leisti, kad jis suprastų, jog aš girdžiu. 

Flinas paėmė jos ranką. 

— Aš niekaip negalėjau prieiti prie tavęs. Iki to momento, 
kai pajutau, jog negaliu prasiveržti pro sieną, nežinojau, kas yra 
baimė. 

— Iš pradžių aš bijojau, jog tai ir vėl jo burtai. Bijojau, kad 
atsisukusi ir pamačiusi tave aš palūšiu. Vargšės tavo rankos. — Ji 
pakėlė jo ranką ir švelniai pabučiavo nubrozdintus krumplius. — 
Mano didvyris. Didvyriai, — pasitaisė ji, pažvelgdama į Mojų. 

Ji nepaleido jo rankos, kol jie įvažiavo pro Karžygio Viršūnės 
vartus. 

Jų pasitikti išėjo Rovena. Melori pamatė jos akyse spindinčias 
ašaras. 

— Tu sveika ir gyva? — Ji palietė Melori skruostą, ir šaltis, 
kurio ši niekaip nepajėgė atsikratyti, virto palaiminga šiluma. 

— Taip, viskas gerai. Aš turiu... 

— Dar ne. Tavo rankos. — Ji priglaudė delnus prie lino 
rankų. — Čia bus randas, — tarė. — Po trečiuoju tavo kairiosios 
rankos krumpliu. Simbolis, Flinai. Heroldas ir karžygys. 

Rovena priėjo ir pati atidarė galines mašinos dureles, išleisda- 
ma Mojų, kuris apipylė ją džiaugsmingais bučiniais. 

— Nagi, mano drąsuoli. — Apkabinusi šunį, kurį laiką 
atidžiai klausėsi, ko! jis lojo ir niurzgėjo. — Taip, tai bent nuo- 
tykis. — Ji atsistojo laikydama ranką ant Mojaus galvos ir nusi- 
šypsojo Danai su Zoja. — Jūs irgi šaunuolės. Prašom įeiti. 

Mojaus nereikėjo kviesti dukart. Jis nuliuoksėjo per kiemą 
prie durų, kur stovėjo Pitas. Šis tik grakščiai kilstelėjo antakius, kai 
šuo paslydęs susimėtė ant fojė grindų, tada pažvelgė į Roveną. 

Ji tik nusijuokė ir įsikibo Flinui į parankę. 

— Turiu dovaną drąsiajam ir ištikimajam Mojui, jei tu nieko 
prieš. 

— Aišku, ne. Žinote, mes labai dėkingi už jūsų svetingumą, 
bet Melori vos laikosi ant kojų, tad... 

— Aš jaučiuosi gerai. Tikrai. 

— Mes neužlaikysime jūsų. — Pitas rankos mostu pakvietė 
juos į kambarį. — Mes skolingi jums labiau, nei galime atsilyginti. 
Tai, ką jūs padarėte, ką atneš rytojus, niekada nebus pamiršta. — 
Jis palietė Melori veidą pirštu ir švelniai pabučiavo į lūpas. 

Zoja kumštelėjo Danai. 

— Man atrodo, kad šiame „vienas už visus“ reikale mes ne- 
įvertintos. 

Pitas žvilgtelėjo į jas ir staiga jo veidas atgijo nuo žavios 
šypsenos. 

— Mano moteris labai pavydi būtybė. 

— Tikrai ne, — paprieštaravo Rovena, imdama nuo stalo 
ryškių spalvų austą apykaklę. — Šie simboliai byloja apie narsą ir 
gerą širdį. Spalvos turi savas reikšmes. Raudona — drąsai, mėly- 
na — draugystei, juoda — apsaugai. 

Ji atsitūpė, nuėmė nuo Mojaus kaklo nusitrynusį bei nu- 
blukusį antkaklį ir pakeitė nauju. Mojus oriai tupėjo it karys, 
priimantis medalį. 

— Štai. Koks tu dabar gražus. — Rovena pabučiavo jam 
į nosį ir atsistojo. — Ar atveši jį retkarčiais pasimatyti su ma- 
nim? — paklausė ji Fliną. 

— Žinoma. 

— Keinas neįvertino jūsų. Visų jūsų širdies, dvasios ir ryžto. 

— Kitą kartą bus išmintingesnis, — pastebėjo Pitas, bet Ro- 
vena papurtė galvą. 

— Šiandien mes džiaugiamės. Tu esi pirmoji, — tarė ji Me- 
lori. 

— Taip. Norėjau nedelsdama jums tai atvežti. — Ji buvo 
betiesianti ranką, tačiau stabtelėjo. — Jūs norite pasakyti, kad aš 
pirmoji? Pirmoji suradusi raktą? 

Rovena tylėdama atsigręžė į Pitą. Jis nuėjo prie raižyto me- 
džio skrynios palei langą ir pakėlė dangrį. Išsiveržusi mėlyna šviesa 
privertė susitraukti Melori skrandį. Tai ne migla, suvokė ji. Ši 
gilesnė, ryškesnė. 

Jis išėmė iš skrynios stiklo dėžutę, kurioje pulsavo toji šviesa, 
ir Melori gerklę užspaudė ašaros. 

— Sielų dėžutė. 

— Tu pirmoji, — pakartojo Pitas, dėdamas dėžutę ant mar- 
murinio stovo. — Pirmoji mirtingoji, kuri pasuks pirmąjį raktą. 

Jis atsisuko ir sustingo šalia dėžės. Dabar jis karys, pagalvojo 
Melori, karžygys sargyboje. Rovena atsistojo kitoje pusėje. 

— Tavo eilė, — tyliai tarė ji. — Tai reikia padaryti tau. 

Melori suspaudė raktą. Jos krūtinę draskė toks jaudulys, kad, 
rodės, plyš neišlaikiusi širdies plakimo. Ji pabandė giliai įkvėpti, 
bet tik kimiai aiktelėjo. Priėjus arčiau, mėlyna šviesa užpildė jos 
matymo lauką ir kambarį. Tada visą pasaulį. 

Melori pirštai neklusniai virpėjo, tačiau ji susitvardė. Tokį 
gestą reikia atlikti tvirta ranka. 

Ji įkišo raktą į pirmąją spynelę iš trijų ir pamatė, kaip šviesa 
pasklido metalu, įsiliedama į jos pirštus, ryški kaip viltis. Ji pasuko 
raktą. 

Pasigirdo garsas — bent jau ji tarėsi kažką išgirdusi. Tačiau 
jis nuskambėjo kaip tylus atodūsis. Jam nutilus, raktas ištirpo jos 
rankoje. 

Pirmoji spyna išnyko; liko dar dvi. 

— Ji išnyko. Paprasčiausiai išnyko. 

— Tai ženklas mums. — Rovena švelniai palietė dėžutę. — 
Ir joms. Liko dvi. 

— Ar mes... — Jos verkia tame stiklo karste, pagalvojo Dana. 
Ji beveik galėjo girdėti jas, ir tai draskė jai širdį. — Ar mes dabar 
rinksimės, kuri ieškos kito rakto? 

— Ne šiandien. Jūsų protai ir širdys turi pailsėti. — Rovena 
atsigręžė į Pitą. — Svetainėje laukia šampanas. Ar palydėsi mūsų 
svečius? Norėčiau minutėlę pasikalbėti su Melori. 

Ji pati nukėlė dėžutę ir atsargiai įdėjo ją į skrynią. Likusi vie- 
na su Melori, Rovena tarė: 

— Pitas sakė, kad mes skolingi tau tiek, jog niekada negalė- 
sime atsilyginti. Tai tiesa. 

— Aš sutikau ieškoti rakto, ir man 5xv0 sumokėta, — pataisė 
ją Melori. Ji pažvelgė į skrynią. — Dabar man atrodo, kad buvo 
neteisinga paimti pinigus. 

— Pinigai mums nieko nereiškia. Kitos paėmė juos ir nepa- 
darė nieko. Kitos bandė, bet joms nepavyko. O tu pasielgei drąsiai 
ir sumaniai su pinigais. 

Ji priėjo prie Melori ir paėmė ją už rankų. 

— Tai mane džiugina. Tačiau, kalbėdama apie skolą, kalbu 
ne apie dolerius ar centus. Jei ne aš, nebūtų jokios Stiklo dėžės, 
jokių raktų, jokių spynų. Tau nebūtų reikėję išgyventi to, ką iš- 
gyvenai šiandien. 

— Tu myli jas. — Melori vėl pažvelgė į skrynią. 

— Kaip seseris. Jaunas, mielas sesutes. Ką gi... — Rovena 
priėjusi sustojo priešais paveikslą. — Turiu viltį vėl pamatyti jas 
štai tokias. Galiu apdovanoti tave, Melori. Turiu tokią teisę. Tu 
atsisakei to, ką siūlė Keinas. 

— Tai buvo nerealu. 

— Ber gali būti. — Ji atsigręžė. — Aš galiu paversti tai tikro- 
ve. Tai, ką jautei, ką žinojai, ką turėjai savyje. Galiu suteikti tau tą 
galią, kurią turėjai kaip iliuziją. 

Melori ėmė svaigti galva. Ji įsikibo į kėdę ir lėtai atsisėdo. 

— Gali duoti man sugebėjimą tapyti. 


300 


— Aš suprantu tą poreikį — ir džiaugsmą, ir skausmą ta- 
vyje, — nusijuokė Rovena. — Troškimą išlieti save ir daryti tai 
nepakartojamai. Tu gali šitai turėti. Tai mano dovana. 

Akimirksniu toji mintis užkariavo Melori, svaiginanti kaip 
vynas, gundanti kaip meilė. Ji pamatė Rovenos veidą, stebintį 
ją — tokį ramų, ryžtingą, su švelnia šypsenėle lūpose. 

— Tu atiduotum man savąjį talentą, — suvokusi tarė Melo- 
ri. — Štai ką turi galvoje. Atiduotum man savo gebėjimą tapyti. 

— Jis būtų tavo. 

— Ne, jis niekada nebūtų mano. O aš visada žinočiau tai. 
Aš... nutapiau jas, nes aiškiai mačiau savo mintyse. Kaip kad 
tame sapne. Tarsi būčiau tenai, tame paveiksle. Ir nutapiau raktą. 
Iškeičiau jį į meilę, nes mylėjau pakankamai stipriai, kad jo atsi- 
sakyčiau. Pasirinkau šviesą vietoj šešėlių. Tiesa? 

— Taip. 

— Kartą pasirinkusi ir žinodama, jog pasirinkau teisingai, 
negaliu paimti to, kas priklauso tau. Bet ačiū, — tarė ji stoda- 
masi. — Malonu žinoti, jog galiu būti laiminga darydama tai, 
ką darau. Aš įsteigsiu gražų saloną ir pradėsiu sėkmingą verslą. Ir 
gyvensiu velniškai gerą gyvenimą, — pridūrė Melori. 

— Nė kiek tuo neabejoju. O ar paimsi tai? — Rovena šypso- 
damasi mostelėjo į paveikslą, ir Melori nustebusi aiktelėjo. 


— „Dainuojanti dievaitė“. — Ji nuskubėjo prie paveikslo, 
atremto į stalą. — Paveikslas, kurį nutapiau, kai Keinas... 

— Tu nutapei jį. — Rovena atsistojo šalia ir apkabino Me- 
lori. — Nesvarbu, kad tai buvo vienas iš jo triukų, tačiau vizija 


ir širdis, kuri surado atsakymą, buvo tavo. Bet jei tau skaudu į jį 
žiūrėti, aš suprasiu. 

— Ne, neskaudu. Tai nuostabi dovana. Rovena, tai buvo 
iliuzija, bet tu pavertei jį realiu. Jis tikras. Jis egzistuoja. — Melori 
įkvėpė ir įsmeigė akis į Roveną. — Ar gali... ar tą patį padarei ir 
su jausmais? 

— Klausi, ar tavo jausmai Elinui tikri? 

— Ne. Aš žinau, kad jie tokie. — Ji prisidėjo ranką prie šir- 

dies. — Tai ne iliuzija. Tačiau jo jausmai man — ar tai nėra koks 
atlygis... būtų neteisinga jo atžvilgiu, ir aš negalėčiau to priimti. 

— Tu atsisakytum jo? 

— Ne. — Jos išraiška tapo karinga. — Ne, kad tave kur! 
Sutikčiau su tuo ir mylėčiau, kol jis įsimylėtų mane. Jei sugebėjau 
rasti kažkokį mistinį raktą, tai tikrai sugebėsiu įtikinti Maiklą Fli- 
ną Henesį, jog esu geriausia, kad ir kas nutiktų jo gyvenime. Nes 
taip ir yra, — pridūrė ji. — Be jokios abejonės. 

— Tu man labai patinki, — plačiai nusišypsojo Rovena. — Ir 
aš pažadu štai ką. Kai Flinas vėl įeis į šį kambarį, tai, ką jis jaučia ar 
nejaučia, aiškiai atsispindės jo veide. Visa kita priklauso nuo tavęs. 
Palauk čia, aš jį atsiųsiu. 

— Rovena? Kada pradėsime ieškoti antrojo rakto? 

— Greitai, — atsišaukė ji, išeidama iš kambario. — Labai 
greitai. 

Kuri iš jų bus kita? — svarstė Melori, apžiūrinėdama por- 
tretą. Ir ką jai teks išgyventi? Ką ji laimės ar ko neteks ieškodama)? 

Ji neteko vienos meilės, galvojo Melori, pakeldama savo pa- 
veikslą. Vienos meilės, kurios taip trumpai teparagavo. O dabar, 
su Flinu, rizikuoja kita. Svarbiausia ir gyvybiškiausia meile savo 
gyvenime, 

— Atnešiau tau klasiško šampano, — tarė Flinas, įeidamas 
su dviem taurėmis rankose. — Praleidai tokį momentą. Pitas, ga- 
lima sakyti, nusijuokė. O juk jis niekada nesijuokia. 

— Man reikėjo truputį pabūti vienai. — Melori padėjo pa- 
veikslą ir paėmė taurę. 

— Kas čia? Vienas iš Rovenos darbų? — Flinas draugiškai 
apkabino Melori per pečius ir staiga sustingo. — Jis tavo? Čia tai, 
ką tu nutapei? Palėpėje, su raktu. Štai jis. 

Flinas perbraukė per auksinį raktą, šį kartą tik piešinyje, prie 
dievaitės kojų. 

— Nepakartojama. 

— Taip, ypač kai įkiši ranką ir ištrauki magišką raktą. 

— Ne. Noriu pasakyti, taip, ir tai. Bet aš turėjau galvoje patį 

paveikslą. Jis nuostabus, Melori. Stulbinantis. Ir tu to atsisakei, — 
švelniai tarė jis, žvelgdamas į ją. — Tai tu nepakartojama. 

— Jis mano. Rovena stuktelėjo kulnais, pasukiojo nosį ir at- 
gabeno jį man. Man tai daug reiškia. Flinai... 

Reikia išgerti, padaryti šiokią tokią pertraukėlę. Dabar ji 
suprato, jog tai, ką sakė Rovenai, yra niekis palyginti su tuo, ką 
padarys dabar. 

— Keistas buvo mėnuo. Visiems mums. 

— Tai jau tikrai, — sutiko jis. 

— Didžioji dalis to, kas atsitiko, yra už suvokimo ribų — 
prieš kelerą savaičių nebūtume galėję to įsivaizduoti ar patikėti. Ir 
tai, kas atsitiko, pakeitė mane. Gerąja prasme, — pridūrė atsigręž- 
dama į jį. — Norėčiau manyti, jog gerąja. 

— Jei nori pasakyti, kad dabar, kai pasukai raktą, daugiau 
nebemyli manęs, tau nepasisekė. Nes tu įklimpai. 

— Ne, aš... Įklimpau? — pakartojo ji. — Ką nori tuo pa- 
sakyti — įklimpau? 

— Su manim, mano bjauria sofa ir mano purvinų šuniu. 
Neišsisuksi, Melori. 

— Nekalbėk su manim tokiu tonu. — Ji pastatė taurę ant 
stalo. — Ir nemanyk, kad stovėsiu ir klausysiuos, kaip čia man 
aiškini, jog įklimpau su tavim, nes žx įklimpai su manim. 

Jis pastatė taurę šalia josios. 

— Tu taip sakai? 

— Būtent. Aš ką tik pergudravau piktąjį keltų dievą. Susi- 
doroti su tavim — vaikų žaidimas. 

— Nori kautis? 

— Galbūt. 

Jie puolė vienas kitam į glėbį, ir Flinas užčiaupė jai burną ilgu 
bučiniu. Melori atsiduso, atsitraukė, tačiau nepaleido jo iš glėbio. 

— Aš puikiausiai tau tinku, Flinai. 

— "Tada man pasisekė, kad aš tave myliu. Tu mano raktas, 
Melori. Vienas raktas visoms spynoms. 

— Žinai, ko dabar noriu? Noriu į karštą vonią, sriubos ir nu- 
snausti ant tavo bjaurios sofos. 

— Šiandien tau laiminga diena. Galiu tai parūpinti. — Jis 
paėmė ją už rankos ir išsivedė iš kambario. 

Vėliau, stebėdama nuvažiuojančias mašinas, Rovena padėjo 
galvą Pitui ant peties. 

— Gera diena, — tarė ji. — Žinau, pabaiga dar toli, bet 
šiandien gera diena. 

— Netrukus turėsime pradėti antrąjį ratą. 

— Taip, po keleto dienų, tada vėl lauksime keturias savaites. 
Šį kartą Keinas stebės juos atidžiau. 

— Mes irgi. 

— Grožis nugalėjo. Dabar eilė žinioms ir narsai. Gaila, kad 
mes taip mažai kuo galime padėti. Tačiau šie mirtingieji yra stip- 
rūs ir protingi. 

— Keisti padarai, -— sumurmėjo Pitas. 

— Taip, — nusišypsojo Rovena. — Keisti ir nesiliaujantys 
stebinti. 

Jie grįžo į namą ir uždarė duris. Kiemo vartai lengvai sūpavo- 
si vėjyje; juos saugantys karžygiai budės ir per kitą mėnulio fazę. 

